
ÎN LOC DE PREFAŢĂ 


Imitaţiunea lui Cristos vorbeşte atît de fru¬ 
mos de la sine, îndt s-ar putea dispensa de orice 
prezentare. Cîteva cuvinte nu vor fi totuşi inutile, 
pentru a oferi cititorului nostru o dt de sumară 
orientate în fundalul istoric şi sensul acestei opere, 
una din marile cărţi ale umanităţii, floare a daru¬ 
rilor, distilînd unele dintre cele mai alese arome 
ale spiritualităţii creştine dintotdeauna. Apărută 
şi circulată, iniţial, sub formă de copii manuscrise, 
puţin înainte de invenţia tiparului, în acel veac al 
XV-lea, - care graţie descoperirii lui Gutenberg, 
avea să revoluţioneze mijloacele comunicării şi ale 
culturii scrise -, Imitatio Christi a beneficiat, înda¬ 
tă după ieşirea de sub teasc a primelor biblii, de 
un număr atît de impresionant de ediţii, încît a ţi¬ 
ne socoteala lor ar însemna a înşirui cifre rivali- 
zînd, poate, doar cu cele reflectînd nenumăratele 
reeditări ale sfintelor Scripturi, în cele mai diverse 
limbi ale pămîntului. Intr-adevăr, foarte aproape 
de Biblie şi Evanghelii, Imitaţiunea lui Cristos se 
dovedeşte a fi dobîndit, de-a lungul epocilor, statu¬ 
tul unei cărţi ce nu cunoaşte învechirea, rămînînd 
- de cinci veacuri încoace -, mereu proaspătă şi la 
fel de actuală, în pofida trecerii timpului şi a di¬ 
versităţii ariilor în care şi-a iradiat mesajul. 

A pune problema răspîndirii şi circulaţiei îmi- 
ta(iunii lui Cristos înseamnă, desigur, a pune pro¬ 
blema tălmăcirilor de care s-a bucurat această 
carte de excepţie, compusă în latină, - într-o limbă 
clară, viguroasă, de o mare transparenţă şi sub¬ 
stanţă. Primele traduceri, în mod semnificativ, 
n-au aşteptat apariţia tiparului, răspîndindu-se, 
cum spuneam, prin opera copiştilor, încă înainte 
de mijlocul secolului al XV-lea (în engleză, de pil¬ 
dă); o primă tălmăcire franceză imprimată (în 
fapt o adaptare) datează de la 1462; cea dintîi tra¬ 
ducere italiană (tipărită la Veneţia) este din 1488; 
în timp ce ediţia princeps a originalului latin - un 
preţios incunabul -, ieşea de sub teasc la 1472 (în 
acelaşi an cu prima ediţie imprimată a Divinei Co¬ 
medii de Dante Alighieri). în secolele care au ur¬ 
mat, acest proces de difuzare continuă s-a înteţit, 
ajungînd să cuprindă, ca într-o vastă îmbrăţişare, 
nu numai întreaga Europă, dar şi, graţie operei de 
evanghelizare dusă de misionari pe alte continen¬ 
te, marginile cunoscute ale pămîntului. în afară 
de Biblie, nici o altă carte de îndrumare spirituală 
nu a fost, într-adevăr, conform statisticilor, tradu¬ 
să în mai multe limbi decît Imitatio Christi. Ope¬ 
ră contemporană cu sufletul omului dintotdeauna, 
ea nu a încetat să stea în atenţia marilor spirite şi 
nu a încetat niciodată de a hrăni, fără deosebire, 
pe cei mici şi pe cei mari, oferind tuturora, în scur- 

gerea lentă a timpului, balsamul şi învăţătura ne¬ 
cesară cugetului dornic de perfecţiune. 

Putem astfel înţelege mai bine de ce un mare 
clasic francez, poetul şi dramaturgul Corneille, se 
simţea dator, în secolul său, să dea o splendidă 
tălmăcire în versuri a Imitaţiunii lui Cristos 
(1652-1654). Astfel se explică, desigur, elogiile 
aduse, incidental, acestei cărţi de personalităţi atît 
de diferite ca preocupări şi orientări profesionale, 
atît de diverse în credinţă, precum literatul şi gîn- 
ditorul pre-iluminist Fontenelle, care afirma des¬ 
pre ea că este "cea mai frumoasă carte din cîte 
s-au scris de mîna omului: căci Evanghelia vine de 
la Dumnezeu"; sau filosoful academician Leibniz, 
contemporan al lui Dimitrie Cantemir; criticul lite¬ 
rar Sainte-Beuve; un istoric ca Jules Michelet; un 
mare descoperitor precum Ampere; romancierul 
Balzac; sau, mai aproape de noi, mareşalul Foch, 
şi mulţi alţii, care au recunoscut - fiecare în felul 
şi la timpul lor -, capacitatea inestimabilă a aces¬ 
tei cărţi, nu foarte mari, de a da răspuns tocmai 
unor întrebări şi aspiraţii fundamentale ale omu¬ 
lui, confruntat mereu cu unul şi acelaşi mănunchi 
de probleme vitale: sensul vieţii înaintea suferinţei 
şi a morţii, dilema asupra căilor mîntuirii, însem¬ 
nătatea abnegaţiei ca dimensiune lăuntrică fără 
de care, cum bine ştim, omul nu poate fi eu adevă¬ 
rat om decît în parte; şi, poate, mai presus de 

orice, ceea ce cugetul creştin intuieşte fără greş: 
acea capacitate a ei de a oferi, pe tărîmul practicii, 
o rezolvare temeinică şi demnă pentru dorinţa fi¬ 
rească de desăvîrşire a sufletului omenesc: por¬ 
nind nu de la vreo filosofie înaltă, ci de la premi¬ 
sele căii simple şi drepte a Evangheliei, înţeleasă 
ca urmare a lui Cristos. Este, de altfel, semnifica¬ 
tiv de observat că mai vechile tălmăciri româneşti 
ale acestei capodopere foloseau în titlu, nu fără 
rost, forma astăzi cumva arhaizantă, dar netă şi 
frumoasă "De urmarea lui Hristos". 

Imitatio Christi s-a aşternut întîiaoară pe hîr- 
tie într-o mănăstire din nordul Ţărilor de Jos, 
unde - încă de la sfîrşitul secolului al XTV-lea - se 
cristalizase o puternică mişcare de primenire spiri¬ 
tuală, cunoscută, de atunci începînd, sub numele 
de Devotio Moderna. "Modernitatea" devoţiunii şi 
evlaviei care a iradiat către noi, pornind de atunci 
şi de acolo, merită să ne reţină atenţia pentru cî- 
teva clipe, deoarece, printr-o providenţială întorsă¬ 
tură, în însuşi faptul voitei sale "noutăţi" în raport 
cu peisajul de atunci al practicii creştine, Devotio 
Moderna a reprezentat un factor formator de con¬ 
ştiinţă de lungă durată. Nu alta, desigur, este şi 
explicaţia faptului c ă. Imitaţiunea lui Cristos - ope¬ 
ra de spiritualitate sintetizînd cel mai perfect ten¬ 
dinţele şi luminile acestei şcoli - ne-a rămas, de 

atunci începînd, contemporană, în sensul cel mai 
bun şi mai profund al cuvîntului. Trăgîndu-şi seve¬ 
le de la învăţătura unor predecesori ca Fericitul 
Ruysbroek (ale cărui scrieri, în secolul al XTV-lea, 
marchează de altfel începuturile limbii literare 
neerlandeze), Devotio moderna datorează, cum se 
ştie, foarte mult în primul rînd lui Gerhard Groote 
(1340-1384), cunoscut şi sub numele de Gerhard 
cel Mare, întemeietorul "Fraţilor vieţii comune", 
ordin călugăresc la a cărui şcoală a învăţat, prin¬ 
tre alţii, şi marele umanist al Renaşterii Erasmus, 
ilustrul prieten de o viaţă al sfîntului Thomas 
Morus. Aşezată astfel în perspectiva momentului 
inaugural al epocii moderne, mişcarea despre care 
vorbim ni se înfăţişează cu atît mai grăitoare, în 
acest rod al ei de excepţie - cartea Imitaţiunii lui 
Cristos -, îndrumar în care tot ce a avut mai bun 
şi mai durabil spiritul creştin al Renaşterii ne-a 
fost transmis ca zestre de învăţătură actuală şi 
pururi proaspătă, nemarcată de stigmatul veşteji- 
tor al trecerii timpului. 

Imitaţiunea lui Cristos reprezintă, aşadar, o 
operă de devoţiune modernă în mai multe sensuri, 
pe care este bine să le enunţăm pe scurt, spre folo¬ 
sul unei înţelegeri mai exacte a rosturilor ei adînci 
şi în raport cu propria noastră viaţă spirituală. 

în primul rînd, s-ar putea spune că este vorba 
de ideea mereu modernă de înnoire, aplicată însă 

aici acelui plan strict personal, unde - odată cu fie¬ 
care om şi cu ajungerea fiecărei conştiinţe la ma¬ 
turitatea înţelegerii şi a harului - convertirea în¬ 
seamnă, de fapt, cotitură şi primenire radicală. 
Despre această renovare interioară, mereu reînce¬ 
pută, veşnic în stare de căutare şi curajoasă explo¬ 
rare, vorbeşte Imitaţiunea lui Cristos; şi, în aceas¬ 
tă privinţă, cartea era menită să rămînă, într-a- 
devăr, modernă, aşa cum modernă, în toate sensu¬ 
rile, este azi ca şi ieri, întotdeauna, neobosita con¬ 
diţie a oricărui spirit care se încumetă la drum. 
Dar drumul despre care ne vorbeşte Imitaţiunea 
este drumul lui Cristos, nou şi proaspăt o dată cu 
biografia fiecărei conştiinţe renăscute. 

Modernă este, apoi, desigur, modalitatea co¬ 
municării sugerată şi preconizată de Imitaţiunea 
lui Cristos. în istoria Bisericii şi a spiritualităţii 
creştine în general, au existat, cum este şi firesc, 
mai multe stadii, şi, în potrivire cu acestea, mai 
multe stiluri concrete de practică religioasă. în 
măsura în care, în exterior, acestea au reflectat 
condiţii istorice şi culturale locale, partea lor de 
acoperămînt uman a fost, o dată cu trecerea tim¬ 
pului, lovită de desuetudine. Pentru o credinţă în¬ 
temeiată pe Cristos, Fiul Dumnezeului celui viu, 
comunicarea reală cu Domnul întrupat, cu cel fără 
de moarte, rămîne însă - dincolo de caracterul vre¬ 
melnic şi mutabil al stilurilor -, chezăşia tinereţii 

şi a unei modernităţi perpetue. Adunînd toate la 
Cristos într-un mod atît de direct şi de personal, 
concentrînd viaţa spirituală pe reala prezenţă a 
lui Isus înaintea ochiului minţii fiecăruia şi, mai 
concret încă, în sacramentul sfintei cuminecări, în 
misterul euharistie al iubirii, Imitaţiunea lui 
Cristos transcende fireşte toate modurile istorice 
de viaţă creştină, căci, dincolo de orice amănunt 
accidental, merge nemijlocit şi esenţial la izvoarele 
comunicării cu persoana Mîntuitorului însuşi, 
Domnul şi Stăpînul timpului. De aici, fără îndoia¬ 
lă, frăgezimea îmbietoare şi unică a acestei capo¬ 
dopere, pertinenţa ei perpetuă faţă de actualitatea 
creştină. 

în sfîrşit, s-ar putea spune că modernitatea 
devoţiunii propuse de Imitatio Christi provine şi 
din locul aparte acordat persoanei umane în struc¬ 
turile acestui dialog despre perfecţiune. Interiori¬ 
zarea recomandată de autorul Imitaţiunii - acea 
stare de veghe activă şi de permanentă interogare 
a lui Isus Cristos - presupun, nici vorbă, asumarea 
deplină şi responsabilă a calităţii de interlocutor. 
Noţiunea de persoană trecînd înaintea aceleia de 
grup; noţiunea de evlavie şi rugăciune personală 
şi interioară trecînd înaintea exerciţiilor colective 
(cum ar fi pelerinajele, hramurile, marile celebrări 
şi cortegii festive etc.) - acestea sînt tot atîtea 
accente moderne, deloc neglijabile, pe care 

Imitaţiunea lui Cristos le pune în lumină plină, ea 
parte dintr-o concepţie şi dintr-o psihologie pe care 
ni le simţim, de la Renaştere încoace, aproape. 

De vreo trei secole chestiunea autorului adevă¬ 
rat al Imitaţiunii lui Cristos a făcut să curgă sufi¬ 
cient de multă cerneală. Cum se ştie, primele edi¬ 
ţii ale operei au apărut anonim, numele scriitoru¬ 
lui - prin propria sa voinţă - rămînînd învăluit în 
mister. Era în spiritul umilinţei acest anonimat, 
prin care întreaga slavă - ca şi în cazul construc¬ 
torilor medievali de catedrale - era adusă lui Dum¬ 
nezeu. Polemica asupra paternităţii cărţii a izbuc¬ 
nit ceva mai tîrziu, în secolul al XVII-lea, stîrnind 
de atunci începînd pe erudiţi şi filologi la susţine¬ 
rea mai multor puncte de vedere. O primă ipoteză 
a atribuit cîndva textul vestitului teolog francez 
Jean Charlier, supranumit Gerson (1363-1429) 
cancelar al Universităţii pariziene şi unul dintre 
marii animatori ai sinodului ecumenic de la 
Konstantz (1414-1418). Analiza stilistică a demon¬ 
strat însă lipsa de fundament a acestei presupu¬ 
neri. Un examen stilistic la fel de atent a dus, de 
asemenea, la respingerea altei ipoteze (emisă de 
părintele iezuit J. Van Ginneken), potrivit căreia 
textul latin al Imitaţiunii ar fi, de fapt, o versiune 
tardivă după însemnări făcute în neerlandeză de 
magistrul Gerhard Groote însuşi, propagatorul 
mişcării spirituale la care ne-am mai referit, 

Devotio Moderna. Un al treilea punct de vedere a 
susţinut, în sfîrşit, că autorul formei originale a 
Imitaţiunii ar fi fost Ioannes Gerson, abate bene¬ 
dictin de Vercelli şi prieten cu sfinţii Anton din Pa- 
dova şi Francisc din Assisi (+ cca 1243); atît anali¬ 
za istorică cit şi cea filologică şi stilistică au de¬ 
monstrat imposibilitatea materială a unei atari su¬ 
poziţii. 

întemeiată pe o scrutare atentă a codicelor şi 
manuscriselor existente, analizînd cu rigoare în¬ 
treg aparatul de texte din punct de vedere statis¬ 
tic, stilistic şi filologic, cercetarea a izbutit - de 
cîteva decenii încoace - să facă definitiv lumină în 
controversata problemă. Dificultatea întreprinderii 
a fost sporită, cum era şi firesc, de făptui că, an¬ 
terior primelor tipărituri (mai întîi ca incunabul, 
înainte de 1500) Imitatio Christi a circulat destul 
de mult, în mai toate ţările Europei, sub formă de 
fragmente manuscrise, uneori şi ca întreg, dar cu 
variaţii în titlu* sau cu adnotări, subtitluri, inter¬ 
polări şi glose (uneori derutante) - datorate copiş¬ 
tilor. 


* Dintre titlurile sub care Imitaţiunea lui Cristos a circulat 
în latină spicuim: De Imitatione Christi et contemptu omnium 
vanitatum mundi, Admonitiones ad vitam spiritualem, Liber 
internarum consolationum, De Musica ecclesiastica etc. 

O stabilire temeinică a formei întregi şi fidele 
a textului original a fost şi rămîne opera umanis¬ 
tului francez Frangois Joseph Desbillons (1711- 
1789) care a dat, la 1785, o ediţie magistrală a 
Imitaţiunii, ce rămîne un model de exactitate şi 
erudiţie. în această formă a sa, potrivit tuturor ar¬ 
gumentelor pe care se poate întemeia ştiinţa şi cer¬ 
cetarea modernă, textul Imitaţiunii lui Cristos 
aparţine lui Thomas Hemerken a Kempis (al cărui 
nume se regăseşte, de altfel, în 37 din manuscrise¬ 
le operei) şi figurează pe drept ca atare în monu¬ 
mentala ediţie îngrijită de M. J. Thomas, 
Hemerken a Kempis Opera omnia (7 voi. Freiburg 
am Briesgau, 1902-1922). Un pivot important al 
demonstraţiei, venind să coroboreze toate celelalte 
argumente ale analizei, a fost furnizat filologiei şi 
de studiul unui manuscris olograf din 1414, con¬ 
servat în Biblioteca Regală din Bruxelles şi cuprin- 
zînd textul Imitaţiunii de chiar mîna lui Thomas 
a Kempis (Codex Bruxellensis, MS 5855-5861). în 
1956, eruditul şi filologul L. M. J. Delaisse a de¬ 
monstrat, într-o amplă teză expusă în două volu¬ 
me, că manuscrisul bruxellez nu este o operă de 
copist (aşa cum anumite voci sugeraseră cîndva), 
ci un autograf de autor; un an mai tîrziu , în 1957, 
specialiştii J. Huyben şi P. Debougnie puneau ca¬ 
păt disputelor, publicînd o sinteză finală a ches¬ 
tiunii în acelaşi sens. 

Thomas Hemerken, intrat în memoria posteri¬ 
tăţii sub numele de Thomas a Kempis (după 
Kempen, o mică localitate din dieceza Koln unde 
acesta a văzut lumina zilei în 1379), a dus o viaţă 
retrasă şi modestă, consacrată rugăciunii, educa¬ 
ţiei şi pregătirii novicilor, la mănăstirea Sfînta 
Agnes de pe Munte, lîngă Zwolle (ţinutul 
Overijsel), în nordul Ţărilor de Jos. Cînd a închis 
ochii, la vîrsta de 92 de ani, în 1471, Thomas a 
Kempis lăsa în urma lui un volum impresionant 
de scrieri spirituale, dintre care se cuvin menţio¬ 
nate, măcar pentru savoarea evocatoare a titlurilor 
şi marilor teme Sermones ad novicios, De con- 
temptu mundi, Sermones adfratres, Conciones, Me- 
ditationes, Chronicon Canonicorum regularium 
Montis Sanctae Agnetis, Parvum alphabetum mo- 
nachi in schola Dei, Orationes de Spiritu Sancto et 
de sacraconversatione primitivae Ecclesiae, Oratio¬ 
nes piae de Passione Domini, Meditationes et ora¬ 
tiones de Iesu Christo, Exercitia spiritualia, Hor- 
tulus rosarum, Manuale parvulorum, Sermones de 
Incarnatione Domini, Vallia liliorum şi altele. 
Cuviinţa şi smerenia vieţii sale, o adîncă familiari¬ 
zare, cunoaştere şi iubire a sufletului uman, o soli¬ 
dă experienţă a suferinţelor şi răbdării sînt calită¬ 
ţile unui psiholog şi ale unui sfînt, pe care le regă¬ 
sim şi intuim, printre rînduri, la tot pasul, şi în 
opera sa fundamentală, Imitat io Christi, înfăţişată 

acum într-o nouă versiune cititorului nostru, cu 
speranţa că acesta va putea descoperi în ea acel 
tezaur spiritual, avut mai demult în vedere şi de 
către cei care ne-au precedat, atunci cînd, în mai 
multe rînduri, au tălmăcit pentru binele sufletelor 
acest nepreţuit îndreptar în limba română. 

Rămîne un paradox al istoriei faptul că cel 
dintîi român care s-a aplecat cu osîrdie asupra tex¬ 
tului Imitaţiunii lui Cristos spre a-1 traduce din la¬ 
tină ne-a dat o tălmăcire slavonă a capodoperei, 
îl evocăm aici pe boierul cărturar Udrişte 
Năsturel, cumnatul lui Matei Vodă Basarab, care, 
la jumătatea secolului al XVII-lea, scotea de sub 
tiparniţa Mănăstirii Dealului, cu porunca şi cu 
toată cheltuiala prealuminatei şi dreptcredincioa- 
sei Doamne Elena - "Cartea despre imitarea lui 
Hristos... cu osteneala rudei sale Orest Năsturel, 
al doilea logofăt, tradusă acum din limba latină în 
limba slavonă", V Dealscom monastiri, 1647 (216 
pp.). Mai tîrziu, altă figură ilustră a culturii româ¬ 
neşti, Samuil Micu, patriotul corifeu al Şcolii Arde¬ 
lene, scotea de sub teascurile Blajului prima tradu¬ 
cere românească, cu titlul "A Thomii dela Câmp: 
De Urmarea lui Hristos, patru cărţi”... la Tiparul 
Seminarului, 1812 (420 pp.), în timp ce dincoace de 
munţi, la Bucureşti, Gavril Munteanu publica în 
1845 propria sa tălmăcire, Urmare lui Iisus Hris¬ 
tos (Tipografia lui I. Kopainig, 282 pp.) reeditată 

apoi, cu mult succes, de mai multe ori (1901, 1938, 
1944). Pentru catolicii din Moldova, părinţii fran¬ 
ciscani tipăreau la Bacău în 1902 o altă versiune 
a Imitaţiunii lui Cristos (semnată P.N.) urmată, în 
1932, de tălmăcirea lui I.B., publicată la Iaşi în 
seria religioasă a Institutului "Presa Bună" (nr. 
13), unde, trei ani mai tîrziu, vedea lumina tiparu¬ 
lui o reeditare a aceleiaşi, frumos ilustrată, cu re¬ 
produceri după desene şi gravuri de Iosif Fiihrich. 

Versiunea prezentă, care a urmat îndeaproape 
textul latin al ediţiei F. J. Desbillons, cu unele lec- 
ţiuni ale ediţiei J. Valart (1773), s-a confruntat 
constant cu interpretări româneşti, mai vechi şi 
mai noi, propunîndu-şi mai înainte de orice să gă¬ 
sească tonul just în comunicarea admirabilei sub¬ 
stanţe a originalului: evitînd, pe cît posibil, atît ex¬ 
cesul de modernisme cît şi formele arhaizante su¬ 
părătoare, străduindu-se să arunce, cu alte cuvin¬ 
te, o punte cît mai firească peste veacuri şi tradiţii 
de cultură, operînd cu fluenţă necesara joncţiune 
între vechi şi nou, în spiritul eternei tinereţi a me¬ 
sajului acestei capodopere, cu care creştinul de 
pretutindeni continuă să se simtă, astăzica şi 
ieri, contemporan. 

Cum trebuie citită Imitaţiunea lui Cristos? A 
da reţete şi indicaţii amănunţite de lectură 

cititorului matur ar risca să devină, cumva, un act 
prezumţios. "Dacă ţii să-ţi priiască citirea - ne-o 
spune însuşi autorul Imitaţiunii - citeşte cu duhul 
drept şi cinstit al smereniei" (I, 5). în acest spirit, 
ar fi de subliniat că această carte de căpătîi nu se 
lasă cu uşurinţă din mînă şi că, o dată parcursă 
cu luare aminte pînă la capăt, la ea se poate reve¬ 
ni, oricît de des, fără ca mintea cititorului să în¬ 
cerce vreodată sentimentul unei epuizări reale a 
lecturii. Tocmai de aceea Sfîntul Ignaţiu de Loyola 
recomanda discipolilor săi s-o redeschidă mereu - 
chiar şi la întîmplare -, încredinţat că, indiferent 
la ce pagină s-ar opri ochiul, învăţătura şi poveţe¬ 
le aflate acolo vor folosi sufletului din belşug. Des¬ 
pre acest belşug de lumină şi pace interioară se va 
convinge nemijlocit cititorul atent, oriunde i-ar po¬ 
posi privirea; şi fără îndoială că meditaţia lui va 
deveni mai spornică, iar viaţa lui creştină de zi cu 
zi mai apropiată astfel - prin har dumnezeiesc -, 
de calea regească a Crucii lui Cristos. Căci, aşa 
cum spune iarăşi cartea Imitaţiunii lui Cristos: 
"Dumnezeu vorbeşte în noi în cele mai felurite 
chipuri, fără a ţine seama de crainici" (I, 5, 2). 

Traducătorul 

CARTEA ÎNTÎI 

îndrumări de folos pentru viaţa sufletului 




Capitolul I 


URMÎND PAS CU PAS PE CRISTOS, 

SĂ TRECEM CU DISPREŢ 
PESTE DEŞERTĂCIUNILE LUMII 

1. Cel ce mă urmează nu umblă în întuneric 
(In 8, 12), zice Domnul. Sînt chiar cuvintele lui 
Cristos, îndemnîndu-ne să trăim întru totul după 
pildele vieţii lui, dacă dorim cu adevărat să propă- 
şim întru lumină, dezrobiţi de orice orbire a inimii. 
Iată de ce prima noastră străduinţă se cuvine să 
fie aceea de a chibzui şi cugeta adînc la viaţa lui 
Isus Cristos. 

2. învăţătura primită de la Cristos depăşeşte 
cu mult toate învăţăturile sfinţilor, iar cel ce are 
în inimă darul duhului său nu va întîrzia să des¬ 
copere în ea miezul unei mane cereşti (Ap 2, 17). 
Se întîmplă ades că mulţi dintre cei care ascultă 
în chip obişnuit cuvîntul Evangheliei nu îi simt de- 
cît prea puţin chemarea, căci le lipseşte duhul lui 
Cristos. Cel ce vrea cu adevărat să înţeleagă şi să 
guste cuvintele lui Cristos, va trebui, tocmai de 
aceea, să-şi rînduiască cu sîrguinţă întreaga viaţă 
după pildele vieţii Domnului. 

3. La ce ţi-ar folosi să dezbaţi de-a fir-a-păr 
nepătrunsele taine ale Sfintei Treimi, dacă, lipsit 
în sufletul tău de virtutea smereniei, ai displace 

Sfintei Treimi? Intr-adevăr, nu vorbele dibace şi 
iscusite sînt cele ce fac omul sfînt şi drept în ochii 
lui Dumnezeu, ci viaţa cea de toate zilele trăită în 
virtute. Mai bine ar fi să simt în inima mea ce este 
adevărata căinţă, decît, pe din afară, să-i cunosc 
definiţia. Dacă ai şti pe de rost toată Scriptura şi 
toată învăţătura filosofilor, la ce ţi-ar folosi atare 
ştiinţă, fără dragostea şi harul lui Dumnezeu? De¬ 
şertăciunea deşertăciunilor şi toate sînt deşertă¬ 
ciune (Eccl 1, 2), în afară de iubirea şi slujirea lui 
Dumnezeu. Cu adevărat, aceasta-i înţelepciunea 
cea mai mare: trecînd cu dispreţ peste arătările 
lumii de faţă, să poţi cu bărbăţie păşi spre împă¬ 
răţia cerurilor. 

4. Deşertăciune, prin urmare, e să cauţi avu¬ 
ţiile trecătoare, după cum zadarnic este să-ţi pui 
în ele nădejdea. Deşertăciune, de asemeni, să jin- 
duieşti după onoruri sau să rîvneşti să fii ridicat 
la scaunele înalte. Deşertăciune, să te laşi tîrît de 
dorinţele trupului, poftind acele lucruri de pe urma 
cărora, la sfîrşit, omul nu culege decît osîndă. De¬ 
şertăciune e să tînjeşti să ai parte de o viaţă cît 
mai lungă, în loc să te îngrijeşti ca viaţa dată ţie 
să fie cît mai bună. Deşertăciune, să fii cu ochii 
numai la viaţa de faţă şi de cea viitoare, cu nesă¬ 
buinţă, să nu-ţi pese. Deşertăciune, să-ţi lipeşti 
inima de ceea ce trece cu repeziciune, în loc de a 

grăbi pasul spre acel loc unde desfătările nu au 
sfîrşit, ci rămîn ca o bucurie veşnică. 

5. Tocmai de aceea, adu-ţi adeseori aminte de 
spusa Sfintei Cărţi: ochiul nu se satură de a vedea 
şi nici urechea a auzi (Eccl 1, 8). Sileşte-te, prin 
urmare, să-ţi dezlipeşti inima de cele văzute şi în¬ 
vaţă să te apropii cu drag de cele nevăzute. Căci 
lăsîndu-se tîrîţi de imboldul simţurilor lor, mulţi 
au ajuns să-şi pîngărească conştiinţa, pierzînd ast¬ 
fel harul lui Dumnezeu. 


Capitolul II 

SĂ NU AVEM DESPRE NOI ÎNŞINE 
PĂRERI ÎNALTE 

1. Dorinţa de a cunoaşte e firească la tot omul; 
dar la ce-ar folosi ştiinţa de carte fără frica lui 
Dumnezeu? Fără îndoială, mai cîştigat e ţăranul 
slujind lui Dumnezeu cu smerenie, decît filosoful 
semeţ care, lăsîndu-şi propriul suflet în paragină, 
se încumetă să iscodească mersul stelelor. Omul 
care se cunoaşte pe sine însuşi temeinic ştie bine 
să se umilească: pe el n-au cum să-l încînte laude¬ 
le oamenilor. La ce mi-ar folosi înaintea lui Dum¬ 
nezeu, care mă va judeca după faptele mele, să 

am cunoştinţă de toate cîte sînt pe lume, dacă ini¬ 
ma mea ar fi lipsită de dragoste? 

2. Sileşte-te să-ţi înfrînezi năzuinţa nesăbuită 
de a cunoaşte, căci multă risipire şi multă amăgi¬ 
re stau cuibărite în aceasta. Celor cu ştiinţă de 
carte le place mereu să se afle în văzul lumii şi să 
treacă în văzul oamenilor drept înţelepţi. Multe 
sînt însă lucrurile a căror cunoaştere nu aduce cîş- 
tig sufletului, sau îi priesc doar prea puţin; mare 
nesăbuinţă, prin urmare, este să-ţi iroseşti vre¬ 
mea cu lucruri ce nu sînt de folos mîntuirii. 

Nu vorba multă satură sufletul omului; în 
schimb viaţa cinstită şi dreaptă dăruieşte pace cu¬ 
getului, după cum o conştiinţă curată dă o mare 
încredere în Dumnezeu. 

3. Cu cît vei şti mai mult şi cu cît vei cunoaşte 
mai bine, cu atît mai aspru vei fi judecat, dacă via¬ 
ţa pe care o duci nu va fi la înălţime. Fereşte-te 
aşadar de a te umfla în pene pentru destoinicia 
sau ştiinţa ta de carte, ci, mai degrabă, teme-te 
pentru tot ceea ce ţi-a fost dat să cunoşti. Iar dacă 
ţi se pare cumva că ştii sumedenie de lucruri, nu 
uita că mai multe şi mai nenumărate sînt cele 
despre care nu ai habar. Nu te făli aşadar cu ni¬ 
mic ci, mai curînd, mărturiseşte-ţi mărginirea. 
Cum ai putea să te socoteşti mai presus decît al¬ 
tul, cînd în jurul tău se găsesc atîţia mai învăţaţi 
şi mai pricepuţi în cunoaşterea legii decît tine? De 

vrei cu adevărat să ştii şi să deprinzi un lucru de 
folos, învaţă-te să treci nebăgat în seamă şi so¬ 
cotit drept bun de nimic! 

4. Cea mai înaltă şi mai folositoare învăţătu¬ 
ră este adevărata cunoaştere şi dispreţuire de si¬ 
ne. Mare înţelepciune şi desăvîrşire este să te so¬ 
coteşti pe tine însuţi bun de nimic, iar pe ceilalţi 
să-i vezi întotdeauna mai buni şi mai vrednici ca 
tine. Chiar dacă ai vedea pe altul greşind pe faţă, 
ori căzînd în păcat, nu te grăbi să te socoteşti pe 
tine însuţi mai bun, deoarece nu poţi şti cît timp ai 
să poţi fi în stare să ţii tu însuţi calea dreaptă. 
Slabi sîntem cu toţii din fire; însă mai slab şi mai 
şubred decît tine nu socoţi pe nimeni. 


Capitolul III 

ÎNVĂŢĂTURA ADEVĂRULUI 

1. Ferice de cel luminat nemijlocit de învăţă¬ 
tura adevărului însuşi, nu de tîlcul întrezărit al 
unor chipuri şi vorbe trecătoare. Părerile şi simţu¬ 
rile omeneşti înşeală într-adevăr adeseori, vederea 
lor e scurtă. Ce rost poate avea să iscodeşti cu 
mintea, pînă în pînzele albe, lucruri ascunse ori 
învăluite în negura tainei, de vreme ce la ceasul 
judecăţii nimeni nu-ţi va cere vreodată socoteală 

de necunoaşterea lor? Mare nesăbuinţă e să ţii 
morţiş la cercetarea şi iscodirea fără rost a unor 
lucruri nefolositoare, ba chiar păgubitoare, lăsînd 
deoparte tocmai pe cele mai trebuincioase şi mai 
folositoare. Ca, ochi avînd, să nu vedem. 

2. De ce ne-ar păsa atît de mult de deosebirea 
filosofică dintre fire şi speţă? Cel căruia Cuvîntul 
etern îi vorbeşte se poate lipsi de felurimea şi su¬ 
medenia părerilor omeneşti. Toate îşi trag obîrşia 
dintr-un singur Cuvînt, toate se rostesc într-un 
glas; e însuşi izvorul şi începutul care pe noi, 
acum, ne cheamă ca să ne vorbească. Fără El ni¬ 
meni nu poate dobîndi înţelegere, fără El nu-i cu 
putinţă o judecată dreaptă. Cel pentru care toate 
sînt una, pe toate la un rost aducînd, şi una vă- 
zînd întru toate, acela poate fi statornic în sufletul 
său, întemeiat cu totul pe pacea lui Dumnezeu. O, 
Dumnezeule, adevărul meu, fa să fiu una cu tine, 
întru iubire fără sfîrşit! Searbădă e citirea, sear¬ 
bădă ascultarea din cărţi: tu singur eşti tot ce-mi 
doresc şi tot ceea ce vreau. învăţaţii să păstreze 
tăcerea, amuţească gura făpturii înaintea feţei ta¬ 
le: vorbeşte-mi, Doamne, tu singur. 

3. Cu cît mai adunat întru sine va fi cineva - 
cu cît mai limpezite cugetul şi inima lui - cu atît 
mai uşor îi va fi să priceapă lucruri mai multe, 
mai înalte şi mai nepătrunse, căci, pentru el, lu¬ 
mina înţelegerii vine de sus. O minte limpede, cu- 

rată şi statornică nu se risipeşte în mijlocul înda¬ 
toririlor zilnice - oricît de multe ar fi chemată să 
facă, căci pe toate le săvîrşeşte cu gîndul la Dum¬ 
nezeu, străduindu-se să scuture, din lăuntrul său, 
toată căutarea de sine. Ce anume te stînjeneşte 
şi-ţi aduce mai multe necazuri pe cap, dacă nu toc¬ 
mai pofta neînfrînată a inimii, lăsată în voia ei? 
Omul drept şi evlavios îşi lămureşte mai întîi pe 
dinăuntru rostul faptelor sale, abia apoi trece la 
ceea ce are de săvîrşit şi săvîrşeşte pe din afară; 
şi nu se lasă mînat încotro l-ar îmbia imboldurile 
stricate ale firii ci, el însuşi stăpîn, le ţine pe toate 
cu tărie sub cîrma şi îndrumarea dreptei judecăţi. 
Care luptă este mai aprigă decît a aceluia care 
vrea să se biruiască pe sine? Intr-adevăr, aceasta 
s-ar cuveni să fie grija noastră dintîi: să ne biruim 
pe noi înşine, zi de zi să sporim în putere, pas cu 
pas şi ceas cu ceas, înaintînd pe calea binelui. 

4. Orice desăvîrşire în această viaţă îşi are 
partea ei de nedesăvîrşire şi nu-i cunoaştere sau 
cugetare înaltă nescutită de taine şi umbre. Cu¬ 
noaşterea smerită de sine e o cale mai sigură spre 
Dumnezeu decît iscodirea adîncurilor ştiinţei. Nu 
că ştiinţa sau cunoaşterea oricărui lucru ca atare 
nu ar fi bună în sine, rînduită şi vrută chiar de 
Dumnezeu; dar pentru că mai de preţ e conştiinţa 
curată şi o viaţă cinstită. Şi tocmai fiindcă nume¬ 
roşi sînt cei ce se silesc să adune cunoştinţe, mai 

curînd decît să ducă o viaţă dreaptă şi sfîntă, atît 
de des vedem cum atîţia ajung să rătăcească dru¬ 
mul şi să aducă la urmă rod puţin sau deloc. 

5. O, atîta silinţă de şi-ar da - pentru a plivi şi 
stîrpi viciile şi a răsădi în sufletele lor virtutea -, 
cîtă strădanie irosesc fără oprire în dezbateri, n-ar 
fi atîtea rele şi atîta smintire în rîndul credincioşi¬ 
lor, şi nici atîta delăsare în mănăstiri. Căci de un 
lucru putem fi siguri: în ziua judecăţii nu vom fi 
întrebaţi ce cărţi am citit, ci ce fel de fapte am să- 
vîrşit, nimeni nu va cerceta cît de iscusiţi am fost 
în vorbire, ci cît de creştineşte ne-am trăit zilele 
pe pămînt. Spune-mi, unde s-au dus toţi cei care, 
pînă nu de mult, erau socotiţi drept mari învăţă¬ 
tori şi domni, cei care, pînă mai ieri, pe cînd tră¬ 
iau încă, se bucurau de o faimă înfloritoare pentru 
ştiinţa lor de carte? Scaunele lor sînt goale şi au 
fost date altora, şi mă întreb dacă cineva îşi mai 
aminteşte de ei. Cît timp au fost în viaţă, treceau 
drept bărbaţi de vază dar iată, nimeni, acum, nu-i 
mai pomeneşte. 

6. O, cît de repede se stinge şi amuţeşte toată 
slava lumii! Ce bine ar fi fost dacă viaţa le-ar fi 
fost pe potriva ştiinţei de carte! Atunci, cu adevă¬ 
rat, citirile şi învăţătura lor ar fi avut un rost. Şi 
cîţi în această viaţă nu se pierd, cu toată ştiinţa 
lor zadarnică de carte, pentru că prea puţin se sin¬ 
chisesc de slujirea lui Dumnezeu! Şi tocmai pentru 

că în loc să se smerească pe sine le place mai cu- 
rînd să treacă drept oameni de vază, în fumurile 
gîndului lor se mistuie pînă ce pier. Cu adevărat 
mare e cel ce are în suflet dragoste mare. Cu ade¬ 
vărat mare este cel care se socoteşte pe sine mic şi 
toată fala şi slava lumii o socoteşte fără preţ. Să- 
buit cu adevărat este acela care toate bunătăţile 
pămîntului le socoteşte gunoi, ca să cîştige pe Cris- 
tos (Fii 3, 8). Şi învăţat cu adevărat e cel care se 
leapădă de voinţa sa, spre a putea face numai voia 
lui Dumnezeu. 


Capitolul IV 

BUNA CHIBZUINŢĂ A FAPTELOR NOASTRE 

1. Nu te pripi să dai crezare oricărei vorbe şi 
porniri, ci mai înainte de orice, cumpăneşte şi 
chibzuieşte temeinic orice faptă în faţa lui Dumne¬ 
zeu. Căci iată, vai, de cele mai multe ori, atunci 
cînd vine vorba de alţii, dăm crezare mai curînd 
lucrurilor rele decît celor bune, atîta sîntem de şu¬ 
brezi. Dar cel desăvîrşit nu ia drept bună orice 
vorbă, căci îşi dă seama care sînt metehnele firii, 
trăgînd omul la rău, mai ales pe alunecuşurile 
limbuţiei. 

2. Mare înţelepciune e să nu te pripeşti nicio¬ 
dată şi să nu ţii cu încăpăţînare la părerile tale. 

Aceeaşi trăsătură te fereşte de a te încrede în cu- 
vîntul orişicui; şi, de asemenea, de a purta vorba 
de colo-colo, de îndată ce vreun zvon ţi-a ajuns la 
urechi. De aceea, sfătuieşte-te, pe cît se poate, cu 
un om înţelept şi conştiincios, căutînd mai curînd 
să dobîndeşti învăţătură de minte, decît să ur¬ 
mezi orbeşte năzăririle tale. Viaţa chibzuită, potri¬ 
vită voinţei lui Dumnezeu, face omul înţelept şi în¬ 
cercat în multe. Cu cît va fi mai smerit în faţa con¬ 
ştiinţei sale şi mai supus înaintea lui Dumnezeu, 
cu atît, în toate privinţele, el va fi mai înţelept şi 
se va bucura de mai multă pace. 


Capitolul V 

DESPRE CITIREA SFINTEI SCRIPTURI 

1. Nu rostirea frumoasă, ci Adevărul e ceea ce 
trebuie căutat în Sfintele Scripturi. întreaga Scrip¬ 
tură se cere astfel citită, în duhul în care a fost 
scrisă. Nu iscusinţa cuvîntării, ci folosul învăţă¬ 
turii e de căutat cu precădere. Tocmai de aceea, cu 
aceeaşi plăcere se cade să citim cărţile evlavioase 
şi simple, precum cele înalte şi adînci. Nu te potic¬ 
ni de numele şi faima scriitorului, nu te gîndi la 
cît de mare sau de mic a fost socotit; la citire să te 
tragă un singur lucru - dragostea de adevăr. N-are 

rost să te întrebi cine a zis cutare lucru, ci urmă¬ 
reşte cu sîrguinţă ce s-a spus. 

2. Oamenii sînt trecători, dar adevărul Dom¬ 
nului rămîne neclintit în veşnicie. Dumnezeu vor¬ 
beşte în noi în cele mai felurite chipuri fără a ţine 
seama de crainic. Ne stînjeneşte adesea, în citirea 
Sfintelor Scripturi, dorinţa de iscodire nemăsura¬ 
tă, atunci, de pildă, cînd am vrea să cernem prin 
ciur şi să desluşim lucruri asupra cărora, de fapt, 
trebuie trecut mai departe. Dacă ţii să-ţi priască 
citirea, citeşte cu duhul drept şi cinstit al smere¬ 
niei şi nu urmări să capeţi faimă de învăţat. Nu 
te sfii să pui întrebări şi ascultă în tăcere răspun¬ 
surile sfinţilor: nu dispreţui pildele bătrînilor; nu 
fără rost au fost şi-ţi sînt împărtăşite. 


Capitolul VI 

DESPRE IMBOLDURILE NEÎNFRÎNATE 

1. De îndată ce un imbold nesăbuit îi dă pin¬ 
teni, omul se tulbură. Cel trufaş, de pildă, sau cel 
zgîrcit, n-au parte de tihnă niciodată; cel sărman 
şi cel smerit cu inima gustă, în schimb, din belşug 
binefacerile păcii. Cel ce nu şi-a răstignit cu totul 
poftele se va lăsa uşor păscut de ispită şi va fi les¬ 
ne biruit în împrejurări din cele mai mărunte şi 

neînsemnate. Cei care sînt sufleteşte şubrezi - 
robiţi încă, întrucîtva, trupului lor şi aplecaţi spre 
bucuriile simţurilor - anevoie se vor dezlipi cu totul 
de dorinţele şi năzuinţele lumeşti. Iată de ce îi 
umbreşte tristeţea, deseori, atunci cînd trebuie să 
se înfrîneze de la cîte ceva, ba chiar se supără, cî- 
teodată, atunci cînd un lucru sau cineva li se aşea¬ 
ză de-a curmezişul. 

2. Dacă însă omul şi-a dobîndit ce şi-a poftit, 
curînd îl apucă mustrările de cuget, căci şi-a ur¬ 
mat fără frîu imboldul, ceea ce nu ajută cu nimic 
la dobîndirea păcii pe care şi-a dorit-o. Adevărata 
pace a inimii se capătă luptînd împotriva poftelor 
neorînduite, nu slujindu-le şi urmîndu-le orbeşte 
imboldul. Iată de ce inima omului robit simţurilor 
nu cunoaşte pacea, căci binefacerile ei nu se revar¬ 
să asupra celui împrăştiat în afară, ci doar în 
adîncul sufletului aprins de rîvnă şi evlavie. 


Capitolul VII 

SĂ NU NE LĂSĂM AMĂGIŢI DE NĂDEJDI 
ZADARNICE ŞI SĂ FUGIM DE ÎNFUMURARE 

1. în zadar nădăjduieşte cel care se bizuie pe 
oameni sau pe făpturi. Nu-i nici o ruşine să te pui 
în slujba altora, din dragoste pentru Isus Cristos 

iar în ochii lumii să treci drept neajutorat. Nu te 
bizui pe tine însuţi, ci pune-ţi întreaga nădejde în 
Dumnezeu. Fă doar tot ceea ce depinde de tine, şi 
mîna lui Dumnezeu nu va părăsi bunăvoinţa ta. 
Nu te încrede în ştiinţa ta de carte sau în iscusinţa 
judecăţii nimănui, ci doar în harul lui Dumnezeu, 
ajutorul de nădejde al celor smeriţi, care, însă, pe 
cei înfumuraţi îi umileşte. 

2. Nu te mîndri cu bogăţia - dacă întîmplător 
te bucuri de ea, nici cu prietenii, chiar dacă ar fi 
preaputernici; ci mîndreşte-te cu Dumnezeu sin¬ 
gur, cel care dăruieşte tot darul şi care, mai presus 
de orică, doreşte să ni se dea pe sine însuşi în dar. 
Nu te fuduli că ai fi chipeş şi frumos, căci orice 
trup e iute destrămat şi se strică la cea mai mică 
atingere a bolii şi suferinţei. Să nu ai părere bună 
despre priceperea şi înzestrările tale, oricare ar fi 
ele, de teamă ca Dumnezeu să nu aibă, dimpotri¬ 
vă, altă părere, El căruia îi datorezi tot ceea ce ai 
primit în dar de la fire. 

3. Nu te socoti mai bun decît alţii, ca nu care 
cumva, în ochii lui Dumnezeu, care cunoaşte tot 
ceea ce ascunde inima omului, să fii socotit mai 
rău. Nu te făli cu faptele tale bune, deoarece ju¬ 
decăţile lui Dumnezeu se deosebesc de ale oameni¬ 
lor, şi nu o dată se întîmplă ca ceea ce place oame¬ 
nilor să nu fie deloc pe placul lui Dumnezeu. Chiar 
dacă ai avea părţi bune, fii încredinţat că alţii sînt 

totuşi mai buni decît tine, ca facînd astfel să poţi 
păstra în suflet smerenia. Nu-i nimic dacă te so- 
coţi pe tine mai prejos decît oricine: vătămător ar 
fi să te socoţi mai presus chiar decît unul singur 
dintre semenii tăi. Pacea sufletului nu părăseşte 
niciodată pe cel smerit, în timp ce în inima celui 
cu ifose clocotesc într-una nemulţumirea şi pizma. 


Capitolul VIII 

SĂ NE FERIM DE APROPIEREA NESĂBUITĂ 
FAŢĂ DE CEILALŢI 

1. Nu deschide inima ta orişicui (Eccl 8, 19), ci 
doar unui om înţelept şi cu frica lui Dumnezeu 
spune-i tot ce ai pe suflet. Nu te aduna prea des cu 
cei tineri şi cu necunoscuţi. Nu te linguşi pe lîngă 
cei cu dare de mînă şi nu te grăbi să calci pragul 
mai marilor zilei. Mergi mai curînd la oamenii 
umili şi simpli, la cei cumpătaţi şi temători de 
Domnul; cu ei descarcă-ţi inima, pentru binele tău 
sufletesc. Nu fi apropiat de nici o femeie anume, 
dar roagă-te îndeobşte lui Dumnezeu pentru toate 
femeile bune. Să nu-ţi doreşti să fii apropiat sufle¬ 
teşte decît de Dumnezeu singur şi de îngerii lui; cît 
despre oameni, caută să-i cunoşti cît mai puţin. 

2. Să ai în suflet dragoste pentru toată lumea, 
apropierea de toţi însă nu are nici un rost. De cîte 
ori nu se întîmplă ca cel mai puţin cunoscut să 
strălucească, de departe, cu faimă mare: ca de în¬ 
dată ce soseşte de faţă, bunul său nume să-şi 
piardă luciul în ochiul celui care-1 poate cunoaşte 
mai îndeaproape. Tot astfel, ne închipuim uneori 
c ă am putea face altora plăcere venind mai aproa¬ 
pe de ei; ca abia să începem să ne dăm seama că 
metehnele şi cusururile noastre, văzute de aproa¬ 
pe;, sînt departe de a le face plăcere. 


Capitolul IX 

ASCULTARE ŞI SUPUNERE 

I. Nu-i puţin lucru să-ţi trăieşti viaţa în ascul¬ 
tare, nu după cum te-ar tăia capul, ci supus mai 
marilor tăi. Eşti, într-adevăr, în mai mare sigu¬ 
ranţă stînd pe treapta de jos, unde să primeşti po¬ 
runci, decît înălţat în vîrf, de unde să le împărţi 
altora. Dar mulţi stau sub pavăza ascultării mai 
mult de nevoie decît din iubire, şi tocmai de aceea 
suferă, ba nu se sfiesc uneori să şi cîrtească. E 
drept că nici nu vor putea vreodată dobîndi liber¬ 
tatea lăuntrică, dacă nu îmbrăţişează virtutea su¬ 
punerii din toată inima, din dragoste pentru Dum- 

nezeu. Omul poate colinda încoace şi încolo: liniş¬ 
tea sufletească nu şi-o va găsi decît în supunerea 
smerită faţă de mai marii săi. Mulţi s-au lăsat în¬ 
şelaţi amarnic, închipuindu-şi mereu şi mereu alte 
locuri mai bune. 

2. E adevărat că fiecare ţine bucuros la păre¬ 
rile sale şi se simte mai bine împreună cu cei cu 
care împarte păreri şi gusturi asemănătoare. Dar 
dacă Dumnezeu este în mijlocul nostru, se cade 
uneori să renunţăm la părerile noastre, pentru bi¬ 
nele păcii. Şi cine poate fi oare atît de înţelept în- 
cît să le ştie pe toate? Prin urmare nu te bizui 
prea mult pe părerile tale, ci ascultă bucuros şi pe 
ale altora. Chiar dacă părerea ta este îndreptăţi¬ 
tă, dar încetezi să ţii morţiş la ea şi, din iubire 
pentru Dumnezeu, urmezi pe a altuia, mai mare 
este folosul pentru propăşirea ta sufletească. 

3. Deseori mi-a fost dat să aud că mai la adă¬ 
post e cel ce ştie să aplece urechea şi să primească 
sfaturi, decît cel care se încumetă să le dea. Se 
poate totuşi întîmpla ca îndreptăţită într-adevăr 
să fie părerea fiecăruia; a ţine însă morţiş numai la 
părerile tale - chiar atunci cînd, în chip limpede, 
dreapta chibzuinţă şi judecată nu-ţi pot da drep¬ 
tate - e semn de cerbicie şi de înfumurare. 

Capitolul X 

ÎNFRÎNAREA LIMBUŢIEI 


1. Ocoleşte cît poţi larma şi gura lumii: vorbă¬ 
ria, chiar lipsită de răutate, aduce omului multă 
bătaie de cap. Nu-i trebuie mult nimănui ca să fie 
cuprins de fumuri şi, alunecînd, să-şi piardă capul. 
Tocmai de aceea, de cîte ori nu mi-am dorit să fi 
tăcut din gură şi să nu mă fi dus printre oameni! 
Mă întreb ce ne împinge mereu să flecărim, cu atî- 
ta uşurinţă, bătîndu-ne într-una gura despre vrute 
şi nevrute, cînd, aproape întotdeauna, ne înapoiem 
la tăcere cu conştiinţele vătămate? Flecărim cu 
atîta plăcere, deoarece prin vorbăria noastră cău¬ 
tăm, cumva, să ne destindem, despovărîndu-ne 
inimile, îndeobşte apăsate de greutăţi. De aceea 
ne place atît de mult să gîndim şi să vorbim toc¬ 
mai despre acele lucruri la care ţinem mai mult, 
sau pe care le dorim, sau despre altele, pe care ni 
le simţim potrivnice. 

2. Dar vai, de cele mai multe ori, fără nici un 
rost şi cu totul zadarnic. Căci uşurarea aceasta 
părelnică dăunează nu puţin alinării lăuntrice, 
care-i darul lui Dumnezeu. Iată de ce se cade să 
stăm de veghe şi să ne rugăm, ca timpul ce ni s-a 
dat să nu ni se irosească în deşert. Dacă are în- 
tr-adevăr vreun rost să deschizi gura, fă ca vorbe- 

le tale să fie pline de miez şi sufleteşte folositoare. 
Năravul şi nepăsarea faţă de propăşirea sufletului 
nostru ne trag de cele mai multe ori la limbuţie. 
Dimpotrivă, a sta cuviincios de vorbă despre cele 
sufleteşti poate fi de mare folos, mai cu seamă da¬ 
că cei ce se adună să schimbe asemenea gînduri 
împărtăşesc, într-un singur suflet, una şi aceeaşi 
rîvnă pentru împărăţia lui Dumnezeu. 


Capitolul XI 

DOBÎNDIREA PĂCII LĂUNTRICE ŞI RÎVNA 
PROPĂŞIRII SUFLETEŞTI 

1. Ne-am putea bucura de multă pace dacă 
n-am ţine să ne amestecăm cu tot dinadinsul în 
treburile, faptele şi spusele altora, care, de fapt, 
nici măcar nu ne privesc. Intr-adevăr, cum s-ar 
putea bucura mult timp de pace cel ce se amestecă 
tam-msam în treburi care nu-1 privesc, zorind 
într-una după prilejuri din afară, şi dînd astfel ui¬ 
tării datoria de a se reculege măcar din cînd în 
cînd în sufletul său? Ferice de inimile limpezi şi 
curate, căci se vor bucura de belşug de pace. 

2. Cum de-au izbutit unii sfinţi să atingă atîta 
desăvîrşită reculegere şi să dobîndească atîta lu¬ 
mină lăuntrică în sufletul lor? Silindu-se din răs- 

puteri să-şi răstignească orice imbold şi poftă pă- 
m iuţească, ei s-au dovedit în stare să se conto- 
ImM işcă, din adîncul inimii lor, cu Dumnezeu şi lui 
singur să-i slujească în deplină libertate lăuntri¬ 
cii Inr noi prea mult ne lăsăm stăpîniţi de patimi, 
pieii mult ne lăsăm frămîntaţi de lucruri vremel¬ 
nice şi trecătoare. Rar se întîmplă să putem spune 
că nm înf'rînt în noi, cu desăvîrşire, măcar un sin¬ 
gur viciu, iar de înaintarea zilnică a sufletului nos- 
I i ii iui ne sinchisim prea mult: iată de ce rămînem 
ni it de reci şi împietriţi în lîncezeală. 

d. Dacă am izbuti să răstignim cu desăvîrşire 
m noi pornirile rele, scuturînd totodată acele lan¬ 
ţuri care ne ţin legaţi pe dinăuntru, am putea de¬ 
prinde şi gusta, măcar în parte, plăcerile lumină¬ 
rii dumnezeieşti. Una este pricina dintîi şi piedica 
con mai mare: rămînem încă robiţi pornirilor rele 
şi poftelor; şovăim să păşim bărbăteşte pe calea 
ilosăvîrşirii pe care au mers sfinţii. E de ajuns, ia- 
lă, să întîmpinăm pe drumul nostru o împotrivire 
cil de mică, şi ne pierdem de îndată cumpătul şi 
no reîntoarcem spre mîngîierile omeneşti. 

4. Dacă ne-am lupta cu bărbăţie, ţinînd piept 
piuă la capăt împotrivirii, fără nici o îndoială am 
vedea ajutorul lui Dumnezeu coborînd asupra 
noastră din cer, să ne întărească. Celor ce luptă 
cu nădejdea în puterea harului său, Dumnezeu nu 
şovăie să le dea mîna de ajutor trebuincioasă: ne 

trimite în cale prilejuri de luptă tocmai pentru a 
ne ajuta să învingem. Dacă am lega înaintarea 
noastră pe calea desăvîrşirii doar de păzirea ace¬ 
lor cerinţe şi rînduieli ce se pot vedea pe dinafară, 
evlavia noastră s-ar stinge curînd. Să punem, aşa¬ 
dar, securea la rădăcină, ca, răstignind pornirile 
noastre rele, să putem dobîndi pacea lăuntrică. 

5. Dacă în fiecare an ne-am dezbăra de un sin¬ 
gur viciu, stîrpindu-1 cu totul din suflet, n-am în- 
tîrzia să devenim desăvîrşiţi. Din păcate se întîm- 
plă adesea pe dos, ca, după mulţi ani de viaţă reli¬ 
gioasă, să ne simţim mai puţin buni şi mai puţin 
desăvîrşiţi, decît eram la început. Rîvna şi dorinţa 
de mai bine se cuvin să crească din zi în zi mai 
mult; iată însă că a ajuns acum să ni se pară lu¬ 
cru mare dacă cineva şi-a putut păstra în suflet 
rîvna aprinsă de la început. Măcar dacă din capul 
locului am pune mai multă hotărîre şi dîrzenie, 
toate le-am putea face, după aceea, cu voie bună 
şi uşurinţă. 

6. E greu să te lepezi de o obişnuinţă; mai 
greu încă e să te debarasezi de un nărav care a 
prins rădăcini în voinţă. Dacă însă nu te vei în- 
frînge pe tine însuţi în lucruri mărunte şi lipsite 
de însemnătate, cum vei izbuti oare să fii învingă¬ 
tor în cele grele? împotriveşte-te din capul locului 
pornirilor rele, dezvaţă-te din timp de nărav, dacă 
nu vrei să te trezeşti, pe nesimţite, la ananghie 

mai mare. O, dacă ai şti ce pace ai putea cîştiga 
pentru tine, ce bucurie ai putea dărui celor din jur, 
rînduindu-ţi purtările cum se cade - nu mă îndo¬ 
iesc că alta ar fi tragerea de inimă cu care te-ai în¬ 
griji de progresul tău sufletesc. 


Capitolul XII 

NU SÎNT FĂRĂ ROST ÎMPREJURĂRILE 
POTRIVNICE 

1. E bine ca, din cînd în cînd, să avem de în¬ 
tâmpinat împrejurări potrivnice şi suferinţe, căci 
ele readună omul în reculegerea inimii sale, îl fac 
să-şi cunoască surghiunul, şi-l împiedică de a-şi 
mai lega nădejdile de lucrurile acestui pămînt. E 
bine, din cînd în cînd, să dăm piept cu potrivnici- 
ile, e bine ca oamenii să aibă despre noi păreri 
proaste şi să ne ponegrească, chiar dacă nu le-am 
fi greşit cu nimic, nici cu gînd rău n-am fi fost în 
nici o privinţă. Acestea toate sînt reazem de nădej¬ 
de pentru smerenie şi ne apără de înfumurarea 
deşartă. într-adevăr, atunci cînd mai rău sîntem 
ponegriţi de gura lumii, cînd ceilalţi au despre noi 
părerile cel mai proaste, mai bine şi cu mai mult 
temei ochii ni se îndreaptă spre Dumnezeu, marto¬ 
rul lăuntric al conştiinţei noastre. 

2. Ar trebui, de aceea, ca omul să-şi pună în¬ 
treaga sa nădejde şi tot reazemul în Dumnezeu, ca 
să nu simtă nevoia de a cerşi pe nicăieri amarul 
mîngîierilor omeneşti. Cînd un om de bunăvoinţă 
trece prin încercări şi ispite, sau cînd îi dau tîr- 
coale gîndurile rele, el înţelege mai bine ca nicio¬ 
dată cît de trebuincioasă îi este mîna lui Dumne¬ 
zeu, fără de care nimic bun nu va putea vreodată, 
de unul singur, să ducă pînă la capăt. în astfel de 
împrejurări, omul se întristează, suspină, se roa¬ 
gă, căci stă sub pintenul amărăciunii. Atunci via¬ 
ţa i se pare searbădă şi şi-ar dori să moară, ca să 
se poată topi cu totul şi să se unească cu Cristos. 
Atunci abia îşi dă seama, cu adevărat, că nicăieri 
pe lume nu va putea găsi adăpost sigur şi pace ne¬ 
tulburată. 


Capitolul XIII 

LUPTA ÎMPOTRIVA ISPITELOR 

1. Cît timp vom fi în viaţă pe acest pămînt, nu 
vom putea fi scutiţi de amărăciuni şi de ispite. De 
aceea, în cartea înţeleptului Iov stă scris: ispită e 
viaţa omului pe pămînt (Iov 7, 1). Iată de ce fieca¬ 
re ar trebui să fie cu ochii în patru, de veghe asu¬ 
pra ispitelor sale, rugîndu-se ca diavolul, care nu 

doarme, ci ca un leu răcnind umblă căutînd pe ci¬ 
ne să sfişie (1 Pt 5, 8), să nu găsească nicăieri pri¬ 
lej de înşelăciune. Nimeni, într-adevăr, nu este 
atît de desăvîrşit şi de sfînt încît să nu sufere din 
cînd în cînd cercetarea ispitei, iar scutit cu desă : 
vîrşire de ispite nu poate fi nimeni. 

2. Dar ispitele, deşi grele şi supărătoare, sînt 
adesea de mare folos: prin ele sufletul omului se 
umileşte, se curăţă, se cuminţeşte. N-a fost sfînt 
al lui Dumnezeu care să nu fi trecut prin sumede¬ 
nie de încercări şi de ispite, ca biruindu-le să pro- 
păşească pe calea binelui, pînă la capăt. în 
schimb cei care n-au fost în stare să le înfrîngă 
s-au făcut vrednici de osîndă şi s-au pierdut pe 
drum. Nu-i stare atît de sfîntă, nici loc atît de tăi¬ 
nuit unde ispitele şi amărăciunile să nu pătrundă 
cumva. 

3. Nimeni dintre cei vii nu poate fi cu totul la 
adăpost de ispită, căci în noi înşine se află sîmbu- 
rele ei, născuţi fiind cu toţii întru pofte. Chiar da¬ 
că o ispită sau altă tulburare ne lasă, altele şi me¬ 
reu altele vor veni să le ia locul, şi pururi vom 
avea cîte ceva de înfruntat şi îndurat. Căci comoa¬ 
ra fericirii noastre am pierdut-o. Sînt mulţi care se 
silesc să fugă de ispite, şi mai rău se înfundă în 
ele. Doar cu fuga nu putem învinge, ci cu răbdare 
şi prin adevărata smerenie: nu-i altă cale pentru a 
birui cu adevărat puterile vrăjmaşe. 

4. Cel ce se fereşte doar pe dinafară - fără să 
smulgă răul de la rădăcină - va bate mai mult pa¬ 
sul pe loc: aş spune chiar că valul ispitelor va re¬ 
veni asupra lui mai grabnic încă, mai puternic în¬ 
că, făcîndu-1 să se simtă vătămat. Puţin cîte pu¬ 
ţin, cu binişorul şi cu inima răbdătoare, aflîndu-ţi 
reazemul în braţele lui Dumnezeu, mai mare spor 
în luptă vei simţi, decît neînduplecat şi băţos, în- 
crîncenîndu-te de unul singur. Fă-ţi un obicei din 
a cere sfat ori de cîte ori eşti încercat de ispită; nu 
fi aspru cu altul ca tine aflat în ispită, ci dă-i îm¬ 
bărbătare, aşa cum ţie însuţi ţi-ar place să pri¬ 
meşti îmbărbătare atunci cînd ispita îţi dă tîr- 
coale. 

5. Toate ispitele care ne vatămă pornesc de la 
nestatornicia sufletului şi lipsa de încredere în 
Dumnezeu: într-adevăr, precum corabiafără cîr-mă, 
purtată de talazuri cînd încoace cînd încolo, tot 
astfel şi omul molatec şi uitător de hotărîrile luate 
este supus în fel şi chip ispitirii. Fierul se în-cearcă 
în foc, omul drept e încercat în ispite. De cele mai 
multe ori ne cunoaştem prea puţin pute-rile; dar 
ispita scoate la iveală întocmai ceea ce sîntem. 
Trebuie însă să stăm de veghe, mai cu seamă 
atunci cînd ispita mijeşte, gata-gata să în¬ 
colţească, căci vrăjmaşul poate fi mai lesne înfrînt 
dacă-i ţinut la depărtare de uşă, decît dacă i se ie- 

se în întîmpinare, chiar şi îndată după ce a ajuns 
să bată. Iată de ce s-a zis: 

Pune piciorul în prag: tîrziu vine leacul 
cînd, îndelung cuibărită, meteahna a prins 

rădăcină. 

(Ovidiu, Remed. am. 91, 92). 

Intr-adevăr, mai întîi trece prin minte un gînd 
răzleţ, apoi închipuirea se aprinde, din plăcere se 
înfruptă, cugetul lunecă în jos şi consimte. Astfel, 
pe nesimţite, se strecoară în suflet, cu totul, vătă¬ 
marea vrăjmaşă, ori de cîte ori răul nu-i curmat 
de la bun început. Şi cu cit mai mult timp omul se 
arată molatic faţă de primejdie, cu atît mai mult, 
zi de zi, puterile lui sleiesc, iar vrăjmaşul devine 
tot mai puternic. 

6. Unii sînt încercaţi de ispite mai grele la în¬ 
ceputul întoarcerii lor la Dumnezeu; alţii dimpotri¬ 
vă, la sfîrşit. Mai sînt şi alţii care îndură aceleaşi 
încercări mai mult sau mai puţin fără oprire, în 
tot timpul vieţii. Dar sînt şi unii mai uşor cercetaţi 
de ispită, după socotinţa proniei şi dreptăţii ce¬ 
reşti, care ştie cumpăni vredniciile şi puterile fie¬ 
căruia, rînduind totul spre mîntuirea aleşilor săi. 

7. Iată de ce nu trebuie să ne pierdem nădej¬ 
dea atunci cînd trecem prin focul ispitelor, ci, dim¬ 
potrivă, să-l rugăm pe Dumnezeu cu rîvnă şi mai 
aprinsă, ca să binevoiască să ne trimită ajutorul 
său în orice strîmtorare şi ananghie; căci El, aşa 

cum mărturiseşte Sfîntul Apostol Pavel, odată cu 
ispita, va aduce şi scăparea din ea, ca să puteţi 
răbda (1 Cor 10, 13). Să ne smerim, aşadar, sufle¬ 
tele sub mina lui Dumnezeu, în orice ispitire şi 
amărăciune, căci pe cei smeriţi cu inima îi va mîn- 
tui şi îi va înălţa. 

8. în focul ispitelor şi la amărăciune se vede 
mai bine cît de mult a propăşit omul pe calea de- 
săvîrşirii: aici ies cel mai bine la iveală vredniciile 
fiecăruia, iar virtutea se arată fără putinţă de tă¬ 
gadă. Căci n-ar fi mare lucru a te arăta evlavios 
şi plin de rîvnă, stînd la adăpost de strînsoarea 
ananghiei; la vremea încercării îndurate cu răbda¬ 
re se vădeşte chezăşia şi nădejdea că sufletul va 
propăşi cu adevărat întru desăvîrşire. Unii se pă¬ 
zesc de ispitele cele mari, dar se poticnesc şi cad 
ades în împrejurări mărunte ale vieţii de toate zi¬ 
lele, ca astfel, umiliţi de şubrezenia puterilor lor, 
să nu-şi mai caute vreun reazem de nădejde în 
sine. 


Capitolul XIV 

SĂ NE FERIM DE A FACE 
JUDECĂŢI TEMERARE 

1. întoarce-ţi privirea spre tine însuţi şi fe- 
reşte-te de a judeca faptele altora. Atunci cînd ju- 

decă pe ceilalţi, omul se osteneşte zadarnic, de cele 
mai multe ori e păscut de greşeală şi lesne alune¬ 
că în păcat; în schimb, cînd se judecă pe sine şi-şi 
cercetează propriul cuget, fapta-i prieşte, adu- 
cîndu-i întotdeauna rod şi folos. Ne dăm mereu cu 
părerea cu privire la acele lucruri care ne stau pe 
suflet, ceea ce face ca, orbiţi de iubirea noastră de 
noi înşine, să pierdem uşor din vedere dreapta ju¬ 
decată. Dacă Dumnezeu ar fi ţinta curată a tutu¬ 
ror gîndurilor şi dorinţelor noastre, nu ne-am fră- 
mînta atîta cînd părerile noastre întîmpină împo¬ 
trivirea celorlalţi. 

2. Dar iată că stă cuibărit în noi cîte un lucru 
- alteori vine şi altceva să ne dea ghes din afară - 
şi ne pomenim, într-un fel sau altul, minaţi care 
încotro de imbolduri. Mulţi, de fapt, se caută în- 
tr-ascuns pe sine în tot ceea ce fac, dar nu-şi dau 
seama de asta. Pot chiar părea cu totul împăcaţi 
cu ei înşişi, atunci cînd, după voia şi părerea lor, 
toate le merg strună; e de ajuns însă ca lucrurile 
să ia altă întorsătură decît aceea dorită, şi ei nu 
întîrzie să intre în frămmtare şi să se întristeze, 
între prieteni şi concetăţeni, între oameni evlavioşi 
şi călugări, se nasc astfel, destul de des, neînţele¬ 
geri, dezbinări şi sfadă. 

3. Năravul care a prins rădăcini anevoie se 
dezvaţă şi nimănui nu-i face plăcere să primească 
poveţe împotriva părerilor sale. Dacă te vei bizui 

mai mult pe luminile minţii şi pe iscusinţele tale 
decât pe virtutea supunerii lui Isus Cristos, cu 
greu, dacă totuşi vreodată, vei ajunge cu adevărat 
luminat la suflet: Dumnezeu, într-adevăr, ne do¬ 
reşte cu desăvârşire supuşi voinţei sale şi ridicaţi 
dincolo de toată priceperea şi lumina minţii ome¬ 
neşti, prin focul arzător al dragostei sale. 


Capitolul XV 

BINEFACEREA PURCEDE DIN IUBIRE 

1. Pentru nimic in lume şi de dragul nimănui 
nu trebuie vreodată săvârşită o faptă rea; dar, 
pentru a fi de folos celui lipsit, se cade uneori să 
lăsăm de bunăvoie o binefacere Începută, pre- 
schimbînd-o in acest fel in altă binefacere mai ma¬ 
re. Fapta bună nu se pierde, ci dimpotrivă, e stră¬ 
mutată atunci in mai bine. Fără dragoste, luate 
pe dinafară, faptele, ca atare, rămîn sterpe; în 
schimb, pînă şi cea mai mică şi neînsemnată fap¬ 
tă, săvârşită din suflet, cu dragoste, îşi aduce ne- 
greşelnic rodul deplin. Ochiul lui Dumnezeu cum¬ 
păneşte într-adevăr mai curînd gîndul din care 
fapta omului purcede, decît fapta ca atare, privită 
pe dinafară. 

2. Mult face acela care iubeşte mult. Mult face 
acela care face bine ceea ce are de făcut. Bine face 
acela care slujeşte cu precădere rosturile semenilor 
săi mai curînd decît foloasele sale. Adesea ceea ce 
pare dragoste nu-i altceva decît imbold trupesc, 
căci chemările firii, ghimpele voinţei, năzuinţa 
răsplăţii, plăcerea omului de a se simţi în largul 
său rar dacă se lasă cu totul ţinute în frîu. 

3. Cel care are în suflet iubirea cea adevărată 
şi desăvîrşită nu se caută pe sine în nimic, căci nu 
doreşte din inimă decît un singur lucru: ca în toate 
să fie proslăvit Dumnezeu singur. Nu pizmuieşte 
pe nimeni, de vreme ce nu-şi doreşte plăcerea 
vreunei bucurii pentru sine; nici nu s-ar putea 
simţi bine bucurîndu-se singur, deoarece, mai pre¬ 
sus de orice, doreşte să guste plăcerea fericirii în 
Dumnezeu. Nu ia nimic de bun din partea vreunei 
făpturi, ci toate rosturile le vede adunate la Dum¬ 
nezeu, în al cărui izvor îşi au toate obîrşia şi întru 
care toţi sfinţii se bucură de rodul desfătării şi al 
păcii. O, măcar o scînteie cît de mică de-am avea 
din focul adevăratei iubiri, am simţi cu siguranţă 
cît de zadarnice sînt toate bunurile pămîntului. 

Capitolul XVI 


RĂBDARE 

FAŢĂ DE CUSURURILE CELORLALŢI 

1. Se cade ca omul să rabde cu resemnare ceea 
ce nu poate fi îndreptat - în sine şi la ceilalţi pî- 
nă ce Dumnezeu va binevoi să rînduiască lucrurile 
altfel. Nu uita niciodată că aceasta prieşte cel mai 
mult sufletului, călindu-i răbdarea, fără de care 
vredniciile noastre n-au cum să preţuiască mare 
lucru. Dar nu înceta să te rogi fierbinte, cerînd 
ajutorul lui Dumnezeu, spre a putea să porţi în 
duhul blîndeţei povara. 

2. Nu te sfădi cu cel care - o dată sau de două 
ori povăţuit -, rămîne îndărătnic, ci încredinţează 
totul în mîinile lui Dumnezeu, ca, în faptele tutu¬ 
ror slujitorilor săi, voia şi cinstea lui să strălu¬ 
cească, El care ştie să întoarcă în bine tot răul. 
Dă-ţi silinţa să fii răbdător şi îngăduitor faţă de 
cusururile şi metehnele celorlalţi, oricare ar fi ele, 
căci nu eşti nici pe departe scutit de multe altele, 
pe care cei dimprejurul tău sînt nevoiţi şi ei să le 
rabde de la tine. Cînd tu însuţi nu te dovedeşti în 
stare de a-ţi îndrepta purtările aşa cum îţi propui, 
de unde cutezanţa de a cere ca altul să şi le 
îndrepte pe ale lui, după voia bunului tău plac? 
N-am zice nu ca ceilalţi să fie fără cusur, dar de 

îndreptarea metehnelor noastre ne sinchisim prea 
puţin. 

3. Am vrea să-i vedem pe ceilalţi mustraţi cu 
asprime; cît despre noi, nici nu vrem să auzim de 
dojană. îngăduinţa arătată altora ne displace, 
deşi nu suferim să fim respinşi atunci cînd cerem 
pentru noi înşine scutire ori îngăduinţă. Pe ceilalţi 
i-am dori ţinuţi din scurt, potrivit tuturor rînduie- 
lilor; noi înşine nu suferim să fim, întru nimic, re- 
strînşi de asprimile legii. Astfel se adevereşte cît 
de rar cîntărim cu aceeaşi măsură pe aproapele 
nostru şi pe noi înşine. Dacă toţi oamenii ar fi de- 
săvîrşiţi, ce ne-ar mai rămîne de îndurat de la cei¬ 
lalţi din dragoste pentru Dumnezeu? 

4. Adevărul este că Dumnezeu însuşi a rînduit 
să ne purtăm unii altora sarcinile (Gal 6, 2), căci 
nimeni nu-i fără cusur, nimeni fără jug şi povară, 
nimeni deajuns sieşi, nimeni îndeajuns de cuminte 
şi înţelept; se cade, tocmai de aceea, să fim îngă¬ 
duitori unii cu alţii, să ne îmbărbătăm unii pe cei¬ 
lalţi, să ne dăm, după caz, unii altora o mînă de 
ajutor, să schimbăm între noi îndemnuri şi poveţe. 
La necaz se arată, fără greş, virtutea fiecăruia. Ia¬ 
tă că nu prilejurile îl fac pe om şubred, ci doar 
arată cît este de slab. 

Capitolul XVII 

DESPRE VIAŢA MONAHALĂ 

1. în multe trebuie să te înveţi să-ţi calci pe 
inimă, dacă ţii cu adevărat să trăieşti în pace şi 
bună înţelegere cu ceilalţi. Nu-i lucru uşor să-ţi 
duci zilele la mănăstire sau împreună cu fraţii sub 
acoperişul aceluiaşi aşezămînt; nu-i puţin lucru să 
poţi convieţui fără sfadă şi să-ţi păstrezi statorni¬ 
cia în credinţă pînă la moarte. Ferice de cel în sta¬ 
re să-şi încheie cu bine zilele trăind astfel. Dacă 
însă ţii cu adevărat să nu şovăi şi să propăşeşti 
pînă la capăt, nu uita că eşti, pe pămînt, un biet 
pribeag în trecere, un călător în surghiun. Dacă 
vrei ca viaţa ta să fie cu adevărat legată de a lui 
Cristos, fii gata să treci drept nebun în ochii lumii. 

2. Nici haina, nici tonsura nu fac pe monah: 
adevăratul călugăr este cel care îmbrăţişează un 
cu totul alt fel de viaţă, prin răstignirea desăvîr- 
şită a poftelor şi imboldurilor firii sale. Cel ce um¬ 
blă şi după altceva afară de Dumnezeu, cel ce cau¬ 
tă şi altceva decît mîntuirea sufletului său nu va 
găsi în calea sa decît amărăciune şi durere. Nu 
poate gusta tihna unei păci statornice cel ce nu-şi 
dă întreaga strădanie de a fi cel mai mic, întru to¬ 
tul supus tuturora. 

3. Ai venit aici să slujeşti, nu să porunceşti; 

nu uita că rosturile chemării tale sînt răbdarea, 

1 . . 

supunerea şi truda, iar nu huzurul şi taifasul. Aici 
omul se încearcă precum aurul în cuptor. Nu poate 
sta nimeni aici decît dacă, din toată inima, e hotă- 
rît să se smerească pe sine, întru totul, pentru 
Dumnezeu. 


Capitolul XVIII 
PILDA SFINŢILOR PĂRINŢI 

1. Cugetă adînc la pildele vii ale Sfinţilor Pă¬ 
rinţi, în care a strălucit adevărata desăvîrşire şi 
credinţă duhovnicească, şi vei vedea cît de puţin, 
aproape nimic, preţuieşte ceea ce facem noi. Vai, ce 
este viaţa noastră faţă de viaţa lor! Sfinţii şi prie¬ 
tenii lui Cristos au slujit Domnului în foame şi se¬ 
te, în frig şi goliciune, în muncă şi osteneală, în 
privegheri şi posturi, în rugăciuni şi meditaţii sfin¬ 
te, în prigoniri şi ocări nenumărate (2 Cor 11, 27). 

2. O, cît de multe şi cît de grele necazuri au 
îndurat Apostolii, Mucenicii, Mărturisitorii, 
Fecioarele şi toţi ceilalţi care au voit să meargă pe 
urmele lui Cristos! Căci ei şi-au răstignit sufletele 
în lumea aceasta, ca să le păstreze în viaţa veşni¬ 
că. Ce viaţă aspră şi plină de renunţări au dus 

Sfinţii Părinţi în pustiu! Cît de grele şi îndelunga¬ 
te ispite au îndurat! Cît de des erau chinuiţi de 
duşmani! Ce rugăciuni stăruitoare şi fierbinţi au 
îndreptat spre Dumnezeu! Ce posturi aspre au fă¬ 
cut! Cîtă rîvnă şi înflăcărare pentru a înainta în 
viaţa duhovnicească! Ce luptă şi înfrînare pentru 
a-şi stăpîni pornirile neorînduite! Cu ce gînd curat 
şi drept tindeau spre Dumnezeu! Ziua munceau iar 
noaptea o petreceau în rugăciune, deşi, chiar şi lu- 
crînd, nu încetau a se ruga cu mintea. 

3. Tot timpul îl întrebuinţau cu folos; fiecare 
ceas consfinţit lui Dumnezeu li se părea scurt; atît 
era de mare plăcerea contemplării lui Dumnezeu, 
încît uitau chiar şi de nevoia hranei trupeşti. Se le¬ 
pădau de toate bogăţiile, demnităţile, onorurile, 
prieteniile şi rudeniile lor; din ale lumii nu ţineau 
să aibă nimic şi de abia dacă se atingeau de cele 
trebuincioase traiului: se întristau că erau nevoiţi 
să dea trupului chiar şi numai cele neapărat de 
trebuinţă. Erau, aşadar, săraci în cele pămînteşti, 
dar foarte bogaţi în har şi în virtute. Pe dinafară 
duceau lipsă de toate, în schimb pe dinăuntru se 
săturau cu harul şi mîngîierea dumnezeiască. 

4. Erau străini de lume, dar familiari şi apro¬ 
piaţi de Dumnezeu. Ei se socoteau pe sine drept 
nimic şi erau dispreţuiţi de lumea aceasta, dar 
erau scumpi şi iubiţi în ochii lui Dumnezeu. Se ţi¬ 
neau în adevărata smerenie, trăiau într-o asculta- 

re simplă şi umblau în dragoste şi răbdare; de 
aceea, duhovniceşte propăşeau zilnic şi dobîndeau 
har mare înaintea lui Dumnezeu. Au fost daţi 
drept pildă tuturor celor consfinţiţi lui Dumnezeu 
şi mai mult trebuie să ne îndemne unii ca aceştia 
la propăşire în virtute, decît mulţimea celor lîn- 
cezi, la delăsare. 

5. Cît de mare era rîvna celor consfinţiţi lui 
Dumnezeu la începutul sfintei lor întemeieri! Cîtă 
evlavie în rugăciune! Ce întrecere între ei în prac¬ 
ticarea virtuţii! Cîtă cuviinţă şi cîtă ascultare faţă 
de legile şi regulile întemeietorului lor! Urmele lă¬ 
sate de ei mărturisesc încă şi astăzi că au fost cu 
adevărat oameni sfinţi şi desăvîrşiţi, care, luptîn- 
du-se cu bărbăţie, au biruit lumea. Astăzi este 
luat drept lucru mare şi rar exemplul celui care nu 
calcă regula şi care suferă cu răbdare ceea ce şi-a 
luat asupra sa. 

6. O, răceală şi nepăsare a stării noastre! Cu 
cîtă uşurinţă ne-am îndepărtat de avîntul sfînt 
din trecut! Ni s-a unt de viaţă din pricina delăsă¬ 
rii şi nepăsării noastre! Măcar de n-ar adormi cu 
totul în tine dorinţa de a înainta în virtute, tu, ca¬ 
re ai văzut pildele atîtor oameni evlavioşi! 

Capitolul XIX 

DEPRINDERILE UNUI BUN CĂLUGĂR 

1. Viaţa unui bun călugăr trebuie să fie înzes¬ 
trată cu belşug de virtuţi, ca lăuntrul sufletului 
său să fie aşa cum se arată în faţa oamenilor. Ba, 
la drept vorbind, ar trebui să fie mai mult înlăun- 
tru decît apare pe dinafară; deoarece Acela care 
vede cele din lăuntrul omului este Dumnezeu, pe 
care sîntem datori să-l respectăm mai presus de 
toate, oriunde ne-am afla, şi să ne purtăm în ochii 
lui curaţi ca nişte îngeri. Se cuvine să reînnoim, în 
fiecare zi, hotărîrile noastre şi să ne îndemnăm la 
rîvnă, ca şi cînd ne-am fi întors la Dumnezeu 
acum pentru întîia dată; şi să zicem: "Ajută-mă, 
Doamne Dumnezeule, în buna propunere şi în sfîn- 
ta ta slujbă, şi fă ca astăzi să încep bine, deoarece 
pînă acum n-am făcut nimic". 

2. Propăşirea noastră în desăvîrşire depinde 
de puterea hotărîrilor noastre şi de multă sîrguin- 
ţă are nevoie cel care vrea să înainteze. Dacă cel 
ce ia hotărîri puternice dă greş atît de des, ce se 
va întîmpla cu acela care rareori, şi fără atîta dîr- 
zenie, îşi propune să facă cîte ceva? Abaterea de la 
propunerea noastră se întîmplă în fel şi chip; chiar 
şi cea mai mică neglijenţă în deprinderile noastre 
anevoie poate trece fără pierdere. Hotărîrile celor 

drepţi se bizuie mai mult pe harul lui Dumnezeu 
decît pe propria lor înţelepciune, şi în orice între¬ 
prind ei îşi pun în darul Domnului, întotdeauna, 
toată încrederea. Căci omul propune, dar Dumne¬ 
zeu dispune şi calea omului nu-i în mîinile sale 
C Ier 20, 23). 

3. Dacă întrerupem o îndeletnicire obişnuită 
pentru o faptă evlavioasă sau pentru binele fraţi¬ 
lor noştri, ne vom reîntoarce la ea cu toată uşu¬ 
rinţa. Dar dacă se lasă cu uşurinţă - fie din nepă¬ 
sare, fie pentru că ni s-a urît -, fapta nu va fi scu¬ 
tită de vinovăţie, iar dauna se va simţi mai tîrziu. 
Să ne silim cît putem şi tot vom greşi cîte puţin în 
multe. De aceea se cuvine să ne propunem întot¬ 
deauna lucruri anume, mai ales cu privire la acele 
împrejurări care ne împiedică mai mult în desă- 
vîrşire. Trebuie să cercetăm şi să orînduim atît 
viaţa noastră lăuntrică cît şi cea exterioară, pen-tru 
că amîndouă sînt de folos pentru a propăşi în 
desăvîrşire. 

4. Dacă nu poţi să te reculegi fără întrerupe¬ 
re, adună-ţi gîndurile cel puţin din cînd în cînd, 
sau cel puţin o dată pe zi, dimineaţa sau seara. Di¬ 
mineaţa ia hotărîri, iar seara cercetează purtările 
de peste zi: cum te-ai purtat în vorbele tale, în fap¬ 
te, în gînduri, deoarece în acestea ai supărat de 
mai multe ori pe Dumnezeu şi pe aproapele tău. 
înarmează-te ca un soldat împotriva vicleniilor 


39 



diavoleşti, înfrînează-ţi lăcomia, ca să înfrînezi 
mai uşor orice pornire neorînduită a trupului. Nu 
sta niciodată degeaba; apucă-te fie de citit, fie de 
scris, fie de rugăciune, fie de meditaţie, sau fă ce¬ 
va folositor pentru binele comun. Totuşi munca cu 
braţele să se facă cu măsură, deoarece nu poate fi 
făcută de toţi la fel. 

5. Deprinderile particulare nu trebuie scoase 
la iveală, deoarece în taină se pot practica mai bi¬ 
ne. Totuşi fereşte-te de a fi leneş în îndeplinirea 
deprinderilor comune şi rîvnic numai pentru cele 
particulare; ci, odată ce ţi-ai făcut datoria cu toată 
fidelitatea în cele impuse, dacă îţi mai rămîne ce¬ 
va timp, întoarce-te înlăuntrul tău după cum te 
îndeamnă sufletul. Nu toţi pot face aceleaşi prac¬ 
tici; unuia i se potriveşte mai mult una, altuia al¬ 
ta. De asemenea, după cum sînt împrejurările, 
sînt de ales şi practicile; deoarece unele sînt mai 
indicate în zilele de sărbătoare, altele în zilele de 
lucru. La fel, în vreme de ispită avem nevoie de 
unele, şi de altele în timp de pace şi de linişte. 
Deosebite sînt gîndurile care ne plac atunci cînd 
sîntem mîhniţi, de cele cînd ne bucurăm în 
Domnul. 

6. La sărbătorile mari, se cuvine să reînnoim 
deprinderile frumoase din trecut şi să cerem cu 
mai mare înflăcărare ocrotirea sfinţilor. De la o 
sărbătoare la alta se cuvine să luăm într-adevăr 

hotărîri ca şi cînd ar urma să fim chemaţi neîntîr- 
ziat la sărbătoare în viaţa cea veşnică. Tocmai de 
aceea, la zile mari, este cazul să ne pregătim cu 
mai multă sîrguinţă, adîncind bunele hotărîri de 
a duce o viaţă mai duhovnicească, păstrînd toate 
rînduielile cu mai mare sfinţenie încă, întocmai ca 
şi cum, în scurtă vreme, ar urma să primim de la 
Dumnezeu răsplata tuturor ostenelilor noastre. 

7. Şi dacă ziua răsplăţii se amînă, să socotim 
că nu sîntem încă îndeajuns de bine pregătiţi, ne¬ 
vrednici încă de o slavă atît de mare, care se va 
arăta însă în noi la vremea hotărîtă, şi astfel să ne 
dăm silinţa a ne pregăti cît mai bine cu putinţă 
pentru sfîrşitul nostru. Fericită slugă - spune 
Evanghelistul Luca - care atunci cînd va veni stă- 
pînul, o va găsi veghind; adevăr vă spun, o va pu¬ 
ne peste toate bunurile sale (Luca 12, 37). 


Capitolul XX 

IUBIREA DE SINGURĂTATE ŞI TĂCERE 

1. Caută timpul potrivit pentru a te întoarce în 
tine însuţi şi cugetă adeseori la binefacerile lui 
Dumnezeu. Lasă la o parte lucrurile ce-ţi aţîţă cu¬ 
riozitatea. Citeşte lucruri care să-ţi stîrnească mai 
curînd căinţa decît voia bună în suflet. Dacă ai 

fugi de pălăvrăgelile de prisos şi ai ocoli drumuri¬ 
le zadarnice, dacă ţi-ai feri urechile de ascultarea 
tuturor noutăţilor şi zvonurilor, ai găsi timp din 
belşug şi prilej nimerit pentru a stărui în meditaţii 
evlavioase. Cei mai mari sfinţi ocoleau, pe cît pu¬ 
teau, adunările oamenilor şi alergau mai curînd 
să-i slujeasă lui Dumnezeu în ascuns. 

2. Bine a spus cel ce scria: De cîte ori am fost 
printre oameni, mai puţin om m-am întors acasă 
(Seneca, Epist. 7). Acelaşi lucru ni se întîmplă de¬ 
seori, atunci cînd prisosim cu vorba în adunări. 
Este mai lesne să păstrezi tăcerea cu totul, decît, 
vorbind, să nu aluneci în vorbirea de prisos. Este 
mai uşor să stai ascuns la tine, decît să te păzeşti 
cum se cuvine în afară. Aşadar, acela care vrea să 
ajungă la o viaţă lăuntrică şi duhovnicească, tre¬ 
buie să se îndepărteze de mulţime, împreună cu 
Isus. Nimeni nu se arată fără primejdie în lume, 
decît dacă îi place singurătatea. Nu poate vorbi ni¬ 
meni, decît dacă ştie să iubească tăcerea. Nimeni 
nu poate fi mai mare cu siguranţă, decît dacă ştie 
să fie mai mic, cu plăcere. Nimeni nu poate porun¬ 
ci cu siguranţă, dacă n-a învăţat bine virtutea as¬ 
cultării. 

3. Nimeni nu se bucură fără teamă, dacă nu 
are în sine mărturia bunei conştiinţe. îndrăzneala 
sfinţilor era întotdeauna întovărăşită de frica lui 
Dumnezeu. Cu toate că străluceau prin mari vir- 

tuţi şi har, nu erau mai puţin smeriţi, şi mereu în 
stare de veghe. Nu aşa cei fărădelege: îndrăzneala 
lor se naşte din mîndria lor şi din prea mare încre¬ 
dere în ei înşişi şi, la sfîrşit, se întoarce în deza¬ 
măgire. Oricît de bun călugăr sau pustnic te-ai 
crede, în viaţa aceasta nu-ţi făgădui niciodată si¬ 
guranţă deplină. 

4. Adeseori cei mai buni după socoteala ome¬ 
nească s-au primejduit foarte mult, fiindcă s-au în¬ 
crezut prea mult în sine. De aceea multora le este 
mai de folos să nu fie scutiţi cu totul de ispite, ci să 
fie cît mai mult nevoiţi să lupte, ca nu cumva, 
încrezîndu-se prea mult în sine, să se mîndrească 
şi să alunece apoi cu uşurinţă înspre mîngîieri lu¬ 
meşti. O, cît de mare pace şi linişte ar avea în su¬ 
flet acela care ar stîrpi orice grijă deşartă şi s-ar 
gîndi numai la cele mîntuitoare şi dumnezeieşti, 
punîndu-şi în Dumnezeu toată încrederea! 

5. Cine nu s-a deprins cu smerenie în sfînta 
pocăinţă, nu este vrednic de mîntuirea cerească. 
Dacă vrei să te căieşti din toată inima, intră în 
odaia ta şi îndepărtează de la tine tot zgomotul lu¬ 
mii, după cum stă scris: Căiţi-vă în chiliile voastre 
(Ps 4, 5). în chilie vei găsi ceea ce afară pierzi ade¬ 
sea. Chilia locuită neîntrerupt se face plăcută; pă¬ 
răsită de multe ori, naşte urîtul. Dacă de la înce¬ 
putul întoarcerii tale la Dumnezeu o vei locui şi o 


43 



vei păzi, îţi va fi după aceea cea mai dragă priete¬ 
nă şi cea mai scumpă mîngîiere. 

6. în tăcere şi în tihnă înaintează sufletul 
evlavios şi pătrunde tainele Scripturii. Aici află iz¬ 
vorul lacrimilor cu care să se spele şi să se cureţe 
în toate nopţile, pentru a fi cu atît mai aproape de 
Făcătorul său cu cît a stat mai departe de viitoa¬ 
rea tuturor celor lumeşti. Aşadar, de acela care se 
desparte de cunoscuţi şi de prieteni se va apropia 
Dumnezeu, împreună cu îngerii săi sfinţi. Este 
mai bine a trăi ascuns şi a te îngriji de mîntuirea 
proprie, decît a face minuni, neglijîndu-te pe tine 
însuţi. Este vrednic de laudă cel consfinţit lui 
Dumnezeu, care iese rareori în lume, care se pă¬ 
zeşte de a fi văzut şi care nu doreşte să vadă pe 
alţii. 

7. De ce vrei să sorbi cu ochii ceea ce nu-ţi es¬ 
te îngăduit să ai? Lumea trece, şi împreună cu 
dînsa şi pofta ei {1 Ioan 2, 17). Pofta simţurilor te 
trage să ieşi în lume, dar după ce a trecut ceasul, 
ce aduci cu tine înapoi, decît o conştiinţă împovă¬ 
rată şi o inimă împărţită? Ieşirea veselă adeseori 
dă naştere unei întoarceri triste şi o seară de vese¬ 
lie aduce după sine o dimineaţă posomorită. Ast¬ 
fel, orice plăcere trupească se furişează pe ne¬ 
simţite, dar la urmă muşcă şi ucide. Ce poţi vedea 
în altă parte ce n-ai putea vedea unde te afli? Iată 

cerul şi pămîntul şi toate elementele, căci din 
acestea sînt făcute toate. 

8. Ce ai putea vedea în altă parte şi care să 
stăruie mult sub soare? Dacă îţi închipui că vei 
afla îndestulare, te amăgeşti. Chiar de-ai vedea 
toate cîte sînt, ce-ar fi altceva decît o vedere de¬ 
şartă? Ridică-ţi ochii tăi în sus, spre Dumnezeu 
(Ps 122, 1) şi roagă-te pentru păcatele şi greşelile 
tale. Lasă cele zadarnice celor ce-şi irosesc viaţa în 
zadar, iar tu îngrijeşte-te de ceea ce ţi-a poruncit 
Dumnezeu. închide uşa în urma ta (Mt 6, 6) şi 
cheamă la tine pe Isus, iubitul tău. Rămîi cu dîn- 
sul în chilia ta, deoarece nicăieri nu vei afla atîta 
pace. Dacă n-ai fi ieşit şi n-ai fi auzit nimic din 
zvonurile lumii, ai fi rămas într-o linişte şi mai 
mare; dar fiindcă îţi place să auzi din cînd în cînd 
noutăţi, ajungi sub jug, purtînd tulburarea inimii 
tale. 


Capitolul XXI 
ÎNFRÎNGEREA INIMII 

1. Dacă vrei să propăşeşti cît de cît în viaţa 
duhovnicească, păstrează-te în frica lui Dumnezeu 
şi nu căuta să fii prea slobod, ci ţine în frîu toate 
simţurile tale şi nu te da la veselii nepotrivite. în- 

frînge-ţi inima cu toată dăruirea şi vei afla adevă¬ 
rata evlavie. Căinţa deschide comoara multor bu¬ 
nuri, pe care desfrîul le risipeşte pe negîndite. E 
lucru de mirare ca omul să poată pe deplin să se 
bucure de viaţa aceasta, gîndind şi cumpănind 
acest surghiun al său şi primejdiile nenumărate 
care îi ameninţă sufletul. 

2. Din pricina uşurinţei inimii şi a nepăsării 
faţă de scăderile noastre, nu simţim durerile sufle¬ 
tului nostru, ci adesea rîdem zadarnic, pe cînd, pe 
drept, s-ar cuveni să plîngem. Nu-i libertate ade¬ 
vărată şi nici bucurie dreaptă, decît în sufletul ca¬ 
re are frica de Dumnezeu şi conştiinţa împăcată. 
Fericit este acela care poate îndepărta de la sine 
toate opreliştile ce-i risipesc cugetul şi se poate re¬ 
culege în sfînta căinţă! Fericit acela care îndepăr¬ 
tează de la sine tot ceea ce îi poate păta şi împo¬ 
văra conştiinţa. Luptă-te cu bărbăţie; căci obiceiul 
cu obicei se învinge. De-ai şti să-i laşi în pace pe 
ceilalţi, şi ei te-ar lăsa liniştit la ale tale. 

3. Nu te amesteca în cele ce nu te privesc şi 
nu te băga în treburile celor mai mari decît tine. 
Ochiul tău să fie, mai înainte de orice, deschis 
asupra ta; şi pînă a-ţi mustra prietenii, mustră-te 
pe tine. Nu te întrista că nu ai trecere în faţa oa¬ 
menilor; să ai însă părere de rău că nu trăieşti 
aşa cum se cuvine unui slujitor al lui Dumnezeu şi 
unui evlavios consfinţit lui. Adesea este mai folo- 

sitor şi mai sigur ca omul să nu aibă în viaţa 
aceasta parte de prea multe mîngîieri, mai ales din 
cele trupeşti. Iar dacă ne lipsesc cele dumnezeieşti, 
sau dacă le simţim rareori, noi sîntem de vină 
pentru că nu căutăm înfrîngerea inimii noastre şi 
nu ne lepădăm cu totul de mîngîierile deşarte din 
afară. 

4. Recunoaşte-te nevrednic de mîngîierea divi¬ 
nă şi mai degrabă vrednic de multă potrivnicie. 
Cînd omul se căieşte din adîncul inimii, lumea în¬ 
treagă i se pare o amară povară. Cine-i bun găseş¬ 
te uşor pentru ce să fie îndurerat şi să plîngă. Fie 
că gîndeşte la sine sau la aproapele său, el ştie că 
în lumea aceasta nu-i nimeni lipsit de necazuri. Şi 
cu cît cugetă mai adînc, cu atît mai mult se îndu¬ 
rerează. Pricinile unei păreri de rău îndreptăţite 
şi lăuntrice sînt păcatele şi propria noastră viaţă, 
de care sîntem atît de tare legaţi, încît rareori sîn¬ 
tem în stare să ne ridicăm mintea la cele cereşti. 

5. Dacă te-ai gîndi mai des la moartea ta decît 
la lungirea vieţii tale, desigur că te-ai îndrepta cu 
mai mare sîrguinţă. Dacă te-ai gîndi într-adevăr 
la chinurile viitoare ale iadului şi ale purgatoriu¬ 
lui, cred că ai îndura cu plăcere truda şi durerile, 
şi nici o vitregie n-ar fi în stare să te înspăimînte. 
Dar fiindcă acestea nu pătrund pînă în inima 
noastră şi fiindcă ne place încă ceea ce ne măgu- 

leşte în lume, de aceea rămînem reci şi foarte trîn 
da vi. 

6. Adeseori neputinţa noastră spirituală est» 
pricina pentru care bietul trup se plînge cu atît» 
uşurinţă. Roagă-te aşadar lui Dumnezeu cu sme 
renie, ca să-ţi dea duhul căinţei, şi spune împreu 
nă cu psalmistul: Hrăneşte-mă, Doamne, cu pîinei 
plîngerii şi adapă-mă cu lacrimi din belşug (Ps 78 
6 ). 


Capitolul XXII 

DESPRE NEFERICIREA FIRII OMENEŞTI 

1. Netrebnic eşti oriunde vei fi şi ori încotr 
vei apuca, dacă nu te vei întoarce la Dumnezeu 
De ce te tulburi dacă nu-ţi merg treburile aşa cuu 
vrei şi aşa cum doreşti? Cine-i omul căruia să- 
meargă toate după plac? Nici eu şi nici tu, şi ni 
meni pe faţa pămîntului. Nu-i nimeni în lume» 
aceasta, fie el rege, sau papă, scutit de potrivnici 
şi de grijă. A cui soartă este mai bună? Negreşi 
a aceluia în stare să îndure ceva pentru Dum 
nezeu. 

2. Mulţi vor spune, în prostia nepriceperii loi 
"Iată ce viaţă fericită duce cutare, cit este de bc 
gat, cit de mare, cit de puternic şi cit de sus stă! 

Dar întoarce-ţi privirile spre cele cereşti şi vei ve¬ 
dea că toate aceste lucruri vremelnice nu sînt ni¬ 
mic, că sînt nesigure şi că sînt mai mult o povară, 
pentru că nu se pot păstra decît cu frică şi grijă. 
Fericirea omului nu stă în a agonisi belşug de 
averi vremelnice, ci îndestularea stă undeva la 
mijloc. Intr-adevăr, sărăcie este viaţa pe pămînt. 
Cu cît omul caută să propăşească duhovniceşte, cu 
atît viaţa aceasta i se pare mai amară, fiindcă 
simte şi vede mai lămurit toate cusururile nimic¬ 
niciei omeneşti. Căci a mînca, a bea, a veghea, a 
dormi, a se odihni, a lucra şi a fi supus la toate ce¬ 
lelalte trebuinţe ale firii, cu adevărat e o mare să¬ 
răcie şi necaz pentru omul evlavios care bucuros ar 
voi să fie dezlipit de pămînt şi liber de cătuşele 
păcatului. 

3. Mare povară este, pentru omul cu viaţă 
lăuntrică, să ducă jugul trebuinţelor trupeşti, le¬ 
gate de lumea aceasta. De aceea psalmistul se ru¬ 
ga fierbinte ca să fie scutit de toate acestea: 
Scapă-măDoamne, din necazurile mele (Ps 24, 17). 
Dar vai de aceia care nu-şi cunosc sărăcia! Şi mai 
de plîns sînt însă aceia care îndrăgesc această sta¬ 
re şi netrebnicia vieţii acesteia trecătoare. Căci 
unii ţin atît de mult la ea, încît, chiar dacă ar tre¬ 
bui să trudească din greu, sau să-şi cerşească cele 
trebuincioase traiului, dacă ar putea să rămînă în 

veci în viaţa aceasta, nu s-ar mai gîndi la împără¬ 
ţia lui Dumnezeu. 

4. Nebuni şi necredincioşi cu inima sînt toţi 
aceia care sînt aşa de adînc scufundaţi în cele pă- 
mînteşti încît nu mai gustă decît cele trupeşti. 
Dar, la sfîrşit, aceşti sărmani nepricopsiţi îşi vor 
da seama pe deplin ce lucruri de nimic şi fără preţ 
au fost acelea pe care le-au iubit. în schimb, sfinţii 
lui Dumnezeu şi toţi credincioşii prieteni ai lui 
Cristos au trecut peste plăcerea simţurilor şi peste 
cele cu strălucire în lumea aceasta, toată nădejdea 
şi dorinţa lor îndreptîndu-se spre cele veşnice. Sin¬ 
gura lor sîrguinţă este înălţarea spre bunurile 
statornice şi nevăzute, ca nu cumva mrejele celor 
văzute să-i coboare spre cele pămînteşti. Nu-ţi 
pierde, frate, încrederea de a înainta în cele duhov¬ 
niceşti, deoarece mai ai încă timp şi prilej. 

5. Pentru ce să-ţi amîni hotărîrea pe mîine? 
Scoală-te şi începe numaidecît şi spune: acum este 
timpul de lucrat, acum este clipa potrivită de a mă 
îndrepta. Cînd dai în greu şi în necazuri, atunci es¬ 
te prilejul de a aduna merite. Trebuie să treci prin 
apă şi prin foc, mai înainte de a ajunge la odihnă 
(.Ps 75, 12). Dacă nu-ţi vei face silă, nu vei birui 
păcatul. Cîtă vreme purtăm acest trup neputin¬ 
cios, nu putem fi fără păcat şi nici trăi fără du¬ 
rere şi amărăciune. Am fi bucuroşi să fim scutiţi 
de orice neajuns şi sărăcie, dar fiindcă prin păcat 

ne-am pierdut nevinovăţia, am pierdut totodată şi 
adevărata fericire. De aceea se cuvine să fim răb¬ 
dători şi să aşteptăm mila lui Dumnezeu, pînă 
cînd va trece fărădelegea, iar ce este muritor să fie 
înghiţit de viaţă (2 Cor 5, 4). 

6. O, cit de mare este şubrezenia noastră, ne¬ 
contenit plecată spre rău! Astăzi îţi mărturiseşti 
păcatele şi mîine săvîrşeşti din nou acelaşi lucru. 
Acum te hotărăşti să te fereşti de păcat şi peste 
un ceas te porţi ca şi cum n-ai fi luat nici o hotărî- 
re. Aşadar, cu tot dreptul, trebuie să ne smerim pe 
noi înşine şi să nu gîndim niciodată bine despre 
noi, căci iată cît sîntem de nestatornici. Cît de re¬ 
pede putem pierde, prin nepăsarea noastră, ceea 
ce abia am ajuns să dobîndim, după multă trudă 
şi bizuiţi pe ajutorul harului lui Dumnezeu. 

7. Care ne va fi sfîrşitul, dacă aşa de slabi ne 
arătăm, de la început? Vai de noi dacă avem de 
gînd să ne lăsăm în voia lenei, ca şi cînd am putea 
fi siguri de stăpînirea păcii, în timp ce purtarea 
noastră nu vădeşte nici urma adevăratei sfinţenii! 
Mai bine să primim învăţătură, ca nişte osîrdui- 
tori începători, şlefuindu-ne cu grijă purtările; 
măcar dacă ar mai fi vreo nădejde de îndreptare 
viitoare, de spor şi propăşire în viaţa duhovni¬ 
cească. 

Capitolul XXIII 

DESPRE GÎNDUL LA MOARTE 


1. Foarte curînd se va sfîrşi cu tine pe lumea 
aceasta; caută deci să-ţi dai seama în ce stare te 
afli. Omul astăzi este, iar mîine nu mai este. Oda¬ 
tă ce s-a mistuit din ochii noştri, se şterge repede 
şi din amintire. O, nebunie şi împietrire a inimii 
omeneşti, cu gîndul numai la cele vremelnice, iai 
de cele viitoare prea puţin sinchisindu-se! Ar tre¬ 
bui să te porţi în aşa fel - atît în fapte, cît şi îr 
gînd - ca şi cînd, astăzi chiar, ar trebui să mori 
Dacă ai avea o conştiinţă rînduită nu te-ai teme 
atîta de moarte. Dar dacă astăzi nu eşti pregătit 
cum vei putea oare să fii gata mîine? Ziua de mîi¬ 
ne este nesigură, şi parcă ştie cineva dacă ve 
ajunge ziua de mîine? 

2. Ce folos este a trăi vreme îndelungată, dace 
ne îndreptăm aşa de puţin? Ah, de multe ori viaţe 
îndelungată nu ne îndreaptă, ci mai mult ne spo 
reşte vinovăţia. Măcar de am fi trăit cum se cuvi¬ 
ne în lumea aceasta chiar şi numai o singură zi 
Mulţi socotesc anii întoarcerii lor la Dumnezeu 
dar rodul îmbunătăţirii lor adesea este mic. Dace 
a muri este lucru înspăimîntător, poate că ar f 
mai primejdios a trăi multă vreme. Ferice de acele 
care are totdeauna înaintea ochilor ceasul morţi 

sale şi se pregăteşte zilnic de moarte. Dacă ai vă¬ 
zut cîndva pe cineva murind, gîndeşte-te că şi tu 
vei merge pe acelaşi drum. 

3. Dimineaţa gîndeşte-te că nu vei ajunge să 
vezi seara; iar seara nu îndrăzni să-ţi făgăduieşti 
ziua de mîine. Fii aşadar totdeauna gata şi trăieş¬ 
te în aşa fel ca moartea să nu te surprindă nicio¬ 
dată nepregătit. Mulţi mor de o moarte grabnică 
şi neprevăzută, căci: Fiul omului va veni în ceasul 
în care mai puţin ne aşteptăm (Lc 12, 40). Cînd va 
sosi ceasul de pe urmă, vei începe a te gîndi la toa¬ 
tă viaţa ta trecută cu totul altfel, iar atunci te vei 
căi că ai fost aşa de neglijent şi nepăsător. 

4. Ferice de omul înţelept care îşi dă silinţa să 
fie toată viaţa aşa cum ar vrea să fie în ceasul 
morţii! Căci dispreţul desăvîrşit al lumii, dorinţa 
înflăcărată de a înainta în toate virtuţile, iubirea 
de disciplină, ostenelile pocăinţei, neprecupeţirea 
ascultării, lepădarea de sine şi îndurarea tuturor 
vitregiilor din dragoste pentru Isus ne va da marea 
încredere de a ne putea bucura de o moarte feri¬ 
cită. Cît timp eşti sănătos, poţi să faci multe lu¬ 
cruri bune, dar odată ce te-ai îmbolnăvit, nu ştiu 
ce vei putea face. Pe puţini boala îi face mai buni, 
după cum şi aceia care fac multe pelerinaje rareori 
se sfinţesc. 

5. Nu te încrede în prieteni şi în rude şi nu 
amîna mîntuirea ta în viitor, deoarece oamenii te 

vor uita mai curînd decît îţi închipui. Este mai bi¬ 
ne să te pregăteşti acum şi să dai întîietate fapte¬ 
lor bune, decît să te încrezi în ajutorul altora. Da¬ 
că acum nu te îngrijeşti de tine însuţi, cine se va 
îngriji de tine în viitor? Timpul cel mai de preţ 
acum este. Acum sînt zilele mintuirii, acum este 
vremea potrivită (2 Cor 6, 2). Dar, din nefericire, 
nu dai folosinţă mai bună acestui timp, cînd poţi 
agonisi merite ca să-ţi asiguri viaţa veşnică. Va 
veni vremea cînd vei dori să mai ai parte de o zi 
sau chiar şi de numai un ceas, dar cine ştie dacă 
ţi se va da. 

6. Iată, dragul meu, de ce mare primejdie, de 
ce urgie te-ai putea elibera dacă ai trăi încă de pe 
acum, necontenit, cu frica şi gîndul morţii. învaţă, 
aşadar, să trăieşti acum în aşa fel încît să poţi, în 
ceasul morţii, să te bucuri, nu să te îngrozeşti. 
Obişnuieşte-te, de pe acum, a muri pentru lumea 
aceasta, ca atunci să poţi începe a trăi pentru 
Cristos. Obişnuieşte-te de pe acum a dispreţui toa¬ 
te, ca atunci să poţi să mergi nestînjenit la Cris¬ 
tos. Pedepseşte-ţi de pe acum trupul prin pocăinţă, 
ca atunci să te poţi bucura de încredere deplină. 

7. O, nesocotitule, pe ce temei te bizui că vei 
trăi multă vreme, cînd n-ai măcar o singură zi 
asigurată? Cîţi au fost înşelaţi şi s-au văzut pe ne¬ 
aşteptate despărţiţi de trupul lor? De cîte ori ai 
auzit spunîndu-se: cutare a căzut lovit de sabie, 

cutare s-a înecat, cutare căzînd de sus şi-a spart 
capul, cutare s-a înecat mîncînd, cutare a murit ju- 
cînd? Unul a murit de foc, altul de fier, altul de 
ciumă, altul a murit de mîna hoţilor, şi aşa, sfîrşi- 
tul tuturor este moartea, iar viaţa oamenilor trece 
repede ca umbra. 

8. Cine îşi va aduce aminte de tine după moar¬ 
te? Şi cine se va ruga pentru tine? Fă acum tot ce 
mai poţi face, dragul meu, fiindcă nu ştii cînd vei 
muri şi nu ştii ce te aşteaptă după moarte. Cît 
mai ai vreme, strînge-ţi bogăţii nepieritoare. în 
afară de mîntuirea ta, nu te gîndi la altceva; îngri- 
jeşte-te numai de cele ce sînt ale lui Dumnezeu. 
Fă-ţi acum prieteni, cinstind pe sfinţii lui Dumne¬ 
zeu şi urmînd pilda lor, pentru ca atunci cînd vei 
sfîrşi cu viaţa aceasta, ei să te primească în 
corturile cele veşnice (Lc 16, 9). 

9. Socoteşte-te pe lumea aceasta ca un călător 
şi un oaspete, care n-are grijă de lucrurile lumii. 
Păstrează-ţi pururea inima dezlegată de cele lu¬ 
meşti, necontenit înălţată spre Dumnezeu, deoare¬ 
ce nu ai aici pe pămînt cetate statornică {Ev 13, 
14). Spre înalt îndreaptă zilnic rugăciunile şi sus¬ 
pinele tale cu lacrimi, pentru ca după moarte su¬ 
fletul tău să se învrednicească a trece cu fericire 
la Domnul. Amin. 


55 



Capitolul XXIV 

JUDECATA ŞI OSÎNDELE PĂCĂTOŞILOR 

1. în orice lucru caută să vezi sfîrşitul şi în- 
chipuieşte-ţi felul cum te vei înfăţişa în faţa drep¬ 
tului Judecător, căruia nu-i este nimic ascuns, ca¬ 
re nu se îmbunează cu daruri şi nici nu primeşte 
dezvinovăţiri, dar care va judeca ceea ce este 
drept. O, păcătos nesăbuit şi nenorocit! Ce-i vei 
răspunde lui Dumnezeu, cunoscătorul tuturor fă¬ 
rădelegilor tale, tu care adesea tremuri în faţa mî- 
nioasă a unui muritor de rînd? Ce te împiedică să 
te pregăteşti pentru ziua judecăţii, cînd nimeni nu 
va putea fi dezvinovăţit sau apărat prin altul, cînd 
fiecare va fi destul de împovărat cu sine însuşi? 
Acuma ostenelile tale pot da rod, lacrimile tale sînt 
primite, suspinul tău e ascultat, suferinţa ta e cu- 
răţitoare şi-l poate împăca pe Dumnezeu. 

2. Mare şi sfînt purgatoriu este acela al omu¬ 
lui răbdător, care, suferind nedreaptă ocară din 
partea altora, mai mult se întristează de păcatul 
lor decît de nedreptatea îndurată de el însuşi; el se 
roagă bucuros pentru potrivnicii săi, le iartă din 
toată inima greşelile, şi nu întîrzie să ceară ierta¬ 
re celor pe care i-a supărat. Se înduplecă mai cu- 
rînd decît se mînie. Se înfrînge adeseori pe sine şi 
îşi dă silinţa de a supune trupul sufletului. Mai 

chibzuit este să te cureţi acum de păcate şi să 
stîrpeşti viciile, decît să laşi spălarea lor pentru 
viaţa cealaltă. Intr-adevăr, pe noi înşine ne în¬ 
şelăm prin dragoste neorînduită faţă de trupul 
nostru. 

3. într-adevăr, ce altceva va mistui focul acela, 
dacă nu tocmai păcatele tale? Prin urmare, cu cît 
mai mult te cruţi pe tine însuţi, urmînd acum pof¬ 
tele trupului, cu atît mai multă spuză şi zgură 
aduni spre ardere, la urmă. Căci în ceea ce a pă¬ 
cătuit omul, în aceea se va pedepsi mai aspru. 
Ghimpi mistuitori nu vor da pace celui leneş; foa¬ 
mea şi setea vor chinui pe cel lacom. în smoală 
clocotindă şi pucioasă vor fi scufundaţi desfrînaţii 
şi iubitorii de plăcere şi, precum cîinii turbaţi, vor 
urla de durere pizmătăreţii. 

4. Nu va fi păcat sau viciu fără răsplată. 
Atunci cei trufaşi vor fi făcuţi de toată ruşinea, iar 
zgîrciţii se vor zvîrcoli în cele mai cumplite strîm- 
torări. Atunci un singur ceas de caznă şi chin va 
fi mai greu de îndurat decît, aici pe pămînt, un 
veac întreg în cea mai aspră pocăinţă. Acolo, în¬ 
tr-adevăr, nu va fi clipă de răgaz, nu va fi dată 
osîndiţilor nici o mîngîiere; aici, totuşi, caznele cu¬ 
nosc din cînd în cînd răgazuri, iar omul se poate 
bucura de mîngîierea prietenilor. în aşa fel să te 
îngrijeşti acum şi să te căieşti de păcatele tale, în- 
cît în ziua judecăţii fără grijă să fii, în rînd cu 

fericiţii. Că atunci dreptul va sta cu multă îndrăz¬ 
neală înaintea feţei celor ce l-au asuprit (Inţ 5, 1) 
şi l-au înjosit. Abia atunci se va ridica la judecată 
cel care, acum, se supune cu umilinţă judecăţii oa¬ 
menilor. Abia atunci va fi plin de încredere cel săr¬ 
man şi smerit, în timp ce omul trufaş va fi apucat 
de tremur şi spaimă. 

5. Atunci, într-adevăr, se va vedea că înţelept 
în această viaţă a fost cel care, pentru Cristos, a 
învăţat să treacă drept nebun în ochii lumii şi să 
fie dispreţuit. Atunci tot necazul îndurat cu răbda¬ 
re va deveni prilej de bucurie şi toată fărădelegea 
îşi va astupa gura sieşi (Ps 106, 42). Atunci toţi cei 
evlavioşi se vor bucura şi toţi cei fărădelege se vor 
întrista. Atunci trupul, acum pedepsit, va fremăta 
de fericire, mai mult decît dacă, aici pe pămînt, ar 
fi dus-o într-o necurmată desfătare. Atunci haina 
ponosită va deveni luminoasă, iar veşmintele 
scumpe se vor întuneca asemenea cenuşei. Atunci 
proasta căsuţă a săracului se va dovedi mai de 
preţ decît palatele aurite. Atunci mai de folos va fi 
statornicia în răbdare, decît toată puterea lumii 
acesteia. Atunci mai slăvită va fi ascultarea cura¬ 
tă decît toată măiestrita viclenie a lumii. 

6. Atunci mai multă bucurie va da conştiinţa 
limpede şi dreaptă, decît toate învăţăturile filoso- 
fiei. Atunci va atîrna mai mult în cumpănă dispre¬ 
ţul bogăţiilor, decît toate comorile agonisite de lo- 

cuitorii pămîntului. Atunci mai multă mîngîiere 
vei avea de pe urma rugăciunilor făcute cu evla¬ 
vie, decît de pe urma ospeţelor la care te-ai în¬ 
fruptat cu bucate alese. Atunci mai curînd te vei 
bucura de roadele tăcerii păstrate, decît de înde¬ 
lungi convorbiri avute cu alţii. Atunci mai de preţ 
vor fi faptele bune şi sfinte decît toate cuvintele 
frumoase. Atunci mai multă plăcere va aduce via¬ 
ţa cumpătată şi pocăinţa aspră decît toate dez¬ 
mierdările pămîntului. învaţă de pe acum să în¬ 
duri suferinţa în cele mărunte, ca atunci să fii 
vrednic de a fi scutit de cele mult mai grele. Aici, 
acum, încearcă şi vezi ce ai să poţi la urmă. Dacă 
acum nu eşti în stare să înduri atîta lucru, cum 
oare vei putea îndura cazne fără sfîrşit? Dacă, as¬ 
tăzi, un dram de suferinţă te scoate din răbdări 
cu atîta uşurinţă, ce va face din tine focul gheenei? 
Căci, într-adevăr, nu te vei putea bucura de două 
desfătări odată: să fii fericit în lumea aceasta şi, 
împreună cu Cristos, să locuieşti în cealaltă. 

7. Şi dacă pînă astăzi ţi s-ar fi întîmplat să 
trăieşti numai în onoruri şi dezmierdări, spu- 
ne-mi, la ce ţi-ar folosi în clipa de faţă toate 
acestea dacă ar trebui să mori chiar acum? Toate, 
într-adevăr, în afara iubirii de Dumnezeu şi în afa¬ 
ra slujirii sale curate, sînt zadarnice. Cel ce iubeş¬ 
te pe Dumnezeu din toată inima nu se teme nici 
de moarte, nici de chinuri, nici de judecată, nici de 

infern; căci dragostea desăvîrşită deschide calea 
cea fără de piedici spre Dumnezeu. Nici nu-i de 
mirare că se înspăimîntă de moarte şi de judecată 
cel căruia îi place încă să păcătuiască. E bine, to¬ 
tuşi - dacă nu din dragoste, măcar de spaima iadu¬ 
lui - să te păzeşti de rele. în schimb, cel care lea¬ 
pădă teama de Dumnezeu nu va putea sta pe că¬ 
rarea dreaptă multă vreme, ci foarte curînd va că¬ 
dea în cursele diavolului. 


Capitolul XXV 

RÎVNA DE A NE ÎNDREPTA CU TOTUL 
VIAŢA 

1. Spune Profetul: Nădăjduieşte în Domnul şi 
fă binele; locuieşte pămîntul şi hrăneşte-te din bo¬ 
găţiile lui (Ps 36, 3). Un lucru îndepărtează pe 
mulţi de la a tinde spre desăvîrşire, frînîndu-le 
rîvna pentru îndreptarea vieţii: teama de greutăţi 
şi de asprimea luptei. într-adevăr, cei dinţii pe ca¬ 
lea virtuţii sînt cei care nu pregetă să dea piept, 
din plin, cu mare bărbăţie, cu tot ce-i mai greu şi 
mai anevoie de biruit. Căci omul cu atît mai mult 
propăşeşte şi se învredniceşte de haruri mai mul¬ 
te, cu cit se biruie pe sine cu puterea spiritului. 

2. Dar nu toţi întîmpină aceeaşi greutate în a 
se birui şi răstigni pe sine. Totuşi, cel care se aş¬ 
terne pe lucru cu rîvnă, oricît de multe ar fi pati¬ 
mile lui, va spori în calea binelui mai mult decît 
altul, înzestrat cu o fire mai fericită, dar lipsită de 
rîvna virtuţii. Două sînt faptele care ajută, într-un 
chip deosebit, la îndreptarea din temelie a vieţii 
noastre: să ne ferim cu străşnicie de acele lucruri 
către care este plecată firea noastră stricată; să 
stăruim cu înflăcărare pentru a dobîndi ceea ce ne 
lipseşte mai mult. Caută deci în primul rînd să 
ocoleşti şi să biruieşti acele porniri care, cu precă¬ 
dere, îţi displac la alţii. 

3. întru toate, caută să vezi cum te-ai putea 
schimba în bine; dacă vezi sau auzi vorbindu-se 
despre pilde bune, acestea să-ţi stîmească dorinţa 
de a le imita. Dacă, dimpotrivă, vezi ceva vrednic 
de dojană, fereşte-te ca nu cumva să faci şi tu la 
fel, sau dacă ţi s-a întîmplat să cazi în acea gre¬ 
şeală, caută să te îndrepţi cît mai degrabă. După 
cum ochiul tău vede pe altul, tot aşa şi altul te ve¬ 
de pe tine. Ce poate fi mai frumos şi mai plăcut 
decît să vezi nişte fraţi rîvnici şi evlavioşi, ascultă¬ 
tori şi disciplinaţi? Cît de dureros şi cît de mîhni- 
tor este, dimpotrivă, să-i vezi că se poartă altfel 
decît se cuvine, făcînd alte lucruri decît acelea 
pentru care au fost chemaţi! Cît de păgubitor este 

a nu te sinchisi de datoria chemării şi a te lăsa 
pradă celor ce nu sînt îngăduite! 

4. Adu-ţi aminte de făgăduinţa făcută şi ia 
drept pildă icoana Răstignitului. Pe drept s-ar cu¬ 
veni să te ruşinezi, uitîndu-te la viaţa lui Isus 
Cristos, deoarece nu te-ai străduit mai mult să te 
asemeni cu dînsul, deşi te afli de atîta timp pe ca¬ 
lea lui Dumnezeu. Cel consfinţit lui Dumnezeu, ca¬ 
re se străduieşte cu evlavie, din tot sufletul, să 
mediteze la preasfînta viaţă şi Patimile Domnului, 
va găsi belşug din toate cele trebuincioase şi folo¬ 
sitoare şi nu va mai avea nevoie să caute nimic 
mai bun în afară de Isus. O, dacă Isus cel Răstig¬ 
nit ar veni în lumea noastră, cît de repede şi de bi¬ 
ne am deprinde această învăţătură! 

5. Omul consfinţit lui Dumnezeu, dacă este 
vrednic, îndură bucuros şi fără cîrtire tot ce i se 
cere; în schimb, cel ce nu se sinchiseşte şi se com¬ 
place în lîncezeală, dă într-una peste necaz şi se 
simte strîmtorat din toate părţile, căci nu are mîn- 
gîiere lăuntrică, iar cea din afară îi este oprită. 
Cel care nu duce o viaţă după regula pe care a îm¬ 
brăţişat-o se află în mare primejdie. Iar cel care 
caută o viaţă mai liberă şi mai puţin aspră va fi 
totdeauna în strîmtorări, fiindcă va fi nemulţumit, 
cînd de una, cînd de alta. 

6. Cum fac atîţia oameni consfinţiţi lui Dum¬ 
nezeu, ducînd o viaţă destul de aspră, sub discipli- 

na mănăstirească? Rareori ies în lume, trăiesc re¬ 
traşi, mănîncă sărăcăcios, se îmbracă prost, lu¬ 
crează mult, vorbesc puţin, veghează mult, se 
scoală dimineaţa de timpuriu, fac rugăciuni multe, 
citesc adesea şi se ţin de toate rînduielile. Priveşte 
pilda benedictinilor, cartuzienilor şi cistercienilor, * 
gîndeşte-te la călugării şi călugăriţele atîtor or¬ 
dine mănăstireşti, cum se scoală în toate nopţile 
pentru a lăuda pe Domnul. Ar fi într-adevăr o ru¬ 
şine să te laşi în voia lenei, cînd e vorba de un lu¬ 
cru atît de sfînt, cînd atît de multe suflete consfin¬ 
ţite lui Dumnezeu aduc astfel laude lui Dumnezeu. 

7. O, dacă n-am avea nimic altceva de făcut 
decît să lăudăm din toată inima pe Domnul, avînd 
mereu pe buze numele lui! O, dacă n-ar trebui să 
mănînci, să bei, să dormi, ci ar fi de ajuns să poţi 
lăuda necontenit pe Dumnezeu şi să fii cu gîndul 
numai la cele duhovniceşti! Ai fi mult mai fericit 
decît acum cînd slujeşti trupului tău, constrîns ne¬ 
contenit de nevoile zilnice. Măcar de n-am avea de 
îndestulat aceste nevoi şi am putea să ne gîndim 
numai la hrana duhovnicească a sufletului, pe care 
din nefericire aşa de rar o găsim şi o gustăm! 

8. Cînd omul a ajuns în stare să nu caute mîn- 
gîiere în nici o făptură, atunci începe să guste pe 
deplin dulceaţa lui Dumnezeu, fiind mulţumit de 
orice i s-ar întîmpla. Atunci nici nu se va bucura 
cînd toate îi merg bine şi nici nu se va mîhni cînd 

nu-i merg cum ar vrea, ci se va supune cu totul, cu 
deplină încredere, lui Dumnezeu, care pentru el 
este totul şi, întru toate, cel pentru care într-ade- 
văr nimic nu piere şi nimic nu moare, ci toate tră¬ 
iesc şi îi slujesc fără preget. 

9. Adu-ţi aminte mereu de sfîrşitul tău şi că 
timpul pierdut nu se mai întoarce. Fără strădanie 
şi silinţă, niciodată n-ai să dobîndeşti virtutea. 
Dacă începi să te laşi în voia lenei, neîntîrziat vei 
da de rău. Dacă, în schimb, te vei purta cu rîvnă, 
sufletul tău va afla linişte şi pace, truda ţi se va 
părea mai uşoară, mulţumită harului lui Dumne¬ 
zeu şi dragostei de virtute. Omul rîvnic şi harnic 
este gata la toate. Mai multă osteneală este să te 
împotriveşti păcatului şi pornirilor rele, decît să 
asuzi sub povara muncilor trupeşti. Cine nu înlă¬ 
tură defectele mărunte, încetul cu încetul va cădea 
în cele mari. Te vei bucura totdeauna seara, dacă 
ziua încheiată va fi fost cu rod. Veghează asupra 
ta, îndeamnă-te, mustră-te pe tine însuţi şi orice 
s-ar întîmpla cu alţii, tu gîndeşţe-te la tine. Atîta 
vei înainta în bine cîtă silinţă îţi vei da. 

CARTEA A DOUA 
Poveţe pentru luminarea lăuntrică 






Capitolul I 

RECULEGEREA CUGETULUI 

1. împărăţia lui Dumnezeu este înlăuntrul 
vostru ( Lc 17, 21), zice Domnul. întoarce-te din 
toată inima la Domnul, părăseşte lumea aceasta 
păcătoasă şi sufletul tău va afla odihna. învaţă să 
nu pui preţ pe lucrurile exterioare şi îmbrăţişează 
cele lăuntrice şi vei vedea împărăţia lui Dumne¬ 
zeu venind întru tine. Căci împărăţia lui Dum¬ 
nezeu este pace şi bucurie în Duhul Sfînt (Rom 15, 
17), şi de ea nu vor avea parte nelegiuiţii. Va veni 
la tine Cristos arătîndu-ţi mîngîierea sa, dacă pe 
dinăuntru îi vei pregăti o locuinţă vrednică. Toată 
slava şi frumuseţea lui e lăuntrică (Ps 44, 14), şi 
acolo Cristos cercetează deseori pe omul adunat în¬ 
lăuntrul său, îi dă plăcută mîngîiere, pace din bel¬ 
şug şi minunata sa prietenie. 

2. Aşadar, suflete credincios, pregăteşte-ţi ini¬ 
ma pentru acest mire, ca să binevoiască a veni şi a 
sălăşlui într-însa. El doar spune aşa: Dacă mă 
iubeşte cineva, va păzi cuvîntul meu şi vom veni şi 
ne vom face locuinţa la el (In 14, 23). Aşadar, fă 
loc lui Cristos şi împiedică intrarea tuturor celor¬ 
lalte făpturi. Avîndu-1 pe Cristos, eşti bogat şi-ţi 
ajunge. El va fi purtătorul tău de grijă şi păzito¬ 
rul credincios a toate, în aşa fel încît să nu mai ai 

trebuinţă de a-ţi pune nădejdea în oameni. Căci 
oamenii se schimbă cu uşurinţă şi te lasă curînd; 
în schimb, Cristos rămîne în veci (In 12, 34) şi 
sprijinul lui stă neclintit, pînă la sfîrşit. 

3. Nu se cuvine să-ţi pui mare încredere în- 
tr-un om slab şi muritor, oricît de folositor şi 
scump ţi-ar fi; nici nu trebuie să te mîhneşti prea 
mult, dacă se întîmplă să te duşmănească şi să ţi 
se împotrivească! Cei care astăzi ţin cu tine, mîine 
pot fi împotriva ta, şi dimpotrivă, căci asemenea 
sînt schimbători ca vînturile. Pune-ţi toată încre¬ 
derea în Dumnezeu şi El să fie toată frica şi dra¬ 
gostea ta. El se va îngriji de tine şi va face cum e 
mai bine. Nu aici ai locuinţă statornică (Evr 13, 
14) şi oriunde te vei afla eşti străin şi călător; la 
fel, niciodată nu vei avea odihnă dacă nu vei fi 
strîns unit cu Cristos. 

4. Ce cauţi împrejurul tău, de vreme ce nu es¬ 
te acesta locul odihnei tale? Locuinţa ta trebuie să 
fie în cele cereşti (2 Cor 5, 2) şi toate cele pă- 
mînteşti să le priveşti din treacăt. Toate trec, şi tu 
împreună cu ele. Caută să nu te lipeşti de nimic, 
ca nu cumva să rămîi prins şi să te pierzi. Gîndul 
tău să fie la Cel preaînalt, iar rugăciunea ta să se 
îndrepte necontenit spre Cristos. Dacă nu te pri¬ 
cepi să-ţi înalţi gîndul la cele cereşti, opreşte-ţi cu¬ 
getul asupra patimii lui Isus Cristos şi rămîi bucu¬ 
ros în meditarea sfintelor lui răni. Căutîndu-ţi 

adăpost în rănile şi nepreţuitele stigmate ale lui 
Isus, vei simţi o mare mîngîiere în mijlocul necazu¬ 
rilor şi dispreţul oamenilor te va atinge prea puţin, 
iar vorbele clevetitoare le vei suferi cu uşurinţă. 

5. Cristos însuşi a fost dispreţuit de oameni în 
lumea aceasta şi părăsit de cunoscuţii şi prietenii 
săi, tocmai în mijlocul batjocurilor. Cristos a voit 
să fie dispreţuit şi să sufere: cum ai mai cuteza să 
te plîngi de ceva? Cristos a avut parte de duşmani 
şi defăimători şi tu vrei ca toţi să-ţi fie prieteni şi 
binefăcători! Cu ce ai dori să-ţi fie încununată 
răbdarea, dacă nu ţi se va întîmpla nimic împotri¬ 
va voinţei tale? Dacă nu vrei să suferi nimic, cum 
vrei să fii prietenul lui Cristos? Suferă deci cu 
Cristos şi pentru Cristos, dacă vrei să domneşti 
împreună cu dînsul. 

6. Dacă ai fi pătruns cu gîndul, o dată măcar, 
pe deplin, înlăuntrul lui Cristos şi ai fi gustat 
cîtuşi de puţin din dragostea lui înflăcărată, nu 
te-ai mai sinchisi de fel de plăcerea sau neplăcerea 
ta, ci, dimpotrivă, te-ai bucura de batjocura îndu¬ 
rată, deoarece dragostea lui Isus face omul să se 
lepede de sine. Cel ce iubeşte pe Isus şi îndrăgeşte 
adevărul, omul cu adevărat lăuntric şi liber de 
poftele neorînduite, poate să se întoarcă cu uşurin¬ 
ţă la Dumnezeu şi să se înalţe cu duhul mai pre¬ 
sus de sine, aflînd astfel linişte sufletească 
deplină. 

7. Cel ce ştie să ia lucrurile aşa cum sînt, nu 
după cum se spune, sau după cum sînt preţuite în¬ 
deobşte, acela cu adevărat este înţelept şi învăţă¬ 
tura lui vine nu de la oameni, ci de la Dumnezeu. 
Cel care ştie să ducă o viaţă lăuntrică şi să nu 
pună mare preţ pe lucrurile exterioare, nu caută 
un anumit loc şi nu aşteaptă timpuri deosebite 
pentru deprinderile sale de evlavie. Omul lăuntric 
se reculege cu uşurinţă, fiindcă niciodată nu se la¬ 
să cu totul în voia celor ce-1 înconjoară. Pe el nu-1 
împiedică nici munca exterioară, nici îndeletnici¬ 
rea adesea trebuincioasă, ci după cum vin lucruri¬ 
le, aşa se dă după ele. Sufletul bine orînduit în si¬ 
ne nu ia în seamă purtarea obişnuită şi nebunati¬ 
că a oamenilor. Omul se împiedică şi se risipeşte 
în afară, în măsura în care pune preţ pe cele din 
afară. 

8. Dacă ai fi aşa cum ar trebui să fii, bun şi 
curat la inimă, toate ar fi spre binele şi propăşirea 
ta. Nefiind pe deplin mort pentru poftele tale, 
nedezlipit încă de cele pămînteşti, multe lucruri 
nu-ţi sînt pe plac şi adesea te tulbură. Nimic nu 
pătează şi zăpăceşte atît de mult inima omului ca 
iubirea neorînduită faţă de creaturi. Dacă ai înce¬ 
ta să pui preţ pe mîngîierile exterioare, te-ai putea 
desfăta de cele cereşti şi ai simţi mai des bucuriile 
sufleteşti. 

Capitolul II 

SUPUNEREA SMERITĂ 


1. Să-ţi pese prea puţin cine ţine cu tine şi ci¬ 
ne este împotriva ta, ci caută şi fă în aşa fel ca 
Dumnezeu să fie cu tine în tot ceea ce faci. Să ai 
conştiinţa curată şi Dumnezeu bine te va apăra. 
Intr-adevăr, cel pe care Dumnezeu vrea să-l ajute 
nu va putea fi atins de răutatea nimănui. Dacă 
vei şti să taci şi să înduri fără crîcnire, vei simţi 
neîndoielnic ajutorul Domnului. El ştie cînd şi cum 
să te scape, şi tocmai de aceea lasă-te fără grijă în 
voia lui. Ajutorul şi scăparea din orice încurcă¬ 
turi sînt toate în mîna lui Dumnezeu. Adeseori, 
pentru a ne păstra mai bine în smerenie, este de 
cel mai mare folos ca alţii să ne cunoască meteh¬ 
nele şi cusururile şi să ne dojenească pentru ele. 

2. Cînd omul se smereşte pentru lipsurile şi 
scăderile sale, el împacă fără greutate pe alţii şi-i 
mulţumeşte lesne pe cei care sînt supăraţi pe dîn- 
sul. Pe cel smerit Dumnezeu îl ocroteşte şi-l scapă, 
îl iubeşte şi-l mîngîie; Domnul se apleacă către cel 
smerit; celui smerit îi dă har îmbelşugat şi, după 
încercările înjosirii, îl înalţă la adevărata mărire. 
Celui smerit îi descoperă tainele sale, îl cheamă 
şi-l ridică cu blîndeţe la sine. Cel smerit trăieşte 
în pace chiar şi cînd a suferit batjocura, deoarece 

îşi pune încrederea în Dumnezeu, nu în lume. Să 
nu-ţi închipui că ai propăşit cumva pe calea bine¬ 
lui atîta timp cit nu ştii să te socoteşti pe tine în¬ 
suţi mai prejos decît toţi ceilalţi. 


Capitolul III 
OMUL BUN ŞI PAŞNIC 

1. Mai înainte de orice, păstrează-ţi cumpătul 
şi pacea sufletului: mai apoi, vei fi în stare să 
dăruieşti pacea şi celor din jurul tău. Mai de is¬ 
pravă este omul iubitor de pace decît cel avînd te¬ 
meinică ştiinţă de carte. Omul robit patimilor, pî- 
nă şi binele îl trage înspre rău, şi lesne dă crezare 
celor rele. Omul bun şi paşnic pe toate le întoarce 
spre bine. Cel ce trăieşte cu statornicie în pace nu 
gîndeşte rău despre nimeni; spre deosebire de 
acesta, omul răscolit de nemulţumire e ros necon¬ 
tenit de bănuială şi neîncredere; nu numai că el 
însuşi nu se bucură de pace, dar nu dă pace nimă¬ 
nui. Tot mereu spune ceea ce nu ar trebui spus şi 
uită să facă ceea ce, pentru binele lui cel mai 
mare, s-ar cuveni făcut. Ţine într-una socoteala ce¬ 
lor ce ar trebui făcute de ceilalţi, trecînd în schimb 
cu vederea ceea ce ar avea, în primul rînd, el în¬ 
suşi datoria să facă. Rîvna propăşirii s-o ai, deci, 


72 



mai întîi pentru sufletul tău; abia după aceea, cu 
deplin temei, pentru aproapele tău. 

2. Ştii bine să găseşti dezvinovăţiri ca să pui 
într-o lumină cit mai bună faptele tale: în schimb 
de dezvinovăţirile altora nici nu vrei să auzi. Mai 
drept ar fi pe tine să te învinovăţeşti, iar pe frate¬ 
le tău să-l ierţi şi să-l dezvinovăţeşti. Dacă vrei 
să fii iertat, iartă şi tu metehnele şi cusururile 
altora. Dă-ţi seama cît eşti de departe de adevăra¬ 
ta smerenie şi dragoste, care nu se mînie şi nu se 
amărăşte decît numai pentru sine. Nu-i nici o is¬ 
pravă să te porţi frumos cu cei buni şi cu cei 
blînzi; tuturor le sînt pe plac asemenea oameni, 
căci fiecare îşi iubeşte pacea şi îndrăgeşte cu pre¬ 
cădere pe cei cu care împărtăşeşte vederi asemă¬ 
nătoare; un mare har şi o faptă de bărbăţie vred¬ 
nică de toată lauda este, în schimb, să poţi trăi în 
bună pace cu oameni aprigi şi răi, cu cei neascul¬ 
tători, cu cei ce ni se aşează mereu de-a curme¬ 
zişul. 

3. Sînt unii care. îşi văd de treburile lor în bu¬ 
nă pace şi lasă totodată şi pe ceilalţi în pace. Şi 
mai sînt şi din aceia care nici nu se bucură de pa¬ 
ce, nici nu dau pace altora; aceştia sînt o povară 
pentru ceilalţi, şi, mai mult încă, o povară grea 
pentru ei înşişi. Mai sînt însă şi aceia care ştiu 
să-şi vadă de ale lor în pace, străduindu-se în ace¬ 
laşi timp să aducă şi celorlalţi pacea. Intr-adevăr, 

toată pacea de care ne-am putea bucura în această 
viaţă sărmană stă mai curînd într-o smerită răb¬ 
dare a celor potrivnice nouă decît în ocolirea pie¬ 
dicilor ce ni s-ar ivi în cale. 

Cel care ştie mai bine să rabde se va bucura 
de pace mai mare. Biruindu-se pe sine, el este 
domn asupra lumii: e prietenul lui Cristos şi moş¬ 
tenitorul cerului. 


Capitolul IV 

PURITATEA INIMII ŞI SIMPLITATEA 
INTENŢIEI 

1. Două sînt aripile care-1 înalţă pe om mai 
presus de cele pămînteşti: simplitatea şi puritatea: 
simplitate în intenţii şi puritate în dragoste. Sim¬ 
plitatea îl caută pe Dumnezeu, puritatea îl află şi 
îl gustă. Săvîrşirea faptelor bune nu te va putea 
stînjeni niciodată, dacă înlăuntrul tău vei fi nea- 
tîrnat, liber de patimi neorînduite. Dacă ţinta ulti¬ 
mă a faptelor tale va fi numai şi numai voinţa lui 
Dumnezeu şi folosul aproapelui, te vei bucura de 
adevărata libertate a spiritului. Căci dacă inima 
ta ar fi dreaptă şi curată, nici o făptură n-ar fi 
pentru tine altceva decît oglinda curată a vieţii, o 
carte deschisă, vorbindu-ţi despre sfintele învăţă- 

turi. Intr-adevăr, nu-i pe lume făptură atît de mi¬ 
că ori neînsemnată care să nu fie, în felul ei, o 
icoană vie a bunătăţii lui Dumnezeu. 

2. Dacă ai fi bun şi curat la suflet, ai vedea 
limpede totul şi ai putea înţelege toate tîlcurile şi 
tot rostul pe deplin. Inima curată pătrunde cerul şi 
iadul. După cum e sufletul omului, la fel e şi ju¬ 
decata lui despre cele din afară. Dacă lumea 
aceasta cunoaşte vreo bucurie, aceasta-i comoara 
din inima omului curat la suflet. Dacă lumea cu¬ 
noaşte amărăciune şi strîmtorare, izvorul lor cel 
mai sigur îl vei găsi în conştiinţa împovărată. Aşa 
cum fierul pus în para flăcărilor îşi leapădă rugi¬ 
na şi se face una cu focul, la fel şi omul se încre¬ 
dinţează cu totul lui Dumnezeu, se dezbracă de 
orice lîncezeală şi renaşte ca un om nou. 

3. E de ajuns ca cineva să înceapă a se lăsa în 
voia moleşirii, ca cea mai neînsemnată strădanie 
să i se pară lucru nesuferit: sufletul, atunci, în¬ 
cepe să umble bucuros după alinările din afară. în 
schimb, de îndată ce omul pune bărbăteşte mîna 
să se înfrîngă pe sine, păşind cu hotărîre pe căra¬ 
rea ce duce spre Dumnezeu, tot ceea ce mai înainte 
i se părea povară grea devine lucru fără însemnă¬ 
tate. 

Capitolul V 

PĂREREA NOASTRĂ DESPRE NOI ÎNŞINE 

1. Nu ne putem prea mult încrede în noi înşi¬ 
ne, căci foarte adeseori ne lipseşte harul şi dreapta 
judecată. Nu sîntem înzestraţi decît cu un dram de 
lumină, şi pe acesta cu uşurinţă îl pierdem prin le- 
nevire. Ba se întîmplă des ca nici măcar să nu ne 
dăm seama că, pe dinăuntru, judecata noastră es-te 
oarbă. Nu o dată greşim, iar dezvinovăţindu-ne, 
greşim şi mai mult, încă. Ceea ce ne mînă este cî- 
te o pornire pătimaşă, dar ne închipuim că sîntem 
însufleţiţi de rîvnă. Mustrăm fără cruţare orice 
scădere, cît de mică, a altora, dar metehnele noas¬ 
tre mari le trecem uşor cu vederea. Băgăm neîn- 
tîrziat de seamă şi ţinem socoteala tuturor lucru¬ 
rilor neplăcute pe care trebuie să le îndurăm din 
partea celorlalţi; în schimb, nu ne gîndim de fel la 
tot ceea ce alţii au de îndurat de la noi. Omul care 
s-ar judeca pe sine însuşi sincer şi fără părtinire 
n-ar găsi nimic de judecat şi osîndit la ceilalţi. 

2. Omul recules asupra propriului său suflet 
pune înaintea oricăror alte griji grija propăşirii 
sale lăuntrice: purtîndu-şi astfel, neobosit, de gri¬ 
jă, el trece mult mai uşor peste cusururile celor¬ 
lalţi. Nu te vei putea reculege în spiritul evlaviei 
mai înainte de a fi învăţat să păstrezi tăcerea des- 

pre toate cele ce nu te privesc, mai înainte de a-ţi 
cerceta cugetul şi pe tine însuţi în adîncime. Dacă 
te reculegi adînc întru tine, gîndindu-te la Dum¬ 
nezeu, puţin o să-ţi pese de tot ce se petrece în 
afară. Unde eşti tu oare, atunci cînd nu stai faţă 
în faţă cu tine însuţi? Şi după ce ai alergat încotro 
ai poftit, spune-mi, cu ce te-ai pricopsit oare de pe 
urma faptului că ai dat uitării plivirea de metehne 
a sufletului tău? Dacă vrei cu adevărat să te bu¬ 
curi de pace şi reculegere deplină întru Domnul, 
trebuie, mai înainte de orice, să dai toate celelalte 
uitării, ca, faţă în faţă cu tine însuţi, să te poţi 
cerceta singur, în adîncime. 

3. Vei propăşi cel mai mult în virtute dacă te 
vei lepăda de toate grijile acestei lumi. Dimpotri¬ 
vă, vei întîmpina cele mai grele piedici în calea 
propăşirii tale dacă vei purta de grijă celor lu¬ 
meşti. înaintea ta nimic să nu fie mai presus de 
măreţia, frumuseţea şi plăcerea lui Dumnezeu. 
Orice alinare venită din partea făpturilor socoteş¬ 
te-o nălucire zadarnică. Un suflet care-1 iubeşte pe 
Dumnezeu se leapădă de toate pentru Dumnezeu. 
Singur Dumnezeu, cel veşnic, nemărginit şi a toate 
împlinitor să fie mîngîierea sufletului şi adevărata 
bucurie a inimii tale. 

Capitolul VI 

BUCURIA CONŞTIINŢEI CURATE 

1. Lauda omului bun e mărturia conştiinţei 
sale. De vei avea conştiinţa curată, întotdeauna 
vei avea parte de bucurie. O conştiinţă curată poa¬ 
te purta sarcini cît de grele, şi mulţumirea şi-o 
poate păstra, bucuroasă, pînă şi în mijlocul amă¬ 
răciunilor. O conştiinţă încărcată e însă pururi te¬ 
mătoare şi frămîntată. Dacă inima ta nu cunoaşte 
pricină de mustrare, te vei putea bucura în tihnă 
şi pace de odihnă. Nu te bucura decît de faptele 
bune pe care le-ai putut săvîrşi. Cei ce săvîrşesc 
răul nu gustă niciodată adevărata bucurie şi nici 
de pacea lăuntrică nu au parte, căci astfel zice 
Domnul: Nu-ipace pentru cei nelegiuiţi (îs 57, 21). 
Şi chiar dacă unii ca aceştia ar zice: "sîntem pe 
pace, nici un rău nu ne poate atinge; cine ar în¬ 
drăzni să ne aducă vreo vătămare?" - nu da creza¬ 
re spuselor lor: mînia lui Dumnezeu va izbucni 
cum nici nu gîndesc, faptele lor se vor face una cu 
pămîntul, iar toate cugetările lor vor fi spulberate. 

2. Nu-i greu pentru cel care iubeşte să se lau¬ 
de cu necazurile sale ( Rom 5, 3); astfel de laudă în¬ 
seamnă laudă în crucea Domnului (Gal 6, 14). 
Scurtă este lauda dată şi primită de la oameni. 
Slava lumii acesteia este mereu însoţită pînă la 

urmă de amărăciune. Slava oamenilor buni stă în 
conştiinţa lor, nu în gura oamenilor. Bucuria celor 
drepţi vine de la Dumnezeu şi îşi are temeiul în 
Dumnezeu, căci se veselesc pentru adevăr. Cel ce 
doreşte mărirea veşnică şi adevărată se sinchiseş¬ 
te prea puţin de slava lumii acesteia trecătoare. 
Iar cel ce umblă după mărirea celor trecătoare şi 
nu ştie să dispreţuiască deşertăciunea mai greu se 
va lăsa convins să se apropie cu dragoste de cele 
cereşti. Mare e liniştea şi pacea domnind în sufle¬ 
tul celui căruia nu-i pasă nici de laude, nici de 
ocări. 

3. Puţin îi trebuie ca să mulţumească, şi uşor 
se resemnează cel cu conştiinţa curată. Nu devine 
omul cu nimic mai sfînt dacă e copleşit de laude; 
şi cu nimic nu-1 pot înjosi ponegririle şi cuvintele 
de ocară. Fiecare este ceea ce este; oricîte vorbe 
s-ar vîntura despre tine, ele nu te vor face nici mai 
răsărit, nici mai puţin răsărit decît cum eşti de 
fapt în ochii lui Dumnezeu. Dacă gîndul îţi stă la 
ceea ce eşti cu adevărat înaintea sufletului tău, nu 
are cum să-ţi pese de ceea ce zic oamenii despre 
tine. Omul vede în faţă, Dumnezeu vede în inimă 
(1 Reg 16, 7). Oamenii urmăresc cu ochiul fapta ce 
se vede, Dumnezeu, dimpotrivă, cumpăneşte gîn¬ 
dul care nu se vede. A face binele neabătut şi a nu 
pune prea mare preţ pe sine, acestea sînt semnele 
unui suflet cu adevărat smerit. A nu tînji după 

mîngîierea nici unei făpturi e semn de mare puri¬ 
tate şi încredere lăuntrică. 

4. Neîndoielnic, cel ce nu aşteaptă de la oa¬ 
meni nici un fel de mărturie şi îndreptăţire pentru 
sine s-a încredinţat cu totul în mîna lui Dumne¬ 
zeu. Că nu cel ce se laudă pe sine este ales, spune 
Apostolul Pavel, ci acela pe care Domnul îl laudă 
(2 Cor 10, 18). A duce împreună cu Dumnezeu o 
viaţă lăuntrică, a nu fi legat pe din afară de nici 
o altă iubire, aceasta este starea adevărată a omu¬ 
lui trăind în reculegere şi pace. 


Capitolul VII 

IUBIREA LUI ISUS MAI PRESUS DE ORICE 

1. Fericit cel ce înţelege ce înseamnă iubirea 
lui Isus şi lepădarea de sine din dragoste pentru 
Isus. Orice altă iubire trebuie lepădată din dra¬ 
goste pentru cel iubit, căci Isus doreşte să fie în¬ 
drăgit mai presus de toate făpturile. Dragostea 
făpturii este înşelătoare şi nestatornică; dragostea 
lui Isus este statornică şi pururi credincioasă. Cel 
ce îşi lipeşte inima de făptură va cădea cu tot ceea 
ce este supus căderii; cel ce îmbrăţişează pe Isus 
va fi întărit pentru totdeauna. Pe Isus îndrăgeş¬ 
te-!, El să-ţi fie prieten, căci, chiar atunci cînd toţi 

te-ar părăsi, el va rămîne alături de tine, să te 
scape de la pieire. Crede-mă, va veni ziua cînd, 
vrînd-nevrînd, va trebui să te desparţi de toţi şi de 
toate. 

2. Stai cit mai aproape de Isus în viaţă şi la 
moarte, încrede-te în făgăduinţele lui, căci El sin¬ 
gur - atunci cînd toţi te-ar lăsa de izbelişte - va fi 
în măsură să te ajute. Iubitul tău nu poate suferi 
să aibă de împărţit iubirea cu nimeni: El singur 
vrea să fie stăpînul inimii tale şi, asemenea unui 
rege, să domnească pe tronul sufletului tău. Dacă 
ai şti să te desprinzi temeinic de orice făptură, 
Isus ar veni fără îndoială să sălăşluiască în sufle¬ 
tul tău, ca la El acasă. Aproape tot ceea ce pierzi 
vei regăsi în Isus: în El vei afla răscumpărare 
pentru tot ceea ce - în afara lui - ai fi putut afla, 
urmînd nădejdile omeneşti. Nu-ţi căuta sprijinul 
şi reazemul în trestii clătinate de vînt, căci tot tru¬ 
pul e ca iarba, şi toată mărirea lui ca floarea ierbii 
cade (Is 40, 6). 

3. Degrabă vei fi dezamăgit dacă stai cu privi¬ 
rea aţintită la arătarea din afară a lucrurilor ome¬ 
neşti. Căutînd mîngîiere şi folos de la făpturi, de 
cele mai multe ori te alegi numai cu pagubă. Da¬ 
că, în schimb, în toate vei căuta pe Isus, pe Isus îl 
vei găsi cu adevărat; dacă pe tine însuţi te vei 
căuta, fără îndoială că pe tine însuţi te vei găsi, 
dar în pagubă. Intr-adevăr, cel ce-1 ocoleşte pe 

Isus, departe de a se îmbogăţi, se vatămă pe sine, 
ba îşi face un rău mai mare decît i-ar putea aduce 
lumea întreagă şi toţi duşmanii laolaltă. 


Capitolul VIII 

BUNĂTATEA PRIETENIEI LUI ISUS 

1. Cînd Isus e lîngă tine, totu-i bine, nimic nu 
pare prea greu; cînd Isus lipseşte, totul devine duş¬ 
mănos. Cînd glasul lui Isus nu răsună în suflet, 
orice mîngîiere e nălucire; cînd Isus rosteşte chiar 
şi numai un singur cuvînt, sufletul simte o mare 
alinare. Nu oare de aceea Maria Magdalena s-a 
sculat în picioare din locul unde stătea şi plîngea, 
de îndată ce Marta a vestit-o: învăţătorul e aici şi 
te cheamă (In 11, 28)? Fericită clipa cînd Isus so¬ 
seşte să cheme sufletul omului de la lacrimi la bu¬ 
curie! Cît de searbăd şi amar e totul cînd Isus e 
departe! Ce nebunie şi ce zădărnicie să-ţi doreşti 
orice în afara lui Isus! Intr-adevăr, pagubă mai 
mare n-ar fi, chiar dacă ai pierde întreaga lume. 

2. Căci ce-ar putea, la urma urmei, să-ţi adu¬ 
că în dar lumea aceasta, în lipsa lui Isus? A fi fă¬ 
ră Isus e chin de iad; a fi cu Isus împreună e un 
dulce paradis. Cît timp Isus este cu tine, nici un 
potrivnic nu va putea să-ţi aducă nici cea mai mi- 

că atingere. Cel ce găseşte pe Isus, află o comoară 
minunată, mai mult chiar: lucrul cel mai de preţ 
de pe lume; cel ce pierde pe Isus, pierde nemăsu¬ 
rat de mult, mai mult, de netăgăduit, decît lumea 
întreagă. In cea mai lucie dintre sărăcii se află su¬ 
fletul străin de Isus; cel mai bogat om de pe lume 
e cel care se bucură de Isus în toate zilele vieţii 
sale. 

3. Mare destoinicie să ştii să-l ai mereu pe 
Isus aproape, mare înţelepciune să ştii să nu-1 în¬ 
străinezi de la tine. Fii smerit şi iubitor de pace şi 
Isus va fi mereu cu tine. Fii evlavios şi blînd şi 
Isus va sta veşnic alături de tine. Uşor poţi alunga 
pe Isus şi, astfel făcînd, să-i pierzi harul, atunci 
cînd inima te împinge spre lunecuşul lucrurilor din 
afară. Dar, te întreb, dacă Isus va fi înstrăinat de 
tine şi îl vei pierde, la cine oare vei alerga, la ce 
prieten vei putea căuta şi afla înţelegere? Fără 
căldura unei prietenii, nimeni nu se poate bucura 
de mulţumire în viaţă; dar dacă nu Isus va fi pen¬ 
tru tine prietenul cel mai bun, vei fi cuprins pînă 
la urmă de alean şi de amărăciune. Ar fi, aşadar, 
nesăbuit să te încrezi în altcineva, în orice altă 
făptură să-ţi cauţi fericirea. Mai curînd lumea în¬ 
treagă să ţi-o pui împotrivă, decît să aduci jignire 
Domnului Isus. Din toţi cei ce îţi sînt dragi, Isus 
să fie aşadar cel mai drag, singurul şi cel mai 
scump inimii tale. 

4. Iubeşte pe toţi oamenii pentru Isus; pe Isus, 
însă, iubeşte-1 pentru sine. Isus singur se cuvine 
iubit într-un chip aparte, căci e singurul bun şi 
credincios, mai presus decît tot ce ţi-ar putea dărui 
vreo altă prietenie. Pentru Isus şi în Isus să-ţi fie 
dragi nu numai toţi ceilalţi prieteni, dar şi duşma¬ 
nii; pentru toţi roagă-te, ca toţi oamenii să-l poată 
cunoaşte şi iubi la rîndul lor. Nu tînji să fii drag 
oamenilor şi încondeiat cu vorbele lor de laudă: iu¬ 
birea şi lauda se cuvin lui Dumnezeu, şi nimeni nu 
i se poate asemăna în vreun fel în această privin¬ 
ţă. Nu dori să fii cel dintîi în inima nimănui, nici 
nu da în inima ta întîietate nimănui; Isus mai pre¬ 
sus de orice să fie stăpînul inimii tale, ca şi al ini¬ 
mii tuturor oamenilor de bine. 

5. Fii curat şi liber în sufletul tău, scutură ori¬ 
ce piedică din partea făpturilor. Se cuvine să te le¬ 
pezi de toate şi, cu inima curată, să te dăruieşti 
lui Dumnezeu, dacă doreşti cu adevărat să guşti 
cit de bun este Domnul (Ps 33, 9). Dar nu vei ajun¬ 
ge niciodată aici, dacă nu te vei lăsa călăuzit în 
voie de harul dumnezeiesc, părăsind şi lepădînd 
totul, ca, de unul singur, să te poţi uni cu Dum¬ 
nezeu singur. în clipa cînd harul lui Dumnezeu co¬ 
boară asupra sufletului, omul devine puternic în 
toate privinţele; dimpotrivă, cînd harul încetează 
să-l oblăduiască, omul devine şubred şi sărman şi, 
astfel, cade pradă uşoară tuturor urgisirilor. în 

astfel de împrejurare nu deznădăjdui însă şi nu-ţi 
pierde cumpătul, ci îmbrăţişează cu seninătate vo¬ 
inţa lui Dumnezeu înfruntînd clipele amărăciunii, 
pentru mărirea lui Isus Cristos; căci după viforul 
iernii vine vara, după noapte, lumina zilei şi după 
furtună, vreme bună. 


Capitolul IX 

CÎND SUFLETUL E VĂDUVIT 
DE ORICE MÎNGÎIERE 

1. Nu-i greu să dispreţuieşti mîngîierile oame¬ 
nilor, cit timp te bucuri de alinarea lui Dumnezeu. 
Dar neasemuit de greu este să înduri lipsa alinări¬ 
lor omeneşti, fiind, totodată, lipsit de mîngîierile 
lui Dumnezeu; şi să poţi suferi această însingura¬ 
re a inimii pentru mărirea lui Dumnezeu, fără a 
te căuta pe tine însuţi în nimic, fără a te gîndi la 
ceea ce ţi s-ar putea cuveni de fapt. Nici o mirare 
că sufletul se veseleşte şi gustă din dulceaţa evla¬ 
viei în clipele cînd harul coboară asupra lui ca să-l 
lumineze. Toţi şi-ar dori asemenea clipe. Plăcut e 
să înaintezi purtat pe umeri de harul lui Dumne¬ 
zeu. De ce ne-am mira că povara nu apasă pe gru¬ 
mazul celui dus, ca pe aripi, de mîinile unei că¬ 
lăuze atotputernice? 

2. Bucuroşi ne grăbim la orice dezmierdare: 
dar cit de greu ne vine să ne lepădăm de noi înşi¬ 
ne! Sfîntul Martir Laurenţiu a biruit lumea cu ai 
ei slujitori, căci tot ceea ce părea plăcut în ochii 
oamenilor, el a ştiut să dispreţuiască; iar de Sfîn¬ 
tul Papă Sixt, la care ţinea atît de mult, a ştiut, 
pentru dragostea lui Cristos, să se despartă cu 
toată resemnarea. Dragostea pentru Creator a bi¬ 
ruit în el dragostea omenească: mucenicul a ales 
mai curînd voinţa lui Dumnezeu decît mîngîierea 
omenească. La fel şi tu, învaţă să te poţi despărţi 
de orice prieten apropiat şi drag, din dragoste pen¬ 
tru Dumnezeu. Şi nu te lăsa copleşit de amărăciu¬ 
ne dacă vreun prieten te părăseşte; doar ştii bine 
că, mai devreme sau mai tîrziu, vine clipa să ne 
despărţim cu toţii unii de alţii. 

3. Lungă şi anevoioasă bătălie trebuie să du¬ 
că omul în sufletul său mai înainte de a învăţa să 
se biruie pe sine cu totul şi toată dragostea inimii 
să şi-o strămute la Dumnezeu. Cînd omul se rea¬ 
zemă doar pe sine, alunecă uşor spre ispita dez¬ 
mierdării omeneşti. Dimpotrivă, cel ce iubeşte cu 
adevărat pe Cristos şi se străduieşte să-i urmeze 
virtuţile nu se încrede în asemenea mîngîieri, nu 
umblă după dulceaţa ce alină simţurile, ci caută 
mai curînd încercările aspre, fiind gata să îndure 
pentru Cristos povara unor cazne oricît de mari. 

4. Atunci, aşadar, cînd Dumnezeu îţi dăruieşte 
clipe de mîngîiere spirituală, primeşte-le cu rugă¬ 
ciuni de mulţumire, şi nu uita că ele sînt darul 
Domnului, nicidecum lucruri datorate ţie pentru 
vreuna din vredniciile tale. Nu te semeţi, nu te bu¬ 
cura peste măsură şi nu te încrede cu nesăbuinţă 
în tine; dimpotrivă, fii cu atît mai umil, avînd în 
vedere tocmai darul primit; ba fii mai grijuliu încă, 
mai temător pentru toate faptele tale, căci ceasul 
acela dulce trece repede, iar ispita se va ivi din 
nou în cale. Cînd timpul mîngîierii lăuntrice a tre¬ 
cut, nu te lăsa cuprins de deznădejde, ci, cu sme¬ 
renie şi răbdare, aşteaptă cercetarea cerească; 
căci Dumnezeu, cum bine ştii, are puterea să-ţi 
dăruiască oricînd alinare încă şi mai mare. Aceas¬ 
ta nu-i o noutate care să surprindă pe cei deprinşi 
cu căile Domnului: astfel de cumpănă e lucru obiş¬ 
nuit, binecunoscut sfinţilor mari, ca şi profeţilor 
din vechime. 

5. Iată de ce, primind harul Domnului, bine 
spunea psalmistul:/n£rzz prisosinţa mea mi-am zis: 
nu mă voi clătina în veci (Ps 29, 7, 9, 11, 12). Iar 
cînd acelaşi har se depărta, ceea ce simţea el în 
sufletul lui îl făcea să zică: Ţi-ai întors faţa de la 
mine şi m-am tulburat. Dar în această tulburare, 
departe de a se lăsa pradă deznădejdii, îşi ridica 
neîntîrziat glasul la Domnul şi se ruga: Către tine, 
Doamne, voi striga şi Dumnezeului meu mă voi 

ruga. Ca mai apoi, culegînd rodul rugăciunii, să 
mărturisească că rugăciunea i-a fost ascultată: 
Auzit-a Domnul şi s-a milostivit de mine; Domnul 
a fost ajutorul meu. Cum anume? Ai întors plînge- 
rea mea - spune tot el - spre bucurie şi m-ai încins 
cu brîul veseliei. Dacă aşa s-a întîmplat cu sfinţii 
cei mari, nu e cazul să ne pierdem nădejdea, noi 
cei şubrezi şi sărmani: dacă sufletul nostru este 
cînd înflăcărat de rîvnă, cînd cuprins de lîncezeală 
şi răceală, fapt este că spiritul lui Dumnezeu vine 
şi se depărtează de noi după cum îi este placul şi 
vrerea. Tocmai de aceea, fericitul Iov zice: începi 
să-l cercetezi încă din zorii zilei, ca neîntîrziat să-l 
pui la încercare (Iov 7, 18). 

6. în ce anume mi-aş putea pune întreaga nă¬ 
dejde, în cine, aşadar, s-ar cuveni să am toată în¬ 
crederea, dacă nu în milostivirea neţărmurită şi 
fără de pereche a lui Dumnezeu, în necuprinsa fă¬ 
găduinţă a harului ceresc? Căci chiar dacă aş 
avea mereu prin preajma mea numai-oameni buni, 
fraţi evlavioşi, prieteni credincioşi; chiar de-aş ţine 
în mîini numai şi numai cărţi sfinte şi scrieri prea¬ 
frumoase; chiar de-aş fi înconjurat într-una de 
dulci cîntări şi imnuri - acestea toate nu mi-ar aju¬ 
ta prea mult, neavînd cum să-mi îndestuleze sufle¬ 
tul, dacă harul dumnezeiesc m-ar părăsi, lăsîndu- 
mă însingurat, în toată sărăcia fiinţei mele. Dacă 
acestea s-ar întîmpla, nu este alt leac şi altă tă- 

măduire decît răbdarea şi lăsarea deplină în voia 
lui Dumnezeu. 

7. N-am întîlnit niciodată suflet credincios şi 
evlavios care să nu fi avut de suferit, măcar din 
cînd în cînd, de seceta harului dumnezeiesc, sau 
care să nu fi resimţit cumva o răcire şi o scădere 
a rîvnei sale. N-a fost sfint atît de înălţat şi lu¬ 
minat de Domnul care - mai înainte sau mai tîrziu 
- să nu fi fost supus urgisirilor ispitei. Intr-adevăr, 
nu este vrednic să-şi înalţe privirea la Dumnezeu 
cel care, pentru Dumnezeu, n-a fost cercetat prin 
amărăciuni de tot felul. De obicei, ispita preves¬ 
teşte, ca un semn, ivirea mîngîierii ce urmează. 
Căci sufletelor încercate în ispite le-a fost făgă¬ 
duită alinarea cerească. Celui ce va birui - zice 
sfînta carte - îi voi da să se înfrupte din pomul 
vieţii (Apoc 2, 7). 

8. Mîngîierea dumnezeiască e dată de sus ca 
omul să prindă puteri noi şi să poată înfrunta ur- 
gisirile ce i se pun împotrivă. Ispita urmează, în¬ 
deobşte, ca omul să nu se semeţească cu faptele 
sale bune. Căci diavolul nu doarme, iar trupul în¬ 
că nu-i mort şi răstignit cu desăvîrşire; iată de ce 
nu înceta niciodată să te pregăteşti pentru luptă, 
căci iată, la dreapta şi la stînga ta, duşmani ce nu 
cunosc odihna stau pururi la pîndă. 

Capitolul X 


RECUNOŞTINŢĂ 

PENTRU HARUL LUI DUMNEZEU 

1. Pentru ce cauţi odihna şi tihna, cînd te ştii 
născut pentru muncă? Fii pregătit mai curînd să 
rabzi decît să primeşti mîngîiere, mai degrabă ga¬ 
ta să-ţi duci crucea, decît să te veseleşti. Care din¬ 
tre oamenii veacului nu ar primi bucuros mîngîie- 
rea şi dezmierdările spirituale, dacă s-ar putea în¬ 
frupta din ele la tot pasul? Căci alinările acestea 
depăşesc orice desfătare şi plăcere trupească. In¬ 
tr-adevăr, toate plăcerile lumii sînt fie deşarte, fie 
ruşinoase. Plăcerile spiritului sînt, dimpotrivă, 
dulci şi curate, izvorîte din sfintele virtuţi răsădite 
de Dumnezeu în sufletele fără de prihană. Numai 
că nu stă în puterea omului să guste necurmat, 
după voie, din aceste mîngîieri dumnezeieşti, căci 
clipa ispitei niciodată nu întîrzie să se arate din 
nou. 

2. Ceea ce împiedică mult sufletul să fie vi¬ 
zitat de Dumnezeu este falsa libertate a minţii 
omeneşti şi o prea mare încredere în sine. Dumne¬ 
zeu face bine cînd dă omului harul mîngîierii sale; 
omul, în ceea ce-1 priveşte, face rău atunci cînd 
nu-i arată lui Dumnezeu toată recunoştinţa pen¬ 
tru binefacerea primită. Iată şi de ce nu pot rodi în 

noi toate comorile harului dumnezeiesc, căci, 
arătîndu-ne nerecunoscători faţă de cel ce ni le dă, 
uităm să le întoarcem, în prinos de mulţumire, 
izvorului de unde s-au revărsat asupra noastră, 
întotdeauna darul se dă celui ce-şi arată, cuviin¬ 
cios, recunoştinţa; iar celui ce se semeţeşte nu i se 
dă în dar ceea ce sufletul smerit primeşte. 

3. La ce mi-ar folosi mîngîierile, dacă mi-ar 
văduvi inima de căinţă? Nu-mi doresc nici cuge¬ 
tări înalte, dacă e vorba ca ele să mă ducă la în¬ 
fumurare. Căci nu tot ce e înalt este şi sfînt, nu 
tot ce-i dulce e şi bun, nu orice dorinţă încolţită în 
inimă este curată, nu tot ce ni se pare scump este 
şi plăcut lui Dumnezeu. Primesc bucuros harul ca¬ 
re mă face mai smerit, mai grijuliu cu mine în¬ 
sumi, mai gata a mă lepăda cu totul de mine. De¬ 
prins cu dărniciile harului dumnezeiesc - dar în¬ 
văţat totodată şi cu amărăciunile secetei sufle¬ 
teşti, ori de cîte ori harul se ridică - omul nu va în¬ 
drăzni să-şi însuşească vreo bunătate, ci mai de¬ 
grabă se va socoti pe sine sărman, nepricopsit şi 
gol. Dă lui Dumnezeu ceea ce este al lui Dumnezeu 
(Mt 22, 21), iar ţie ce este al tău: cu alte cuvinte, 
prinos de mulţumire Domnului pentru darurile sa¬ 
le, iar ţie însuţi, pentru păcat, osînda cuvenită 
păcatului. 

4. Aşează-te mereu pe tine la locul cel mai de 
jos ( Lc 14, 10), şi ţi se va da ţie cel mai de sus: 

căci nimic din ce stă sus nu-i lipsit de temelie jos. 
Sfinţii cei mai mari înaintea lui Dumnezeu, în pro¬ 
priii lor ochi, dimpotrivă, se simt cei mai mici; şi 
cu cît mai slăviţi sînt prin har, cu atît mai smeriţi 
sînt întru sine: n-au cum să fie plini de adevăr şi 
de cerească mărire cei ce rîvnesc la nălucile pro¬ 
slăvirii deşarte; cei ce se sprijină pe Dumnezeu ca 
pe o temelie puternică n-au cum să se mîndrească 
în sine. Şi întrucît lui Dumnezeu ei îi aduc prinos 
pentru tot binele primit, nu umblă să primească 
proslăvire unul de la altul, ci slava care vine de la 
unicul Dumnezeu, pe aceea o caută (In 5, 44); mai 
presus de orice, ei doresc din inimă ca, în sine şi în 
sfinţii săi, Domnul să fie lăudat: acesta e ţelul 
spre care gîndul lor, neabătut, se îndreaptă. 

5. Fii, aşadar, recunoscător pentru binele cel 
mai mic, şi binele cel mai mare va veni să te răs¬ 
plătească. Lucrurile ce ţi se par mici să fie pentru 
tine cele mai mari cu putinţă, iar cele ce par neîn¬ 
semnate să fie pentru tine cele mai alese daruri. 
Ţinînd seama cît de mare este Cel care dăruieşte, 
nimic din ceea ce ni se dă nu poate fi neînsemnat, 
nimic din ceea ce ni se dă nu poate avea preţ prea 
mic. Şi chiar de ne-ar da pedepsire şi pălmuire, re¬ 
cunoştinţă i se datorează, căci tot ceea ce Domnul 
îngăduie să ni se întîmple, spre mîntuirea noastră 
e îngăduit să se întîmple. Iată de ce, acela care ţi¬ 
ne să nu piardă harul Domnului să ştie să fie re- 

cunoscător pentru cele primite şi răbdător cînd, 
dimpotrivă, cele date i se iau. Să stăruie în rugă¬ 
ciune, ca harul, în cele din urmă, să se reîntoarcă; 
să stea cu smerenie de veghe, ca darul revărsat 
asupra lui să nu se piardă. 


Capitolul XI 

PUŢINI SÎNT IUBITORII CRUCII 
LUI CRISTOS 

1. Mulţi sînt acum iubitorii împărăţiei lui 
Cristos din ceruri; puţini sînt însă gata, cu adevă¬ 
rat, să poarte pe umerii lor povara crucii. Mulţi îşi 
doresc de la Isus alinare, puţini sînt cei ce vor să 
împartă cu El pătimirea; mai toţi ar pofti să şadă 
cu El la masă, puţini doresc, în schimb, să se înfrî- 
neze. Toţi ar dori să se bucure cu Isus, puţini ar 
sări să rabde pentru El vreo caznă. Mulţi nu pre¬ 
getă să-l urmeze pe Isus pînă la frîngerea pîinii, 
puţini cutează să meargă pînă la paharul pătimi¬ 
rii sale. Mulţi îi proslăvesc din gură minunile, pu¬ 
ţini sînt cei care să-şi însuşească, în fapt, ocara 
crucii. Mulţi, în sfîrşit, îl iubesc pe Isus atîta timp 
cît nu li se pune nimic împotrivă. Mulţi îi aduc 
prinos de laudă şi îl binecuvîntează cît timp îi 
simt în suflet dezmierdările. Dacă însă Isus se as- 

cunde, ori îi părăseşte o clipă, încep să cîrtească 
ori cad cu uşurinţă pradă deznădejdii. 

2. Dimpotrivă, cei care-1 iubesc pe Isus pentru 
El însuşi - nu pentru folosul mîngîierii -, îl binecu- 
vîntează mereu, întocmai ca şi cînd s-ar bucura de 
cele mai mari desfătări, oricare ar fi amărăciuni¬ 
le şi strîmtorările în mijlocul cărora s-ar afla. Şi 
chiar dacă Domnul n-ar binevoi să le mai dea ni¬ 
ciodată mîngîierea sa, ei totuşi l-ar lăuda pururi, 
gata mereu să-i aducă mulţumire. 

3. O, dar ce nu poate iubirea de Isus Cristos 
atunci cînd e curată şi dezbrăcată de dragostea de 
sine, de gîndul la propria ei tihnă! N-ar mai fi ni¬ 
merit să li se spună simbriaşi celor care rîvnesc 
doar la folosul mîngîierii proprii? Şi oare nu se do¬ 
vedesc mai curînd iubitori de sine decît iubitori ai 
lui Cristos toţi cei cu gîndul la folosul şi dobînda 
alinărilor de sus? Unde se va găsi acel om care să 
vrea să-i slujească lui Dumnezeu neprecupeţit şi 
fără plată? 

4. Rară este desăvîrşirea spiritului ce se 
dezrobeşte de toate. Cine, într-adevăr, ar putea 
spune că a întîlnit pe acel om cu sufletul descătu¬ 
şat de orice poftă, cu totul dezbrăcat de legături 
faţă de orice făptură? Cutreierînd pămîntul în 
lung şi în lat, nu vei afla lucru mai de preţ decît 
asemenea nestemată. De şi-ar da omul toată avu¬ 
ţia, nimic n-ar fi; de-ar face cea mai aspră pocăin- 

ţă, n-ar fi mare lucru; de şi-ar însuşi toată ştiinţa 
de carte, încă ar fi departe; chiar dacă ar avea în 
suflet multă virtute şi evlavie înflăcărată în inima 
sa, i-ar lipsi încă foarte mult: un singur lucru şi 
cel mai trebuincios între toate. Anume care? Să se 
dezbrace de toate, să se lepede de sine, să se scu¬ 
ture de orice legătură, să nu mai păstreze nici un 
dram de iubire de sine şi, după ce va fi făcut toate 
cîte ştie că este dator să facă, să creadă că încă 
n-a făcut nimic. 

5. Să nu facă nici un caz de ceea ce ar putea 
să pară mare şi vrednic de laudă, ci să se recu¬ 
noască în adevăr drept o slugă netrebnică, după 
cuvîntul Adevărului care zice: Cînd veţi face toate 
cîte vi s-au poruncit, spuneţi: slugi netrebnice sîn- 
tem ( Lc 17, 10). Atunci abia spiritul omului va fi 
cu adevărat sărac şi gol şi va putea spune cu proro- 
cul: Singur şi sărac sînt eu (Ps 24, 16). Dar nimeni 
totuşi nu-i mai bogat decît el, nimeni mai puternic, 
nimeni mai liber decît cel care a ştiut să se lepede 
de sine şi de toate, aşezîndu-se pe sine pe locul din 
urmă. 

Capitolul XII 

CALEA REGEASCĂ A SFINTEI CRUCI 


1. Multora li se pare aspru cuvîntul acesta: 
Leapădă-te de tine, ia-ţi crucea şi urmează-l pe 
Isus (Mt 16, 24). Dar mult mai aspru totuşi va fi 
cuvîntul celălalt, rostit în ziua de pe urmă: Duce- 
ţi-vă de la mine, blestemaţilor, în focul cel veşnic 
G Mt 25, 41)! Cei ce ascultă acum şi urmează cu bu¬ 
curie cuvîntul crucii, nu se vor teme cînd vor ră¬ 
suna cuvintele osîndei veşnice. Acest semn, al cru¬ 
cii, va sta înălţat pe ceruri cînd Domnul va veni la 
judecată. Atunci toţi ucenicii crucii, care şi-au 
orînduit viaţa după Cel Răstignit, nu vor avea a se 
teme de nimic, ci se vor apropia de Cristos-Judecă¬ 
torul cu cea mai mare încredere. 

2. Pentru ce, aşadar, te temi să iei crucea, ca¬ 
lea însăşi care duce spre cer? în cruce este mîntui- 
rea, în cruce viaţa, în cruce ocrotirea împotriva 
vrăjmaşilor; în cruce izvorul dulcilor desfătări ce¬ 
reşti, în cruce tăria sufletului, bucuria spiritului, 
împlinirea virtuţii, desăvîrşirea sfinţeniei. Nu este 
mîntuire pentru suflet, nici nădejde de viaţă veşni¬ 
că decît numai prin cruce. Ia-ţi aşadar crucea şi 
urmează-l pe Isus, pe drumul vieţii fără sfîrşit. El 
a deschis calea, purtînd pe umeri crucea, şi a mu¬ 
rit răstignit pe ea pentru tine, ca, purtînd aceeaşi 

povară şi tu, să rîvneşti să mori la rîndul tău pe 
cruce. Căci dacă vom muri cu Cristos împreună, 
vom trăi împreună cu El (Rom 6, 8). Şi dacă vei fi 
părtaş la patimile lui, din mărirea lui te vei îm¬ 
părtăşi. 

3. Intr-adevăr, iată că totul atîrnă de cruce, 
totul stă în răstignire; şi nu alta este calea ce duce 
la viaţă şi la adevărata pace lăuntrică: sfînta cale 
a crucii şi a răstignirii zilnice. Poţi colinda lumea 
întreagă, dacă vrei; poţi căuta pretutindeni tot ce 
doreşti: nicăieri nu vei găsi o cărare mai înaltă pe 
sus, şi nici o potecă mai sigură pe jos, în afară de 
calea sfintei cruci. Rînduieşte şi aşează totul după 
cum vrei şi cum ţi se pare mai bine: te vei con¬ 
vinge singur că pretutindeni pe lume trebuie, 
vrînd-nevrînd, să pătimeşti şi să suferi, pînă la 
urmă, pentru cîte ceva - şi astfel, iată, peste cruce 
vei da, fără să vrei, întotdeauna: fie că trupul tău 
va fi încolţit de vreo durere, fie că sufletul tău va 
fi măcinat de alean şi de amărăciune. 

4. Se va întîmpla să fii părăsit de Dumnezeu, 
se va întîmpla să fii pus la încercare de aproapele 
tău, dar, mai des încă şi înainte de orice, îţi vei fi 
ţie însuţi povară şi întrucît nu vei putea afla uşu¬ 
rare ori scăpare prin mîngîieri sau alte leacuri şi 
tămăduiri, decît cînd Dumnezeu va voi, va trebui 
să rabzi. Dumnezeu, într-adevăr, vrea ca tu să în¬ 
veţi să suferi povara amărăciunii fără a te bucura 

de vreo alinare, şi lui singur să i te încredinţezi, şi 
astfel, prin urgisiri trecînd, să te smereşti tot mai 
mult. Nimeni, într-adevăr, nu simte mai adînc în 
inimă patima lui Cristos decît acela căruia i s-a 
întîmplat să sufere amărăciunea răstignirii. Cru¬ 
cea este, aşadar, gata mereu şi te aşteaptă în tot 
locul. De ea nu vei putea scăpa, oriunde ai fugi: 
căci oriunde te-ai afla, te vei purta şi te vei găsi pe 
tine însuţi, mereu. întoarce-te încotro vei vrea, în 
sus şi în jos, în dreapta şi în stînga: în toate 
părţile vei da peste cruce, şi, oriunde te-ai afla, 
n-ai altă cale decît să-ţi păstrezi cumpătul în răb¬ 
dare, dacă vrei să te bucuri de pacea lăuntrică şi să 
te poţi învrednici de cununa vieţii veşnice. 

5. Dacă îţi porţi crucea de bunăvoie, crucea la 
rîndul ei te va purta pe tine şi te va duce spre li¬ 
manul mult dorit, acolo unde vor înceta toate amă¬ 
răciunile care, aici pe pămînt, nu pot lua sfîrşit 
niciodată. Dacă îţi duci crucea cîrtind, îţi sporeşti 
singur povara şi vei simţi pe umerii tăi o greutate 
şi mai apăsătoare; totuşi n-ai încotro: nu poţi decît 
să înduri mai departe ce ţi s-a dat. Dacă te scuturi 
de o cruce, vei da fără îndoială de alta, aproape si¬ 
gur încă şi mai grea. 

6. Cum ţi-ai putea închipui că ai să scapi de 
ceea ce n-a scăpat nimeni dintre muritori pînă 
acum? Care dintre sfinţi şi-a trăit viaţa în această 
lume scutit de cruce, fără să aibă de înfruntat 

amărăciuni şi lucruri potrivnice? Nici Isus Cristos, 
Domnul nostru, n-a fost - măcar un singur ceas - 
scutit de durerile şi amărăciunile pătimirii pămîn- 
teşti: Trebuia - zice el - să pătimească Cristos şi să 
învie din morţi şi astfel să intre în mărirea sa (Le 
24, 26, 46). Cum ai putea căuta o altă cale decît 
calea regească, drumul sfintei cruci? 

7. întreaga viaţă a lui Cristos n-a fost decît o 
cruce şi o îndelungă mucenicie; cum să cutezi 
acum să cauţi, pentru tine, huzur şi veselie? Te 
amăgeşti peste măsură dacă socoteşti că, tot cău- 
tînd, vei găsi altceva decît mereu alte suferinţe de 
îndurat, căci viaţa noastră muritoare e ţesută cu 
durere şi împresurată de cruci. Şi cu cît va fi îna¬ 
intat cineva mai mult în spirit, cu atît mai grele, 
de cele mai multe ori, îi devin crucile de care are 
parte, căci osînda surghiunului acestuia pămîntesc 
e cu atît mai amară cu cît sufletul este mai înflă¬ 
cărat de iubire. 

8. Dar sufletul, oricît ar fi încercat de suferin¬ 
ţă, nu-i cu totul lipsit de balsamul mîngîierii, căci 
din chiar caznele crucii el simte cel mai bine cum 
încep să prindă a rodi fructele mîntuirii. într-ade- 
văr, plecîndu-se omul de bună voie crucii, toată 
povara urgisirilor se strămută în încrederea că va 
veni şi alinarea dumnezeiască. Şi cu cît trupul sub 
jugul suferinţei se mistuie, cu atît spiritul se în¬ 
tăreşte înlăuntru prin har. Se întîmplă chiar, une- 

ori, ca spiritul să se întărească atît de mult prin 
îndurarea potrivniciilor şi suferinţei, încît, împins 
de dragostea faţă de crucea lui Cristos - din care 
se împărtăşeşte pînă la contopire -, ajunge să nu 
mai voiască a trăi fără durere şi amărăciune: 
simţind că va fi cu atît mai plăcut lui Dumnezeu 
cu cît va putea pătimi mai mult pentru numele lui. 
Dar aceasta nu-i o virtute omenească, ci harul în¬ 
suşi al lui Cristos, împărtăşind omului muritor 
atîta tărie încît să îmbrăţişeze, ba să iubească 
chiar, prin rîvna spiritului, ceea ce, după legile fi¬ 
rii, orice trup ar ocoli şi urî de moarte. 

9. Nu intră, într-adevăr, în firea omului să-şi 
ducă crucea şi crucea să-i fie scumpă; nici să-şi 
pedepsească trupul şi să-l supună: nu intră în fi¬ 
rea lui să fugă de laudele omeneşti, să rabde oca¬ 
ra, să se dispreţuiască pe sine, ba să şi dorească 
a fi dispreţuit de ceilalţi; nu intră în firea omului 
să sufere toate oropsirile, jertfindu-şi folosul me¬ 
reu, fără a pofti la nimic din belşugurile lumii 
acesteia. Dacă te uiţi la tine, nimic, într-adevăr, 
din toate acestea nu-ţi stă în putere; dar dacă îţi 
pui nădejdea în Domnul, puterea ţi se va da de sus 
şi vei stăpîni peste trup şi peste lume. Nici de 
vrăjmaşul tău diavolul nu te vei teme, fiind apă¬ 
rat de platoşa credinţei şi de semnul crucii lui 
Cristos. 

10. Ca o slugă bună şi credincioasă a lui Cris- 
tos, pregăteşte-te, aşadar, să porţi cu bărbăţie 
crucea Domnului tău, care s-a răstignit din dra¬ 
goste pentru tine. Fii gata să înduri multe împo¬ 
triviri şi nenumărate necazuri în viaţa aceasta pli¬ 
nă de oropsiri, căci tot astfel vor sta lucrurile 
oriunde te-ai afla; şi oriunde te-ai ascunde, numai 
peste aceasta vei da pretutindeni. Nu se poate alt¬ 
fel şi nu-i leac care să te scape de amărăciunile 
vieţii şi de durere, în afară de puterea răbdării. 
Bea, aşadar, bucuros din paharul Domnului, dacă 
doreşti să fii prieten şi părtaş al măririi sale. Bi- 
zuie-te pe Dumnezeu şi aşteaptă de la El orice 
mîngîiere: să facă Domnul după voia lui cu toate 
acestea. Cît despre tine, fii gata să suferi multe 
oropsiri şi amărăciuni şi socoteşte aceasta drept 
cea mai mare dintre mîngîieri, căci nu sînt vredni¬ 
ce pătimirile vremii de acum spre dobîndirea mă¬ 
ririi viitoare (Rom 8, 18), chiar de le-ai fi putut 
purta povara singur. 

11. Cînd vei ajunge pînă acolo încît, din dra¬ 
goste pentru Cristos, amărăciunile să ţi se pară 
dulci şi plăcute, socoteşte-te fericit, căci ai aflat 
raiul pe pămînt. Cît timp suferinţele îţi vor fi ne¬ 
suferite şi vei căuta să fugi de ele, vei fi nenorocit 
şi împotrivirile de care acum încerci să fugi nu vor 
conteni să te urmărească pretutindeni. 

12. Fiind pregătit sufleteşte pentru ceea ce te 
aşteaptă - adică pentru suferinţă şi răstignire 
nu vei întîrzia să te simţi mai bine şi, în curînd, 
vei găsi pacea. Şi dacă ţi s-ar întîmpla să fii răpit, 
precum Apostolul Pavel, în cerul al treilea, tot nu 
ai fi, pentru aceasta, scutit de amărăciune. Eu îi 
voi arăta - zice Domnul - cîte i se cade să sufere el 
pentru numele meu (Fapte 9, 16). Prin urmare, da¬ 
că vrei să-l iubeşti pe Isus şi să-l slujeşti pînă la 
capăt, nu-ţi rămîne altceva de făcut decît să în¬ 
duri şi să pătimeşti. 

13. Cît de bine ar fi să te învredniceşti a păti¬ 
mi măcar ceva pentru numele lui Cristos! Ce mă¬ 
rire te-ar răsplăti, ce bucurie ar fi pentru toţi 
sfinţii lui Dumnezeu, ce pildă vie pentru aproapele 
tău! Intr-adevăr, toată lumea sfătuieşte răbdarea, 
puţini însă sînt gata să îndure şi să se călească 
întru adevărata răbdare. Pe drept cuvînt s-ar cu¬ 
veni să suferi şi tu puţin pentru Cristos, cînd atî- 
ţia suferă lucruri cu mult mai grele doar de dragul 
lumii. 

14. Intipăreşte-ţi în minte că trebuie să duci 
o viaţă de necontenită călire şi înfrînare, pînă la 
moarte: cu cît cineva moare mai mult poftelor sale, 
cu atît şi mai mult e pregătit să trăiască pentru 
Dumnezeu. Nimeni nu poate fi destoinic în cuprin¬ 
derea celor cereşti dacă, mai înainte, nu s-a umilit, 
purtînd povara suferinţei din dragoste pentru Cris- 

tos. Nimic nu-i mai plăcut lui Dumnezeu, nimic 
nu-ţi este ţie însuţi mai folositor în lumea aceasta 
decît să înduri bucuros amărăciunile, din dragoste 
pentru Cristos. Iar dacă ţi-ar sta în putere să 
alegi, s-ar cuveni mai curînd să-ţi doreşti să suferi 
oropsiri pentru Cristos, decît să ai parte de răsfă¬ 
ţul mîngîierilor sale: astfel, într-adevăr, te-ai 
putea apropia mai mult de Domnul, asemănîn- 
du-te şi mai mult cu sfinţii. Căci vredniciile şi pro¬ 
păşirea noastră pe calea binelui nu stau în mulţi¬ 
mea mîngîierilor şi în dulceaţa desfătărilor primi¬ 
te, ci mai degrabă în puterea noastră de a ne căli 
purtînd jugul greutăţilor şi al durerii. 

15. Dacă ar fi fost pe lume o altă cale pentru 
mîntuirea noastră mai bună şi mai folositoare de¬ 
cît suferinţa, Cristos, de bună seamă, prin cuvin¬ 
tele ca şi prin pilda vieţii sale, ne-ar fi arătat-o. 
Iată însă că El îndemna din toată inima - atît pe 
ucenicii săi, cît şi pe toţi cei dornici să-l urmeze - 
cu următoarele cuvinte: Oricine vrea să vină după 
mine, să se lepede de sine, să-şi ia crucea şi să-mi 
urmeze mie ( Lc 9, 23). După citirea şi cercetarea 
amănunţită a tuturor acestora, nu rămîne decît o 
singură încheiere: prin multe necazuri se cade no¬ 
uă a intra întru împărăţia lui Dumnezeu (Fapte 
14, 1). 

CARTEA A TREIA 


Despre mîngîierea lăuntrică 




Capitolul I 


CUVÎNTUL DOMNULUI VORBEŞTE ÎN 
ŞOAPTĂ SUFLETULUI CREDINCIOS 

1. Auzi-voi ce va grăi întru mine Domnul 
Dumnezeu (Ps 84, 8). Ferice de sufletul care aude 
glasul Domnului răsunînd într-însul, şi care soar¬ 
be cuvintele mîngîierii de pe buzele Domnului. Fe¬ 
rice de urechile pururi deschise şoaptelor lui Dum¬ 
nezeu, ferice de cei ce ştiu să nu se sinchisească 
de şuşotelile lumii. Fericiţi, de asemenea, cei care 
nu-şi apleacă urechea la rostirile ce răsună în afa¬ 
ră şi care, dimpotrivă, iau aminte la glasul ce po- 
văţuieşte sufletul. Ferice de ochii care-şi închid 
pleoapele pentru cele din afară, ca să-şi aţintească 
mai bine privirile asupra celor din lăuntru. Ferice 
de cei care pătrund lucrurile dinăuntru şi care se 
străduiesc zi de zi, prin îndelungă pregătire, să 
înţeleagă tot mai bine tainele cereşti. Ferice de cei 
ce-şi consfinţesc faptele şi gîndurile Domnului, le- 
pădîndu-se de toate lucrurile şi piedicile lumii. Ia 
seama la toate acestea, suflete al meu, şi pune ză¬ 
vor simţurilor din afară, ca să poţi auzi cuvîntul 
Domnului şi Dumnezeului tău răsunînd întru tine. 

2. Iată ce zice Acela care te iubeşte: Eu sînt 
mîntuirea ta (Ps 34, 3), Eu sînt liniştea şi viaţa ta. 
Fii alături de mine mereu şi ai să te bucuri de 

pace. Leapădă-te de tot ceea ce este trecător şi 
caută lucrurile care nu pier. Ce altceva sînt toate 
lucrurile şi făpturile lumii acesteia, dacă nu o nă¬ 
lucire amăgitoare? Şi la ce ţi-ar putea folosi toate 
făpturile lumii, dacă tu, suflete al meu, ai ajunge 
să fii părăsit de Părintele şi Creatorul tău? Prin 
urmare, leapădă-te de toate, ca să te faci plăcut, în 
credinţă, Domnului şi Ziditorului tău, şi astfel 
să poţi ajunge la o fericire neînşelătoare. 


Capitolul II 

GLASUL ADEVĂRULUI RĂSUNĂ 
ÎN ASCUNZIŞURILE SUFLETULUI 
FĂRĂ LARMĂ DE CUVINTE 

1. Vorbeşte, Doamne, sluga ta ascultă (2 Regi 
3, 10). Sluga ta sînt eu; fă-mă înţelept şi voi cu¬ 
noaşte mărturiile tale (Ps 118, 125). Pleacă inima 
mea spre cuvintele buzelor tale şi rostirea ta să co¬ 
boare precum rouă asupra inimii mele. în vechime, 
fiii lui Israel se rugau de Moise: Vorbeşte-ne tu şi 
te vom asculta; să nu ne vorbească nouă Domnul, 
ca nu cumva să murim (Ex 20, 19). Nu în acest fel 
mă rog eu ţie, Doamne, ci mai curînd împreună cu 
profetul Samuel, plin de dor şi umilinţă: Vorbeşte 
Doamne, sluga ta ascultă (2 Regi 3, 10). Mie să 

nu-mi vorbească Moise sau vreun altul dintre pro¬ 
roci, ci tu însuţi, Domnul şi Dumnezeul meu, lumi¬ 
na cea vie, spiritul însuşi care i-a însufleţit pe toţi 
prorocii: tu singur, fără ei, îmi eşti de ajuns şi mă 
poţi umple cu învăţătură pînă la desăvîrşire; ei 
însă, fără tine, rămîn neputincioşi. 

2. Pot, desigur, să răsune în urechi cuvintele; 
dar, prin ele însele, n-au cum să împărtăşească 
darul spiritului. Pot suna frumos, însă dacă tu, 
Doamne, păstrezi tăcerea, nu au cum să înflăcăre¬ 
ze inima. Litere zăreşte ochiul, tu însă tîlcul as¬ 
cuns îl dezvălui. Pot vorbi despre mistere, dar che¬ 
ia înţelegerii lor e la tine. Se cuprind în ele po¬ 
runci, dar tu singur ajuţi la împlinirea lor. Arată 
calea,, tu însă dai puterea de-a păşi pe ea. Cuvin¬ 
tele ne înrîuresc doar pe dinafară; tu însă dai în¬ 
văţătură şi lumină inimilor. Ele mîngîie cu rouă 
din afară; tu, dimpotrivă, din lăuntru. Ca vorbe 
răzbat pînă la urechile noastre; tu însă dai auzu¬ 
lui înţelegerea din adîncuri. 

3. Aşadar, nu Moise să-mi vorbească, ci tu, 
Domnul şi Dumnezeul meu, adevărul veşnic: alt¬ 
minteri m-aş usca şi m-aş veşteji fără nici un rod, 
lăsat în voia poveţelor din afară, văduvit de înflă¬ 
cărarea lăuntrică; să nu-mi fie mie spre osîndă 
cuvîntul auzit şi lăsat fără urmare; cuvîntul cu¬ 
noscut şi nepreţuit; cuvîntul crezut dar neadus la 
îndeplinire. Vorbeşte, aşadar, Doamne, sluga ta 

ascultă (2 Regi 3, 10); tu ai cuvintele vieţii veşnici 
{In 6, 69). Vorbeşte, Doamne, ca sufletul meu să s< 
mîngîie, ca viaţa mea să se poată îndrepta cu to 
tul, iar ţie să-ţi pot aduce prinos de laudă şi prea 
mărire fără de sfîrşit. 


Capitolul III 

CUVÎNTUL LUI DUMNEZEU 

SE CADE ASCULTAT CU SMERENIE, 
DEŞI PUŢINI SÎNT ACEIA CARE 
ÎŞI APLEACĂ URECHEA LA GLASUL LUI 

1. Ascultă, fiul meu, cuvintele mele, cuvintf 
dulci, al căror rost pentru suflet depăşeşte cu muli 
toată ştiinţa filosofilor şi toată înţelepciunea lumi 
acesteia. Cuvintele mele sînt spirit şi viaţă {In 6 
64), şi nu pot fi judecate după mintea omenească 
Cuvintele mele nu trebuie luate drept deşartă mă 
gulire: ele se cad ascultate în tăcere şi primite ci 
toată smerenia şi cu fierbinte dragoste. 

2. Am răspuns: Ferice de cel îndrumat de tine 
Doamne, de cel pe care-l vei învăţa din legea ta, cc 
să-i îndulceşti lui zilele rele {Ps 93, 12, 13) şi să ni 
rămînă stingher în nemîngîierea pămîntului. 

3. încă de la început, spune Domnul, i-am în 
văţat pe proroci, şi pînă în ziua de astăzi nu înce 

tez să vorbesc fiecărui suflet în parte; mulţi însă 
rămîn surzi şi împietriţi la cuvintele mele. Mai 
mulţi încă sînt cei care ascultă mai bucuros de lu¬ 
me decît de Dumnezeu; mai lesne urmează aceştia 
poftele trupului decît voinţa lui Dumnezeu. Lumea 
făgăduieşte bunătăţi vremelnice şi neînsemnate, 
şi cei care-i slujesc poftesc la ele fără preget şi din 
toată inima; Eu făgăduiesc bunătăţi nemărginite 
şi veşnice, dar inimile muritorilor nu se mişcă din 
amorţire. 

Unde se va găsi omul care să-mi slujească cu 
sîrguinţă şi ascultare întru toate, precum îndeob¬ 
şte e slujită lumea cu stăpînii ei? Ruşinează-te, Si- 
donule, strigă marea (Is 23, 4), şi află pentru ce: 
pentru un folos de două parale omul e gata să ba¬ 
tă mii de drumuri; pentru viaţa eternă mulţi n-ar 
mişca un singur pas. O simbrie de nimic e la mare 
cinste; fără ruşine, preţul unei parale chioare devi¬ 
ne, nu o dată, pricină de judecată; pentru fleacul 
cel mai mic, pentru făgăduiala celei mai neînsem¬ 
nate dintre plăceri, omul nu pregetă să intre în 
zbucium şi iureş ziua şi noaptea. 

4. Dar ce ruşine! Dacă-i vorba de osteneli pen¬ 
tru binele ce nu se strică, pentru răsplata fără de 
pereche, pentru cinstea fără asemănare şi mărirea 
fără de sfîrşit, omul se sperie, stă pe gînduri, pre¬ 
getă. Ai pentru ce să te ruşinezi, aşadar, slujitor 
trîndav şi cîrtitor, căci, iată, toţi ceilalţi se arată 

mai nerăbdători şi rîvnici de a întreprinde cîte ce¬ 
va pentru pierzare, decît eşti tu gata să întreprinzi 
spre mîntuire. Mai mult se bucură ceilalţi pentru 
ultima deşertăciune, decît te bucuri tu pentru bu¬ 
nul adevărului. Şi cînd te gîndeşti de cîte ori oa¬ 
menii acestei lumi se lasă înşelaţi în speranţele 
lor; făgăduinţele mele, în schimb, nu lasă nicioda¬ 
tă pe nimeni nemulţumit, în zadarnică aşteptare. 
Ceea ce am făgăduit, voi da; ceea ce am zis, voi în¬ 
deplini, dacă cineva va rămîne pînă la sfîrşit cre¬ 
dincios în dragostea mea. Căci eu împart răsplata 
tuturor faptelor bune, eu sînt cel care încearcă şi 
trece prin foc pe toţi cei drepţi. 

5. Intipăreşte-ţi adînc aceste cuvinte în inima 
ta: la vreme de ispită ele îţi vor fi de mare trebuin¬ 
ţă. Ceea ce nu înţelegi citind acuma, vei cunoaşte 
de-a fir-a păr în clipa încercării. Căci două sînţ 
căile în care-i cercetez pe aleşii mei: prin ispitire 
şi prin mîngîiere. Două sînt învăţăturile pe care, 
în fiece zi, le dau lor: de mustrare pentru rătăciri¬ 
le lor; de îndemn spre calea propăşirii în virtute. 
Cel care, avînd în faţă cuvintele mele, le dispreţu¬ 
ieşte are cine să-l judece în ziua de apoi (In 12, 48) 

Rugăciune pentru a cere darul evlaviei 

6. Doamne, Dumnezeul meu, Tu eşti singurul 
meu bine. Dar cine sînt eu ca să îndrăznesc să-ţi 
vorbesc? Cel mai sărac dintre slujitorii tăi, stîrpi- 

tura cea mai josnică, cu mult mai sărac şi mai 
vrednic de dispreţ decît mintea poate gîndi şi decît 
gura cutează să spună. Cu toate acestea, adu-ţi 
aminte, Doamne, că nu sînt nimic, nu am nimic, 
nu sînt în stare de nimic. Tu singur eşti bun, Tu 
singur drept, Tu singur sfînt; Tu poţi toate, Tu dai 
toate, Tu împlineşti toate, doar pe omul păcătos îl 
laşi cu mîinile goale. Adu-ţi aminte de milostivirea 
ta şi umple inima mea cu harul tău, Tu care do¬ 
reşti să nu fie deşarte lucrările tale! 

7. Cum aş putea eu oare duce jugul greutăţii 
zilelor mele, în viaţa aceasta plină de amărăciuni, 
dacă nu m-aş bucura de milostivirea şi de harul 
tău? Nu-ţi întoarce faţa de la mine; nu prelungi în¬ 
cercările cu care mă cercetezi acuma; nu lua de la 
mine mîngîierea ta, ca să nu fie sufletul meu ca un 
ogor fără apă. înva\ă-mă, Doamne, să fac voia ta 
(Ps 142, 10. 6), învaţă-mă să mă port cu smerenie 
şi cuviinţă înaintea ta. Căci tu eşti înţelepciunea 
mea, tu mă cunoşti în adevăr, ba m-ai cunoscut în¬ 
că dinainte de a mă naşte şi de a veni pe lume. 

Capitolul IV 


ÎNAINTEA LUI DUMNEZEU 
SE CADE SĂ NE PURTĂM ÎN SPIRITUL 
SMERENIEI ŞI AL ADEVĂRULUI 

1. Fiul meu, umblă înaintea mea în spiritul 
adevărului şi - cu inimă curată şi dreaptă - cau- 
tă-mă fără preget. Cel ce umblă înaintea mea în 
spiritul adevărului va fi scutit de cursele rele, iar 
adevărul îl va feri de amăgiri şi de ponegririle ti¬ 
căloşilor. Dacă adevărul te va dezrobi, vei fi liber 
cu adevărat, şi de gura lumii n-o să-ţi pese. 

2. Doamne, Tu ai dreptate în adevăr: aşa să 
fie. Adevărul tău să fie învăţătura mea, el să mă 
păzească şi să mă păstreze nevătămat pînă la 
sfîrşit, pe drumul mîntuirii. Adevărul tău să mă 
dezrobească de toate aplecările rele ale inimii şi de 
orice poftă neorînduită; alături de tine mă voi 
putea bucura de cea mai mare libertate a inimii. 

3. Eu te voi învăţa - zice Adevărul - tot ceea ce 
este bun şi drept, tot ceea ce îmi face plăcere. Cu¬ 
getă la păcatele tale, adu-ţi aminte de ele cu păre¬ 
re de rău şi căieşte-te din tot sufletul: pe de altă 
parte nu te mîndri niciodată cu faptele tale bune. 
în fapt, eşti un păcătos, supus multor patimi şi 
stingherit mereu de imbolduri neorînduite. Lăsat 
în voia ta, pornirile te trag într-una în jos spre ni- 

inicuri; iute te împiedici, iute te laşi biruit, iute te 
pierzi, iute te risipeşti cu firea. N-ai nimic cu care 
Hrt te lauzi, ba, dimpotrivă, eşti plin de toate cusu¬ 
rurile şi metehnele pentru care s-ar cuveni să te 
smereşti: căci mult mai slab şi mai şubred eşti de- 
cît îţi închipui. 

4. Aşadar, nimic din ceea ce ajungi să săvîr- 
şeşti să nu ţi se pară mare lucru: nimic grozav, ni¬ 
mic nemaipomenit, nimic minunat, nimic vrednic 
de laudă. Nimic, într-adevăr, nu poate fi mare; ni¬ 
mic cu adevărat vrednic de laudă şi vrednic de a 
li dorit, decît dacă e veşnic. Mai presus de orice, 
să-ţi placă deci Adevărul neschimbat, cel care nu 
trece; mai presus de orice, nesuferită să-ţi fie adîn- 
ca ta nemernicie. De nimic să nu-ţi fie teamă mai 
mult, de nimic să nu fugi, de nimic să nu te fereşti 
mai straşnic, decît de viciile şi de păcatele tale: ele 
să-ţi fie mai nesuferite decît orice altă pacoste sau 
daună. Sînt unii care nu se poartă sincer în ochii 
mei: mînaţi de un fel de cutezanţă, de un fel isco¬ 
ditor şi plin de nesăbuinţă, ar dori să-mi pătrun¬ 
dă tainele, să cuprindă şi să-şi însuşească, de-ar 
putea, cu mintea, cele mai înalte lucruri ce ţin de 
dumnezeire, uitînd în schimb să vadă de ei înşişi 
şi de propria lor mîntuire. Unii ca aceştia, pentru 
trufia şi necuviinţa iscodirii lor - părăsiţi fiind de 
mine - cad în ispite şi în păcate grele. 

5. Teme-te de judecăţile lui Dumnezeu, cutre- 
mură-te cu gîndul la mînia Celui Atotputernic. Nu 
trece prin ciur lucrările Celui Preaînalt ci, mai cu- 
rînd, judecă la amănunt fărădelegile tale, cumpă¬ 
neşte tot ce ai greşit şi cit de mare este binele pe 
care nu l-ai săvîrşit. Unii îşi pun toată evlavia în 
cărţi, alţii, în sfintele icoane, alţii, încă, în semne 
ce se arată la prima vedere, şi în alte purtări bu¬ 
ne, de ochii lumii. Alţii sînt mereu cu numele meu 
pe buze, dar prea puţini îl păstrează în inimă. 
Sînt şi unii care, luminaţi la minte şi curăţiţi de 
poftele neorînduite, năzuiesc fără răgaz spre bu¬ 
nurile veşnice: cele vremelnice nu-i încîntă de fel, 
fără plăcere dau firii cele ce i se cuvin; aceştia în¬ 
ţeleg ceea ce le spune spiritul adevărului, care şop¬ 
teşte în sufletul lor: îi învaţă să dispreţuiască bu¬ 
nurile trecătoare şi să îndrăgească cele cereşti, să 
nu se sinchisească de lume; ziua şi noaptea, să 
caute fără răgaz împărăţia lui Dumnezeu. 


Capitolul V 

MINUNATUL ROD AL DRAGOSTEI 
DUMNEZEIEŞTI 

1. Fii binecuvîntat, Părinte ceresc, Tatăl Dom¬ 
nului meu Isus Cristos, căci te-ai îndurat să-ţi 

aminteşti de mine, sărmanul! Părinte al îndurări¬ 
lor şi Dumnezeule a toată mîngîierea, îţi mulţu¬ 
mesc pentru că binevoieşti să-mi dai alinare, mie 
celui nevrednic de mîngîiere. Fii binecuvîntat şi 
slăvit întotdeauna, împreună cu Fiul tău unul 
născut şi cu Sfîntul Duh, Mîngîietorul, în toţi vecii 
vecilor! O, Doamne, Dumnezeul meu, dragostea 
mea sfîntă, atunci cînd vei veni să-ţi faci lăcaş în 
sufletul meu, tot lăuntrul meu va fremăta de fio¬ 
rul fericirii. Tu eşti slava şi veselia inimii mele; Tu 
eşti nădejdea şi scutul meu apărător în ziua încer¬ 
cării şi amărăciunii mele. 

2. Dar, fiindcă sînt încă slab în dragoste şi 
nestatornic în virtute, am nevoie să fiu îmbărbă¬ 
tat şi mîngîiat de tine. Vino la mine cit mai des şi 
învaţă-mă învăţăturile sfinţeniei. Scapă-mă de 
patimile rele şi lecuieşte inima mea de orice pofte 
neorînduite, ca, vindecat temeinic şi curăţit cum se 
cuvine, să fiu în stare să te iubesc, să fiu întărit 
în răbdare, să rămîn neclătinat în statornicie. 

3. Mare împlinire este dragostea, zestre cu 
adevărat fără pereche, căci singură ea poate pre¬ 
face apăsarea oricărei poveri într-o sarcină uşoa¬ 
ră; singură ea - cu aceeaşi inimă împăcată - poate 
duce juguri felurite, oricît de grele. Povara n-o îm¬ 
povărează, amărăciunea o preface în dulceaţă şi 
plăcere. Nobila iubire de Isus îmbie la săvîrşirea 
faptelor celor mai mari, ea insuflă voinţei dorinţa 

arzătoare de desăvîrşire. Iubirea tinde spre cele 
înalte, ea nu se lasă împiedicată de nimicurile pă- 
mînteşti. Iubirea se vrea liberă şi nestingherită de 
poftele lumeşti; vrea ca privirea ochiului ei lăun¬ 
tric să nu-i fie încurcată în plăceri trecătoare; nu 
se lasă trasă în jos şi biruită de necazuri. Nimic 
nu-i mai dulce decît iubirea, nimic nu-i mai puter¬ 
nic ca ea, nimic mai înalt, nimic mai cuprinzător, 
nimic mai voios, nimic mai dătător de îndestulare 
şi mai plin de bunătate, în cer şi pe pămînt: iubi¬ 
rea s-a născut din Dumnezeu; ea nu-şi poate afla 
odihna decît tot în Dumnezeu, mai presus de lu¬ 
mea părelnică a făpturilor trecătoare. 

4. Iubirea dă omului aripi, agerime, voioşie; 
cel care iubeşte este liber şi nici un lanţ nu-1 mai 
ţine. El dăruieşte totul tuturora şi se bucură de 
toate împreună cu toţi, căci îşi află totdeauna pa¬ 
cea, înainte de orice, în binele suprem, cel din care 
izvorăşte şi se revarsă tot ce este bun pe lume. Nu 
se uită la daruri, ci - mai presus de toate bunătă¬ 
ţile şi darurile - îşi înalţă inima la Cel ce dăruieş¬ 
te totul. De multe ori, iubirea nu cunoaşte noimă, 
căci pe cel care iubeşte rîvna îl înflăcărează mai 
presus de măsură. Iubirea nu simte poverile, nu 
ştie ce-i osteneala; se avîntă mai presus de puteri; 
nu vrea să ştie de neputinţă, căci socoteşte că to¬ 
tul îi stă în putere şi îi este îngăduit. Tocmai de 
aceea poate orice, multe îndeplineşte şi izbuteşte 

des, acolo chiar unde cel lipsit de flacăra iubirii 
s-ar da bătut şi ar cădea răpus. 

5. Iubirea e pururi trează, ba, chiar atunci 
cînd adoarme, stă în fapt de veghe. Osteneala n-o 
osteneşte, piedicile n-o împiedică, teama n-o înfri¬ 
coşează; ca o văpaie vie, ca o făclie aprinsă se ri¬ 
dică spre înalt şi-şi croieşte drum sigur către cer. 
Cel care iubeşte pricepe ceea ce înseamnă acestea 
toate; dorul înflăcărat al sufletului care iubeşte 
străbate pînă la Dumnezeu ca strigătul inimii: 
Dumnezeul meu, iubirea mea! Tu eşti cu totul al 
meu, eu sînt cu totul al tău! 

6. Lărgeşte inima mea întru iubire, să pot în¬ 
văţa şi deprinde gustul şi dulceaţa dragostei, în 
dragoste să mă contopesc şi întru ea să plutesc, 
prin tine. Iubirea să pună cu totul stăpînire pe 
mine, să mă uit pe mine însumi în înflăcărarea şi 
freamătul văpăii ei orbitoare. Să cînt cînteeul iu¬ 
birii, să te urmez, iubirea mea, în înaltul tăriei, să 
se topească inima mea în laudele tale, să mă stră¬ 
bată cu totul fiorul de fericire al dragostei. Să te 
pot iubi mai mult decît pe mine însumi, iar pe mi¬ 
ne însumi, doar din dragoste pentru tine; în tine 
să pot iubi pe toţi cei ce te iubesc cu adevărat, du¬ 
pă cum porunceşte legea iubirii străluminînd din 
tine. 

7. Iubirea este ageră, sinceră, evlavioasă, vo¬ 
ioasă, dulce, puternică, răbdătoare, credincioasă, 

înţeleaptă, darnică, neînfricată; ea niciodată nu se 
caută pe sine. Intr-adevăr, de îndată ce începe 
căutarea de sine, iubirea păleşte şi piere. Iubirea 
este prevăzătoare, smerită şi dreaptă; nu-i molati¬ 
că, nu-i uşuratică, nu tinde spre lucruri deşarte; 
priveghetoare, curată, statornică, paşnică şi pu¬ 
ruri de strajă simţurilor e iubirea. Iubirea este 
supusă şi ascultătoare faţă de mai mari; pe sine se 
dispreţuieşte şi se smereşte; faţă de Dumnezeu 
este plină de evlavie şi de recunoştinţă; încrederea 
şi nădejdea şi-o pune pe de-a întregul în El, chiar 
atunci cînd i se pare că e părăsită, căci dragoste 
fără durere nu se poate în viaţa aceasta. 

8. Cine nu este gata pentru orice suferinţă, ga¬ 
ta să se lase cu totul în voia celui iubit, acela nu 
este vrednic de a fi socotit în rîndul celor ce iubesc 
cu adevărat. Se cade, cu adevărat, ca cel care iu¬ 
beşte să îndrăgească voios toate amărăciunile şi 
vitregiile de dragul celui la care ţine şi nici o îm¬ 
potrivire să nu-1 poată împiedica de la aceasta. 


Capitolul VI 

CĂLIREA CELUI CE IUBEŞTE CU ADEVĂRAT 

1. Fiul meu, iubirea ta nu-i îndeajuns de pu¬ 
ternică şi de luminată. 

2. Pentru ce, Doamne? 

3. Pentru că, iată, la cea mai neînsemnată îm¬ 
potrivire, te opreşti din drumul pe care ai pornit, 
nepregetînd să cauţi alte mîngîieri. Cel tare în iu¬ 
bire nu se clatină în faţa ispitei şi nu dă crezare 
vicleşugurilor vrăjmaşului care încearcă să-l îm¬ 
bie. Ţine nestrămutat la mine, fără nici o deose¬ 
bire la bine şi la rău. 

4. Cel luminat în dragoste, mai mult decît da¬ 
rul primit preţuieşte iubirea celui care dăruieşte. 
Se simte îndatorat mai curînd de bunătatea inimii 
care dă decît de fapta bună din al cărei rod se în¬ 
fruptă. Cel care iubeşte cu frumuseţe, nu poposeş¬ 
te în cale la nici un dar, ci merge drept la mine, 
care sînt mai presus de orice dar. 

5. Totul nu-i însă pierdut, chiar dacă, din cînd 
în cînd, simţi faţă de mine şi de sfinţii mei mai 
pu-ţină înflăcărare decît ai fi rîvnit să poţi simţi. 
Căci acea dulceaţă şi bunătate care uneori te co¬ 
pleşeşte e doar rodul unui har trecător, un semn 
premergător al bucuriilor patriei cereşti: nu te bi¬ 
zui prea mult pe aceasta, căci aşa cum a venit aşa 
se duce. în schimb, lupta împotriva relelor porniri 
ale inimii şi respingerea hotărîtă a ispitirilor dia¬ 
voleşti sînt semn de virtute şi de merit deosebit. 

6. Prin urmare, nu te lăsa tulburat de închipu¬ 
iri străine, oricare ar fi plămada nălucirii lor. Păs¬ 
trează cu credinţă hotărîrile luate şi gîndul tău 

drept să fie spre Dumnezeu. Şi nu-i nici o nălucire 
făptui că acum te simţi înălţat, dintr-o dată, pînă 
la gustul fericirii cereşti, ca îndată, pe loc, să cazi 
înapoi la obişnuitele nerozii ale inimii tale. Dar 
atîta timp cît slăbiciunile acestea nu-s după voia ta 
şi atîta timp cît lupţi să le respingi, toate sînt 
spre vrednicie, nu către pierzare. 

7. Nu te îndoi că vechiul tău vrăjmaş se sileş¬ 
te din răsputeri să zădărnicească dorinţele tale de 
mai bine: el încearcă să te fure de la rugăciune şi 
de la cinstirea sfinţilor, să te înstrăineze de la gîn- 
dul sfînt la patimile mele, să te facă să dai uitării 
amintirea, nu fără rost, a păcatelor tale, să lepezi 
straja inimii şi să laşi deoparte hotărîrile de a pro- 
păşi în virtute. El îţi şopteşte multe gînduri rele ca 
să te dezguste şi să te înspăimînte, să te îndepăr¬ 
teze de la rugăciune şi de la citirea sfintelor cărţi 
ale Scripturii. Nu poate suferi mărturisirea smeri¬ 
tă a păcatelor; dacă ar putea, te-ar opri de la Sfîn- 
ta împărtăşanie. Să nu-i dai crezare şi să nu-ţi 
pese de el, ori de cîte ori ţi-ar întinde curse şi ar 
încerca să te amăgească. Ale lui fie toate gîndurile 
rele şi murdare. Nu pregeta să-l alungi: Piei duh 
necurat! Ruşine să-ţi fie, duh al ticăloşiei! Mare 
trebuie să-ţi fie bicisnicia ca să umbli cu astfel de 
şoapte la urechile mele. Piei de la mine amăgitor 
nenorocit, nu te vei alege cu nimic! Căci Isus va 
sta alături de mine, gata să mă apere în luptă cu 

puterea pavezei sale, iar tu te vei alege cu ruşinea. 
Mai curînd aş muri, mai degrabă aş îndura orice 
chin, decît să consimt la îmbierile tale. Să taci, să 
nu cutezi să mai şopteşti o singură vorbă; să nu-ţi 
mai aud glasul - oricît de multe urzeli ai întinde 
împotriva mea Domnul este lumina mea şi Mîntui- 
torul meu: de cine mă voi teme ? (Ps 26, 1). De s-ar 
rîndui împotriva mea tabără vrăjmaşă, inima mea 
nu se va teme (5). Domnul este ajutorul meu şi răs¬ 
cumpărătorul meu (Ps 18, 15). 

8. Aruncă-te în luptă ca un bun ostaş; şi chiar 
dacă, uneori, din slăbiciune, se va întîmpla să fii 
răpus la pămînt, ridică-te cu mai multă bărbăţie, 
puternic şi încrezător în harul meu pe mai depar¬ 
te; păzeşte-te, înainte de orice, de înfumurare şi de 
zadarnica încredere în tine. Datorită unor aseme¬ 
nea măguliri deşarte, mulţi ajung să se lase tîrîţi 
pe drumuri rătăcite, şi, nu o dată, se aleg cu orbi¬ 
rea fără leac a sufletului. Asemenea prăbuşire a 
celor ce se încumetă nebuneşte, bizuiţi pe propria 
mîndrie, să-ţi fie mereu învăţătură de smerenie şi 
veghe neobosită. 


123 



Capitolul VII 


SUB PAVĂZA SMERENIEI, HARUL PRIMIT 
SE CUVINE FERIT DE LA VEDERE 

1. Fiul meu, mai folositor şi mai sigur pentru 
tine e să păstrezi ascuns darul evlaviei; să nu te 
semeţeşti cu el, să nu vorbeşti prea mult despre el; 
nu sta să-l cumpăneşti într-una, ci, mai curînd, 
cumpăneşte micimea şi netrebnicia ta, cu teamă 
pentru harul încredinţat ţie, nevrednicului. Nu te 
lega prea mult de această simţire, care, pe dată, 
se poate întoarce pe dos cu totul. Cît timp ai în ini¬ 
mă harul, gîndeşte-te cît de sărman şi de lipsit 
eşti atunci cînd nu-1 ai. Propăşirea sufletească nu 
stă numai în gustarea mîngîierilor dăruite de har; 
ci, dimpotrivă, şi în a şti să rabzi cu umilinţă şi 
resemnare pierderea lor vremelnică; şi, chiar în 
astfel de clipe, să nu te abaţi de la străduinţa ru¬ 
găciunii, să ştii să purcezi mai departe cu faptele 
bune începute, făcînd bucuros tot ceea ce poţi, du¬ 
pă luminile tale, fără a te lăsa covîrşit de uscă¬ 
ciunea şi îngrijorarea ce trag sufletul la lîncezeală 
şi la lene. 

2. Mulţi sînt aceia care - dacă nu văd toate lu¬ 
crurile mergîndu-le strună, după socoteala lor - 
neîntîrziat îşi pierd răbdarea şi se lasă pe tînjeală. 
Dar nu-i în voia omului calea sa (Ier 10, 23), căci 

al lui Dumnezeu este harul mîngîierii, el dăruieşte 
cînd vrea, cit vrea, cui vrea, după cum îi este pla¬ 
cul, nici mai mult, nici mai puţin decît socoteşte de 
cuviinţă. Lipsiţi de săbuinţă, unii au ajuns să se 
ducă de rîpă, pornind tocmai de la acest har ales 
al evlaviei, căci au rîvnit să înfăptuiască mai mult 
decît îi ţineau puterile, nesocotind măsura şubre¬ 
zeniei lor, lăsîndu-se orbeşte traşi de imboldul ini¬ 
mii lor, nu de dreapta judecată a minţii. Şi pentru 
că s-au încumetat să jinduiască mai mult şi mai 
sus decît era pe placul lui Dumnezeu, foarte repe¬ 
de s-au trezit lipsiţi cu totul de harul lui. Sărmani 
şi nepricopsiţi au ajuns cei care au rîvnit să-şi fa¬ 
că singuri cuib în ceruri; golaşi şi umiliţi, au învă¬ 
ţat să nu-şi mai ia zborul pe aripile lor, ci toată 
nădejdea să şi-o pună în aripile mele. Cei încă ne¬ 
învăţaţi, proaspăt veniţi pe calea Domnului, se pot 
într-adevăr lăsa înşelaţi şi duşi cu uşurinţă de rî¬ 
pă, dacă nu se lasă cîrmuiţi de poveţele celor mai 
înţelepţi decît ei. 

3. Dacă vor face numai după cum îi taie capul, 
nesocotind poveţele altora - mai încercaţi şi mai 
destoinici ca ei - primejdios le va fi sfîrşitul, afară 
doar dacă şi-ar înmuia cerbicia. Căci cei ce se soco¬ 
tesc înţelepţi sînt rareori smeriţi în inima lor, ca 
să se poată supune îndrumării şi sfaturilor altora. 
Iată de ce mai bine e să nu ştii puzderie de lu¬ 
cruri, în inimă păstrînd smerenie şi învăţătură 

mai puţină, decît, purtînd în cap comori de ştiinţă 
de carte, să fii plin de fumuri şi de mărire deşar¬ 
tă. Mai bine să duci lipsă decît să-ţi prisosească, 
încît să ai pentru ce să te umfli în pene. Nesăbuit 
e cel ce se lasă cu totul în voia veseliei, uitînd de 
sărăcia sufletească în care s-a aflat mai înainte, 
trecînd peste acea sfîntă teamă de Dumnezeu, me¬ 
reu cutremurată la gîndul că ar putea pierde ha¬ 
rul dăruit. La fel, lipsit de săbuinţă este şi cel ca¬ 
re, în clipele de alean şi de amărăciune, ori în faţa 
celui mai mic neajuns, se pierde iute cu firea, lă- 
sîndu-şi gîndul şi inima pradă unei neîntemeiate 
lipse de nădejde în mine. 

4. Omul care, la timp de pace, se ţine tare şi 
ţanţoş, adesea la război se dovedeşte fricos din 
cale-afară şi lipsit de bărbăţie. De-ai şti să-ţi păs¬ 
trezi întotdeauna cuviinţa şi smerenia, ţinînd băr- 
băteşte în mîini cîrma sufletului tău, n-ai cădea 
atît de uşor în cursele păcatului. Nu-i lipsită de 
rost povaţa ca - în clipele tale de evlavie înflăcă¬ 
rată - să te gîndeşti la ce va fi atunci cînd farul şi 
lumina se vor stinge. Iar cînd aceasta se întîmplă, 
să cugeţi la clipa cînd aceste daruri se vor întoar¬ 
ce: căci nu le iau decît vremelnic, ca să-ţi întăresc 
chibzuinţă şi prevederea, spre slava mea mai 
mare. 

5. Nu o dată, atare încercare îţi este ţie mai 
folositoare decît dacă ţi-ar merge toate strună, du- 

pă placul şi buna ta voie. Căci vredniciile nu se so¬ 
cotesc după vedeniile avute, nici după mîngîierile 
primite, nici după iscusinţa şi priceperea la citirea 
Sfintelor Scripturi, nici după înălţimea scaunului 
în care omul se întîmplă să fi fost aşezat, ci după 
adînca întemeiere în smerenia cea adevărată şi 
după dumnezeiasca iubire care-i umple inima; du¬ 
pă credinţa neabătută cu care-1 caută pe Dumne¬ 
zeu singur; după felul în care pe sine însuşi se so¬ 
coteşte bun de nimic, dispreţuindu-se în adevăr; 
după felul cum mai bucuros ştie să primească jig¬ 
nirile şi umilinţele din partea oamenilor, decît lau¬ 
dele şi onorurile lor. 


Capitolul VIII 

SĂ TE SIMŢI MIC ŞI NEVREDNIC 
ÎN FAŢA LUI DUMNEZEU 

1. Voi vorbi Domnului meu, măcar că sînt colb 
şi cenuşă (Gen 18, 27). Chiar dacă m-aş socoti mai 
mult decît pulberea, Tu, Doamne, te vei ridica să 
mă pui la locul meu pe drept cuvînt; păcatele mele 
vor mărturisi şi ele adevărul, eu însumi nu voi 
avea nimic de zis împotrivă. Dacă mă voi umili, în 
schimb, făcîndu-mă una cu pămîntul, dezbră- 
cîndu-mă de orice dragoste de a fi preţuit, 

răstignindu-mi mîndria şi întorcîndu-mă, cum se 
şi cuvine, cu gîndul la ţărîna din care am fost plă¬ 
mădit, atunci harul tău va coborî prielnic asupra 
mea, iar lumina ta va deveni sora bună a sufletu¬ 
lui meu; atunci orice gînd - oricît de mic - de în- 
gîmfare se va spulbera îngropat pentru totdeauna 
în surpăturile nimicniciei mele. în adîncurile aces¬ 
tei strîmtorări îmi vei arăta ceea ce sînt cu adevă¬ 
rat, ceea ce am fost mai înainte şi ceea ce am 
ajuns: căci sînt un nimic şi n-am ştiut (Ps 72, 22). 
Lăsat în seama mea, iată, sînt un nimic, şubreze¬ 
nia întruchipată; îndată însă ce îţi arunci asupra 
mea privirea, prind putere şi freamăt de o bucurie 
nouă. E uimitor cum atît de lesne, sub îmbrăţişa¬ 
rea blîndă a aripilor tale, mă pot înălţa şi desprin¬ 
de de pămînt, eu, care, ca şi plumbul, sînt purtat 
şi tras într-una în jos. 

2. Iubirea ta face aceasta atunci cînd vine în 
întîmpinarea mea, cu toate că sînt un nevrednic; 
ea mă uşurează de povara atîtor griji şi nevoi, 
ocrotindu-mă de cursa primejdiilor grele şi, înainte 
de toate, scăpîndu-mă cu adevărat din ghiarele 
răului. Căci ţinînd la mine însumi cum nu trebuie, 
m-am aflat pe cărarea pierzaniei; dar lăsînd totul 
şi pornind în căutarea ta, iubindu-te cu inimă cu¬ 
rată, nu numai că te-am găsit pe tine, dar m-am 
descoperit pe mine însumi cu adevărat; căci, din 
dragoste faţă de tine, am putut dobîndi o mai 

adîncă înţelegere a nimicniciei mele: căci tu, iubi¬ 
rea mea dulce, mă copleşeşti cu un belşug de care 
sînt nevrednic, îmi dăruieşti mai mult decît aş cu¬ 
teza să cer sau să nădăjduiesc că aş putea primi 
vreodată. 

3. Fii binecuvîntat, Dumnezeul meu, căci, în 
pofida nevredniciei mele, bunătatea şi mărinimia 
ta nemărginită nu conteneşte să mă copleşească 
cu tot binele, Tu care reverşi pînă şi asupra celor 
nerecunoscători şi a celor rătăciţi departe de tine 
darul binefacerilor tale. întoarce-ţi, Doamne, faţa 
către noi, ca să-ţi putem fi recunoscători, în duhul 
smereniei şi al evlaviei: căci Tu singur eşti toată 
mîntuirea, pavăza şi toată puterea noastră. 


Capitolul IX 

TOATE SE CUVIN ADUSE LA ROSTUL LOR 
ULTIM, CARE E DUMNEZEU ÎNSUŞI 

1. Dacă vrei să fii cu adevărat fericit, fiul 
meu, nu trebuie să uiţi niciodată că năzuinţa ta 
dinţii, menirea ta cea mai înaltă şi rostul tău ul¬ 
tim sînt Eu însumi. Avînd aceasta în gînd, imbol¬ 
durile inimii tale vor fi limpezite şi curăţate de 
aplecarea aceea care te trage mereu, şi nu fără vă¬ 
tămare, spre tine însuţi şi spre lumea făpturilor 

care te înconjoară. Intr-adevăr, de îndată ce te 
cauţi pe tine însuţi în bucuria vreunui lucru ori în 
desfătarea unei făpturi, sinea ta adîncă începe să 
se vlăguiască şi se usucă. Prin urmare, adună toa¬ 
te lucrurile vieţii la rostul lor dintîi, căci Eu sînt 
acela care le-am dăruit pe toate. în fiecare lucru, 
să vezi o părticică doar izvorîtă din noianul bine¬ 
lui celui mare şi fără de sfîrşit: tocmai de aceea 
rostul tuturor lucrurilor se cuvine adus la mine, iz¬ 
vorul şi rădăcina lor. 

2. în mine şi cel mic şi cel mare, şi cel sărac şi 
cel bogat, cu toţii află izvorul viu şi apa vieţii: toţi 
cei ce îmi slujesc bucuros, de bună voie, vor primi 
dar pentru dar. Cel însă care va căuta să guste 
din dulceaţa slavei în afara mea, ori cel care-şi va 
pune bucuria în vreun bun mărunt, aparte, nu va 
afla de fel fericirea adevărată, ci, dimpotrivă, va 
simţi cum inima i se înăbuşă, încătuşată în sume¬ 
denie de mărunte potrivnicii. Iată de ce, nu socoti 
niciodată că vreo bunătate ar putea să fie a ta, ori 
că vreo făptură s-ar putea bucura de la sine de 
virtute, ci adu totul, în chip de prinos, Celui fără 
de care omul nu ar avea nimic pe lume, lui Dum¬ 
nezeu. Eu am dat totul şi cer, tocmai de aceea, fă¬ 
ră şovăială şi precupeţire, recunoştinţa toată. 

3. Acesta-i adevărul care spulberă nălucirile 
slavei deşarte. Căci acolo unde îşi va face sălaş 
harul ceresc şi iubirea curată, inima nu poate fi 

nici mică, nici pizmătăreaţă, nici mărginită de la 
sine. Dumnezeiasca iubire le învinge pe toate şi dă 
aripi neasemuite sufletului. Săbuit dacă ai fi, toa¬ 
tă bucuria ţi-ai găsi-o în mine, toată nădejdea în 
mine ţi-ai pune-o; căci bun nu este nimeni, decît 
singur Dumnezeu ( Lc 8, 13), căruia i se cuvine toa¬ 
tă lauda şi toată binecuvîntarea, în veci. 


Capitolul X 

PLĂCUT E SĂ-I SLUJEŞTI LUI DUMNEZEU 
SINGUR, ÎN DISPREŢUL ÎNTREGII LUMI 

1. Mă voi încumeta din nou să-ţi vorbesc, nu 
voi păstra tăcerea, Doamne, glasul meu va ajunge 
la urechile Domnului Dumnezeului şi Regelui meu 
care sălăşluieşte în ceruri. Cit de necuprinsă e 
mulţimea bunătăţilor tale, Doamne, pe care în tai¬ 
nă le împărtăşeşti celor ce se tem de tine! (Ps 30, 
20). Căci ce eşti Tu în ochii celor care te iubesc? 
Ce eşti Tu pentru cei care-ţi slujesc din toată 
inima? Cu adevărat negrăită este plăcerea vederii 
tale, darul dulce de care se bucură cei care te iu¬ 
besc. Tocmai în aceasta mi-ai arătat, mai presus 
de orice, dulceaţa bunătăţii tale: căci nu eram, şi, 
iată, tu m-ai adus la fiinţă şi viaţă; şi pe cărări 
rătăcite umblam, departe de tine, şi Tu m-ai adus 

la tine, ca să-ţi slujesc, dîndu-mi poruncă să te 
iubesc. 

2. O, izvor al iubirii nesecate, ce-aş mai putea 
să spun despre tine? Cum aş putea vreodată să te 
dau uitării, pe tine care ai binevoit să-ţi aminteşti 
de mine, deşi mă înglodasem pe drumul stricăciu¬ 
nii şi al pieirii? Dincolo de toată nădejdea, te-ai în¬ 
durat totuşi de sluga ta şi, trecînd peste nevredni- 
ciile mele, mi-ai arătat harul prieteniei tale. Cum 
ţi-aş putea mulţumi vreodată pentru asemenea 
dar? Intr-adevăr, nu oricui îi este dat ca - lăsînd 
deoparte totul - să se poată lepăda de lume şi să 
îmbrăţişeze viaţa mănăstirească. Să fie oare lucru 
mare a mă afla în slujba ta, Dumnezeule, căruia 
toată făptura se cuvine de fapt să-i slujească? 
N-ar trebui, la urma urmei, să mi se pară lucru 
mare să-ţi slujesc: de necrezut şi uimitor lucru es¬ 
te, în schimb, ca nu pe altul, ci pe mine - în ciuda 
sărăciei şi nevredniciei mele - Tu să mă fi ales 
drept slujitor al tău, primindu-mă cu atîta căldură 
în rîndul celor iubiţi şi apropiaţi ţie. 

3. Intr-adevăr, tot ceea ce am îţi aparţine, şi 
toate cele cu ajutorul cărora îţi slujesc sînt, de 
fapt, ale tale. Prin urmare, s-ar putea chiar, dim¬ 
potrivă, spune că Tu eşti cel care mi te pui la în- 
demînă, slujindu-mi mie, decît eu însumi aş putea 
s-o fac, de unul singur, ca slugă a ta. Dovadă, ia¬ 
tă, sînt cerurile şi pămîntul, pe care le-ai hărăzit 

să servească omului şi care, zi de zi, urmează în¬ 
tocmai, ascultătoare, tot ceea ce ai poruncit şi tot 
ce aştepţi de la ele. Dar nici aceasta n-ar fi mare 
lucru: căci iată, pînă şi pe îngeri i-ai rînduit să 
stea pururi în slujba noastră. Şi, mai presus de 
orice, pe tine însuţi ai binevoit să te pui la îndemî- 
na omului, făgăduind să te dai pe tine însuţi în dar 
făpturii tale. 

4. Ce aş putea să-ţi aduc în schimb, drept pri¬ 
nos de recunoştinţă, pentru miile şi miile de da¬ 
ruri ale tale? Măcar de-aş fi în stare să-ţi slujesc 
zi de zi, pînă la sfîrşitul vieţii mele! De-aş fi în 
stare, măcar o singură zi, să-ţi pot sluji aşa cum 
se cuvine! Căci, cu adevărat, eşti singurul vrednic 
de a fi slujit pînă la capăt, vrednic de a primi toa¬ 
tă cinstea şi lauda, fără de sfîrşit. Cu adevărat 
Domnul şi Stăpînul meu eşti Tu; eu însumi nu-s 
decît o slugă sărmană şi mi se cade să-ţi servesc 
din toate puterile mele, niciodată să nu obosesc 
aducîndu-ţi laudă. Vreau şi doresc din toată inima 
acest lucru: ajută-mă prin bunăvoinţa ta, supli¬ 
nind din belşugul darului tău tot ceea ce îmi lip¬ 
seşte. 

5. Cît de mare este cinstea, cît de mare este 
onoarea de a fi în slujba ta şi, pentru tine, Doam¬ 
ne, de a putea trece, neîmpiedicat, peste toate. Ma¬ 
re este harul celor ce intră de bună voie în slujba 
ta sfîntă. Vor descoperi dulceaţa şi mîngîierile 

negrăite ale Spiritului Sfînt toţi cei care, din iubire 
pentru tine, întorc spatele tuturor desfătărilor tru¬ 
peşti. Vor dobîndi o mare libertate lăuntrică toţi 
cei care, pentru numele tău, se încumetă să calce 
pe cărarea îngustă, lăsînd deoparte orice grijă fa¬ 
ţă de cele lumeşti. 

6. O, cît de voioasă şi plăcută este slujirea lui 
Dumnezeu, cea care aduce omului adevărata sfin¬ 
ţenie şi libertate! Sfîntă stare a vieţii monahale, 
aducînd omul în rînd cu îngerii, făcîndu-1 plăcut 
lui Dumnezeu, temut de diavoli, pildă vie pentru 
toţi cei cu darul credinţei! Cît de mult este de do¬ 
rit, cît de demnă de îndrăgit această slujbă: săvîr- 
şind-o, omul se învredniceşte de binele cel mai ma¬ 
re cu putinţă; mulţumită ei, el dobîndeşte zestrea 
fericirii fără de margini, care nu se curmă nicio¬ 
dată. 


Capitolul XI 

IMBOLDURILE INIMII SE CAD 
BINE CUMPĂNITE ŞI ŢINUTE ÎN FRÎU 

1. Fiul meu, multe mai ai de învăţat, căci încă 
multe sînt lucrurile pe care nu ţi le-ai însuşit pînă 
acum aşa cum se cuvine. 

2. Care sînt, Doamne, acestea? 

3. Să supui cu totul imboldurile tale voinţei 
mele, să nu-ţi iubeşti propria plăcere şi să doreşti 
cu rîvnă şi înflăcărare doar împlinirea voii mele. 
Imboldurile izvorîte din sinea ta sînt cele care, de 
cele mai multe ori, aprind scînteia acelui foc care 
te mînă cu putere înainte: stai şi gîndeşte-te, însă, 
dacă cinstirea mea într-adevăr, e cea care te mînă, 
sau, dimpotrivă, folosul plăcerii tale. Dacă porni¬ 
rea vine de la mine, vei fi pe bună pace, orice aş 
porunci; dacă inima ta însă tăinuieşte vreun dor 
ascuns de-al ei, nu alta este pricina pentru care te 
simţi apăsat şi stînjenit. 

4. Iată de ce e bine să nu te bizui prea mult 
pe imboldurile care-ţi încolţesc în inimă, fără să 
le cumpăneşti temeinic în faţa mea; s-ar putea, 
altminteri, să te căieşti şi să-ţi pară rău de lu¬ 
cruri ce ţi s-au părut în prima clipă bune, şi la ca¬ 
re ai rîvnit. într-adevăr, nu orice dorinţă încolţită 
în inimă şi care ţi se pare bună trebuie din capul 
locului urmată întocmai; şi tot aşa, nu orice dorin¬ 
ţă ce ţi se înfăţişează, la prima vedere, ca nepotri¬ 
vită, trebuie respinsă pe dată. E bine, cît de des, 
să ţii în mîini frînele sufletului - pînă şi gîndurile 
şi dorinţele tale de bine -, ca nu care cumva, lăsîn- 
du-te mînat de toane, să dai prilej celorlalţi de 
sminteală sau - în cazul cînd aceştia ţi s-ar împo¬ 
trivi - să cazi, cînd te aştepţi mai puţin, pradă tul¬ 
burării şi amărăciunii. 

5. Se cade, într-adevăr, din cînd în cînd, să ştii 
a pune piciorul în prag bărbăteşte, răspunzînd fă¬ 
ră şovăire "nu" imboldurilor şi toanelor hrănite de 
simţuri: să treci fără să te sinchiseşti peste ceea ce 
ar fi plăcut, ca şi peste ceea ce ar fi neplăcut 
trupului, luptînd mai înainte de orice, ca el, chiar 
în pofida lui, să dea ascultare spiritului. Trupul şi 
toanele lui vor trebui ţinute în frîu şi sub pinten, 
pînă cînd carnea, supusă, va fi gata la orice: învă- 
ţînd să se mulţumească cu puţin, să se bucure de 
lucrurile cele mai simple şi să nu crîcnească împo¬ 
triva neajunsurilor. 


Capitolul XII 

CĂLIREA RĂBDĂRII ÎN LUPTA 
ÎMPOTRIVA PORNIRILOR NEÎNFRÎNATE 

1. Doamne Dumnezeul meu, îmi dau seama că 
îmi trebuie multă răbdare; căci multe, într-ade¬ 
văr, sînt întîmplările potrivnice din viaţă. Şi oricît 
de mult aş încerca să-mi aştern toate pe tihnă şi 
pace, viaţa mea nu poate fi scutită de lupte şi 
amărăciune. 

2. Aşa este, fiul meu. Nici nu vreau să te văd 
căutînd o astfel de tihnă şi pace, scutită de focul 
ispitirilor şi încercărilor; să te socoteşti ajuns la 

liman, abia după ce vei fi trecut prin proba multor 
vitregii şi cunoaşterea nenumăratelor amărăciuni 
ale vieţii. Dacă mi-ai mărturisi că nu te simţi în 
stare de a suferi atîtea, cum oare crezi că ai putea 
îndura focul purgatoriului? între două rele, întot¬ 
deauna înţelept e să alegi pe cel mai mic. Aşadar, 
ca să poţi fi scutit de chinuri viitoare fără de sfîr- 
şit, caută să primeşti acum, cu inimă deschisă, 
amărăciunile, pentru numele lui Dumnezeu. Sau 
poate îţi închipui că oamenii acestei lumi nu au de 
îndurat nimic, sau că prea puţin sînt scutiţi de su¬ 
ferinţă? Nici vorbă, dacă ai sta să-i întrebi, fiecare 
are de îndurat cîte ceva, pînă şi cei mai răsfăţaţi 
de soartă. 

3. Totuşi, cum spui, nu duc lipsă de desfătări; 
şi ei fac ceea ce vor, astfel încît amărăciunile sînt 
pentru ei mult mai puţin apăsătoare. 

4. Fie şi aşa; să spunem că ar avea parte, în- 
tr-adevăr, de tot ceea ce poftesc; cîtă vreme, însă, 
crezi că poate ţine pricopsirea lor? Iată, ca fumul 
se spulberă orice belşug al lumii acesteia, şi ni¬ 
meni nu-şi va mai aminti niciodată de freamătul 
desfătărilor care au fost şi s-au dus. Dar şi cît 
timp sînt încă în viaţă, nici unul din aceşti oameni 
nu se poate bucura deplin de toate, fără mîhnire, 
fără dezgust şi fără teamă. într-adevăr, multora 
li se întîmplă ca acele lucruri din care abia aşteap¬ 
tă să se înfrupte să le dea în schimb durere şi 

caznă. Şi pe drept, căci, umblînd nesăţioşi după 
plăceri neorînduite, se aleg de pe urma lor cu ruşi¬ 
ne şi amărăciune. O, cît de scurte, cit de înşelă¬ 
toare, cît de neorînduite şi cît de ruşinoase sînt 
toate! Şi, cu toate acestea, precum necuvîntătoa- 
rele, în beţia şi orbirea judecăţii lor, nu înţeleg şi, 
pentru un dram de plăcere trecătoare în această 
viaţă, iute destrămată, îşi primejduiesc de moarte 
sufletul. Dar tu, fiule, nu umbla după poftele tale 
şi întoarce-te de la cerbicia ta. Desfătarea să ţi-o 
cauţi în Domnul, şi El va împlini cerinţele inimii 
tale (Eccl 18, 30; Ps 36, 4). 

5. Aşadar, de vrei cu adevărat să ai parte de 
desfătare şi să te bucuri din plin de alinările mele - 
în dispreţul celor lumeşti, rupînd toată legătura 
sufletului cu asemenea plăceri aparente şi şubrede 
- vei afla binecuvîntare, primind drept răsplată 
belşug de mîngîiere. Şi cu cît te vei putea lipsi mai 
bine de orice alinare venită de la făpturi, cu atît 
mai mult vei găsi în mine însumi mai dulce şi mai 
puternică mîngîiere. Desigur, nu vei putea gusta 
această dulceaţă pînă cînd, mai întîi, nu vei fi tre¬ 
cut prin oarecari mîhniri, pînă cînd nu vei fi oste¬ 
nit şi luptat. Ţi se va pune de-a curmezişul nără- 
virea veche cu care te-ai obişnuit, dar de obiceiul 
rău omul se dezvaţă printr-un obicei bun. Trupul 
se va răzvrăti, dar rîvna spiritului îl va supune şi 
ţine în frîu. Vei avea de îndurat, desigur, asmuţiri- 

le şi întărîtările dintotdeauna ale şarpelui celui vi¬ 
clean, dar pe acesta rugăciunea îl va pune pe fugă; 
munca şi hărnicia vor ridica de asemenea stavilă 
de nădejde în calea lui. 


Capitolul XIII 

ASCULTAREA SMERITĂ 
A CELUI CE URMEAZĂ CU SUPUNERE 
PILDA LUI ISUS CRISTOS 

1. Fiul meu, cel care încearcă să fugă de as¬ 
cultare fuge singur de har; iar cel ce umblă după 
lucruri aparte le pierde pe cele obşteşti. Cel care 
nu se supune de bunăvoie şi cu plăcere mai mari¬ 
lor săi dă semn că nu şi-a supus încă cu desăvîr- 
şire propriul trup, mocnind încă de cîrtire şi răz¬ 
vrătire. învaţă, prin urmare, să te supui fără pre¬ 
get mai marelui tău, dacă doreşti ca trupul, la rîn- 
dul lui, să stea cuminte subjug. într-adevăr, vrăj¬ 
maşul din afară va fi mai uşor biruit, dacă înlăun- 
trul sufletului nu va fi răvăşeală. Nici un duşman 
nu-i mai de temut, mai vătămător pentru suflet, 
decît omul însuşi faţă de sinea sa, dacă trupul nu 
stă ascultător sub veghea bărbătească a spiritu¬ 
lui. Trebuie neapărat să-ţi însuşeşti un adevărat 
dispreţ faţă de tine însuţi, dacă doreşti să fii mai 

puternic decît trupul şi sîngele. Pregeţi să te supui 
voinţei altora, pentru că încă te mai iubeşti pe ti¬ 
ne însuţi cu nesăbuinţă. 

2. Să fie mare lucru oare, dacă - praf şi nimica 
fiind - te supui altui om, din dragoste pentru Dum¬ 
nezeu, atunci cînd Eu însumi, Atotputernicul şi 
Preaînaltul, care pe toate le-am zidit din nimic, 
m-am supus cu umilinţă altor oameni, pentru ti¬ 
ne? M-am făcut cel mai smerit şi cel mai mic, ca, 
prin umilinţa mea, să-ţi poţi înfrînge trufia. înva¬ 
ţă, fărîmă de praf, ce este ascultarea. învaţă să te 
smereşti, chip de lut şi de ţărînă, fii gata să te aş¬ 
terni sub călcîiele tuturora. învaţă să-ţi pui sub 
jug bunul plac şi propria voie, supune-te tuturora. 

3. Fă-te foc şi pară, aprinde-te împotriva ta de 
dreaptă mînie, nu îngădui să crească umflătura 
acestei bube în sufletul tău; supune-te şi fă-te mic, 
ca toţi şi unul fiecare să te poată călca în picioare; 
aşterne-te sub călcîie, precum tina bătătorită a 
drumului mare. Ai oare vreo pricină ca să te vaiţi, 
fiinţă de prisos? Cum ai putea oare răspunde celor 
ce ţi se ridică împotrivă, fiinţă bicisnică şi întina¬ 
tă, care de atîtea ori ai adus jignire lui Dumnezeu, 
făcîndu-te vrednic de osînda iadului? Dar ochiul 
meu te-a cruţat, căci sufletul tău a fost şi este 
scump privirii mele: ca să-mi cunoşti iubirea şi să 
fii pururi recunoscător pentru binefacerile mele; ca 

să nu conteneşti să te smereşti în deplină supune¬ 
re şi să duci fără cîrtire jugul dispreţului omenesc. 


Capitolul XIV 

SĂ ŢINEM SOCOTEALĂ DE JUDECĂŢILE 
NECUNOSCUTE ALE LUI DUMNEZEU 
ŞI SĂ NU NE ÎNFUMURĂM 
CU FAPTELE NOASTRE BUNE 

1. Deasupra mea aud, ca un tunet, rostirea ju¬ 
decăţilor tale, Doamne: de spaimă şi înfrigurare se 
cutremură măduva oaselor mele, iar sufletul meu 
stă cuprins de fiorul groazei. înmărmuresc gîndin- 
du-mă că nici cerul nu-i fără prihană înaintea ta. 
Şi dacă la îngerii tăi ai aflat strimbătate ( Iov 15, 
15; 4, 18) şi nu i-ai cruţat, cu mine ce se va întîm- 
pla oare? S-au prăbuşit stelele cerului; la ce m-aş 
putea aştepta eu, biată fărîmă de praf? Cei ale că¬ 
ror fapte păreau de toată lauda s-au prăvălit to¬ 
tuşi din înalt; am văzut cu ochii mei pe cei hrăniţi 
cîndva cu pîinea îngerilor înfruptîndu-se, la urmă, 
din lăturile porcilor. 

2. Iată de ce nu poate fi vorba de sfinţenie, 
Doamne, acolo unde mîna ta nu mai este. înţelep¬ 
ciunea omenească rămîne fără rost cînd tu, Doam¬ 
ne, încetezi a sta la cîrmă. Nu aduce pricopsire 

nici o tărie omenească, dacă reazemul tău păstră¬ 
tor nu mai este. Curăţia n-are cum fi sigură, lip¬ 
sită de pavăza ta. Straja noastră omenească devi¬ 
ne fără rost, nesprijinită de sfînta veghe a puterii 
tale. Intr-adevăr, lăsaţi de capul nostru, ne scu¬ 
fundăm şi ne ducem la pieire; în mîna ta fiind, ne 
înălţăm şi avem parte de viaţă. Nestatornici şi şu¬ 
brezi sîntem, dar prin tine dobîndim putere; cădem 
pradă lîncezelii, dar, mulţumită ţie, se reaprinde 
în noi freamătul făcliei vii. 

3. O, cît de nepricopsit şi de josnic s-ar cuveni 
să mă simt! Cît de puţin trebuie să preţuiesc ceea 
ce ar părea lucru bun în mine! Cît de adînc se cade 
să mă plec sub judecăţile tale nepătrunse, Doam¬ 
ne, în adîncul cărora descopăr că sînt mai puţin 
decît ultima fărîmă a nimicului însuşi! O, cumpă¬ 
nă necuprinsă! O, noian nepătruns, în care mă 
pierd ca un nimic în nesfîrşirea întregului! Pe ce 
scorniri să-mi întemeiez îngîmfarea? Pe ce s-ar pu¬ 
tea bizui virtutea mea proprie? Strivită e orice fală 
deşartă sub adîncimile fără margini ale judecăţi¬ 
lor tale despre mine. 

4. Ce poate fi trupul oricărui om înaintea feţei 
tale? Nu cumva se va făli lutul faţă de cel care l-a 
plăsmuit ? (Is 29, 16; 45, 9). Cum s-ar putea umple 
de laudă deşartă inima celui cu adevărat supus 
lui Dumnezeu? Lumea întreagă n-ar putea să-l 
facă trufaş pe cel supus adevărului veşnic; gura 

întregii omeniri ar fi neputincioasă, cu toate lau¬ 
dele ei, faţă de smerenia celui care şi-a pus toată 
nădejdea în Domnul. Intr-adevăr, cei ce deschid 
gura sînt la rîndul lor nimica: ei se vor mistui în 
nimic, o dată cu larma cuvintelor lor: dar adevărul 
Domnului rămîne în veci (Ps 116, 2). 


Capitolul XV 

RÎNDUIALA ŞI ROSTUL LUCRURILOR 
CARE NE ADUC PLĂCERE 

1. Fiul meu, fii gata să spui, orice s-ar întîm- 
pla: Doamne dacă Tu vrei, aşa să fie. Dacă-i spre 
cinstea ta, Doamne, pentru numele tău, fie şi asta. 
Dacă Tu, Doamne, ştii că-i spre binele şi spre folo¬ 
sul meu, dă-mi ceea ce trebuie şi fă să mă pot slu¬ 
ji de această împrejurare, spre slava ta. în schimb, 
dacă ştii că lucrul acesta mi-ar aduce vătămare, 
sau că ar dăuna sănătăţii sufletului meu, înde¬ 
părtează dorinţa de la mine. într-adevăr, nu orice 
dorinţă vine de la Duhul Sfint, chiar şi dacă, în 
ochii omului, pare dreaptă şi sfîntă. Căci este greu 
să ştii fără greş dacă duhul cel bun, sau, dimpo¬ 
trivă, cel rău, te îmboldeşte să doreşti una sau al¬ 
ta, după cum nu poţi şti nici dacă dorinţa vine de 
la tine sau din altă parte. Mulţi, într-adevăr, s-au 

ales în cele din urmă cu amăgirea, deşi la început 
păreau însufleţiţi, în dorinţele lor, de duhul cel 
bun. 

2. Iată de ce orice dorinţă ivită în minte se cu¬ 
vine întotdeauna lămurită şi cercetată cu teama 
lui Dumnezeu în suflet şi cu o inimă smerită; mai 
presus de orice, totul trebuie să-mi fie încredinţat 
în duhul lepădării de sine, cu următoarele cuvin¬ 
te: "Doamne, tu ştii cum e mai bine; facă-se voia 
ta, fie aşa, fie altminteri, după cum doreşti Tu. 
Dă-mi ce vrei, cît vrei şi cînd vrei. Fă cu mine cum 
ştii că-i mai bine şi după cum îţi place ţie mai 
mult, după cum e mai potrivit cu cinstea ta prea- 
înaltă. Aşează-mă unde pofteşti, şi fă cu mine tot 
ceea ce voieşti. Sînt în mîinile tale, întoarce-mă 
cum vrei, du-mă şi adu-mă de unde vrei. Iată, slu¬ 
ga ta e gata pentru orice: căci nu doresc să trăiesc 
pentru mine, ci pentru tine; măcar de-aş putea fi 
la înălţimea acestei desăvîrşiri, în toate!" 

Rugăciune pentru a cere împlinirea voinţei lui 
Dumnezeu 

3. Preabunule Isuse, dă-mi harul tău, să fie cu 
mine şi să lucreze împreună cu mine, să nu mă 
părăsească niciodată şi să-mi fie alături pînă la 
sfîrşit. Fă să pot dori şi să voiesc întotdeauna ceea 
ce îţi este ţie mai plăcut şi pe voie. Voinţa ta să fie 
voinţa mea; voinţa mea s-o urmeze pururi pe a ta, 

într-un singur suflet, pe totdeauna. Să pot spune 
da sau nu, mereu într-un suflet cu tine; să nu pot 
voi nimic, să nu pot respinge nimic, decît împreu¬ 
nă cu tine. 

4. Dăruieşte-mi harul de a putea muri pentru 
toate cîte sînt pe lume; fă să-mi placă să fiu dis¬ 
preţuit şi trecut cu vederea în viaţa aceasta. Mai 
presus de orice dorinţă, dă-mi darul de a-mi putea 
afla odihna în tine, pacea inimii mele să fie întru 
tine. Tu eşti limanul păcii adevărate a oricărei 
inimi omeneşti, Tu singur eşti mult rîvnita odihnă 
a sufletului: în afara ta, toate sînt aspre şi neli¬ 
niştitoare. în această pace chiar - în binele cel mai 
mare şi fără sfîrşit - îmi voi afla somnul şi odihna. 
Amin (Ps 4, 9). 


Capitolul XVI 

SINGURA ALINARE ADEVĂRATĂ SE AFLĂ ŞI 
• TREBUIE CĂUTATĂ LA DUMNEZEU 

1. Nimic din ceea ce mi-aş putea dori, nimic 
din ceea ce ar putea fi gîndit ca mîngîiere nu e de 
aşteptat de la lumea aceasta, ci va veni mai tîrziu, 
o dată cu viaţa viitoare. Chiar de-aş putea aduna 
doar pentru mine toate desfătările pămîntului, 
chiar de aş putea să mă înfrupt din toată dulceaţa 

şi bucuriile acestei vieţi, cu ce m-aş alege? Sigur e 
că acestea n-ar avea cum să ţină o veşnicie. Toc¬ 
mai de aceea, suflete al meu, nu poţi găsi mîngîie- 
re deplină şi necurmată desfătare decît numai în 
Dumnezeu singur, mîngîietorul celor lipsiţi şi ocro¬ 
titorul celor umili. Mai aşteaptă puţin, suflete al 
meu, ai răbdare şi credinţă în făgăduinţa Dumne¬ 
zeului tău, şi te vei bucura de belşugul tuturor bu¬ 
nurilor din ceruri. Dacă din cale afară, fără rîn- 
duială, tînjeşti după cele ce se văd aci de faţă, te 
paşte pierderea celor veşnice, din ceruri. Cele tre¬ 
cătoare şi vremelnice să-ţi fie doar bunuri în folo¬ 
sinţă; cele fără de moarte, dorul adevărat al ini¬ 
mii tale. Nu te vei putea niciodată sătura dintr-un 
bine vremelnic, căci inima ta n-a fost creată ca 
să-şi afle rostul şi desfătarea în aşa ceva. 

2. Chiar dacă ai putea avea parte de toate dez¬ 
mierdările făpturii, n-ai putea, inima mea, să te 
simţi fericită cu totul; căci doar în Dumnezeu, care 
pe toate le-a creat, se află întreaga dulceaţă a feri¬ 
cirii; nu aceea părelnică, văzută şi lăudată de 
ochii nerozi ai lumii, cu plăcerile ei înşelătoare; ci 
aceea în care îşi pun nădejdea sufletele bune şi 
credincioase lui Cristos, a căror petrecere este în 
ceruri (Fii 3, 20), cei ale căror gînduri şi simţuri 
sînt curate ca lacrima. Zadarnice, prin scurtimea 
lor, sînt toate mîngîierile omeneşti; mîngîierea 
adevărată, aducătoare de fericire, e cea simţită pe 

dinăuntru, izvorîtă din inima adevărului. Omul 
evlavios poartă pretutindeni, în sufletul său, pe 
Isus, aducătorul mîngîierii adevărate; lui îi spune: 
"Ajută-mă, Doamne Isuse, în tot timpul şi în orice 
împrejurare. Aceasta să-mi fie toată mîngîierea: de 
bună voie, să-mi doresc lipsa oricărei mîngîieri 
omeneşti. Iar dacă mîngîierea ta nu se iveşte, cea 
mai mare mîngîiere a mea să fie voia ta şi această 
dreaptă încercare". Căci nu fără sfirşit este mînia 
ta, şi nu veşnice sînt mustrările tale (Ps 102, 9). 


Capitolul XVII 

ORICE GRIJI NE-AR ÎMPOVĂRA, 

SĂ LE ÎNCREDINŢĂM PE TOATE 
LUI DUMNEZEU 

1. Fiul meu, lasă-te în voia mea cu totul: Eu 
ştiu tot ceea ce este spre binele tău. Tu gîndeşti 
omeneşte; de multe ori, în părerile tale, te laşi mi¬ 
nat de imboldul firii tale. 

2. Ai dreptate, Doamne, aşa este. Tu-mi porţi 
de grijă mult mai mult şi mult mai bine decît aş 
putea să-mi port de grijă eu însumi. Stă ca frunza 
pe apă cel ce nu-şi încredinţează toate grijile ţie. 
Doamne, dacă voinţa mea rămîne statornic, ne¬ 
clintit credincioasă ţie, vei face din mine tot ceea 

ce voieşti. Nu poate fi decît de bine tot ceea ce ai 
putea hotărî să faci cu mine. Dacă placul tău este 
să mă cufund în beznă, fie voia ta binecuvîntată; 
dacă mă vrei scăldat în lumină, fii binecuvîntat, 
din nou. Dacă binevoi eşti să-mi dăruieşti mîngîie- 
re, fii binecuvîntat; dacă voieşti să port jugul orop¬ 
sirii, fii iarăşi binecuvîntat. 

3. Da, fiul meu, astfel vreau să te ştiu, dacă 
doreşti să mergem pe acelaşi drum împreună. La 
fel de neprecupeţit se cade să fii gata pentru sufe¬ 
rinţă ca şi pentru bucurie. La fel de voios, gata 
pentru lipsă şi sărăcie, ca şi pentru belşug şi avu¬ 
ţie. 

4. Bucuros sînt gata, Doamne, să îndur pentru 
tine orice împrejurare pe care ai trimite-o asupra 
mea, ca să mă încerci. Mi-e tot una şi primesc din 
mîna ta, fără deosebire, binele şi răul, dulceaţa şi 
amărăciunea, veselia şi tristeţea şi, pentru tot 
ceea ce mi se întîmplă, ţie îţi aduc mulţumire. Fe- 
reşte-mă de orice păcat şi nu mă voi înspăimînta 
de moarte şi de iad în vecii vecilor. Atîta timp cît 
nu-ţi întorci faţa de la mine, atîta timp cît nu mă 
ştergi din cartea vieţii, nici o vitregie şi nici o 
amărăciune nu va putea să-mi aducă vreo vă¬ 
tămare. 

Capitolul XVIII 


AMĂRĂCIUNILE TRECĂTOARE 
SE CER ÎNDURATE CU RESEMNARE ŞI 
SENINĂTATE, DUPĂ PILDA LUI CRISTOS 

1. Fiul meu, am coborît din ceruri pentru mîn- 
tuirea ta; am luat asupra mea haina durerii şi 
amărăciunii tale, nu pentru că ar fi trebuit s-o fac, 
ci din iubire; ca să înveţi pilda resemnării şi să 
poţi purta fără crîcnire jugul suferinţelor trecă¬ 
toare. Căci, din clipa venirii mele pe pămînt şi pî- 
nă în clipa morţii mele de pe cruce, n-am fost scu¬ 
tit de nici o durere. Am fost lipsit de foarte multe 
bunuri pămînteşti; am îndurat necontenit sudal- 
me; am răbdat întristarea şi ocara; răsplata fapte¬ 
lor mele bune a fost nerecunoştinţa: la minuni mi 
s-a răspuns cu blesteme, la învăţături, cu pone¬ 
griri. 

2. Pentru că în viaţa ta, Doamne, ai fost atît 
de răbdător - îndeplinind întru totul poruncile Ta¬ 
tălui tău - se cade ca şi eu, păcătos bicisnic, să fac 
după voia ta, îndurînd cu resemnare - atît timp cît 
vei voi tu - jugul vieţii acesteia iute destrămate, 
spre mîntuirea mea. Chiar resimţită ca o povară, 
viaţa aceasta a fost totuşi înzestrată, prin darul 
tău, cu foarte multe merite; iar prin pilda ta şi a 
sfinţilor tăi, sarcinile ei ne sînt mai uşor de purtat; 


149 



mult mai dătătoare de îmbărbătare decît în vre¬ 
mea Legii Vechi, cînd poarta cerului rămînea ză¬ 
vorită, iar drumul într-acolo învăluit în umbră; 
cînd atît de puţini se îngrijeau să caute împărăţia 
cerurilor. Dar nici chiar ei, cei drepţi şi vrednici de 
mîntuire, nu puteau atunci - înainte de răscum¬ 
părarea plătită prin patima şi preasfînta ta moar¬ 
te -, să intre în cereasca împărăţie. 

3. O, cîte mulţumiri aş fi dator să-ţi aduc pen¬ 
tru că mie şi tuturor credincioşilor ai binevoit să ne 
arăţi calea bună şi dreaptă spre împărăţia fă¬ 
ră sfîrşit! Intr-adevăr, viaţa ta a devenit calea 
noastră şi, prin darul sfintei resemnări, ne putem 
acum îndrepta spre tine, cununa noastră. Dacă nu 
ai fi fost premergătorul şi învăţătorul nostru, cine 
s-ar fi încumetat să meargă pe asemenea cale? Şi, 
vai, cît am fi fost cu toţii văduviţi, fără lămurită 
pildă arătată tuturora de tine. Dar încă ne lăsăm 
pradă lîncezelii, după ce am văzut atîtea semne şi 
am ascultat atîta învăţătură, ce ar fi fost dacă 
n-am fi avut lumina ta drept călăuză? 


150 



Capitolul XIX 


RESEMNAREA FAŢĂ DE NEDREPTĂŢI ŞI 
CĂLIREA RĂBDĂRII 

1. De ce tot vorbeşti astfel, fiul meu? încetează 
de a fi văităreţ şi adu-ţi aminte de pătimirea mea 
şi de suferinţele sfinţilor. încă nu te-ai împotrivit 
pînă la sînge (Evr 12, 4). Ceea ce ai suferit pînă 
acum nu-i mare lucru, dacă te gîndeşti la alţii, ca¬ 
re au îndurat cazne mai grele, trecuţi fiind prin is¬ 
pitiri cumplite, prin amărăciuni nesfîrşite, prin 
ciur şi dîrmon încercaţi în toate felurile. Iată de ce 
e bine să te gîndeşti din cînd în cînd la mai grelele 
suferinţe ale altora, ca să-ţi simţi sufletul uşurat 
din ananghie. Iar dacă tot nu ţi se va părea lucru 
neînsemnat amărăciunea ta, întreabă-te dacă nu 
cumva lucrurile stau astfel datorită lipsei tale de 
resemnare şi răbdare. Mici sau mari, oricum ar fi 
amărăciunile, încearcă să înduri tot aleanul cu 
răbdare. 

2. Cu cît mai călit sufleteşte vei fi prin resem¬ 
nare, cu atît mai înţelepte vor fi şi faptele tale, cu 
atît mai spornice vredniciile tale; obişnuinţa şi că- 
lirea lăuntrică îţi vor uşura, pe de altă parte, du¬ 
cerea bărbătească a poverilor. Fereşte-te să spui: 
"Cine sînt eu să înghit atîtea de la cutare sau cu¬ 
tare; şi ce-am făcut eu ca să îndur una ca asta? 

Sînt ponegrit şi învinuit de lucruri care nici măcar 
nu mi-au trecut prin cap; din partea altuia aş mai 
zice; ba chiar cu toată resemnarea". Asemenea pă¬ 
reri âr fi nerozie curată, căci cu gîndul la oameni şi 
la ponegrire, pierzi din vedere însăşi virtutea 
răbdării, uiţi tocmai de Cel ce vine la urmă s-o 
răsplătească. 

3. Nu ştie ce-i adevărata resemnare cel care nu 
înţelege să sufere decît cum şi cît crede de cu¬ 
viinţă, sau din partea cui socoteşte că-i cazul. 
Omul cu adevărat răbdător nu se uită de la cine 
vine nedreptatea: poate fi chiar mai marele său, 
sau unul de-o seamă cu sine, sau altul încă şi mai 
mic şi mai neînsemnat; pentru el e totuna dacă 
umilirea vine din partea unui om bun şi sfînt, sau, 
dimpotrivă, din partea unuia ticălos şi nevrednic; 
fără nici o deosebire, fără să ţină seama de la ci¬ 
ne vine nedreptatea ce i se aduce, orice şi ori de 
cîte ori i s-ar întîmpla, orice lucru potrivnic, el 
primeşte cu recunoştinţă totul din mîna lui Dum¬ 
nezeu, dobîndind astfel un cîştig uriaş: într-ade- 
văr, nimic din ceea ce suferă omul pentru Dumne¬ 
zeu, - oricît de mic ar fi lucrul acela - nu rămîne 
fără vrednicie şi răsplată. 

4. Fii prin urmare gata de luptă, dacă doreşti 
să te bucuri de izbîndă. Fără luptă nu vei putea 
niciodată ajunge la cununa biruinţei prin răbdare. 
Cine nu consimte să sufere, respinge încununarea. 

Dacă doreşti încununarea, luptă-te aşadar bărbă- 
teşte, căleşte-te cu răbdare. Fără caznă n-ai cum 
să tinzi către odihnă, căci fără măsurare de pu¬ 
teri nu poate ajunge nimeni la biruinţă. 

5. Prin harul tău fă, Doamne, cu putinţă tot 
ceea ce firii mele omeneşti i se pare cu neputinţă. 
Tu ştii bine cît de slab sînt cînd e vorba de a îndu¬ 
ra şi suferi şi cu cîtă uşurinţă ultimul fleac ivit în 
cale mă abate din drum. Fă ca orice încercare şi 
amărăciune să mi se pară, pentru numele tău, 
plăcută şi de dorit; într-adevăr, a fi la ananghie şi 
a suferi pentru tine este tot ce poate fi mai folosi¬ 
tor şi mai prielnic. 


Capitolul XX 

SĂ NE RECUNOAŞTEM SLĂBICIUNEA 
ÎN FAŢA AMĂRĂCIUNILOR VIEŢII 

1. împotriva mea voi mărturisi nedreptatea 
mea (Ps 31, 5); voi mărturisi, Doamne, şubrezenia 
mea înaintea feţei tale. De cîte ori un lucru de ni¬ 
mic ajunge să mă descumpănească şi să mă în¬ 
tristeze! Iau dîrze hotărîri pentru viitor; dar, de 
îndată ce se iveşte o ispită cît de mică, mă pome¬ 
nesc la ananghie mare. Uneori'dintr-un fleac se 
naşte o ispită dintre cele mai puternice; ajunge, 

alteori, cea mai mică suflare de vînt, ca - de bine 
ce m-am socotit la adăpost să mă pomenesc ca şi 
răsturnat din picioare. 

2. Vezi, Doamne, cit de şubred sînt şi lesne de 
vătămat în slăbiciunea mea. Fie-ţi milă şi smul- 
ge-mă din tină, ca să nu mă cufund (Ps 118, 157), 
ca să nu rămîn părăsit pînă la urmă. Aceasta mă 
chinuie şi mă face de ruşine înaintea ochilor tăi, 
să mă ştiu atît de şubred şi de neputincios împo¬ 
triva patimilor. Şi chiar dacă nu consimt deplin, 
lupta asta mă frămîntă şi mă sfîrşeşte, căci isto¬ 
vitor e să-ţi duci zilele în luptă fără de oprire. îmi 
cunosc cel mai bine slăbiciunea din aceea că gîn- 
durile rele mai des îmi dau tîrcoale, şi mult mai 
rar mă lasă în pace. 

3. Atotputernice Doamne, Dumnezeul lui Isra¬ 
el, pavăza sufletelor credincioase, priveşte la cazna 
şi durerea slujitorului tău, ajută făptura ta în tot 
ce întreprinde! întăreşte-mă cu putere de sus, ca 
omul cel vechi şi şubrezenia cărnii să nu poată bi¬ 
rui asupra spiritului, încă nesupus cu desăvîrşire: 
e lupta de zi cu zi, mereu reîncepută, împotriva 
aceluiaşi duşman, pînă la ultima suflare a vieţilor 
noastre, ţesute din lacrimi şi amărăciune. Căci vai 
şi amar de viaţa aceasta, pururi însoţită de umbra 
suferinţei, de oropsiri şi necazuri, la fiece pas pîn- 
dită de cursele vrăjmaşului! într-adevăr, nu apu¬ 
căm să răsuflăm bine după apăsarea unui necaz 

sau a unei ispite, că altele încep să dea năvală; 
mai mult chiar, nici nu încetează cu totul un val, 
că altele se abat fără de veste, mai puternic încă, 
asupra capului nostru. 

4. Te întrebi, cum poate fi îndrăgită o astfel de 
viaţă, plină de atîta alean şi amărăciune, păscută 
de atîtea nenorociri şi primejdii? Cum poate fi nu¬ 
mită viaţă, ceea ce nu conteneşte să dea naştere 
la urgisire şi moarte? Dar iată că omul iubeşte to¬ 
tuşi viaţa aceasta şi mulţi se străduiesc din răspu¬ 
teri să afle desfătări în ea. Unii adesea o vorbesc 
de rău, recunoscînd că e amăgitoare şi plină de 
zădărnicii, dar nu la fel de uşor e gata omul să se 
despartă de ea, supus încă pintenului preaputer- 
nic al poftei şi imboldurilor trupului. E drept că 
unele lucruri stîrnesc plăcere, altele, dezgust şi 
dezamăgire. Pofta trupului, pofta ochilor şi trufia 
vieţii (1 In 2, 16) trag omul la iubirea lumii trecă¬ 
toare; în schimb caznele şi amărăciunile venind, 
pe drept, la urmă, fac să încolţească în inimă sila 
şi lehamitea de viaţă şi de lume. 

5. Şi totuşi - durere! - un fleac de desfătare în¬ 
vinge cît ai clipi din ochi cugetul robit încă lumii, 
şi el vede plăceri în ghimpele cărnii (Iov 30, 7), 
căci nu mai are nici ochi nici gust pentru dulceaţa 
lui Dumnezeu şi frumuseţea lăuntrică a virtuţii, 
în schimb, cei ce ştiu să dispreţuiască lumea cu 
totul, cei ce se străduiesc cu sîrguinţă sfîntă să-şi 


155 



trăiască viaţa închinînd-o lui Dumnezeu, aceştia 
cunosc dulceaţa dumnezeiască, făgăduită tuturor 
celor ce întorc cu adevărat spatele lumii; ei ştiu cît 
de mare este rătăcirea acesteia şi cît de felurite 
chipurile amăgirilor ei. 


Capitolul XXI 

DINCOLO DE TOATE BUNURILE ŞI 
DARURILE, LINIŞTEA SĂ ŞTIM 
SĂ NE-O CĂUTĂM ÎN DUMNEZEU SINGUR 

1. în toate şi peste toate, liniştea sufletului se 
cade căutată în Dumnezeu singur, deoarece ni¬ 
meni altul decît El nu este, pentru toţi sfinţii, li¬ 
manul adevăratei odihne. Preadulce şi preabune 
Isuse, dă-mi, te rog, harul de a-mi afla odihna şi 
liniştea în tine, mai presus de orice făptură; să în¬ 
semni pentru mine mai mult decît sănătatea şi 
frumuseţea, mai mult decît orice onoruri şi orice 
cinste, mai mult decît toată puterea şi toate dem¬ 
nităţile, mai mult decît toată iscusinţa şi ştiinţa, 
mai mult decît toate bogăţiile, meşteşugurile şi 
priceperile omeneşti; mai mult decît toate simţă¬ 
mintele de bucurie şi voie bună, mai mult decît bu¬ 
nul nume şi faima mea, mai mult decît orice mîn- 
gîiere şi dezmierdare, mai mult decît toate speran- 

ţele şi făgăduinţele, mai mult decît orice vrednicie 
şi dorinţă, mai mult decît toate darurile izvorîte 
din nesfîrşita ta mărinimie; mai mult decît toate 
bucuriile şi decît toată fericirea la care mintea 
mea ar putea să năzuiască; mai mult decît toţi în¬ 
gerii şi arhanghelii şi decît toate cetele oştirii ce¬ 
reşti, mai mult decît tot ce se vede şi nu se vede; 
mai mult decît orice lucru în afara ta, Doamne, 
Dumnezeul meu. 

2. Căci bunătatea ta, Dumnezeule, covîrşeşte 
cu totul zestrea bunătăţilor acestui pămînt: Tu 
singur eşti preaînalt, Tu singur atotputernic, Tu 
singur însemni toată plinătatea, Tu singur îţi 
ajungi ţie însuţi; Tu singur însemni tot ce poate fi 
mai dulce şi mai alinător pe lume; Tu singur depă¬ 
şeşti orice frumuseţe, bunătate şi dragoste; Tu sin¬ 
gur depăşeşti neînchipuit de mult orice nobleţe şi 
mărire: în tine, pe vecie şi din totdeauna, toate bu¬ 
nătăţile se află laolaltă în starea desăvîrşirii. Iată 
de ce mărunt, neînsemnat şi neîndestulător e orice 
lucru ca atare, chiar darul tău fiind; la fel şi tot 
ceea ce ne descoperi sau ne făgăduieşti, în afară 
de vederea feţei tale şi de contopirea deplină cu ti¬ 
ne: căci inima mea n-ar putea să-şi afle adevărata 
odihnă şi desăvîrşita mulţumire în afara ta, 
Doamne, dincolo de orice alte daruri şi de toate 
făpturile tale. 

3. O dulce Mire al sufletului meu, Isuse, iubi¬ 
tor preacurat, Stăpîn şi Domn al tuturor făpturilor 
lumii, cine-mi va da aripile adevăratei libertăţi, să 
pot zbura pînă la tine şi în tine singur să-mi gă¬ 
sesc odihna? Cînd, într-un sfîrşit, îmi va fi dat să 
mă pot cu totul consfinţi ţie, să pot vedea cu ochii 
mei cît eşti de dulce, Doamne, Dumnezeul meu? 
Cînd mă voi putea reculege cu totul întru tine, în 
aşa fel încît iubirea ta să topească toate simţurile 
mele şi să te am pe tine mai presus de orice simţ 
şi rost trupesc, într-un chip fără pereche? Acum 
mi se întîmplă adeseori să plîng şi suspinul meu 
de durere îmi însoţeşte pururi paşii: căci multe 
sînt relele ce se întîmplă în această vale a amără¬ 
ciunii, aducîndu-mi într-una tulburare, alean şi în¬ 
tunecare; ele îmi presară calea cu piedici şi amă¬ 
giri; mă înşeală şi mă prind în cursă, împiedicîn- 
du-mă să mă îndrept spre tine, oprindu-mă de la 
bucuria îmbrăţişării tale, de care au parte suflete¬ 
le celor fericiţi. Suspinul meu, amărăciunile şi 
oropsirile atîtor suflete de pe pămînt să ajungă la 
inima ta şi s-o înduplece. 

4. O, Isuse, lumină a slavei fără moarte, mîn- 
gîiere a sufletelor călătoare, glasul meu amuţeşte 
înaintea feţei tale: tăcerea mea e cea care-ţi vor¬ 
beşte. Mult va mai întîrzia să vină Domnul meu la 
mine? O, de s-ar apleca mai curînd asupra slujito¬ 
rului său sărman şi nemernic, ca să-i dăruiască o 

rază de bucurie! De i-ar întinde mîna să-l scape de 
alean şi ananghie! Vino, Doamne, vino: căci fără 
tine el nu poate fi fericit nici o zi şi nici măcar un 
singur ceas al vieţii: Tu eşti bucuria mea şi fără 
tine masa mea e goală. Sînt un oropsit, întemni¬ 
ţat, prins în cătuşe, în aşteptarea clipei cînd mă 
vei readuce la viaţă, prin darul luminii tale 
descătuşindu-mă din întuneric şi arătîndu-mi su- 
rîsul feţei tale. 

5. Facă ceilalţi ce vor vrea; în loc de tine, să 
caute ce le place: eu unul nu vreau şi n-am să 
vreau nici o altă plăcere în afara ta, Tu, singurul 
meu Dumnezeu, nădejdea mea, mîntuirea mea 
veşnică. Nu voi tăcea şi nu voi conteni să te rog, 
pînă cînd nu-mi vei răspunde, pînă ce nu mă vei 
rechema în harul tău. 

6. Iată-mă, Doamne, aici, de faţă înaintea ta, 
ca o slugă credincioasă. Lacrimile tale, dorinţele 
sufletului tău, umilinţele la care te-ai supus, amă¬ 
răciunile inimii tale zdrobite de durere, acestea 
toate mi-au înmuiat cerbicia şi m-au adus la tine. 

7. Şi am spus: Doamne, te-am strigat, te-am 
dorit şi te-am vrut, gata fiind să mă lepăd de toa¬ 
te pentru tine. Dar Tu eşti cel ce m-ai chemat şi 
îmbiat să te caut. Fii binecuvîntat, Doamne, pen¬ 
tru aceasta, căci ţi-ai arătat bunătatea faţă de 
sluga ta, după belşugul nesfîrşit al îndurărilor ta¬ 
le. Ce-ar mai putea să adauge sluga ta, decît să se 

umilească pînă la pămînt înaintea feţei tale, adu- 
cîndu-şi aminte, pînă la sfîrşitul zilelor ei, de rău¬ 
tatea şi nemernicia sa? Eşti neasemuit mai mult 
decît toate minunăţiile cerului şi ale pămîntului. 
Lucrările tale sînt minunat de bune, judecăţile ta¬ 
le drepte, pronia ta le cîrmuieşte pe toate. Slavă şi 
laudă ţie, înţelepciune a Tatălui: buzele mele, su¬ 
fletul meu, odată cu toată făptura, să-ţi aducă 
laude pururi. 


Capitolul XXII 

SĂ NU DĂM NICIODATĂ UITĂRII 
MULŢIMEA BINEFACERILOR 
LUI DUMNEZEU 

1. Deschide, Doamne, inima mea asupra legii 
tale şi fă să pot umbla pe cărările poruncilor tale. 
Fă să pot înţelege voinţa ta şi, cu multă ascultare 
şi cu toată luarea aminte, să pot purta pururi în 
mine amintirea tuturor binefacerilor tale şi a fie¬ 
căreia în parte, ca astfel să-ţi pot aduce mereu pri¬ 
nosul cuvenit de mulţumire. Nu pot să nu recu¬ 
nosc că nu sînt în stare să-ţi aduc mulţumire cum 
se cuvine nici măcar pentru cea mai mică dintre 
binefacerile tale. Sînt mult mai prejos decît toate 
bucuriile pe care mi le împărtăşeşti şi, ori de cîte 

ori mă gîndesc la mărirea ta, mintea şi sufletul 
amuţesc în mine. 

2. Toate cîte le avem, - de la trup şi de la su¬ 
flet, tot ceea ce ne este dat să avem, pe din afară 
sau pe dinăuntru, de la fire sau de la har, - toate 
sînt binefaceri izvorîte din tine, toate vorbesc des¬ 
pre bunătatea, dărnicia şi sfinţenia ta, de la care 
purcede tot lucrul de care noi, făpturile tale, ne 
bucurăm. Şi chiar dacă unii primesc mai multe, 
alţii mai puţine, toate, oricum, purced de la tine, 
şi nici o fărîmă din nimic nu poate veni nimănui 
decît tot de la tine. Iar cel ce primeşte cumva o 
parte mai mare, nu se poate făli ca şi cînd şi-ar fi 
primit darul de la sine, nu se poate înălţa pe sine 
peste ceilalţi, nu poate, pe cei mai puţin avuţi decît 
el, să-i jignească: mai mare şi mai bun cu adevă¬ 
rat este cel care îşi însuşeşte cel mai puţin din 
ceea ce are şi care, mulţumind lui Dumnezeu pen¬ 
tru toate, se umileşte pe sine din toată inima. Tot 
astfel, cel ce se pune pe sine mai prejos decît toţi 
ceilalţi, socotindu-se cel mai puţin vrednic din toţi, 
acela e cel mai vrednic şi cel mai în măsură să 
primească darurile cele mai mari. 

3. Cel ce primeşte mai puţin nu trebuie să se 
întristeze nici să se supere sau să fie invidios: pe 
tine, Dumnezeule, el trebuie şi mai mult să te cau¬ 
te şi bunătatea ta să ţi-o laude mai mult încă, de¬ 
oarece împărţi cu atîta mărinimie, în dreapta şi în 

stînga, fără să te uiţi la vrednicia anume a cuiva. 
Toate purced de la tine: iată de ce, în toate, se ca¬ 
de să fii lăudat. Tu ştii cel mai bine ceea ce-i mai 
potrivit şi mai prielnic fiecăruia: Tu ştii de ce cu¬ 
tare se cade să primească oblăduire mai multă, 
cutare mai puţină; acestea toate sînt rosturi pe ca¬ 
re nu noi, ci Tu le ştii şi le cumpăneşti, căci vred¬ 
niciile fiecăruia doar ţie îţi sînt întru totul cu¬ 
noscute. 

4. Iată de ce, Doamne Dumnezeul meu, văd 
un mare bine în faptul că nu am parte de belşug 
de daruri bătătoare la ochi, care să atragă asupra 
mea cinstea şi uimirea celorlalţi; ca, văzînd sără¬ 
cia şi nemernicia mea, să nu iau nimic din ceea ce 
mi se întîmplă drept o pacoste sau o pricină de a 
fi ursuz, posac ori trist; ci dimpotrivă, să mă bu¬ 
cur şi să fiu voios; căci Tu, Doamne, ţi-ai ales prie¬ 
teni şi slujitori dintre cei săraci şi smeriţi, din rîn- 
dul celor dispreţuiţi de lumea aceasta. Cea mai bu¬ 
nă dovadă sînt înşişi apostolii tăi, pe care i-ai rîn- 
duit mai mari peste întregulpămînt (Ps 44, 17). Şi, 
cu toate acestea, viaţa lor pe pămînt a fost fără 
vrajbă, curată şi umilă în totul, ştiut fiind că s-au 
bucurat chiar să sufere batjocură pentru numele 
tău (Fapte 5, 41) şi că au îmbrăţişat cu multă dra¬ 
goste tocmai acele lucruri de care lumea se îngro¬ 
zeşte. 

5. Nimic, într-adevăr, nu trebuie să aducă mai 
multă bucurie celui care te iubeşte şi îţi cunoaşte 
binefacerile decît tocmai îndeplinirea voinţei tale 
şi primirea fără şovăire a hotărîrilor luate de tine 
din vecie; pînă într-atît încît omul să primească 
bucuros să fie ultimul, acolo unde oricine şi-ar dori 
să fie primul; să fie împăcat şi mulţumit la fel de 
bine cu locul de pe urmă cum ar fi cu locul din 
frunte; să nu se simtă jignit de înjosiri şi ocări; să 
ţină la bunul său nume la fel de puţin pe cît ar ţi¬ 
ne altul de mult la faimă şi glorie. Pentru că voia 
ta şi cinstea numelui tău se cade să treacă mai 
înainte de orice: ele trebuie să dea sufletului mai 
multă mîngîiere şi plăcere decît toate darurile şi 
binefacerile primite pînă acum sau de acum încolo. 


Capitolul XXIII 

PATRU SÎNT CHEZĂŞIILE PĂCII 

1. Fiul meu, iată că a sosit clipa cînd te voi în¬ 
druma pe calea păcii şi a adevăratei libertăţi. 

2. Fă, Doamne, după cuvîntul tău, căci nici o 
plăcere nu poate fi, pentru mine, mai mare. 

3. Dă-ţi, fiul meu, toată silinţa să faci mai cu- 
rînd voia altuia decît voia ta. Să-ţi placă să te bu¬ 
curi mai curînd de puţin decît de zestre mare. 

Caută-ţi întotdeauna un loc mai jos şi pune-te 
mereu mai prejos de ceilalţi. Alege întotdeauna 
voinţa lui Dumnezeu şi roagă-te ca ea să se înde¬ 
plinească fără precupeţire şi în sufletul tău. Cel ce 
face astfel păşeşte pe calea păcii şi liniştii. 

4. Doamne, pe cît de scurte aceste cîteva cu¬ 
vinte, pe atît de pline de miez pentru propăşirea 
mea întru desăvîrşire! Nu vorbe multe, ci pline de 
rost, de rod şi de înţeles. De-aş putea să le păzesc 
cu sfinţenie, nu m-aş tulbura cu atîta uşurinţă. In¬ 
tr-adevăr, de cîte ori mă neliniştesc şi mă simţ 
abătut, îmi dau seama că, de fapt, n-am făcut alt¬ 
ceva decît să mă îndepărtez de la această învăţă¬ 
tură. Tu, însă, care poţi face orice şi care ţii atît de 
mult la propăşirea sufletului, sporeşte harul în 
mine, să pot fi la înălţimea cuvîntului tău şi să-mi 
desăvîrşesc mîntuirea. 

Rugăciune pentru îndepărtarea gîndurilor rele 

5. Doamne Dumnezeul meu, nu te îndepărta de 
mine; Dumnezeule, îndreaptă-ţiprivirea şi ajutorul 
spre mine (Ps 70, 12): căci iată, au năvălit asupra 
mea fel de fel de gînduri şi temeri chinuitoare. 
Cum să scap nevătămat de ele? Cum să le în- 
frîng? 

6. Voi păşi înaintea ta - zice Domnul - pe mai 
marii falnici ai lumii îi voi smeri (Js 45, 2). Voi 

deschide lacătele carcerei tale şi-ţi voi descoperi 
tainiţa celor mai ascunse lucruri. 

7. Fă, Doamne, precum spui; şi se vor spulbe¬ 
ra, în faţa privirii tale, toate gîndurile rele. 
Aceasta-i singura mea nădejde: să pot alerga la ti¬ 
ne, în orice amărăciune, să-mi pun toată încrede¬ 
rea în tine, să te strig în ajutor din adîncul inimii 
şi, în răbdare, să aştept oblăduirea mîngîierii tale. 

Rugăciune pentru luminarea cugetului 

8. Luminează-mă, bunule Isuse, cu darul lă¬ 
untric al razei tale şi risipeşte din lăcaşul inimii 
mele umbra oricărei bezne. Înfrînează gîndurile 
mele rătăcitoare, spulberă ispitele care năvălesc 
asupra cugetului meu. Luptă cu toată puterea, în 
numele meu, alungă fiara - vreau să spun focul 
poftelor pîrjohtoare -, ca pacea să se întemeieze pe 
tăria ta ( Ps 121, 7) şi mulţimea laudelor tale să se 
înalţe în lăcaşul cel sfînt - adică într-o conştiinţă 
curată. Porunceşte Tu vîrtejului şi furtunii; spune 
Tu talazurilor - Staţi; şi viforului: - Nu sufla; şi se 
va face linişte mare. 

9. Trimite lumina ta şi adevărul (Ps 42, 3), ca 
să strălucească asupra întregului pămînt: căci un 
pămînt sterp şi pustiu rămîn, dacă nu primesc ro¬ 
uă luminilor tale. Revarsă harul tău de sus, spală 
inima mea cu stropii veniţi din cer; deschide zăga¬ 
zurile tale, revarsă asupra ţărînii uscate darul 

apei, ca glia să rodească belşug de bunătate. înal¬ 
ţă cugetul meu împovărat de jugul atîtor păcate şi 
trage către înalt toate dorinţele mele, ca, atingînd 
o dată dulceaţa fericirii cereşti, să nu mai simtă 
decît dezgust pentru cele pămînteşti. 

10. Scapă-mă şi smulge-mă din braţele orică¬ 
ror alintări trecătoare, venite din partea făpturi¬ 
lor, căci nimic pe lume nu poate stinge şi alina do¬ 
rinţa mea arzătoare. Leagă-mă de tine prin legă¬ 
tura strînsă a dragostei, căci Tu singur poţi îndes¬ 
tula pe cel ce te iubeşte, şi, în afara ta, zadarnice 
şi amăgitoare rămîn toate. 


Capitolul XXIV 

PĂZEŞTE-TE DE A ISCODI ŞI JUDECA VIAŢA 
CELORLALŢI 

1. Fiul meu, fereşte-te de urîtul nărav de a te 
amesteca în cele ce nu te privesc şi nu-ţi bate ca¬ 
pul cu griji deşarte. Ce-ţi pasă de una şi de alta? 
Tu urmează-măpe mine (In 21, 22). Ce te priveşte 
dacă cutare e aşa sau altminteri; dacă cutare face 
aşa şi pe dincolo, sau vorbeşte ba una, ba alta? Nu 
vei avea de dat socoteală pentru alţii, ci pentru ti¬ 
ne doar. Prin urmare, de ce să te amesteci? Iată, 
eu le ştiu şi le cunosc pe toate, şi nimic din ceea ce 

se petrece sub soare nu-mi scapă; eu văd ce ştie, ce 
gîndeşte, ce vrea şi încotro tînjeşte fiecare. Aces¬ 
tea toate, aşadar, mă privesc numai pe mine; cît 
despre tine, vezi-ţi de ale tale în bună pace şi la- 
să-1 pe cel ce se amestecă să-şi bată capul, să se 
zbuciume cît pofteşte. Asupra lui se întoarce negre¬ 
şit tot ceea ce ar face sau ar spune, căci iată, ni¬ 
mic nu-mi scapă. 

2. Nu alerga după oblăduirea numelor cu vază 
şi trecere, nici după prieteşuguri cu ghiotura, nici 
după semne de iubire osebită din partea oameni¬ 
lor. Toate acestea buimăcesc şi zăpăcesc cugetul, 
aruncînd asupra inimii umbră şi întunecare. Bucu¬ 
ros ţi-aş împărtăşi din cuvintele mele şi ţi-aş des¬ 
coperi taine ascunse, dacă ai aştepta, cu rîvnă în 
suflet, să mă ivesc lîngă tine şi mi-ai deschide uşa 
inimii tale. Fii gata mereu, de strajă în rugăciune, 
şi smereşte-te în toate. 


Capitolul XXV 

ÎN CE STĂ PACEA TRAINICĂ A INIMII ŞI 
ADEVĂRATA PROPĂŞIRE LĂUNTRICĂ 

1. Fiul meu, nu uita de cuvintele mele: Pacea 
mea v-o las vouă, pacea mea o dau vouă; nu aşa 
cum v-o dă lumea v-o dau vouă (In 14, 27). Toţi îşi 

doresc tihna şi pacea, dar nu toţi se îngrijesc de ce¬ 
le ce ţin de pacea adevărată. De pacea mea se bu¬ 
cură cei umili şi cu inima blajină. De pacea mea te 
vei bucura deprinzînd îndelunga răbdare. Ascul- 
tînd glasul meu şi urmînd poruncile sale, te vei 
pu-tea bucura de belşug de pace. 

2. Ce să fac, aşadar? 

3. în orice împrejurare supraveghează-ţi fap¬ 
tele şi cuvintele şi caută să-ţi călăuzeşti toate gîn- 
durile şi intenţiile astfel încît mie singur să-mi faci 
plăcere, iar în afară de mine să nu-ţi doreşti şi să 
nu cauţi nimic. Cît priveşte vorbele şi faptele celor¬ 
lalţi, nu te grăbi niciodată cu judecăţi nesăbuite 
şi nu te amesteca niciodată în lucruri şi treburi ce 
nu te privesc; astfel făcînd, aproape cu neputinţă 
va fi să-ţi pierzi vreodată liniştea. Dar a nu resim¬ 
ţi niciodată nici un fel de tulburare, a nu fi atins 
de nici un fel de amărăciune a inimii sau neplăce¬ 
re a trupului, acestea nu ţin de timpul trecător al 
acestei vieţi, ci de zestrea păcii şi liniştii eterne. 
Prin urmare, nu te grăbi să crezi că ai găsit cum¬ 
va adevărata pace, doar pentru faptul că nu te 
simţi, vremelnic, împovărat de nici un necaz; nu-ţi 
închipui că totul merge bine, doar pentru făptui că 
nu întîmpini nici o potrivnicie; nu crede că toate 
sînt desăvîrşite, doar pentru că s-au întîmplat să- 
ţi meargă strună, aşa cum ţi-ai dorit. Ar fi de 
asemenea greşit să socoteşti că ai avea de ce să te 

lauzi sau să te crezi iubit într-un chip aparte, doar 
pentru făptui că evlavia ţi-a fost uşoară şi dulce: 
într-adevăr nu acestea sînt dovezile adevăratului 
om virtuos, nu în ele stă chezăşia propăşirii şi de- 
săvîrşirii. 

4. Dar în ce, Doamne? 

5. în lăsarea pe mîna lui Dumnezeu, încredin- 
ţîndu-te voinţei sale cu totul şi din toată inima; 
nerîvnind la ale tale nici mici nici mari, nici pe pă- 
mînt, nici pentru veşnicie; astfel încît să poţi rămî- 
ne netulburat la faţă, la bine şi la rău, mulţumind 
lui Dumnezeu pururi, păstrîndu-ţi cumpătul, orice 
s-ar întîmpla. Dacă te vei arăta atît de puternic şi 
de neclintit în nădejde încît, chiar lipsit de mîngî- 
ierea lăuntrică, să-ţi oţeleşti inima pentru a face 
faţă la suferinţe mai mari încă; dacă nu vei căuta 
dezvinovăţiri, cum că nu s-ar cădea ca tocmai tu 
să suferi atîta; dacă, dimpotrivă, îmi vei da mie 
întotdeauna dreptate, lăudîndu-mă pentru toate 
hotărîrile mele - atunci se va putea spune, şi pe 
drept cuvînt, că ai păşit cu adevărat pe calea si¬ 
gură a păcii şi nu va fi nici o îndoială că te vei bu¬ 
cura de vederea feţei mele. în cele din urmă, dacă 
vei ajunge la lepădarea de sine perfectă, fii încre¬ 
dinţat că te vei bucura de pace bună şi netulbura¬ 
tă, pe cît e cu putinţă omului să guste pe acest 
pămînt. 

Capitolul XXVI 


DARUL NEPREŢUIT AL LIBERTĂŢII 
INTERIOARE, PENTRU A CĂRUI DOBÎNDIRE 
RUGĂCIUNEA E MAI DE FOLOS DECÎT 
CITIREA DIN CĂRŢI 

1. Doamne, este adevărat, îndatorirea omului 
care tinde la desăvîrşire este să nu slăbească ni¬ 
ciodată veghea sufletului său pentru cele de sus: 
apăsat de povara multor griji, să-şi ducă totuşi zi¬ 
lele ca şi cînd nimic nu l-ar împovăra; nu însă cu 
nesimţire, ci prin marele dar al libertăţii lăuntri¬ 
ce, adică dezlipit de orice legătură nesăbuită faţă 
de făpturi. 

2. Te rog cu toată stăruinţa, bunul meu Dum¬ 
nezeu, apără-mă de grijile acestei vieţi trecătoare; 
fă să nu mă las prins în cursele ei; fereşte-mă de 
prea mare îngăduinţă faţă de nevoile trupului, ca 
să nu cad în mrejele plăcerii; izbăveşte-mă de ori¬ 
ce piedică sufletească, încît să nu mă las abătut 
de amărăciune şi să cad. Nu-i vorba de acele lu¬ 
cruri la care rîvneşte cu toată înfocarea deşertă¬ 
ciunea lumii, ci de acele ponoase care, prin blestem 
şi obştească osîndă, apasă ca un jug asupra sufle¬ 
tului slujitorului tău, împiedicîndu-1 să păşească 
aşa cum şi-ar dori, în fiecare clipă, pe calea liber¬ 
tăţii spiritului. 

3. O, Dumnezeul meu, nespus de bun şi plin 
de iubire, întoarce-mi în amărăciune orice mîngîie- 
re trupească, ce stă şi mă stinghereşte, împiedi- 
cîndu-mă de la îndrăgirea celor eterne; acele lu¬ 
cruri care îmi întind, amăgitoare, ispita unor des¬ 
fătări de o clipă, ca să mă tragă la rău. Fă, 
Doamne, să nu mă las biruit de carne şi sînge, să 
nu mă las amăgit de slava lumii iute-trecătoare, 
să nu mă las prins în laţul plin de vicleşug al dia¬ 
volului. Dă-mi tăria să mă împotrivesc, dă-mi 
răbdarea de a îndura, statornicia de a ţine drumul 
pînă la capăt. în locul tuturor alintărilor lumii, 
dăruieşte-mi dulceaţa fără seamăn a Spiritului 
tău şi în locul iubirii trupeşti, dă-mi dragoste 
pentru numele tău. 

4. Căci iată, hrana, băutura, îmbrăcămintea 
şi celelalte bunuri trebuincioase trupului ca un 
reazem, apasă totuşi ca o povară asupra sufletului 
înfocat de rîvnă. Dă-mi harul de a mă putea folosi 
de aceste uşurări cu toată cumpătarea şi să nu mă 
leg de nici una prin dorinţe neînfrînate. Nu-i 
îngăduit să lepăd toate acestea, căci firea îşi cere 
micul ei drept la viaţă; dar a rîvni la lucruri de 
prisos, dătătoare de prea mare plăcere, nu-i în¬ 
găduit de sfînta lege: altminteri, trupul s-ar obrăz¬ 
nici, răzvrătindu-se împotriva sufletului. Ţinînd 
cumpăna între aceste două căi, mîna ta să mă 

călăuzească şi să mă îndrume, ca nimic din cale 
afară să nu săvîrşesc. 


Capitolul XXVII 

IUBIREA DE SINE E O MARE FRÎNĂ 
ÎN CALEA SPRE DOBÎNDIREA 
CELUI MAI ÎNALT BINE 

1. Fiul meu, pentru a cîştiga totul, jertfeşte 
totul, neoprind pentru tine nimic. Să ştii bine că 
iubirea de sine e lucrul cel mai vătămător dintre 
toate. După felul cum ţii la ceva sau tînjeşti după 
vreun lucru, lucrul acela te va robi în parte sau cu 
totul. Dacă iubirea ta va fi curată, limpede, bine 
cumpănită, nu vei ajunge niciodată robul lucruri¬ 
lor. Nu rîvni la ceea ce nu se cade să dobîndeşti; 
nu dobîndi ceea ce ţi-ar putea împiedica ori stîn- 
jeni libertatea lăuntrică. De ce, prin urmare, şo¬ 
văi? Dăruieşte-te mie cu totul, din adîncul inimii 
tale, cu tot ce ţi-ai putea dori să dobîndeşti vreo¬ 
dată. 

2. Pentru ce te macini în zadarnică întristare? 
De ce te zbuciumi cu griji de prisos? Lasă-te cu to¬ 
tul în voia mea şi nu vei suferi nici un fel de vătă¬ 
mare. Dacă umbli ba după una, ba după alta, da¬ 
că ţii să fii ba aici, ba acolo, gîndindu-te cum o 

să-ţi fie mai bine şi mai plăcut, nu vei gusta nicio¬ 
dată liniştea, şi niciodată nu vei fi scutit de fră- 
mîntări şi de teamă; nimic pe lume nu-i fără cu¬ 
sur şi în orice loc te-ai afla, se va găsi şi cine să ţi 
se pună împotrivă. 

3. Nu te vei pricopsi niciodată dobîndind bu¬ 
nuri dinafară, pe care mereu să le înmulţeşti cu 
nemiluita; mai curînd dispreţuieşte asemenea lu¬ 
cruri, retează legăturile tale cu ele, pliveşte bine 
inima ta. Nu doar de bani ori de avere, ci şi de pof¬ 
ta de a fi proslăvit, de gustul laudelor deşarte şi al 
tuturor acelor lucruri care trec şi se duc, o dată cu 
lumea. Prea puţin îţi prieşte, prea puţin reazem îţi 
dă locul unde te afli, dacă lipseşte spiritul şi rîvna; 
iar mult căutata pace a sufletului va fi şubredă şi 
vremelnică, dacă starea inimii tale va fi lipsită de 
adevărata ei temelie - adică de mine; locurile le 
poţi schimba, dar nu vei deveni mai bun şi mai 
vrednic pentru aceasta. O dată ivit prilejul, şi o 
dată primită ispita, vei da iarăşi de lucrul de care 
ai fugit, şi mai rău încă. 

Rugăciune pentru curăţirea inimii şi dobîndirea 
înţelepciunii cereşti 

4. întăreşte-mă, Doamne, prin harul Duhului 
Sfînt. Dă tărie omului lăuntric din mine şi scapă 
inima mea de orice îngrijorare fără rost şi de orice 
spaimă; fă să nu mă las ademenit de feluritele 

dorinţe şi pofte ce mă trag ba la lucruri fără nici 
un preţ, ba la altele scumpe: fără să le pot vedea 
pe toate drept ceea ce sînt, ca vremelnice şi trecă¬ 
toare, şi pe mine însumi, trecător la rîndul meu, o 
dată cu ele: căci nimic nu-i stătător sub soare, toate 
sînt amăgire şi întristare pentru suflet. O, cît este 
de înţelept cel ce judecă astfel! 

5. Dă-mi, Doamne, înţelepciunea cerească, fă 
să pot învăţa să te caut şi să te găsesc pe tine mai 
înainte de orice; mai presus de toate să te ştiu 
gusta şi iubi; pe toate celelalte, după rosturile 
înţelepciunii tale, aşa precum sînt, să le înţeleg. 
Dă-mi cuminţenia de a ocoli vicleşugul linguşirilor 
şi de a răbda cu tărie toată împotrivirea: căci ma¬ 
re înţelepciune este să nu-şi lase omul inima tul¬ 
burată de larma cuvintelor, să nu-şi lase urechea 
pradă încîntării Sirenelor: doar astfel, pe cărarea 
deschisă, pasul omului poate înainta în siguranţă. 


Capitolul XXVIII 

ÎMPOTRIVA LIMBILOR CLEVETITOARE 

1. Fiul meu, nu pune la inimă dacă unii au 
despre tine păreri rele, sau dacă vorbesc despre ti¬ 
ne aşa cum nu-ţi place. Se cuvine să ai tu însuţi 
despre tine o părere şi mai rea, socotindu-te mai 

plin de scăderi şi de metehne decît toţi ceilalţi. Du- 
cînd o viaţă lăuntrică, prea puţin o să-ţi pese de 
vorbele aruncate în vînt. Căci nu mică-i cuminţe¬ 
nia celui ce ştie să tacă la vreme rea şi de amără¬ 
ciune, întorcîndu-şi atunci inima către mine, fără 
să se sinchisească şi fără să se lase tulburat de 
judecăţile oamenilor. 

2. Pacea sufletului tău să nu depindă de gura 
lumii: şi dacă te-ar vorbi de bine, şi dacă te-ar vor¬ 
bi de rău, tu tot acelaşi om rămîi, fără nici o 
schimbare. Unde-i adevărata pace şi unde-i adevă¬ 
rata glorie? Oare nu la mine se găsesc acestea? 
Tocmai de aceea, cel ce nu ţine să facă pe plac oa¬ 
menilor, nici nu se teme de a le displace, acela se 
va bucura de multă pace. Intr-adevăr, din iubirea 
fără frîu şi din teama fără rost se naşte toată tul¬ 
burarea şi frămîntarea inimii omeneşti şi toată 
buimăcirea minţii. 


Capitolul XXIX 

DUMNEZEU TREBUIE CHEMAT 
ÎNTR-AJUTOR ŞI BINECUVÎNTAT 
ÎN TOATE CLIPELE DE CUMPĂNĂ 

1. Fie numele tău binecuvîntat în veac, Doam¬ 
ne {Iov 3, 23), pentru că ai vrut să mă încerci prin 

această ispită. Dacă nu pot fugi de ea, pot şi tre¬ 
buie să fug la tine după ajutor, ca răul să fie în¬ 
tors în bine. Doamne, iată, trec prin clipe de amă¬ 
răciune şi inimii mele nu-i este bine: mă zbat din 
greu sub pintenul de foc al patimii rele. Ce aş pu¬ 
tea să spun acum, Părintele meu iubit? Sînt prins 
la strîmtorare ca într-un cleşte. Izbăveşte-mă de 
ceasul acesta! Dar pentru aceasta am venit în cea¬ 
sul acesta (In 12, 27), ca Tu să fii lăudat, eu să fiu 
umilit şi, prin harul tău, izbăvit. Indură-te, Doam¬ 
ne, şi izbăveşte-mă (Ps 32, 14), căci sînt neajutorat 
şi sărac: pe unde s-o apuc fără tine? Dă-mi, 
Doamne, răbdare, şi de astă dată. Ajută-mă, 
Dumnezeul meu, şi nu mă voi teme de nimic, oricît 
de mari ar fi poverile şi jugul care mă apasă. 

2. Şi ce-aş mai putea spune în această împre¬ 
jurare? Doamne, facă-se voia ta (Mt 6, 10; 25, 42). 
Pe drept mă aflu trecut prin încercări şi prin amă¬ 
răciune. Intr-adevăr, mi se cade să îndur - măcar 
de-aş îndura cu răbdare -, pînă cînd acest vifor 
rău va trece şi cerul se va însenina din nou! Puter¬ 
nică şi preaputernică e mîna ta - ea poate lua de la 
mine pînă şi pacostea acestei ispite, îi poate do¬ 
moli puterea, să nu cad - aşa cum şi mai înainte ai 
făcut, Dumnezeul meu, atît de bun şi milostiv cu 
mine. Cu cît mie mi-e mai grea, cu atît îţi este ţie 
mai uşoară: schimbarea dreptei celui Preaînalt 
(Ps 76, 10). 

Capitolul XXX 


SĂ CEREM AJUTORUL LUI DUMNEZEU, 
AŞTEPTÎND CU ÎNCREDERE RECĂPĂTAREA 
HARULUI PIERDUT 

1. Fiul meu, Eu sînt Domnul care dau tărie în 
ziua amărăciunii (Nahum 1, 7). Nu te sfii să vii la 
mine, ori de cîte ori te vei afla la strîmtorare. Ceea 
ce stînjeneşte cel mai mult primirea mîngîierii ce¬ 
reşti e faptul că nu te grăbeşti cu rugăciunea. în- 
tr-adevăr, mai înainte să-mi cazi mie în genunchi, 
încerci ici şi colo, alte alinări, uşurare în lucruri 
din afară, şi toate fără rost; pînă cînd înţelegi că 
Eu sînt cel ce izbăveşte pe cei ce-şi pun nădejdea 
în mine, şi că, în afara mea, nu este ajutor puter¬ 
nic, nici povaţă bună, nici tămăduire temeinică. 
Iar după ce sufletul îşi revine, după furtună, în- 
tremează-te în lumina îndurării mele, căci sînt 
alături de tine (zice Domnul), gata nu numai să 
refac totul în întregime, dar din belşug să adaug şi 
prisos, pe deasupra. 

2. Doar nu-ţi închipui că ar fi ceva cu neputin¬ 
ţă pentru mine, sau că m-aş putea asemui cu cei 
ce zic una şi fac alta. Unde ţi-este credinţa? Fii 
stăruitor şi tare. Fii răbdător şi dîrz: alinarea va 
veni la timpul potrivit. Aşteaptă-mă, nu te îndoi, 
căci iată, vin. Şi Eu însumi voi fi tămăduirea ta. 

Ceea ce te îndurerează e ispita; spaima fără prici¬ 
nă e ceea ce te înfricoşează. Dar ce rost are să fii 
frămîntat de cele viitoare? doar pentru a adăuga 
tristeţe peste tristeţe? Ajunge zilei răutatea ei (Mt 
6, 34). Zadarnic şi fără rost e să te tulburi sau să te 
bucuri pentru lucruri ce vor să se întîmple în vi¬ 
itor: căci poate nu se vor întîmpla niciodată. 

3. E lucru firesc ca omul să se lase ademenit 
de închipuire, dar este semnul sufletului slab să se 
lase prins prea lesne în capcana de amăgiri a vrăj¬ 
maşului. Pentru duşman e totuna dacă ademeni¬ 
rea şi nălucirea au vreun temei adevărat, sau sînt 
scornire curată; dacă te prinde în mreji şi te trîn- 
teşte la pămînt amăgindu-te cu lucruri de bine, 
sau dacă te înşeală cu groaza de cele viitoare. Cre¬ 
de în mine şi nu te îndoi de oblăduirea mea. A- 
tunci cînd ţi se pare că eşti departe de mine, de¬ 
seori se întîmplă să fiu chiar mai aproape ca 
niciodată. Cînd te vezi cu totul pierdut, deseori 
eşti tocmai aproape de a dobîndi vrednicii de sea¬ 
mă. Totul nu-i pierdut numai fiindcă ţi se întîm¬ 
plă un lucru potrivnic. Nu trebuie să judeci lucru¬ 
rile după părerea unei clipe, şi nici să te laşi abă¬ 
tut de povara unei greutăţi, oricare ar fi ea, ca şi 
cînd s-ar fi stins orice licărire de nădejde. 

4. Nu te socoti pradă părăsirii, chiar dacă, 
pentru un timp, îţi trimit, cînd şi cînd, o încercare, 
ori dacă îţi lipsesc vremelnic inima de mult dorita 

mîngîiere; nu altul este drumul care duce la împă¬ 
răţia cerurilor. Şi, fără îndoială, ţie - ca şi tuturor 
slujitorilor mei - îţi este mai de folos să te oţeleşti 
înfruntînd potrivniciile, decît, huzurind fără griji, 
să-ţi meargă toate după placul inimii. Eu văd pî- 
nă în adînc toate gîndurile omului: prielnic pentru 
mîntuirea ta este să fii, din cînd în cînd, lăsat şi 
fără dezmierdare şi alinare; ca nu care cumva să te 
încumeţi să gîndeşti lucruri mari despre tine, 
lăudîndu-te cu isprăvile săvîrşite şi cu ceea ce nu-i 
al tău. Orice am dat pot lua şi înapoi; şi tot ce am 
luat pot înapoia cînd vreau. 

5. Ori de cîte ori dau, al meu e darul; ori de cî- 
te ori iau îndărăt, nu dintr-ale tale iau: căci a mea 
e toată dăruirea bună şi tot darul desăvîrşit (Iac 1, 
17). Dacă încredinţez umerilor tăi jugul vreunei 
poveri sau al împotrivirii, nu cîrti, nu te întuneca 
şi nu pune la inimă; pe loc aş putea să ridic apă¬ 
sarea oricărei greutăţi, prefăcînd sarcina ta în bu¬ 
curie. Sînt însă drept, iar tu îmi datorezi recunoş¬ 
tinţă multă, tocmai pentru că săvîrşesc ceea ce 
săvîrşesc în tine. 

6. Judecind drept şi potrivit cu adevărul, n-ar 
trebui niciodată să te laşi copleşit de întristare 
atunci cînd ai de înfruntat o greutate, ba dimpotri¬ 
vă, ar trebui să te bucuri şi să-mi mulţumeşti: 
mai mult, s-ar cădea să te bucuri văzînd că nu te 
cruţ şi te călesc prin suferinţă. Precum m-a iubit 

pe mine Tatăl şi Eu vă iubesc pe voi (In 15, 9), am 
spus ucenicilor mei: nu i-am trimis, iată, la bucurii 
vremelnice, ci la luptă aspră; nu la onoruri, ci la 
sudalme şi dispreţ; nu la huzur, ci la caznă; nu la 
odihnă, ci la strînsul unui belşug de roade prin 
răbdare. Ţine bine minte, fiul meu, aceste cuvinte. 


Capitolul XXXI 

DOAR TRECÎND DINCOLO ŞI MAI PRESUS 
DE ORICE FĂPTURĂ SUFLETUL ÎŞI POATE 
GĂSI ZIDITORUL 

1. Doamne, de cit har aş avea nevoie ca să pot 
străbate pînă acolo unde nici o făptură să nu mai 
fie în calea mea o piedică! într-adevăr, cît timp ul¬ 
timul fleac e gata să mă ţină locului, cum aş pu¬ 
tea să-mi iau nestînjenit zborul către tine? Pe 
drept rîvnea psalmistul: Cine-mi va da mie aripi 
de porumbel, şi voi zbura şi mă voi odihni (Ps 54, 
7)?! Ce poate fi mai limpede şi mai paşnic decît lu¬ 
mina unui ochi lipsit de orice vicleşug? Şi ce-ar pu¬ 
tea fi mai slobod de încătuşare decît inima celui 
care nu pofteşte la nimica pămîntesc? Iată de ce 
omul trebuie să treacă dincolo de făptură, dezli- 
pindu-se chiar şi de sine însuşi cu totul; să poată 
sta cu sufletul la înălţime, în acel loc de unde să 

se poată singur convinge că Ziditorul a toată făp¬ 
tura nu suferă asemănare cu nimeni. Cine nu se 
leapădă de toată făptura, n-are cum să-şi înalţe 
mintea nestînjenit spre cele dumnezeieşti. Nu alta 
e pricina pentru care atît de rar se întîlnesc suflete 
cu adevărat contemplative: căci puţini sînt cei în 
stare să se dezlipească cu totul de lucrurile şi fiin¬ 
ţele pieritoare. 

2. E nevoie pentru aceasta de un har deosebit 
de mare, înălţînd sufletul, răpindu-1 cumva mai 
presus de sine. Dacă, însă, omul nu-i ridicat sufle¬ 
teşte, dezrobit de legăturile sale cu toate creaturile 
şi unit întru totul cu Dumnezeu, oricît de multe ar 
şti şi oricît de multe ar avea, toate sînt fără rost 
şi fără preţ. Va fi mereu neisprăvit şi mărunt o- 
mul care-şi închipuie că vreun lucru sau fiinţă pot 
fi mari cu adevărat, în afara unicului bine, nemăr¬ 
ginit şi etern. 

Intr-adevăr tot ce nu este Dumnezeu nu în¬ 
seamnă nimic şi trebuie socotit drept nimic. Şi es¬ 
te o mare deosebire între înţelepciunea celui evla¬ 
vios, curat la suflet şi la inimă, şi învăţătura de 
carte dobîndită de la alţii prin citire şi studiu. Cu 
mult mai nobilă e învăţătura care purcede de sus, 
prin înrîurire dumnezeiască, decît aceea dobîndită 
prin osteneli şi truda voinţei omeneşti. 

3. Mulţi sînt cei ce ar dori să ducă o viaţă con¬ 
templativă, dar iată, cei mai mulţi sînt prea puţin 

dornici să pună mina şi să trudească pe calea ce 
duce într-acolo. O altă mare piedică e făptui că 
mulţi se opresc la semnele şi lucrurile ce incintă 
simţurile, şi că prea puţini se sinchisesc de vir¬ 
tutea înfrînării desăvîrşite. Mă întreb ce se in¬ 
tim plă, ce duh ne mînă, şi la ce jinduim, în fapt, 
noi cei ce ducem, aşa cum s-ar părea, o viaţă spi¬ 
rituală: căci prea mult ne frămîntă şi prea mare 
îngrijorare ne dau cele trecătoare şi lipsite de în¬ 
semnătate, în vreme ce pentru cele ce privesc su¬ 
fletul abia dacă mai avem timp, cînd şi cînd, să ne 
reculegem cu adevărat mintea şi cugetul. 

4. Ce păcat şi ce durere să vezi cum, după un 
dram de reculegere, abia aşteptăm să ne putem ri¬ 
sipi în afară, fără ca măcar să ne cercetăm cuge¬ 
tul, cumpănind cu luare aminte faptele noastre! 
Nu ne dăm seama unde îşi au cu adevărat izvorul 
simţirile şi pornirile noastre, nu deplîngem rău¬ 
tatea imboldurilor care ne stîrnesc şi ne mînă. 
Căci tot trupul s-a abătut din calea lui (Gen 6, 12) 
şi, iată, cum se ştie, a urmat potopul. Întrucît mai 
toate pornirile noastre lăuntrice sînt pătate de o 
asemenea stricăciune, urmează că şi faptele porni¬ 
te din această rădăcină sînt, la rîndul lor, atinse de 
una şi aceeaşi prihană, ceea ce învederează şu- 
breze'nia şi bicisnicia inimii noastre. Din suflet cu¬ 
rat purced roadele vieţii drepte. 

5. Mereu ne punem întrebarea cîte fapte anu¬ 
me a săvîrşit sau îndeplinit cutare sau cutare; nu 
ne întrebăm însă de loc în ce spirit şi din ce vir¬ 
tute au izvorît faptele celuilalt. Vrem mereu să 
ştim dacă omul se arată a fi puternic, bogat, chi¬ 
peş, destoinic sau dacă se pricepe să scrie bine, să 
rînte bine, să lucreze bine; dimpotrivă, dacă sufle¬ 
tul lui e sărac dar curat, dacă omul e răbdător şi 
hlînd la inimă, dacă-i evlavios şi recules, acestea 
toate sînt întrebări care, de cele mai multe ori, nu 
se pun. Ochiul priveşte doar faţa din afară a omu¬ 
lui; harul, dimpotrivă, se întoarce către cele din 
lăuntru. Cel dinţii cade adesea pradă uşoară amă¬ 
girii; cel din urmă pune şi sădeşte nădejdea omu¬ 
lui în Dumnezeu, ca nici o ademenire să nu-1 bi¬ 
ruie. 


Capitolul XXXII 

DESPRE JERTFIREA DE SINE 
ŞI RĂSTIGNIREA POFTELOR 

1. Fiul meu, nu vei putea fi dezrobit cu totul 
din lanţuri decît tăgăduindu-te cu totul pe tine 
însuţi. Trăiesc, într-adevăr, în lanţuri toţi cei ce 
şi-au agonisit averi, toţi cei ce se iubesc pe sine, 
nesăţioşii, scotocitorii, toţi cei ce nu cunosc 
astîmpărul, toţi cei ce caută să-şi aştearnă cit mai 

bine tihna şi care nu se sinchisesc de dorinţele lui 
Cristos; la fel, toţi cei ce nu obosesc să urzească şi 
să zidească lucrări ce nu vor sta niciodată în pi¬ 
cioare. Căci se va nărui şi va pieri fără urmă tot 
ceea ce nu vine de la Dumnezeu. Ţine minte aceste 
cuvinte, pe cît de scurte, pe atît de pline de miez: 
întoarce-ţi spatele de la toate, dezlipeşte-ţi inima 
de toate şi vei dobîndi totul; leapădă cu totul lăco¬ 
mia şi-ţi vei găsi liniştea. Cugetă, fă astfel şi ai să 
pricepi totul. 

2. Doamne, acesta nu-i lucru de o zi, nici jucă¬ 
rie de copil: în sîmburele acestor cuvinte se cuprin¬ 
de întreaga desăvîrşire a unei vieţi cu totul con¬ 
sfinţită ţie. 

3. Fiul meu, nu trebuie să dai îndărăt, nici să 
te pierzi cu firea aflînd despre această cale a desă- 
vîrşirii: ci, dimpotrivă, să te simţi îndemnat să te 
depăşeşti pe tine sau - măcar în suflet - să tînjeşti 
după atingerea acestui ţel. Măcar de-ai apuca 
această cale şi ai înainta pe ea pînă într-acolo în- 
cît să nu te mai iubeşti pe tine, ci să stai pururi 
gata pentru poruncile mele, ascultător faţă de cel 
pe care ţi l-am rînduit părinte duhovnicesc! Atunci 
abia mi-ai fi pe plac cu totul, iar zilele tale s-ar 
scurge în voie bună şi pace. Mai ai atît de multe 
lucruri de care să te dezlipeşti şi, dacă nu te vei 
lepăda cu totul de ele pentru mine, nu vei putea 
dobîndi ceea ce îmi ceri. Te povăţuiesc să cumperi 

de la mine aur lămurit în foc ca să te îmbogăţeşti 
C Ap 3, 18) - cu alte cuvinte, înţelepciune cerească 
în stare să covîrşească toate mărunţişurile fără 
preţ şi lipsite de însemnătate. Lasă la o parte cu¬ 
minţenia pămîntească şi tot ceea ce măguleşte 
mintea omului şi simţurile sale. Trebuie aşadar să 
te scuturi cu totul de fleacurile ce-s socotite de 
preţ şi de mare însemnătate în ochii lumii şi, în 
schimb, să dobîndeşti ceea ce, în ochii oamenilor, 
e fără de valoare: căci această înţelepciune cereas¬ 
că li se pare multora lucru mărunt şi fără însem¬ 
nătate, dat uitării aproape cu desăvîrşire, deşi 
adevărata comoară a cuminţeniei se cuprinde aici, 
în virtutea ce nu se caută pe sine şi nu ţine să se 
facă preţuită pe pămînt. Mulţi o laudă din gură, 
dar o tăgăduiesc şi o dezmint prin purtările vieţii 
lor. Dar ea este tocmai mărgăritarul de preţ, as¬ 
cuns privirii multora. 


Capitolul XXXIII 

INIMA FIIND NESTATORNICĂ, 

SĂ NE ADUNĂM GÎNDUL LA DUMNEZEU, 
SINGURUL NOSTRU ROST DE PE URMĂ 

1. Fiul meu, nu te încrede în pornirile inimii 
tale, care te trag ba într-o parte, ba în cealaltă. Cît 

timp vei trăi, vei fi supus acestei nestatornicii, 
chiar fără de voia ta: vei fi cînd vesel, cînd mîhnit, 
cînd împăcat, cînd tulburat, cînd evlavios, cînd lip¬ 
sit de rîvna evlaviei, cînd sîrguincios, cînd leneş, 
cînd chibzuit şi temeinic, cînd uşuratic. Dimpotri¬ 
vă, deasupra tuturor nestatomiciilor stă sufletul 
celui înţelept şi învăţat cu duhul: el nu ia seama 
la ceea ce i se pare că simte, sau dincotro bate vîn- 
tul şovăielilor, ci un singur lucru e ţinta gîndurilor 
sale: ţelul însuşi mult dorit şi îndatoririle legate 
de atingerea lui. Astfel, omul se păstrează neclintit 
şi statornic, cu ochiul minţii limpede îndreptat, 
fără greş, către mine. 

2. Cu cît acest ochi al minţii va fi mai limpede, 
cu atît mai statornică va fi cîrma omului pe tala¬ 
zurile vieţii, bătute de furtuni. Dar lumina acestui 
ochi al dreptelor intenţii este, la mulţi, întunecată: 
căci privirea întîrzie şi zăboveşte bucuros asupra 
multor fleacuri care, nu fără plăcere, se ivesc în 
cale. Intr-adevăr, rar se întîmplă să fie cineva cu 
totul scutit de sămînţa rea a căutării de sine. Ast¬ 
fel se întîmplă şi cu iudeii din vechime, cei care se 
apropiau de Marta şi de Maria, nu pentru Isus 
doar, ci ca să-l vadă pe Lazăr {In 12, 9). Privirea 
şi intenţia ochiului lăuntric se cad păstrate curate 
şi neîntinate, să fie gîndul omului drept şi cinstit, 
înălţat mai presus de toate lucrurile mărunte ale 

vieţii, şi să mă aibă pe mine drept singură, ulti¬ 
mă ţintă. 


Capitolul XXXIV 

CEL CE IUBEŞTE, SE BUCURĂ DE 
DUMNEZEU MAI PRESUS DE TOATE 
BUNĂTĂŢILE PĂMÎNTULUI 

1. Dumnezeul meu, adică tot ceea ce am mai 
scump pe lume! Ce mi-aş putea dori mai mult? Ce 
fericire mai mare aş putea rîvni? O, ce vorbă dulce 
şi plină de desfătare, nu însă pentru cel ce îndră¬ 
geşte lumea şi cele ce se cuprind în ea, ci doar pen¬ 
tru iubitorul Cuvîntului. Dumnezeul meu, adică 
totul. Celui care ştie să-l înţeleagă, Cuvîntul aces¬ 
ta îi este de ajuns; celui care iubeşte, îngînarea lui 
e o desfătare. Intr-adevăr, ajunge să fii lîngă mi¬ 
ne, că toate se prefac în plăcere; dacă, dimpotrivă, 
Tu lipseşti, totul devine searbăd. Tu dai pace ini¬ 
mii, Tu împărtăşeşti odihnă şi tihnă fără mar¬ 
gini, Tu eşti sărbătoarea inimii. Tu faci ca, mulţu- 
mindu-ne de toate, să te binecuvîntăm întru toate, 
în afară de tine, nimic nu poate să ne mulţumeas¬ 
că multă vreme; ca ceva să fie plăcut şi desfătător 
e nevoie de darul şi sarea înţelepciunii tale. 

2. Poate oare ceva să nu placă celui care te iu¬ 
beşte? Cit despre cel care nu te-ar iubi pe tine, ar 
putea oare ceva să-l desfete şi să-l mulţumească 
cu adevărat? Căci cei ce nu află plăcere decît în 
înţelepciunea lumească, ori în poftele trupului, 
sînt lipsiţi, în fapt, de cuminţenie, de vreme ce 
sînt aşteptaţi la tot pasul de nenumărate amăgiri şi 
de zădărnicie, încheiate în cele din urmă prin moar¬ 
te. Dimpotrivă, cei ce păşesc pe urmele paşilor tăi - 

dispreţuind cele pămînteşti, răstignind poftele 
trupurilor lor -, cu adevărat înţelepţi se arată, căci 
de la năluciri deşarte se înalţă la adevăr şi de la 
carne la spirit. Unora ca aceştia le este dat să 
prindă cu adevărat gust pentru Dumnezeu şi toa-tă 
bunătatea făpturilor lui Dumnezeu s-o întoarcă în 
laudă şi mulţumire Ziditorului a toate. Intr-ade¬ 
văr, alt gust şi altă plăcere descoperă inima omu¬ 
lui în Ziditorul tuturor făpturilor; alt gust cu totul 
în fiinţa făpturilor: uriaşă, într-adevăr, e deosebi¬ 
rea dintre veşnicie şi timp, dintre lumina însăşi, 
necreată, şi lumina primită prin oglindire. 

3. O, lumină veşnică, înălţată mai presus de 
toate luminile create, trimite aurul razei tale să 
pătrundă ca un fulger adîncul cel mai ascuns al 
inimii mele. Spală-mă, umple-mă de voioşie, lă- 
mureşte-mă, însufleţeşte cugetul meu cu tăria da¬ 
rului tău, să pot rămîne nedespărţit de tine, în 
culmea fericirii. Cînd, Doamne, va suna ceasul 

mult dorit al desfătării, cînd, cu nesaţ, fiinţa ta va 
fi cu adevărat totul pentru mine? Cit timp nu se va 
întîmpla aceasta, nu voi cunoaşte nici bucurie 
deplină. Dar, din păcate, iată, ce durere: omul 
vechi îşi duce mai departe zilele în mine: nu-i cu 
desăvîrşire răstignit, nu-i cu desăvîrşire mort; în¬ 
că se răzvrăteşte şi cîrteşte împotriva spiritului, 
se războieşte mocnit, încercînd să scuture stăpîni- 
rea curată şi paşnică a sufletului. 

4. Tu însă, Domnul meu, cel ce stăpîneşti asu¬ 
pra puterilor mării şi potoleşti răzvrătirea talazu¬ 
rilor, vino în ajutorul meu! Spulberă-i pe cei ce mă 
împresoară cu luptă; zdrobeşte-i cu puterea braţu¬ 
lui tău, pururi neînfrînt. Arată-ţi, rogu-te, mărini¬ 
mia şi slava: căci în afara ta, Domnul şi Dumne¬ 
zeul meu, nu este pentru mine nici oblăduire, nici 
scăpare. 


Capitolul XXXV 

VIAŢA NOASTRĂ PE PĂMÎNT 
NU POATE FI SCUTITĂ DE ISPITE 

1. Fiul meu, nu vei fi niciodată la adăpost în 
viaţa aceasta, căci atîta timp cît vei trăi vei avea 
pururi nevoie de armele spiritului. Printre 
vrăjmaşi trece drumul zilelor tale şi vei fi lovit 
într-una, ba din dreapta, ba din stînga cărării tale. 

Aşadar, dacă nu iei asupra ta pavăza răbdării, nu 
vei putea mult timp să răzbeşti fără vătămare. 
Mai mult, dacă inima ta nu e puternic întemeiată 
în mine, dacă nu-ţi pui în gînd să fii pururi gata 
să suferi orice pentru mine, nu vei putea răzbi 
prin focul luptei şi nu te vei putea apropia de cu¬ 
nuna fericită a biruinţei. Iată de ce trebuie să-ţi 
croieşti drum vitejeşte prin toate piedicile, mergînd 
neabătut, cu bărbăţie, înainte, peste toate opreliş¬ 
tile. Intr-adevăr, cel ce înţelege să se oţelească 
pentru biruinţă va primi răsplata, iar cel ce prege¬ 
tă în trîndăvie va rămîne cu ponosul şi cu ruşinea. 

2. Dacă de pe acum, din această viaţă, îţi ca¬ 
uţi odihna şi tihna, cum oare crezi că ai să ajungi 
la tihna şi odihna de apoi? Nu-ţi pune în gînd să te 
aşezi pe huzur şi odihnă, ci, dimpotrivă, pe răb¬ 
dare multă. Adevărata pace s-o cauţi în cer, nu pe 
pămînt; n-o cerşi oamenilor, nici altor făpturi, ci 
caut-o la Dumnezeu singur. Pentru Dumnezeu să 
înduri bucuros orice: truda, de pildă, şi durerile, 
ispitele şi necazurile, îngrijorările şi lipsurile, bo¬ 
lile şi nedreptăţile, umilinţele, mustrările şi pone¬ 
gririle de tot felul. Acestea toate sînt de folos vir¬ 
tuţii: ele călesc pe ucenicul lui Cristos, şi ţes încet- 
încet, pentru el, cununa răsplăţii din ceruri. Răs¬ 
plata mea e fără de sfîrşit şi mărinimia mea e atît 
de mare, încît o dăruiesc pentru îndurarea unor 
cazne' trecătoare: răsplătesc cu slavă nesfîrşită 

îndurarea vremelnică a unor jigniri de o singură 
clipă. 

3. Cum ţi-ai putea închipui că vei avea parte, 
după voie, de mîngîiere sufletească necontenită, 
aici pe pămînt? Nici măcar sfinţii cei mari n-au 
avut parte de aşa ceva, ci prin amar de greutăţi şi 
de ispite, prin nenumărate vitregii au fost nevoiţi 
să răzbească. Dar au stat neclintiţi în răbdare, 
punîndu-şi încrederea mai mult în Dumnezeu decît 
în ei înşişi, convinşi fiind că nu pot fi puse în cum¬ 
pănă amărăciunile timpului de faţă, cu slava vi¬ 
itoare (Rom 8, 18). Ai vrea să dobîndeşti pe loc 
ceea ce mulţi alţii s-au străduit îndelung să ca¬ 
pete, vărsînd amar de lacrimi şi trecînd prin cazne 
grele? Stai în aşteptarea Domnului, poartă-te cu 
bărbăţie (Ps 36, 14), şi abia atunci vei fi oţelit şi 
puternic; nu şovăi, nu da bir cu fugiţii: aruncă-te 
fără preget în luptă, cu trup şi suflet, pentru mă¬ 
rirea lui Dumnezeu. Eu te voi răsplăti cu priso¬ 
sinţă şi voi fi alături de tine în toată încercarea ta 
C Ps 90, 15). 


Capitolul XXXVI 

ZĂDĂRNICIA JUDECĂŢILOR OMENEŞTI 

1. Fiul meu, reazemă-ţi inima fără grijă în 
Domnul, şi fără să te sinchiseşti de judecata oa- 

menilor, dacă, într-adevăr, conştiinţa te asigură că 
eşti curat şi nevinovat. E bine să ştii să înduri 
judecata oamenilor, lucru fericit, nu foarte greu 
pentru o inimă smerită care-şi pune toată încrede¬ 
rea în Dumnezeu, nu în sine. Mulţi se pricep să în¬ 
druge fel de fel de lucruri, dar nu pentru aceasta 
avem temei să le dăm şi crezare. La fel, nu-i cu 
putinţă să fie omul pe placul tuturora. Apostolul 
Pavel însuşi, care s-a străduit să placă, pentru 
Domnul, tuturora, făcîndu-se tuturora totul, nu s-a 
sinchisit totuşi de judecata ochiului omenesc (1 Cor 
9, 22; 4, 3). 

2. Tot ce i-a stat în putere să facă a făcut pen¬ 
tru îmbărbătarea şi mîntuirea celorlalţi; n-a putut 
totuşi împiedica gurile rele să-l judece şi să-l pone¬ 
grească. Tocmai de aceea, s-a simţit dator să în¬ 
credinţeze totul lui Dumnezeu, Celui care cunoaşte 
totul, iar cît despre sine, şi-a găsit adăpost sub pa¬ 
văza răbdării şi a smereniei, împotriva tuturor po- 
negritorilor, a hulelor viclene şi mincinoase. Şi da¬ 
că a dat uneori răspuns nedreptăţii, a făcut-o ca nu 
cumva cei slabi şi şubrezi să afle prilej de smintire 
în tăcerea lui. 

3. Află cine eşti, de te temi de omul muritor (7s 
51, 12). Astăzi este, şi mîine nimic din el nu se 
alege. Teme-te de Dumnezeu şi oamenii nu vor 
avea cum să te înfricoşeze. Ce poate, la urma ur¬ 
melor, împotriva ta, clevetirea rea şi gura lumii? 

Mai mult îşi strică sieşi cel ce cleveteşte, decît ţie; 
căci de judecata lui Dumnezeu nu va scăpa ni¬ 
meni, orice ar face. înaintea ochior să-l ai pe Dom¬ 
nul, pururi; niciodată nu te amesteca în vorbe ve¬ 
ninoase. Şi chiar dacă se va întîmpla să fii făcut 
de ruşine şi înjosit vremelnic, pe nedrept, nu te 
mînia pentru atîta lucru: nu ştirbi, în acest fel, cu¬ 
nuna ce ţi se împleteşte pentru ceruri, ci dimpotri¬ 
vă, înalţă-ţi privirea; am, într-adevăr, puterea de 
a te scăpa de orice ponegriri şi ocări, răsplătind pe 
fiecare după faptele lui. 


Capitolul XXXVII 

CALEA PENTRU A DOBÎNDI DEZROBIREA 

INIMII NU-I ALTA DECÎT DEPLINA ŞI 
NEPRECUPEŢITA RĂSTIGNIRE DE SINE 

1. Fiul meu, leapădă-te de tine şi mă vei găsi 
pe mine. Răstigneşte-ţi voinţa şi întoarce spatele 
tuturor avuţiilor, dacă doreşti să nu fii în pierdere 
niciodată. Căci zestrea de har cea mai mare o vei 
primi, fără întîrziere, de îndată ce te vei fi lepădat 
de tine însuţi cu totul, fără jumătăţi de măsură. 

2. De cîte ori, Doamne, şi în cîte şi mai cîte, nu 
va trebui o are să mă lepăd de mine însumi şi 
să-mi răstignesc voinţa? 

3. Mereu şi în tot ceasul: în cele mici şi în cele 
mari. Nu primesc, într-adevăr, nici un fel de toc¬ 
meală: în toate te vreau despuiat de toate. Cum 
altfel ai putea fi cu totul al meu, cum altfel aş pu¬ 
tea fi cu totul al tău, decît numai prin răstignirea 
desăvîrşită a voinţei tale, atît în cele lăuntrice, cît 
şi în cele din afară? Cu cît mai curînd vei face ceea 
ce-ţi cer, cu atît va fi mai bine; cu cît mai deplin şi 
mai sincer, cu atît mai plăcut mie şi cu atît mai 
prielnic ţie. 

4. Unii se leapădă de sine, dar cumva cu ju¬ 
mătate de măsură: într-adevăr, neavînd încredere 
deplină în Dumnezeu, încearcă să-şi poarte, mai 
departe, de grijă şi singuri. Alţii, dimpotrivă, dă¬ 
ruiesc la început totul, ca, mai apoi, împinşi de is¬ 
pită, să se reîntoarcă la cele dintîi şi prea puţin să 
propăşească în virtute. Unii ca aceştia nu vor 
ajunge nicodată să aibă o inimă curată şi dezrobi¬ 
tă cu totul, căci prietenia luminoasă a harului 
meu nu poate fi atinsă decît printr-o răstignire zil¬ 
nică şi desăvîrşită: fără de care fericirea contopirii 
cu mine nu este şi nu poate fi cu putinţă. 

5. Aşa cum ţi-am mai spus, mai spun o dată: 
leapădă-te de tine însuţi, răstigneşte-te şi vei gus¬ 
ta o mare pace. Dă totul pentru totul; nu precupeţi 
nimic, nu te tocmi pentru nimic; păstrează-te ne¬ 
clintit şi tare pe adevăratul tău reazem, care sînt 
Eu însumi, şi Eu voi fi bucuria ta. Inima ta va fi 

uşoară şi scuturată de lanţuri, întunericul nu te 
va umbri nicodată. Dă-ţi toată strădania şi roa- 
gă-te pentru aceasta, sileşte-te cu toată rîvna să 
rupi cu totul orice legături şi gol-goluţ să-l poţi ur¬ 
ma pe Isus; răstignindu-ţi viaţa acum, să poţi trăi 
în veşnicie pentru mine. Atunci toate nălucirile 
amăgitoare se vor spulbera, ca şi toate tulburările 
rele şi frămîntările de prisos. Atunci va pieri şi 
toată teama fără rost şi nu vor mai fi legăturile 
iubirilor fără frîu. 


Capitolul XXXVIII 

DESPRE BUNA CHIBZUIRE A FAPTELOR 
NOASTRE ŞI DESPRE RUGĂCIUNEA 
LA VREME DE CUMPĂNĂ 

1. Fiul meu, sileşte-te ca în tot locul, în tot lu¬ 
crul - oricare ar fi treaba cu care te-ai îndeletnici - 
cugetul tău să fie uşor şi scuturat de toată legătu¬ 
ra; să fii deplin stăpîn pe tine, astfel ca toate să-ţi 
fie supuse iar tu să nu fi supus nici unui lucru. Să 
fii domnul şi cîrmuitorul faptelor tale, nu sluga, 
simbriaşul ori robul îndatorat lor. Ca un fiu adevă¬ 
rat al lui Israel întors din robie, păşeşte cu fruntea 
sus pe pământul făgăduinţei şi libertăţii fiilor lui 
Dumnezeu: ca fiu, ridică-te mai presus de lumea 

celor trecătoare şi aţinteşte-ţi privirea la cele veş¬ 
nice; cu coada ochiului sting, uită-te la cele vre¬ 
melnice; la cele nepieritoare caută statornic cu cel 
drept; mai presus de bunurile pămînteşti, nu te lă¬ 
sa stăpînit de ele, ci, dimpotrivă, foloseşte-le, fa- 
cîndu-le să-ţi slujească, aşa cum se cuvine, potrivit 
rînduielilor lui Dumnezeu, marele Meşter, care nu 
a lăsat nimic fără rost în făpturile mîinilor sale. 

2. Dacă, orice s-ar întîmpla, te vei feri să te 
opreşti la semnele din afară, la ceea ce vede ochiul 
trupesc şi la ceea ce aude urechea; dacă, împreună 
cu Moise, vei pătrunde în Sfînta Sfintelor spre a te 
sfătui acolo cu Dumnezeu, răspunsul nu va întîr- 
zia să vină şi te vei întoarce luminat asupra mul¬ 
tora dintre lucrurile de acum, ca şi asupra multora 
dintre cele viitoare. Acolo alerga Moise ori de cîte 
ori avea de dezlegat întrebări grele şi spinoase; şi 
singurul lui ajutor împotriva curselor viclene şi a 
capcanelor întinse de oamenii nelegiuiţi era rugă¬ 
ciunea către Dumnezeu. Intră, aşadar, şi tu în cea 
mai ascunsă cămară a inimii tale şi acolo cere din 
toată puterea ajutorul Domnului şi roagă-1 să-ţi 
răspundă. Iosue şi fiii lui Israel s-au lăsat prinşi 
de amăgirea gabioniţilor - aşa cum citim în Scrip¬ 
tură -, tocmai pentru că, încrezîndu-se în vorbele 
lor dulci, n-au mers mai întîi să-l întrebe pe Dom¬ 
nul şi, drept urmare, au căzut în capcana falselor 
compătimiri. 

Capitolul XXXIX 


OMUL SĂ NU FIE NERĂBDĂTOR 
CU MERSUL LUCRURILOR 

1. Fiul meu, nu pregeta să îmi încredinţezi 
mereu tot ce ai pe suflet: Eu voi avea grijă de toa¬ 
te, la timpul cuvenit. Aşteaptă cu răbdare hotărî- 
rea mea şi vei simţi cum totul se rînduieşte spre 
bine. 

2. Bucuros las totul în mîna ta, Doamne, căci 
mintea mea nu mă ajută. Ce bine ar fi dacă aş pu¬ 
tea să nu mă frămînt prea mult cu lucruri şi în- 
tîmplări viitoare ci, mai curînd, să mă las cu totul 
în buna voie a proniei tale! 

3. Fiul meu, omul se zbuciumă, iată, după tot 
lucrul la care rîvneşte; dar de îndată ce l-a dobîn- 
dit, se schimbă ca vîntul: căci nu sînt statornice 
nici măcar dorinţele ce-1 îmboldesc pe om spre una 
şi aceeaşi ţintă, ci mai curînd se simte tras necon¬ 
tenit de la una la alta. Iată de ce nu-i puţin lucru 
să te tăgăduieşti pe tine, chiar şi în cele mărunte. 

4. Adevărata propăşire a omului stă în tăgă¬ 
duirea de sine, căci cel ce s-a lepădat de sine tră¬ 
ieşte slobod de lanţuri şi în toată siguranţa. Dar 
vechiul vrăjmaş care se împotriveşte la tot binele, 
necontenind niciodată cu amăgirile, zi şi noapte 
nu face altceva decît să stea la pîndă, nădăjduind 

să se aleagă în laţuri cu vreo pradă. Privegheaţi şi 
rugaţi-vă - spune Domnul - ca să nu cădeţi în ispi¬ 
tă. (Mt 26, 41). 


Capitolul XL 

OMUL N-ARE NICI O ZESTRE DE BINE 
DE LA SINE ŞI N-ARE, CA ATARE, 
PENTRU CE SĂ SE MÎNDREASCĂ 

1. Doamne, ce-i omul ca să-l pomeneşti pe el, 
sau fiul omului ca să-l cercetezi coborîndu-te pînă 
la el? (Ps 8, 5). Prin ce s-a făcut el vrednic să-i îm¬ 
părtăşeşti din zestrea darului tău? Şi cum m-aş 
putea plînge dacă te-ai îndepărta de mine? Şi ce 
oare aş putea spune, la drept vorbind, dacă nu-mi 
împlineşti rugăciunea? Un singur lucru, cu sigu¬ 
ranţă, aş putea, pe drept cuvînt, să fac şi să zic: 
Doamne, sînt un nimic, nu sînt în stare de nimic 
cu de la mine putere, nu sînt bun de nimic, necon¬ 
tenit mă dovedesc nemernic şi şubred, pururi sînt 
tras în jos, către nimicnicie şi nimicuri. Şi fără 
reazemul puterii tale, fără lumina feţei tale, neîn- 
tîrziat m-aş lăsa cu totul toropirii şi lîncezelii. 

2. Tu însă, Doamne, acelaşi eşti {Ps 101, 18) în 
veac şi rămîi de-a pururi milostiv şi drept şi sfînt: 
făcînd toate cu bunătate, dreptate, sfinţenie, orîn- 

duindu-le pe toate cu înţelepciune. Eu dimpotrivă, 
plecat într-una spre nărăviri şi metehne mai cu- 
rînd decît spre desăvîrşire, nu pot rămîne nicioda¬ 
tă statornic pe o singură cale: şapte valuri, iată, 
strămută timpul peste mine, într-o singură zi. Dar 
iute mă pot ridica spre tine, Domnul meu, de înda¬ 
tă ce, prin darul bunătăţii tale, îţi întinzi mîna să 
mă scoli şi să mă ajuţi; căci singur Tu poţi ajuta 
fără să ai nevoie de reazem omenesc, Tu singur 
poţi dărui acea tărie astfel ca privirea mea să nu 
mai şovăie, rătăcitoare, ba după una, ba după al¬ 
ta, ci, întoarsă o dată pentru totdeauna către tine, 
să-şi pună toată odihna inimii întru tine. 

3. Iată de ce, dacă aş şti să dispreţuiesc cum 
se cuvine orice mîngîiere venită de la oameni - fie 
pentru a dobîndi darul evlaviei, fie pentru a te 
căuta pe tine (căci nu de la oameni mă pot aştepta 
la vreo mîngîiere) - atunci abia, pe drept cuvînt, aş 
putea nădăjdui în harul tău, în bucuria acelui dar 
proaspăt al alinării cereşti. 

4. îţi mulţumesc ţie - de la care tot ce este bun 
purcede - pentru tot ceea ce îmi reuşeşte. Căci, cu 
de la mine putere, nu sînt, înaintea ta, decît un ni¬ 
mic zadarnic, o fiinţă de prisos, bicisnică şi şo¬ 
văielnică. Cu ce m-aş putea făli oare, pentru ce 
mi-aş putea dori faimă mare? Pentru nimicnicia 
mea? Deşertăciune mai mare ca aceasta n-ar fi cu 
putinţă. într-adevăr, slava deşartă e cea mai mare 

nerozie, o ciumă pentru suflet, căci îndepărtează de 
la adevărata mărire şi răpeşte harul ceresc. Cel ce 
se place pe sine îţi displace ţie; cel ce umblă du¬ 
pă laudele oamenilor se lipseşte singur de adevă¬ 
ratele virtuţi. 

5. Căci mărirea cea adevărată şi bucuria sfîn- 
tă nu sălăşluiesc în inima omului, ci la tine, 
Doamne, şi înseamnă ca omul să-şi găsească vese¬ 
lia în numele tău, nu în virtutea proprie; să se bu¬ 
cure de făptură doar pentru tine, Doamne. Lăudat 
să fie numele tău, nu al meu; slăvească-se lucră¬ 
rile tale, iar nu ale mele; binecuvîntat să fie nu¬ 
mele tău sfînt; din laudele oamenilor mie să nu-mi 
revină nimic. Tu singur, Doamne, eşti mărirea 
mea, Tu singur, bucuria inimii mele. Intru tine mă 
voi lăuda şi mă voi bucura mereu, pentru mine în¬ 
sumi nu mă voi lăuda, decît numai în slăbiciunile 
mele (2 Cor 12, 5). 

6. Puteau preabine evreii din vechime să caute 
mărire unul de la celălalt; eu unul voi căuta ceea ce 
vine de la Dumnezeu singur (In 5, 44). Intr-ade¬ 
văr, orice mărire omenească, orice onoare trecă¬ 
toare, orice înălţime lumească, alăturată slavei ta¬ 
le nepieritoare, nu e decît nerozie şi zădărnicie. Tu 
eşti adevărul şi milostivirea mea, Dumnezeul meu, 
Preafericită Treime, ţie ţi se cuvine, neîmpărţită, 
toată lauda, cinstea, puterea şi mărirea în toţi ve¬ 
cii vecilor. 

Capitolul XLI 


DISPREŢUIREA ORICĂROR ONORURI 
VREMELNICE 

1. Fiul meu, nu te întrista văzînd pe alţii ono¬ 
raţi şi înălţaţi în scaune, în timp ce tu rămîi uitat 
şi dispreţuit. înalţă-ţi inima la mine, spre ceruri, 
şi nu te va mai mîhni dispreţul oamenilor aici pe 
pămînt. 

2. Doamne, în orbirea noastră ne lăsăm iute 
ademeniţi de orice deşertăciune. Dacă stau să mă 
cercetez cu luare aminte, nimeni nu mi-a adus ni¬ 
ciodată vreo nedreptate, aşa că n-am nici o pricină 
îndreptăţită de a cîrti împotriva ta. Gîndindu-mă 
de cîte ori am păcătuit greu înaintea ta, de ce 
m-aş mira acum, chiar dacă împotriva mea s-ar ri¬ 
dica toată lumea? Prin urmare nu sînt vrednic de- 
cît de ruşine şi dispreţ; Tu, dimpotrivă, eşti vred¬ 
nic de toată lauda, cinstea şi mărirea. Şi pînă nu 
voi fi gata să îndur bucuros dispreţul şi părăsirea 
din partea oricărei făpturi, pînă nu mă voi resem¬ 
na să trec drept un nimeni, nu mă voi putea bucu¬ 
ra de pace şi odihnă în sufletul meu şi nu voi avea 
parte de lumina spirituală şi de o deplină unire cu 
tine. 

Capitolul XLII 


NU-ŢI CĂUTA PACEA SUFLETEASCĂ 
PRINTRE OAMENI 

1. Fiul meu, dacă-ţi vei căuta pacea sufletului 
alături de cineva cu care să împărţi păreri şi gus¬ 
turi asemănătoare, te vei trezi curînd descumpă¬ 
nit şi pus în încurcătură. Dacă, dimpotrivă, te vei 
bizui pe reazemul adevărului pururi viu şi ne¬ 
schimbat, chiar dacă s-ar întîmpla ca un prieten 
să-ţi întoarcă spatele sau să moară şi să pără¬ 
sească lumea aceasta, tristeţea nu te va atinge. 
Dragostea pentru prieteni să o întemeiezi pe mine 
şi pentru dragostea mea să îndrăgeşti pe cel ce pa¬ 
re bun şi-ţi este scump în viaţa aceasta. Fără mi¬ 
ne orice prietenie va fi şubredă şi scurtă; iar dra¬ 
gostea pe care n-o leg Eu însumi nu va fi nici ade¬ 
vărată, nici curată. Să fii ca şi mort pentru orice 
legătură care te-ar face să atîrni de bunul plac şi 
îndrăgirea oamenilor, astfel încît - în măsura în 
care depinde de tine -, să te poţi oricînd lipsi de 
toată plăcerea oricărei însoţiri omeneşti. Cu cît 
omul se va depărta mai mult de mîngîierea lu¬ 
mească, cu atît se va apropia mai tare de Dumne¬ 
zeu. Şi cu cît se înalţă mai sus spre Dumnezeu, cu 
atît se coboară mai jos întru sine şi se micşorează 
pe sine însuşi în propriii săi ochi. 

2. Dimpotrivă, cel care-şi închipuie că vreun 
lucru bun îi aparţine împiedică, tocmai prin aceas¬ 
ta, coborîrea darului lui Dumnezeu, căci Duhul 
Sfînt caută întotdeauna pentru harul său lăcaş în 
inima smerită. Dacă ai şti să te cufunzi cu totul în 
nimicnicia ta, lepădînd toată iubirea de făptură, 
darul meu s-ar revărsa în tine cu toată îmbelşuga- 
rea. Ori de cîte ori ochii tăi umblă după făpturi, 
pe Creator îl pierzi din vedere. învaţă ca, în toate, 
să te înfrîngi pe tine, din dragoste pentru Făcăto¬ 
rul a toate; abia atunci vei fi vrednic să ajungi la 
cunoştinţa celor dumnezeieşti. Oricît de neînsem¬ 
nat ar fi ceva, e deajuns să priveşti lucrul cu ne¬ 
săbuinţă şi să te legi cu inima ca să te trezeşti 
abătut şi întîrziat din calea care duce spre culmea 
tuturor bunătăţilor. 


Capitolul XLIII 

ÎMPOTRIVA ZADARNICEI ŞTIINŢE DE CARTE 
A LUMII ACESTEIA 

1. Fiul meu, nu te lăsa amăgit de zicerile fru¬ 
moase şi meşteşugite ale oamenilor. Că împărăţia 
lui Dumnezeu nu este în vorbă, ci în putere (1 Cor 
4, 20). Ia seama, deci, la cuvintele mele, căci ele 
înflăcărează inimile şi luminează minţile, stîmesc 

în suflet căinţă şi împărtăşesc balsamul alinării. 
Să nu te apropii, prin citire, de cuvîntul meu avînd 
de gînd să pari mai învăţat ori mai înţelept. Gîn- 
dul tău să fie la răstignirea viciilor: aceasta va fi 
mai de folos propăşirii tale decît adînca cunoaştere 
a multor întrebări grele. 

2. După citire multă şi agonisire de cunoştinţe 
nenumărate, la un singur izvor se cuvine să te re- 
întorci fără greş. Eu sînt cel de la care purcede 
toată învăţătura şi toată ştiinţa, Eu luminez înţe¬ 
lepciunea celor mici mai mult decît poate orice în¬ 
văţătură omenească. Cel căruia îi vorbesc, curînd 
se înţelepţeşte şi începe să propăşească cu nădej¬ 
de pe calea binelui. Vai însă de cei care aleargă cu 
sufletul la gură să afle cit mai multe de la oameni, 
iar despre calea cea dreaptă nu se întreabă nici un 
cuvînt! Căci va veni timpul cînd înaintea lor se va 
ivi învăţătorul tuturor învăţaţilor, Isus Cristos în¬ 
suşi, împăratul îngerilor, venind să asculte cu lua¬ 
re aminte lecţia învăţată de fiecare, cu alte cuvin¬ 
te, să le cerceteze conştiinţele. Atunci va răscoli cu 
făcliile toate ungherele Ierusalimului şi va da în 
vileag tot ceea ce a zăcut tăinuit în întuneric, iar 
toată pricopsirea minţilor ascuţite va amuţi. 

3. Eu înalţ pe cel smerit la minte şi-l fac să 
priceapă, pe negîndite, mult mai multe rosturi de¬ 
cît i-ar fi stat la îndemînă dacă ar fi petrecut chiar 
şi zece ani prin şcoli. Predau învăţătura mea fără 

vorbă multă, fără gîlceavă de păreri, fără împăr¬ 
ţire de cununi şi onoruri, fără certuri şi măsurări 
de judecăţi. Eu sînt acela care învăţ omul să dis¬ 
preţuiască cele pămînteşti, îl deprind să nu-şi cau¬ 
te desfătarea în cele de faţă, să umble după cele 
fără moarte, să fugă de laude şi onoruri, să rabde 
ocara, să-şi pună întreaga nădejde în mine; în afa¬ 
ră de mine să nu-şi dorească nimic, iar mai presus 
de orice să mă iubească cu înfocare. 

4. Intr-adevăr, nu-i suflet care să mă fi îndră¬ 
git temeinic fără să-şi fi însuşit cunoştinţe dumne¬ 
zeieşti, fără ca gura lui să fi rostit cuvinte minu¬ 
nate. Mai de folos i-a fost să se lepede de toate, de- 
cît să despice firul în patru căutînd rostul de ne¬ 
pătruns al unor lucruri de taină. Dar Eu nu vor¬ 
besc tuturora în acelaşi fel: unora le vorbesc des¬ 
pre lucruri obişnuite, altora despre lucruri uimi¬ 
toare, unora mă descopăr în semne şi în chipuri 
plăcute, iar altora - în potop de lumină - le dez¬ 
vălui taine adînci. Rostul tuturor cărţilor este 
unul, deşi nu pe toţi îi luminează în acelaşi chip; 
într-adevăr, precum un izvor ţîşnind din lăuntru, 
Eu sînt învăţătorul adevărului, cercetătorul ini¬ 
mii, cunoscătorul gîndurilor, cîrmaciul tuturor fap¬ 
telor bune: Eu împart darurile potrivit vredniciilor 
fiecăruia şi după cum socotesc de cuviinţă. 

Capitolul XLIV 


SĂ NU NE SINCHISIM DE FAŢA DIN AFARĂ A 
LUCRURILOR 

1. Fiul meu, n-are rost să ştii prea multe: mult 
mai bine este să te socoteşti ca şi mort pentru lu¬ 
crurile acestui pămînt, lumea ca atare fiind, 
pentru cugetul tău, ca şi răstignită. Se cuvine, 
într-adevăr, să treci pe lingă multe lucruri cu ure¬ 
chile astupate, cu gîndul mai degrabă aţintit la ce¬ 
le ce ţin de pacea ta adevărată. Mai de folos îţi es¬ 
te să ţii privirea ta departe de cele neplăcute şi să- 
i laşi pe toţi să-şi vadă singuri de ale lor, decît să 
te amesteci în gîlcevile lor sterpe. Dacă eşti în 
prietenia lui Dumnezeu şi ochii tăi sînt aţintiţi la 
judecăţile lui, prea puţin îţi va păsa, chiar ştiind 
că lumea nu-ţi dă dreptate. 

2. O, Doamne, pînă unde mergem! Ne văităm 
de pagube trecătoare; alergăm şi trudim din răs¬ 
puteri după un cîştig de nimic, dînd în schimb ui¬ 
tării vătămările sufletului; şi abia dacă într-un 
tîrziu ne reîntoarcem la calea dreaptă. Ne purtăm 
nespus de grijuliu cînd vine vorba de lucruri care 
nu fac doi bani; în schimb, faţă de cele neapărat 
trebuincioase ne arătăm nepăsători: într-adevăr 
tot omul tinde să se irosească în afară, iar dacă 
nu izbuteşte să se regăsească pe sine fără întîr- 

ziere, nu-i mai rămîne decît să lîncezească în pier¬ 
dere. 


Capitolul XLV 

NU DA CREZARE ORICUI: UŞOR ALUNECĂ 
LIMBA OMULUI DIN VORBĂ ÎN VORBĂ 

1. Dă-mi, Doamne, ajutor şi scoate-mă din 
necaz, că deşartă este izbăvirea ce vine de la om 
(.Ps 59, 12). De cîte ori nu mi s-a întîmplat să nu 
găsesc credinţa acolo unde mă aşteptam s-o gă¬ 
sesc? De cîte ori n-am descoperit-o tocmai acolo un¬ 
de mai puţin mă aşteptam? Zadarnic şi fără rost, 
aşadar, este să-ţi pui nădejdea în oameni; căci 
mîntuirea sufletelor drepte vine de la tine, Doam¬ 
ne. Fii binecuvîntat Doamne, Dumnezeul meu, în¬ 
tru toate cele ce mi se întîmplă. Cît despre noi, şu¬ 
brezi sîntem şi nestatornici, lesne ne lăsăm înşe¬ 
laţi şi iute ne schimbăm. 

2. Care-i omul atît de călit prin săbuinţă, în 
stare să se păzească în toate cu atîta străşnicie 
încît să nu păţească nici un fel de dezamăgire şi 
niciodată să nu se nimerească în strîmtorare? Dar 
cel ce se încrede în tine, Doamne, şi te caută cu 
inima curată nu va cădea la fel de uşor în curse. 
Chiar dacă i s-ar întîmplă, din cînd în cînd, să 
intre la vreo ananghie, oricare vor fi împrejurările 

acesteia, mai repede, prin ajutorul tău, se va putea 
scutura de pacoste şi-şi va dobîndi alinarea, căci în 
cele din urmă nu-1 părăseşti niciodată pe cel ce-şi 
pune nădejdea în tine. Rară e prietenia credincioa¬ 
să care să nu te lase de izbelişte niciodată. Tu, 
Doamne, eşti cel mai credincios prieten cu putinţă 
şi nimeni nu se poate asemui cu tine. 

3. Cîtă înţelepciune în sufletul drept al sfintei 
Agata atunci cînd spunea: "Inima mea stă neclinti¬ 
tă pe Cristos ca pe o temelie"! De-aş putea, la rîn- 
dul meu, gîndi în acelaşi fel, mult mai greu m-aş 
lăsa descumpănit de temerile omeneşti, mult mai 
greu m-aş lăsa clintit de vorbele goale. Căci cine ar 
fi în stare să prevadă totul, cine s-ar putea feri 
singur de toate relele ascunse în viitor? Dacă rele¬ 
le la care ne aşteptăm atît de des pricinuiesc ră¬ 
nire, despre cele venite fără de veste ce să spu¬ 
nem? Dar pentru ce, nenorocitul de mine, n-am 
ştiut să mă păzesc mai bine? Şi pentru ce am dat 
atît de lesne crezare vorbelor? Intr-adevăr, oameni 
sîntem, nimic altceva decît nişte fiinţe bicisnice şi 
şubrede, chiar dacă unii ar dori să vadă în noi 
fiinţe îngereşti. în cine, aşadar, să mă încred, 
Doamne, dacă nu în tine singur? Tu eşti adevărul 
care nu înşeală şi nu se poate înşela. Mai mult 
decît atît: tot omul este mincinos (Ps 115, 2), şu¬ 
bred, nestatornic şi greşitor, mai ales în vorbă; ia¬ 
tă de ce să ne ferim să dăm crezare, pe loc, orică- 

rei spuse omeneşti care, ajungîndu-ne la urechi, 
pare la prima vedere dreaptă şi întemeiată. 

4. Cîtă înţelepciune în poveţele: nu vă încre¬ 
deri în oameni; şi: vrăjmaşii omului sînt cei din ca¬ 
să (Mih 7, 6); precum şi în aceea care zice: iată 
aici, sau iată colo (Mt 24, 23). Tot păţitu-i priceput 
şi am putut eu însumi învăţa o mulţime: măcar de 
mi-ar sluji învăţătura, ca să mă pot păzi şi să nu 
mai am purtări neroade. "Ai grijă", spune cîte 
unul, "ai grijă, păstrează pentru tine ceea ce îţi 
spun". Şi în timp ce eu îmi ţin gura şi păstrez tai¬ 
na încredinţată, cel ce-mi dă povaţa să-mi ţin gura 
n-apucă bine să plece că mă trădează şi se tră¬ 
dează şi pe sine. Apără-mă, Doamne, de scornelile 
şi neroziile unor astfel de oameni, păzeşte-mă să 
nu intru pe mîna lor, scuteşte-mă de greşeala de a 
face ca ei. Dă-mi vorbă cu rost, adevărată şi sta¬ 
tornică, fereşte-mă de limbuţia vicleană. Ceea ce 
mie nu-mi place să păţesc din partea altora, se ca¬ 
de să ocolesc cu străşnicie eu însumi. 

5. O, cîtă pace şi împăcare pentru inimă să 
ştii să păstrezi tăcerea cu privire la ceilalţi, să nu 
dai otova crezare tuturora, să nu umbli cu vorba 
de colo-colo, să nu-ţi dai cugetul în vileag, să cauţi 
pe Domnul singur, cercetătorul tuturor conştiinţe¬ 
lor, să nu te laşi purtat de vînturarea sporăvăieli- 
lor, ci toate - atît cele lăuntrice cît şi cele din afară, 
să le îndeplineşti după bunul plac al voinţei 

tale, Doamne! Cîtă siguranţă pentru păstrarea da¬ 
rului ceresc să ştii fugi de pofta strălucirii din 
afară, înaintea oamenilor; să te poţi lipsi de laude¬ 
le lumii şi, neîncetat, să te străduieşti spre cele ce 
dau îndreptare de viaţă şi rîvna binelui sufletesc. 
Pe mulţi i-a pierdut o virtute vestită şi lăudată 
prea devreme! Cît de folositor, dimpotrivă, s-a do¬ 
vedit harul păstrat în taină în această viaţă atît 
de şubredă, presărată, zi cu zi, numai cu ispite şi 
lupte. 


Capitolul XLVI 

SĂ NE PUNEM TOATĂ ÎNCREDEREA ÎN 
DUMNEZEU, ATUNCI CÎND GURILE RELE 
SAR SĂ CLEVETEASCĂ PE SEAMA NOASTRĂ 

1. Fiul meu, nu te pierde cu firea şi nu deznă- 
dăjdui, ci încrede-te în mine. Ce sînt, la urma ur¬ 
melor, vorbele altceva decît vorbe? Vorba zboară 
pe sus, fără să poată clinti din loc o singură pia¬ 
tră. Dacă eşti vinovat, gîndeşte-te că e cazul să te 
îndrepţi; dacă ai conştiinţa curată, gîndeşte-te că-i 
bine să înduri bucuros sudalma din dragoste pen¬ 
tru Dumnezeu. Fii mulţumit că ai de suferit de pe 
urma unor vorbe doar, cînd ai fi putut avea de în¬ 
durat încercări mai grele, peste puterile tale. în- 
treabă-te de ce pui tu asemenea fleacuri la inimă, 

dacă nu tocmai pentru că, încă robit trupului, pui 
prea mare preţ pe judecăţile oamenilor? Adevărul 
<> că te temi să nu fii făcut de ruşine: iată de ce nu 
vrei să fii mustrat pentru greşelile tale şi încerci 
să te pui la adăpost sub pavăza dezvinovăţirilor. 

2. Cercetează-ţi bine cugetul şi vei vedea că 
cele lumeşti, ca şi deşarta dorinţă de a plăcea oa¬ 
menilor, sînt încă vii în tine. Ori de cîte ori încerci 
să scapi de ruşine căutînd o portiţă care să te fe¬ 
rească de ocară pentru scăderile de care te faci vi¬ 
novat, e limpede că nu eşti nici smerit cu adevă¬ 
rat, nici pe de-a-ntregul răstignit pentru lumea 
aceasta, aşa cum, învederat, nici toate cele pămîn- 
teşti nu sînt cu totul moarte în tine. Dacă ai aple¬ 
ca urechea la cuvîntul meu, nu ţi-ar păsa de zece 
mii de clevetiri omeneşti. Să zicem, de pildă, că 
s-ar scorni pe seama ta cele mai nesuferite pone¬ 
griri cu putinţă: cu ce te-ar atinge ele, dacă ai lăsa 
vorbele goale să treacă, precum pleava spulberată 
de vînt? Ar putea oare scornirile clinti măcar un 
singur fir de păr din capul tău? 

3. E însă adevărat că cel a cărui inimă nu-i 
reculeasă, şi care n-are privirea aţintită la Dum¬ 
nezeu, se lasă uşor descumpănit de ponegriri şi de 
ocară. Dar cel ce se încrede în mine şi nu ţine mor¬ 
ţiş la părerile sale va fi fără teamă. Eu ştiu şi 
judec cel mai bine toate tainele inimii; Eu cumpă¬ 
nesc cu dreptate toate faptele; Eu cunosc şi pe cel 

care ponegreşte şi pe cel ce suferă pe nedrept po¬ 
negrirea. Vorbele rostite vin de la mine şi cu voia 
mea se întîmplă, ca să se descopere gîndul multor 
inimi (Le 2, 35). Eu voi cîntări atît pe cel vinovat 
cît şi pe cel nevinovat, dar pe amîndoi prin jude¬ 
cata mea de taină. 

4. Adeseori mărturia oamenilor este înşelătoa¬ 
re; judecata mea este adevărată, bine întemeiată 
şi rămîne pururi de neclintit. De cele mai multe 
ori e tăinuită şi puţini sînt în stare să întrevadă 
amănuntele ei: dar ea nu dă greş niciodată şi nu 
se poate înşela, chiar dacă, uneori, în ochii celor 
nesăbuiţi, ar putea părea nedreaptă. 

Iată de ce la mine trebuie să alerge fiecare în 
orice pricină de judecată, iar nu să se bizuie, pri¬ 
pit, pe părerile oamenilor. Nici o nenorocire nu se 
întîmplă celui drept, tot ceea ce i se întîmplă vine 
de la Dumnezeu (Prov 12, 21). Şi chiar dacă va fi 
ponegrit cumva, prea puţin o să-i pese. La fel, da¬ 
că pe drept se va întîmplă să-l dezvinovăţească al¬ 
ţii, nu se va veseli prosteşte. Căci ştie bine că Eu 
cercetez inimile şi rărunchii (Ps 7, 10) şi nu judec 
după arătarea şi înfăţişarea văzută a lucrurilor. 
Intr-adevăr, nu o dată se întîmplă ca ochii mei să 
găsească vină unei fapte care, privită pe dinafară, 
după judecata omenească, e socotită de laudă. 

5. Doamne Dumnezeul meu, judecător drept, 
puternic şi plin de răbdare, Tu care cunoşti şu- 

brezenia şi bicisnicia firii omeneşti, fii Tu tăria şi 
toată nădejdea mea: într-adevăr, nu mă pot bizui 
îndeajuns doar pe conştiinţa mea. Tu ştii şi tot 
ceea ce nu ştiu eu, astfel încît nu-mi mai rămîne 
decît să stau blînd şi smerit, oricare ar fi îm¬ 
prejurarea mustrării sau pedepsirii mele. în bu¬ 
nătatea ta, iartă-mă pentru că, de atîtea ori, nu 
m-am purtat cum s-ar fi cuvenit, şi dăruieşte-mi 
harul unei răbdări mai temeinice. Căci mai mult 
îmi prieşte să mă bucur de milostivirea ta, dobîn- 
dind iertarea, decît, închipuindu-mă fără nici o vi¬ 
nă, să-mi înşel întru ascuns conştiinţa. Chiar dacă 
nu mă ştiu vinovat de nimic, nu întru aceasta 
m-am îndreptat (1 Cor 4, 4); căci, în lipsa milei 
tale, nimeni dintre cei vii nu va fi drept în faţa ta 
(Ps 142, 2). 


Capitolul XLVIII 

ORICÎT DE NESUFERITE, GREUTĂŢILE 
TREBUIE ÎNDURATE CU RĂBDARE PENTRU 
VIAŢA VEŞNICĂ 

1. Fiul meu, nu te lăsa frînt de ostenelile cu 
care te-ai împovărat pentru mine şi nu lăsa amă¬ 
răciunile să te ducă la deznădejde; ci făgădu¬ 
inţele mele să-ţi fie scut şi mîngîiere în orice 

împrejurare. Am deplina putere de a răsplăti cu 
vîrf şi îndesat, mai presus de orice aşteptare ome¬ 
nească. N-ai să suferi o veşnicie, jugul acestei du¬ 
reri nu-1 vei purta pe umerii tăi totdeauna. Aş¬ 
teaptă încă puţin şi vei vedea curînd cu ochii tăi 
capătul tuturor relelor. Soseşte ceasul cînd toată 
cazna şi zbuciumul încetează. Lucrurile ce se duc 
o dată cu trecerea timpului sînt totuşi scurte şi, pî- 
nă la urmă, lipsite de însemnătate. 

2. Fă bine ceea ce faci: pune umărul cu hărni¬ 
cie şi credinţă în via mea; răsplata ta sînt Eu în¬ 
sumi. Dacă-i de scris, scrie, dacă-i de citit, citeşte; 
suspină şi roagă-te în tăcere, îndură bărbăteşte 
împotrivirile: vrednică este viaţa veşnică de toate 
aceste încercări şi lupte, şi de altele încă, mai 
mari. Vine, intr-adevăr, odată şi odată dorita zi a 
păcii, cum bine ştie Domnul; şi nu va fi o zi ca zi¬ 
lele şi nopţile obişnuite, ci ca o lumină fără de 
sfîrşit, o strălucire fără umbre, o pace neclintită, 
liman al odihnei netulburate. Nu vei mai spune 
atunci: cine mă va dezrobi de trupul acesta muri¬ 
tor ? (Rom 7, 24); şi nu vei striga: vai mie, că sur¬ 
ghiunul meu s-a lungit peste măsură (Ps 119, 3): 
căci moartea însăşi va fi nimicită, mîntuirea va fi 
fără întoarcere, toată îngrijorarea spulberată, ve¬ 
selia se va preface în fericire, toţi cei din jur vor 
alcătui o adunare frumoasă şi încîntătoare. 

3. O, dacă ai şti cum strălucesc în cer minuni¬ 
le neveştejite ale sfinţilor lui Dumnezeu şi slava în 
care se veselesc toţi cei pe care lumea i-a socotit 
cîndva vrednici de dispreţ, nevrednici pînă şi de 
viaţă, cu siguranţă, n-ai pregeta să te smereşti, 
coborîndu-te pînă la pămînt, alegînd mai bine să 
fii supus tuturora, decît, înălţîndu-te pe tine, să te 
pui deasupra unuia singur dintre semenii tăi; n-ai 
mai jindui după zilele desfătării pe acest pămînt, 
ci te-ai bucura să înduri orice oropsire pentru 
Dumnezeu, socotind drept ultimul fleac cu putinţă 
ca oamenii să te socotească mare în ochii lor! 

4. O, de-ai gusta toate aceste adevăruri şi de 
le-ai răsădi adînc în inimă, cum crezi că ai mai 
putea cîrti chiar şi o singură dată? Oare nu se ca¬ 
de ca, pentru viaţa veşnică, să îndurăm cu răbda¬ 
re orice ananghie şi amărăciune? Şi nu-i puţin lu¬ 
cru, crede-mă, să pierzi sau să cîştigi împărăţia lui 
Dumnezeu. Ridică-ţi aşadar ochii la ceruri. Pri¬ 
veşte: alături de mine sînt şi toţi sfinţii mei, care 
în timpul vieţii lor pămînteşti au dus povara aspră 
a luptei şi care se bucură acum; iată-i mîngîiaţi, 
scăpaţi de orice grijă; iată-i gustînd răsplata 
odihnei, alături de mine în veci, în împărăţia 
Tatălui meu. 

Capitolul XLVIII 


DESPRE ZIUA VEŞNICIEI ŞI 
STRÎMTORĂRILE VIEŢII DE FAŢĂ 

1. O, fericit lăcaş al cetăţii cereşti! O, zi lu¬ 
minoasă a veşniciei, niciodată umbrită de bezna 
nopţii, pururi scăldată în fulgerul adevărului! Zi a 
desăvîrşirii, fericită, neumbrită de vreo îngrijo¬ 
rare, niciodată supusă strămutării şi schimbării. 
O, de-ar putea străluci şi pentru mine ziua aceea, 
ca să pună capăt tuturor celor trecătoare! Sfinţilor 
din ceruri ea le luminează cu lumină, iar nouă, ce¬ 
lor ce sîntem pe drum, aici pe pămînt, ne licăreşte 
numai de departe, ca într-o oglindă. 

2. Locuitorii cetăţii cereşti o cunosc şi ştiu cît 
este de fericită; suspină cu durere, aici pe pămînt, 
fiii Evei, căci ştiu cît de amarnică şi urîtă este pe¬ 
trecerea omului în această vale de lacrimi. Zilele 
vremii de acum sînt puţine şi rele, pline de durere 
şi de amărăciune: omul se pîngăreşte cu multe pă¬ 
cate, cade în laţul multor patimi, e cuprins de nu¬ 
meroase temeri, frământat de multe griji, risipit 
încoace şi încolo de multe fleacuri şi lucruri fără 
rost, amăgit de multe năluciri, împresurat de ne¬ 
numărate rătăciri, apăsat de povara multor ispite, 
moleşit de plăceri, chinuit de amar, de lipsuri. 

3. O, cînd vor lua sfîrşit aceste ponoase? Cînd 
voi scutura robia jalnică a acestor păcate? Cînd, 
oare, cugetul meu se va îndrepta spre tine singur, 
Doamne? Cînd mă voi putea bucura deplin de ti¬ 
ne? Cînd voi fi iertat de toată legătura, dezrobit de 
toate lanţurile care mă ţin la pămînt cu mintea şi 
cu trupul? Cînd va veni şi pentru mine adevărata 
pace, pacea netulburată şi pură, pacea dinăuntru şi 
din afară, pacea neclintită şi desăvîrşită? Bune 
Isuse, cînd oare voi sta în faţa ta ca să te pot ve¬ 
dea cu ochii? Cînd voi putea privi pe îndelete slava 
împărăţiei tale? Cînd, în sfîrşit, vei fi pentru mine 
totul întru totul? Cînd voi putea fi cu tine în împă¬ 
răţia ta, pe care ai pregătit-o celor pe care-i iu¬ 
beşti din toată veşnicia? Părăsit, sărac şi stingher 
sînt în aceste ţinuturi vrăjmaşe, unde, strîns la 
ananghie, mă războiesc neîncetat. 

4. Alină, Doamne, surghiunul meu, uşurea¬ 
ză-mi durerea: cu dor inima mea suspină după ti¬ 
ne. Tot ceea ce îmi dă spre mîngîiere lumea aceas¬ 
ta nu e decît povară. Doresc fierbinte să mă bucur 
de tine, dar nu pot ajunge pînă la tine. Aş vrea din 
toată inima să mă pot lipi de cele cereşti, dar iată, 
lucrurile pămînteşti mă trag în jos, împreună cu 
poftele neînfrînate. Cu mintea aş voi să mă înalţ 
deasupra tuturor lucrurilor trecătoare, trupul în¬ 
să, în pofida mea, mă sileşte să trag în jos către 
pămînt. Astfel, nefericitul de mine, mă lupt cu 

mine însumi. Şi îmi sînt mie însumi povară, căci 
spiritul mă trage în sus, dar trupul, la rîndul său, 
mă trage înspre cele de jos. 

5. O, ce suferinţă în sufletul meu atunci cînd, 
privind cu ochiul minţii la cele cereşti, dintr-o dată 
ispitele trupului, roiuri de gînduri străine năvă¬ 
lesc să-mi tulbure rugăciunea! Dumnezeul meu, nu 
te depărta de la mine, nu părăsi la mînie pe sluji¬ 
torul tău. Cu fulger fulgeră şi risipeşte-le. Trimite 
săgeţile tale şi tulbură (Ps 70, 12; 143, 6) toate nă¬ 
lucile şi închipuirile vrăjmaşului. Adună toate 
simţurile mele şi ridică-mă la tine; fă să dau uită¬ 
rii toate lucrurile lumii acesteia; fa să lepăd şi să 
dispreţuiesc închipuirile păcatului. Ajută-mă, Ade- 
vărule veşnic, ca nici o deşertăciune de pe lume să 
nu mă mai poată ademeni. Vino, dulceaţă cereas¬ 
că, şi spulberă din faţa ta toată necurăţia. Iar- 
tă-mă după mulţimea îndurărilor tale, iartă-mă, 
ori de cîte ori, în timpul rugăciunii, gîndul meu 
zboară altundeva, nu la tine. Mărturisesc că sînt 
într-adevăr foarte împrăştiat. Căci deseori nu sînt 
cu gîndul acolo unde stau cu trupul, ci mult mai 
mult acolo unde mă poartă închipuirile. Mă las 
tras aiurea cu gînduri răzleţe. Iar ele mă duc, de 
cele mai multe ori, încotro' mă trage inima. Cu iu¬ 
ţeala gîndului vin peste mine năzăriri plăcute firii, 
măgulitoare pentru simţuri. 

6. Iată de ce, Tu, Adevărul însuşi, ai spus-o 
răspicat: Unde este comoara ta, acolo este şi inima 
ta (Mt 6, 21). Dacă cerul îmi este drag, mă gîndesc 
bucuros la cele cereşti. Dacă lumea îmi este dragă, 
mă înveselesc în cele ce ei îi aduc fericirea şi mă 
întristez de nenorocirile ei. Dacă ţin la carne şi 
trup, gîndul meu zboară adesea la cele trupeşti. 
Dacă îndrăgesc spiritul, mă bucur să cuget la cele 
spirituale. Căci cu plăcere aplec urechea şi vorbesc 
despre cele ce-mi sînt dragi şi duc cu mine acasă 
închipuirea lor. Ferice, însă, de acel om care din 
dragoste pentru tine alungă din inimă tot ceea ce 
îl leagă de făpturi; cel ce se războieşte cu firea 
şi-şi răstigneşte poftele trupului, ca să-ţi poată 
înălţa ţie rugăciune curată, izvorîtă dintr-un cu¬ 
get nepătat: el se învredniceşte să ia loc în mijlo¬ 
cul corurilor îngereşti, liber de orice legătură tru¬ 
pească, atît pe dinafară cît şi pe dinăuntru. 


Capitolul XLIX 

DESPRE DORUL VIEŢII VEŞNICE 
ŞI RĂSPLATA FĂGĂDUITĂ 
CELOR CE SE LUPTĂ PENTRU EA 

1. Fiul meu, ori de cîte ori simţi aprinzîndu-ţi- 
se în suflet dorul fericirii veşnice, cînd simţi o 

sfîntă rîvnă de a ieşi odată din cortul acestui trup 
pieritor pentru a privi strălucirea mea în lumina 
ei fără de umbră, lărgeşte-ţi sufletul şi primeşte 
din toată inima odrăslirea acestui sfînt dor întru 
tine. Mulţumeşte din toată inima preaînaltei bu¬ 
nătăţi care s-a îndurat să te cerceteze cu atîta 
blîndeţe, să te aprindă cu atîta rîvnă. Să te ridice 
cu atîta putere, încît propria ta povară să nu te 
mai tragă înspre pămînt. Căci acest dor înfocat 
după patria cerească nu-i rodul cugetării sau silin¬ 
ţelor tale, ci al Duhului lui Dumnezeu care s-a în¬ 
durat să-şi arunce privirea spre tine: ca să propă- 
şeşti pe calea binelui; în primul rînd în smerenie, 
să te pregăteşti sufleteşte pentru noi lupte, să te 
uneşti cu mine din toată inima şi să te străduieşti 
să-mi slujeşti cu neobosită rîvnă. 

2. Fiul meu, focul adesea arde şi pîrjoleşte, dar 
nu-i flacără fără fum. Tot astfel, în multe suflete 
arde şi dorul după patria cerească; focul acestui 
dor nu-i însă curat de fumul patimilor şi ispitelor 
trupeşti. Iată de ce faptele unora nu sînt îndrepta¬ 
te numai şi numai spre slava lui Dumnezeu, deşi 
cu atîta rîvnă ei cer de la Domnul împlinirea rugă¬ 
ciunilor lor. Tot astfel şi cu dorul inimii tale, des¬ 
pre care spui că-i atît de viu: căci nu poate fi curat 
şi desăvîrşit ceea ce este atins de meteahna iubirii 
de sine. 

3. Nu cere de la mine ceea ce-ţi este plăcut 
şi-ţi aduce măgulire, ci ceea ce îmi este mie pe 
plac şi-mi aduce cinstire; căci, judecind drept, se 
cuvine să asculţi mai curînd de poruncile mele pe 
care să le pui mai presus de orice, decît să te laşi 
dus de pofte şi de alte dorinţe de-ale tale. Eu ştiu 
aleanul tău, căci urechile mele aud toate suspinele 
tale. Dacă ar fi după tine, ai vrea, acuma chiar, să 
te afli în starea libertăţii fiilor lui Dumnezeu; de 
pe acum ai dori să te bucuri de acoperişul casei 
din ceruri, de fericirile patriei cereşti: dar ceasul 
acesta n-a sunat încă, acum e timpul luptei, 
ostenelii şi încercărilor. Ai vrea să te înfrupţi de 
pe-acum din bunul de pe urmă, dar lucrul nu e cu 
putinţă acuma. Sînt aici, zice Domnul, aşteap- 
tă-mă pînă va veni împărăţia lui Dumnezeu. 

4. Se cade însă să fii trecut prin încercări aici 
pe pămînt, cercetat şi călit în multe privinţe. între 
timp nu vei fi lipsit de mîngîiere, niciodată însă 
atîta cîtă să-ţi sature inima. Căleşte-te aşadar şi 
fii puternic, atît în faptă cît şi în îndurarea împo¬ 
trivirilor firii. Trebuie să te îmbraci în omul nou 
C Ef 6, 24) ca să devii alt om. Trebuie deseori să 
faci ceea ce n-ai vrea să faci şi să laşi deoparte 
ceea ce ai vrea să faci. Altora le va reuşi ceea ce 
poftesc; ceea ce ţie ţi-ar plăcea nu ţi se va da. Ceea 
ce zic unii va fi ascultat, ceea ce spui tu nu va fi 


221 



luat în seamă. Alţii cer şi vor primi; tu ceri şi nu 
vei primi nimic. 

5. Alţii vor fi proslăviţi de gura oamenilor; 
despre tine nu va spune nimeni nimic. Altora li se 
va încredinţa cîte o însărcinare; tu însă nu vei fi 
socotit bun de nimic. Iată de ce vei fi, din cînd în 
cînd, cum este şi firesc, abătut; şi mare lucru dacă 
vei şti să taci. Astfel, şi în alte feluri, e încercat 
slujitorul credincios al Domnului: de aici se vede în 
ce măsură e în stare să se lepede de sine şi să-şi 
răstignească pornirile. Aproape nu-i lucru mai po¬ 
trivit spre a te face să simţi cît de mult trebuie să 
mori pentru tine ca atunci cînd ţi se cere să înduri 
lucruri ce vin în răspăr cu firea şi voinţa ta; sau 
cînd ţi se porunceşte să faci lucruri nepotrivite sau 
fără rost la prima vedere. Tocmai pentru că, fiind 
supus, nu ai cutezanţa împotrivirii la voinţa mai 
marilor tăi, îţi vine greu să te laşi la cheremul al¬ 
tuia, fără vreun drept la părerile tale. 

6. Dar stai şi gîndeşte-te, fiul meu, la sfîrşitul 
grabnic al tuturor acestor lucruri, la răsplata ne¬ 
spus de mare a tuturor ostenelilor tale; cumpănind 
în acest fel, greutăţile nu ţi se vor părea o povară, 
ci, dimpotrivă, un puternic reazem al răbdării. In¬ 
tr-adevăr, iată, pentru puţina ta voinţă, pe care 
bucuros ţi-o răstigneşti aici pe acest pămînt, în ce¬ 
ruri vei avea parte de propria ta voinţă deplină 
pentru totdeauna. Acolo, cu siguranţă, vei reîntîlni 

tot ceea ce vei fi voit aici pe pămînt, tot ceea ce 
Vi-ai fi putut dori vreodată. Acolo îţi va sta la în- 
demînă toată bunătatea, fără teama de a o vedea 
ştirbită vreodată. Acolo, voinţa ta, una cu voinţa 
mea, pentru totdeauna, nu va mai trage spre nimic 
din afară, spre nimic pentru sine. Acolo nimeni şi 
nimic nu va cîrti împotriva ta, nimeni nu ţi se va 
pune de-a curmezişul, nimeni nu-ţi va sta în cale; 
ci, dimpotrivă, toate cele dorite îţi vor fi, din capul 
locului, la îndemînă, pofta inimii tale îndestulînd-o 
cu vîrf, săturînd-o şi mulţumind-o întru totul. Aco¬ 
lo voi dărui proslăvirea drept răsplată pentru toa¬ 
te ocările suferite, podoaba şi hlamida laudei drept 
răsplată pentru întristare, iar pentru locul din ur¬ 
mă, tronul domniei în vecii vecilor. Acolo va fi dat 
în vileag rodul adevărat al ascultării, cazna po¬ 
căinţei se va preface în voie bună, supunerea sme¬ 
rită va primi în dar cununa slavei. 

7. Prin urmare, pleacă-te acum cu umilinţă 
sub voinţa tuturora; puţin să-ţi pese cine spune 
sau cine porunceşte ceva. Grija ta cea mai mare să 
fie aceea de a primi cu inimă deschisă totul, stră- 
duindu-te sincer să aduci la îndeplinire orice ţi 
s-ar cere, fie că cel ce ţi-a poruncit ar fi unul mai 
mare sau, dimpotrivă, unul mai mic decît tine, sau 
unul deopotrivă cu tine. Lasă-1 pe fiecare să-şi va¬ 
dă de treabă şi să umble după tot ceea ce vrea; 
lasă-1 pe fiecare să se mîndrească cu ceea ce 

pofteşte şi să primească mii şi mii de laude; în ceea 
ce te priveşte, nu te lăsa tras nici încoace nici 
încolo, ci un singur lucru să-ţi aducă mulţumire: 
lepădarea de tine însuţi, îndeplinirea voinţei mele 
şi mărirea numelui meu. Aceasta să-ţi fie dorinţa 
de căpetenie: ca în viaţă şi moarte Dumnezeu să fie 
proslăvit prin tine. 


Capitolul L 

SUFLETUL OROPSIT ŞI AFLAT LA 
ANANGHIE TREBUIE SĂ SE LASE ÎN 
MÎINILE LUI DUMNEZEU 

1. Doamne Dumnezeul meu, Părinte sfînt, fii 
binecuvîntat acum şi în veci, pentru că aşa cum ai 
binevoit s-a făcut şi tot ceea ce înfăptuieşti este 
lucru bun. Slujitorul tău să-şi afle bucuria în tine, 
nu în sine însuşi sau în altceva: Tu singur, în- 
tr-adevăr, eşti adevărata bucurie, Tu eşti nădejdea 
şi cununa mea, Tu eşti veselia şi cinstea mea, 
Doamne. Oare e un singur lucru pe care slujitorul 
tău să nu-1 fi primit de la tine, şi încă fără nici 
cea mai mică vrednicie din partea lui? Ale tale sînt 
toate, tot ceea ce ai dat şi tot ceea ce ai înfăptuit. 
Sărac sînt eu şi în osteneli din tinereţile mele (Ps 
87, 16), iar sufletul meu, nu o dată, se cufundă în 

amărăciune şi lacrimi, tulburat şi cutremurat sub 
pintenul patimilor. 

2. îmi doresc bucuria păcii, dulceaţa acelei 
păci pe care o dăruieşti fiilor tăi, pacea celor ce se 
hrănesc din lumina mîngîierilor tale. Dacă tu dă¬ 
ruieşti pacea, revărsînd bucurie cerească - inima 
slujitorului tău va fi plină de balsamul sfînt al 
evlaviei şi se va desfăta întru lauda ta. Dar dacă, 
cum se întîmplă atît de des, îţi ascunzi faţa, sluji¬ 
torul tău nu va putea urma pe drumul poruncilor 
tale, ci se va prăbuşi în genunchi, bătîndu-şi piep¬ 
tul cu pumnii: căci nu va mai fi cum a fost, pînă 
mai deunăzi, cînd strălucirea luminii tale îi incin¬ 
ta fruntea, iar oblăduirea aripilor tale îi făcea pa¬ 
văză împotriva năvalei ispitelor. 

3. Părinte drept şi pururi vrednic de laudă, a 
venit vremea ca slujitorul tău să fie trecut prin 
ciur şi prin dîrmon. Părinte preaiubit, e drept ca 
în ceasul acesta slujitorul tău să sufere ceva pen¬ 
tru tine. Părinte pururi vrednic de cinste, a bătut 
ceasul pe care, din toţi vecii, îl ştiai orînduit să vi¬ 
nă: ca slujitorul tău să fie vremelnic înjosit pe că¬ 
rările văzute ale vieţii, ca în schimb să poată trăi 
pe vecie cu sufletul alături de tine; cîtva timp po¬ 
negrit, umilit, micşorat în ochii lumii; cîtva timp 
asuprit de pătimiri şi beteşuguri sufleteşti, ca mai 
apoi, din nou, împreună cu tine, să reînvie în 
primenită lumină a zorilor veciei, pentru a fi 

preamărit în ceruri. Părinte sfînt, astfel ai rînduit 
şi astfel ai voit să fie; s-a făcut tot ceea ce ai po¬ 
runcit să se întîmple. 

4. Intr-adevăr, a suferi oropsire şi amărăciune 
pe acest pămînt din iubire pentru tine, din partea 
orişicui şi ori de cîte ori voieşti -, iată darul dăruit 
de tine celor ce îţi sînt dragi. Nimic din ceea ce se 
întîmplă în viaţa aceasta nu se întîmplă fără pre¬ 
vederea, sfătui şi dreapta cumpănire a proniei ta¬ 
le. Bine îmi este mie că m-ai smerit ca să învăţ în¬ 
dreptările tale (Ps 118, 71) şi să alung din inima 
mea toată mîndria şi trufia. Binevenită şi ocara ce 
mi-a acoperit fruntea, ca să caut mîngîiere la tine 
mai curînd decît la oameni. Amărăciunile m-au 
mai învăţat să mă tem de nepătrunsele tale jude¬ 
căţi, după care atît cel drept cît şi păcătosul sînt 
puşi deopotrivă la încercare de tine, nu însă fără 
dreptate şi măsură. 

5. îţi mulţumesc că n-ai cruţat scăderile şi 
metehnele mele, ci cu loviri amarnice ai înmuiat 
cerbicia mea cu suferinţe şi strîmtorare multă, atît 
pe dinăuntru cît şi pe dinafară. Nimeni şi nimic 
nu va putea să-mi dea alinare, nici în cer, nici pe 
pămînt, afară de tine, Doamne, Dumnezeul meu, 
tămăduitorul ceresc al tuturor sufletelor, care pe¬ 
depseşte şi miluieşte, coboară pînă la iad şi iarăşi 
înalţă (Tob 13, 2). Mustrările tale sînt deasupra 
capului meu, iar varga ta mă pedepseşte. 

6. Iată, iubite Părinte, mă încredinţez cu totul 
mîinilor tale, îmi plec fruntea sub varga îndreptă¬ 
rilor tale. Loveşte umerii şi grumajii mei, fă să-mi 
plec cerbicia, înmoaie strîmbătatea mea cu dreapta 
tăriei tale. Fă din mine un ucenic evlavios şi plin 
de cuviinţă precum ştii bine că trebuie, astfel încît 
să pot rîndui întreaga mea purtare după voia ta. 
Mă las în mîinile tale, cu tot ce-i al meu, spre în¬ 
dreptare: mai bine să fiu pedepsit aici pe pămînt 
decît în viaţa viitoare. Tu, Doamne, ştii totul şi fie¬ 
care lucru în parte, şi nici un ungher al conştiinţei 
omului nu-ţi este ascuns. Tu ştii dintotdeauna tot 
ceea ce se întîmplă, şi nu-i nevoie ca cineva să 
vină să te înveţe sau să te povăţuiască în 
legătură cu cele ce se petrec pe pămînt. Tu ştii 
preabine ceea ce este de folos propăşirii mele şi cît 
de mare-i preţul amărăciunilor şi încercărilor, pre¬ 
cum curăţarea ruginei păcatului de pe sufletul 
meu. Fă din mine ceea ce vrei Tu, după bunul tău 
plac; nu dispreţui viaţa mea cea plină de păcate, 
mai bine cunoscută şi lămurită ţie decît orişicui. 

7. Dăruieşte-mi, Doamne, harul de a cunoaşte 
ceea ce e vrednic de cunoaştere, de a iubi ceea ce 
este vrednic de iubit; de a lăuda ceea ce ţie îţi pla¬ 
ce mai mult; de a preţui ceea ce e mai de preţ în 
ochii tăi; de a lepăda ceea ce în faţa ta lepădătură 
este. Nu mă lăsa să judec după vederea scurtă a 
ochiului din afară; nu mă lăsa să-mi dau cu 

părerea după urechea omenească, cea atît de lipsi¬ 
tă de pricepere, ajută-mă să pot cumpăni cu jude¬ 
cata limpede şi dreaptă, deosebind cele văzute de 
nevăzute; şi, mai presus de orice, fă să caut în 
toate şi mai presus de orice voinţa ta şi bunul tău 
plac. 

8. în capcana amăgirilor cad simţurile omului 
ori de cîte ori se apucă să judece; se amăgesc şi iu¬ 
bitorii lumii de faţă, îndrăgind doar cele văzute. 
Să fie oare un om cu adevărat mai bun doar pen¬ 
tru faptul că altul îl socoteşte mai bun? Ori de cîte 
ori aduce laudă, amăgitorul îl duce de nas pe cel pe 
care-1 amăgeşte, măgulitorul pe cel ce se umflă 
singur în pene, orbul duce de nas pe altul, orb ca 
şi el; beteagul duce pe altul, beteag ca şi el, în una 
şi aceeaşi capcană a înşelăciunii; cu adevărat orice 
laudă fără noimă devine astfel pentru om mai cu- 
rînd prilej de ruşinare. Căci fiecare face cît face, 
atît întocmai cît apare în ochii tăi, cu nimic mai 
mult sau mai puţin, cum bine spunea, în deplină 
smerenie, Sfîntul Francisc. 

Capitolul LI 


SĂ FIM STATORNICI PÎNĂ LA CAPĂT 
ÎN CELE MICI, DACĂ DE CELE MARI 
NU NE DOVEDIM ÎN STARE 

1. Fiul meu, nu eşti în stare să fii îndelung 
statornic în rîvna fierbinte a virtuţii, şi nici să ţii 
otova, neabătut, privirea sufletului tău aţintită 
către culmi: ci dimpotrivă, datorită stricăciunii 
moştenite de tot omul, fără să vrei te vei coborî 
mereu, din cînd în cînd, spre cele de jos, unde, cu 
urît şi silă, să duci pe umerii tăi povara vieţii 
acesteia nemernice. Cît timp, într-adevăr, vei pur¬ 
ta acest trup muritor, inima ta va fi apăsată de 
urît şi de lehamite. Iată de ce, neavînd încotro, va 
trebui, nu o dată, să duci suspinînd greutăţile tru¬ 
pului, căci iată, cu mintea şi privirea nu poţi ră- 
mînea aţintit, într-una, la cele dumnezeieşti. 

2. Astfel stînd lucrurile, caută să-ţi găseşti li¬ 
niştea în săvîrşirea unor fapte mărunte şi umile, 
află întremare sufletească făcînd în jurul tău fap¬ 
te bune; aşteaptă, cu nestrămutată încredere, re¬ 
venirea mea şi darul coborît de sus; suferă cu toa¬ 
tă răbdarea vremelnica stare de singurătate şi se¬ 
cetă sufletească în care te afli, şi nu te îndoi o cli¬ 
pă că voi sosi din nou să te dezrobesc de toată în¬ 
grijorarea. într-adevăr, te voi face să uiţi de tot 

aleanul şi de toate caznele şi voi desfăta lăuntrul 
sufletului tău cu nesfîrşită pace. în faţa ta voi des¬ 
făşura larg pajiştile sfintelor Scripturi iar tu, cu 
inimă bucuroasă şi senină, vei putea atunci pro- 
păşi, în pas uşor, pe calea poruncilor mele. Vei re¬ 
cunoaşte că pătimirile vremii de acum nu sînt 
vrednice de mărirea care ni se va descoperi (Rom 
8 , 18 ). 


Capitolul LII 

OMUL SĂ NU SE SOCOATĂ VREDNIC DE 
MÎNGÎIERE, CI MAI CURÎND DE PEDEPSIRE 
ŞI OSÎNDĂ 

1. Doamne, pentru că nu sînt vrednic de mîn- 
gîierea ta şi nici de vreo altă alinare sufletească, 
drept eşti ori de cîte ori mă laşi în părăsire şi go¬ 
liciune. Chiar dacă aş fi în stare să vărs o mare de 
lacrimi pentru păcatele mele, şi încă n-aş fi vred¬ 
nic de dezmierdările tale. Iată de ce nu mi se cuvi¬ 
ne decît pedepsire şi mustrare, căci te-am jignit şi 
vătămat, iar păcatele mele sînt nenumărate. Du¬ 
pă o drept cumpănită judecată, nu aş fi aşadar 
vrednic nici măcar de cea mai mică mîngîiere. Iată 
însă că Tu, mult milostive, preabune Dumnezeule, 
care nu vrei moartea făpturilor tale, spre a arăta 
bogăţia dărniciilor tale în vasele milei, te înduri să 

dai alinare slujitorului tău, mai presus de orice 
închipuire omenească, deşi el nu se face vrednic de 
acest lucru. Căci alinările tale nu sînt ca vorba 
goală ieşită din gura oamenilor. 

2. Ce am făcut eu oare, Doamne, ca să-mi îm¬ 
părtăşeşti un strop din mîngîierea ta cerească? 
Nu-mi amintesc să fi făcut vreun lucru bun, ci, 
dimpotrivă, mă ştiu mereu atras către păcate, me¬ 
reu lăsător în îndreptarea vieţii mele. Acesta-i 
adevărul şi nu-1 pot tăgădui. Dacă aş spune altce¬ 
va, tu Doamne, te-ai ridica împotrivă şi nimeni pe 
lume nu ar putea să-mi ia apărarea. Pentru păca¬ 
tele mele m-am făcut vrednic de un singur lucru: 
de focul iadului, pentru vecie. în adevăr, mărturi¬ 
sesc că sînt vrednic de batjocură şi de dispreţ, şi 
nu s-ar cădea să mă număr între slujitorii tăi. Şi 
oricît de greu ar fi, în numele adevărului, împotri¬ 
va mea voi mărturisi păcatele mele, ca astfel să pot 
mai lesne cere şi dobîndi mila ta. 

3. Dar ce să spun, copleşit cum sînt de vinovă¬ 
ţie şi ruşine? Gura mea nu poate rosti decît atît: 
am păcătuit, Doamne, am păcătuit; fie-ţi milă de 
mine şi iartă-mă. Lasă-mă puţin, să pot să-mi vin 
în fire, mai înainte de a pleca spre a mă întoarce 
în ţinutul beznei, acoperit de umbra morţii (Iov 10, 
20, 21). Şi ce-mi ceri Tu mie, vinovatul şi păcăto¬ 
sul bicisnic, decît să fac pocăinţă şi să mă umilesc 
pentru păcatele mele? Nădejdea iertării se naşte 

din adevărata părere de rău şi din smerenia ini¬ 
mii; astfel amuţesc mustrările de cuget, harul pier¬ 
dut e dobîndit din nou, omul află o pavăză împo¬ 
triva mîniei viitoare şi sufletul pocăit primeşte de 
la Dumnezeu sărutul împăcării. 

4. Smerita îndurerare pentru păcatele săvîrşi- 
te e o jertfă plăcută ţie, Doamne, cu o mireasmă 
mai dulce ca tămîia. Aceeaşi pocăinţă e totodată 
mirul scump care ţi-a fost turnat pe sfintele tale 
picioare Isuse, căci nu ai urgisit niciodată o inimă 
frîntă şi smerită (Ps 50, 19). Pocăinţa este locul 
scutit, la adăpost de faţa mînioasă a vrăjmaşului. 
Ea curăţă şi spală tot ceea ce, altminteri, ar fi 
pîngărit şi pătat. 


Capitolul LIII 

HARUL LUI DUMNEZEU 
NU SUFERĂ AMESTEC CU GUSTUL CELOR 
PĂMÎNTEŞTI 

1. Fiul meu, harul meu este o nestemată care 
nu suferă amestecul lucrurilor din afară şi al mîn- 
gîierilor pămînteşti. Prin urmare trebuie să lepezi 
toate piedicile din calea harului, dacă doreşti cu 
adevărat ca binecuvîntarea mea să se reverse şi 
sa odrăslească în tine. Caută un loc ascuns, unde 

să-ţi fie bine să stai singur, faţă-n faţă cu tine în¬ 
suţi; să n-ai nevoie să schimbi nici o vorbă cu ni¬ 
meni, ci lui Dumnezeu singur să-i vorbeşti prin ru¬ 
găciune fierbinte, ca să-ţi păzească curăţenia cu¬ 
getului şi îndurerarea pocăită a sufletului. Lumea 
întreagă socoteşte-o drept nimic, iar slujirea lui 
Dumnezeu să treacă pentru tine înaintea tuturor 
celorlalte îndeletniciri săvîrşite în afară. Intr-ade¬ 
văr, nu vei putea să-mi slujeşti mie şi să-ţi afli 
totodată desfătare în cele trecătoare. Fereşte-te de 
dragostea fără măsură faţă de rude şi prieteni şi 
depărtează-ţi sufletul de toată mîngîierea vremii 
de acum. Astfel îi îndemna fericitul Apostol Petru 
pe credincioşii lui Cristos: ca nişte străini şi călă¬ 
tori pe acest pămînt (1 Pt 2, 11) să-şi rînduiască 
purtările. 

2. O, cîtă siguranţă şi încredere va avea, în 
ceasul morţii, omul descătuşat din timp de orice 
legătură lumească! Sufletul plin de metehne al 
omului pămîntesc nu poate însă pricepe cum ini¬ 
ma să se lepede de toate; după cum omul robit 
trupului şi simţurilor sale nu înţelege ce poate să 
însemne libertatea omului lăuntric. Cu toate aces¬ 
tea, cel ce vrea cu adevărat să trăiască după legea 
duhului nu poate decît să scuture lanţurile orică¬ 
rei legături, atît cele din apropierea sa cît şi cele 
de departe, şi de nimic să nu se ferească mai 
straşnic decît de sine însuşi. Dacă te vei birui pe 


233 



tine însuţi cu desăvîrşire, lesne vei birui şi toate 
celelalte. Izbînda desăvîrşită este să te birui pe ti¬ 
ne. Cel ce-i stăpîn pe sine, astfel ca trupul să fie 
supus dreptei judecăţi, iar dreapta sa judecată, în 
toate, să-mi fie supusă numai mie, acela este cu 
adevărat biruitorul său şi stăpînul lumii. 

3. Dacă vrei să te ridici pînă la această culme, 
trebuie să te încumeţi, cu toată bărbăţia, să pui 
securea la rădăcină, să scoţi şi să stîrpeşti cea mai 
ascunsă sămînţă a iubirii neorînduite de tine 
însuţi, a dragostei faţă de bunurile pieritoare. De 
meteahna iubirii nemăsurate de sine atîrnă tot 
ceea ce omul are de înfrînt, începînd cu rădăcina: 
biruind şi stîrpind meteahna de la rădăcină, sufle¬ 
tul se va bucura de pace şi linişte nemăsurată. 
Dar puţini sînt aceia care se străduiesc să-şi răs¬ 
tignească această pornire cu desăvîrşire şi să iasă 
din propria lor piele; de aceea rămîn încătuşaţi în 
sinea lor şi nu se pot înălţa cu duhul deasupra. Iar 
cei ce vor de bună voie să umble pe cărările mele 
vor trebui să-şi răstignească toate imboldurile şi 
aplecările rele şi să nu se lipească de nici o făptu¬ 
ră cu iubire pătimaşă. 

Capitolul LIV 


DEOSEBIREA ÎNTRE IMBOLDURILE FIRII ŞI 
ALE HARULUI 

1. Fiul meu, ţine seamă de imboldurile firii şi 
ale harului, care se bat cap în cap, deşi într-un 
chip atît de învăluit încît abia dacă omul luminat 
la suflet, avînd ochiul lăuntric ager, le ştie distin¬ 
ge. într-adevăr, tot omul trage la bine şi, atît în 
vorbă cît şi în faptă, fiecare zice că vrea binele; şi 
tocmai de aceea, sub această arătare a binelui, 
mulţi se lasă înşelaţi. 

2. Firea-i plină de vicleşuguri, şi pe mulţi îi 
trage în capcană ca să-i amăgească - de fapt pe si¬ 
ne însuşi avîndu-se pînă la urmă în vedere; căile 
harului sînt, în schimb, simple şi drepte, ocolesc 
pînă şi umbra răului, n-au nimic de-a face cu pre¬ 
făcătoria, pe toate le îndrumă curat spre slava lui 
Dumnezeu, în care, de altfel, în cele din urmă, îşi 
află odihna. 

3. Firea-i îndărătnică la răstignire, se înfîoară 
la gîndul apăsării, nu vrea să se pună de bună voie 
sub jug; harul, în schimb, nu se sperie de răs¬ 
tignirea de sine, se împotriveşte poftelor şi simţu¬ 
rilor, caută supunerea, iubeşte îngenuncherea, nu 
umblă să hotărască după capul său, îndrăgeşte 
rînduiala, nu ţine să asuprească pe alţii, urmăreş- 

te un singur lucru: să stea, să trăiască şi să fie 
sub mina preaputemică a lui Dumnezeu; pentru 
Dumnezeu e gata oricînd să se plece cu umilinţă 
înaintea oricărei făpturi omeneşti. 

4. Firea lucrează mereu pentru tihiia şi folosul 
propriu şi aşteaptă într-una cîştig de la alţii; ha¬ 
rul, în schimb, nu caută ceea ce este folositor şi 
plăcut sieşi, ci are întotdeauna în vedere ceea ce ar 
putea fi de folos pentru mai mulţi. 

5. Firea primeşte bucuroasă onorurile şi închi¬ 
năciunile; harul, în schimb, închină lui Dumnezeu 
toată cinstea şi mărirea. 

6. Firea se teme de ruşinare şi dispreţ; harul, 
în schimb, se bucură ori de cîte ori se învred¬ 
niceşte să sufere ocară pentru numele lui Isus 
{Fapte 5, 41). 

7. Firii îi place huzurul şi tihna trupească; ha¬ 
rul, în schimb, nu poate sta degeaba, ci bucuros se 
aşterne pe treabă. 

8. Firii îi plac lucrurile rare şi frumoase, urăş¬ 
te ce este ieftin şi grosolan; harul, în schimb, se 
bucură şi de lucrurile simple şi smerite, nu dispre¬ 
ţuieşte cele aspre, îmbracă voios chiar şi o haină 
ponosită. 

9. Firea pofteşte la cele trecătoare, se bucură 
de cîştigul pămîntesc, se întristează de pagubă, se 
necăjeşte pentru cea mai mică vorbă de ocară; ha¬ 
rul, în schimb, caută la cele veşnice, nu se lasă su- 

pus celor trecătoare, nu se tulbură pentru pagubă, 
nu se amărăşte pentru o vorbă de ocară: comoara şi 
bucuria lui se află în ceruri, unde nimic nu-i su¬ 
pus nimicirii. 

10. Firea este lacomă, mai bucuros ia decît dă: 
tot ceea ce apucă şi ţine îi place să aibă pentru 
sine numai; harul, în schimb, e darnic cu toată 
lumea, nu caută ale sale, se mulţumeşte cu puţin, 
convins că mai fericitor lucru este a da decît a lua 
C Fapte 20, 35). 

11. Firea trage la făpturi, e aplecată spre trup, 
spre deşărtăciuni şi vorbărie goală; harul, în 
schimb, trage la Dumnezeu şi la virtute, se leapă¬ 
dă de făpturi, fuge de lume, răstigneşte poftele 
cărnii, urăşte colindatul de colo-colo, se sfieşte să 
se arate în văzul lumii. 

12. Firea primeşte bucuros alinări din afară, 
de la cele ce aduc măgulire simţurilor; harul nu-şi 
caută mîngîierea decît la Dumnezeu, rîvnind să-şi 
afle desfătarea - mai presus de toate cele văzute -, 
în binele ultim şi fără de pereche. 

13. Firea face totul pentru cîştig şi pentru folo¬ 
sul propriu; nu-i în stare să întreprindă nimic de 
dragul nimănui; în orice faptă bună întrevede fie 
răsplata ce i se cuvine, fie una mai mare încă; fie 
prinos de laudă, fie alte foloase; firea trage mereu 
nădejde din cumpănirea faptelor şi darurilor pe 
care le face; harul, în schimb, nu se aşteaptă la 

vreun folos vremelnic, nu doreşte altă răsplată de- 
cît pe Dumnezeu singur; din cele cuvenite vieţii 
pămînteşti nu-şi doreşte decît atît cit îi trebuie 
pentru dobîndirea celor veşnice. 

14. Firea se bucură să aibă prieteni şi cunos¬ 
cuţi cit mai mulţi, se făleşte cu neamul şi locul 
obîrşiei sale, zîmbeşte celor puternici, linguşeşte 
pe cei bogaţi, măguleşte pe cei de-o seamă cu sine; 
harul, în schimb, îndrăgeşte şi pe vrăjmaşi, nu se 
laudă cu mulţimea prietenilor, nu pune preţ pe 
neam sau pe locul obîrşiei, decît dacă e vorba de 
virtute; îşi deschide inima spre cel sărac mai cu- 
rînd decît spre cel avut, stă alături de cel nevino¬ 
vat, mai curînd decît de cel puternic; se bucură 
alături de cel sincer, nu alături de cel ce linguşeş¬ 
te; harul îndeamnă neobosit la haruri tot mai 
mari, ca, prin virtute, omul să se asemene tot mai 
mult cu Fiul lui Dumnezeu. 

15. Aflată la ananghie şi strîmtorare, firea cîr- 
teşte; harul îndură însă fără să crîcnească orice 
oropsire. 

16. Firea aduce totul la sine, se zbate să-şi fa¬ 
că dreptate; harul, în schimb, atribuie totul lui 
Dumnezeu, de unde toate îşi au, de altfel, izvorul; 
nu se laudă, pentru sine, cu nimica bun, nu se în¬ 
cumetă să se mîndrească de nimic; nu stîrneşte 
vrajbă, nu pune spusele sale mai presus de ale al¬ 
tora; toate părerile şi cunoştinţele sale le supune 

înţelepciunii eterne şi cercetării ochiului dumne¬ 
zeiesc. Firea e ahtiată să afle taine şi noutăţi; 
vrea să se pună pe sine în văzul lumii, ţine să 
adulmece cu simţurile cit mai multe; vrea să fie 
cunoscută, mereu de faţă acolo unde răsună lau¬ 
dele şi tămîierile lumii. Harului însă nu-i pasă de 
noutăţi şi lucruri de mirare, căci ştie bine că toate 
purced din străvechea stricăciune, că pe acest pă- 
mînt nimic nu-i nou cu adevărat şi trainic. Harul 
îndrumă simţurile la înfrînare, le fereşte de desfă¬ 
tările zadarnice şi de arătarea de sine; cele de lau¬ 
dă şi vrednice de mirare ştie să le învăluiască în 
umilinţă; în toate şi în totul ştie să caute folosul 
adevărat, rodul laudei şi cinstirii lui Dumnezeu. 
Nu-i place să vorbească în gura mare despre sine, 
ci în toate darurile primite urmăreşte un singur 
lucru: ca Dumnezeu să fie binecuvîntat, căci toate 
purced din mărinimia fără margini a iubirii sale. 

17. Asemenea har e o lumină suprafirească 
deosebită, dăruită de Dumnezeu însuşi drept 
semn şi arvună a mîxituirii veşnice a celor aleşi; ea 
înalţă pe om de la cele pămînteşti la iubirea bunu¬ 
rilor cereşti: dintr-o fiinţă trupească face astfel 
una spirituală. Prin urmare, cu cit firea omeneas¬ 
că este mai mult ţinută în frîu şi îngenuncheată, 
cu atît mai mare este harul revărsat asupra sufle¬ 
tului; cercetat astfel zi de zi, omul lăuntric se pri- 

meneşte necontenit, după chipul şi asemănarea lui 
Dumnezeu. 


Capitolul LV 

DESPRE STRICĂCIUNEA FIRII OMENEŞTI ŞI 
PUTEREA HARULUI DUMNEZEIESC 

1. Doamne, Dumnezeul meu, Tu care m-ai 
creat după chipul şi asemănarea ta, dăruieşte-mi, 
te rog, harul pe care mi l-ai arătat a fi atît de în¬ 
semnat şi de trebuincios spre mîntuire: să pot bi¬ 
rui răutatea firii mele care neîncetat mă trage la 
păcat şi la pierzanie. Căci văd în mădularele mele 
o altă lege luptîndu-se împotriva legii minţii mele 
şi făcîndu-mă rob (Rom 7, 23), în multe privinţe, 
faţă de poftele trupului; eu unul nu mă simt în 
stare să mă împotrivesc acestor patimi decît cu 
ajutorul harului tău preasfînt, revărsat ca o fla¬ 
cără înaintea mea. 

2. Intr-adevăr, este nevoie de har, ba încă de 
un har foarte mare, ca firea, aplecată cum este pu¬ 
ruri spre rău, încă din cea mai fragedă vîrstă, să 
poată fi biruită. Căci, prăbuşită o dată cu primul 
nostru părinte, Adam, căzută pradă stricăciunii, 
prin păcat, firea fiecăruia rămîne de la rădăcină 
întinată: căci dacă bună şi dreaptă a fost zidită 

dintru început de tine, păcatul şi bicisnicia ei o fac 
acum să tragă mereu spre rău şi spre cele josnice. 
Iar puţina putere ce i-a mai rămas e ca un fir de 
jar îngropat sub cenuşă. Atare scînteie e chiar 
mintea omului, aşa cum i-ai dăruit-o de la fire, în¬ 
conjurată însă acum de negură şi ceaţă: are mai 
departe puterea de a deosebi, prin judecată, între 
bine şi rău, de a surprinde depărtarea ce desparte 
adevărul de minciună, deşi rămîne neputincioasă 
atunci cînd vine vorba de a îndeplini toate cîte le 
încuviinţează, căci îi lipseşte plinătatea luminii 
adevărate, iar pornirile ei sînt slăbite şi vătămate 
de cusururi şi metehne. 

3. De aici, Dumnezeule, faptul că, după omul 
cel lăuntric, mă bucur de legea ta (Rom 7, 22), şti¬ 
ind bine cît de bună este porunca ce ne-ai dat-o, cît 
de dreaptă şi cît de sfîntă este; ştiind bine că ea 
osîndeşte răul şi sfătuieşte fuga de păcat. Tot de 
aici şi faptul că aflu în mine voinţa, nu însă şi în¬ 
făptuirea binelui (Rom 7, 18). De aici, mulţimea 
hotărîrilor bune pe care le iau neîncetat; dar, lip- 
sindu-mă de harul care să-mi suplinească slăbi¬ 
ciunea, la cea mai mică împotrivire dau înapoi şi 
mă resemnez în retragere. Tot de aici şi faptul că, 
avînd cunoştinţă de căile desăvîrşirii, văzînd des¬ 
tul de limpede ce şi cum s-ar cuveni să fac, mă las 
totuşi tras în jos de jugul slăbiciunii mele şi nu mă 
mai ridic spre cărările desăvîrşirii. 

4. O, Doamne, cît de trebuincios îmi este harul 
tău ca să pot apuca pe calea binelui, ca să propă- 
şesc cît de cît şi să duc la bun sfîrşit lucrarea de- 
săvîrşirii mele! Fără harul tău, într-adevăr, nu sînt 
în stare de nimic. Toate le pot întru Cristos cel ce 
mă îmbracă cu putere (Fii 4, 13). O, har cu ade¬ 
vărat ceresc, fără de care nu putem avea nici un 
merit propriu, fără de care darurile firii înseşi sînt 
nimica! Nimic nu preţuiesc meşteşugurile, nimic 
nu preţuiesc averile, nimic frumuseţea, nimic băr¬ 
băţia, nimic înzestrările minţii şi ale vorbirii - fă¬ 
ră de harul tău, Doamne. într-adevăr, darurile fi¬ 
rii sînt împărţite, fără deosebire, şi celor buni şi 
celor răi; cei aleşi însă au parte de darul iubirii, 
prin a cărui pecete se fac vrednici de viaţa cea veş¬ 
nică. E atît de mare acest dar, încît nici darul pro¬ 
rocirii, nici puterea de a face minuni şi nici uns 
din isprăvile minţii cercetătoare nu au vreun preţ 
în sine fără el. Nici chiar credinţa şi nădejdea, şi 
nici una din celelalte virtuţi nu-ţi sînt plăcute, da¬ 
că din sufletul omului lipseşte harul iubirii. 

5. O, dar preafericit ce vii să înavuţeşti cu bel¬ 
şugul virtuţilor pe cel sărac cu duhul! Tu, care 
smereşti la inimă pe cel bogat în multe bunuri pă- 
mînteşti! Vino, coboară asupra mea, din zori cople- 
şeşte-mă cu mîngîierile tale, ca nu cumva sufletul 
meu însetat şi ostenit să fie cuprins de delăsare. 
Te rog fierbinte, Doamne, fă să găsesc har în ochii 

tăi; harul tău îmi este de ajuns, (2 Cor 12, 19) 
chiar fără nimic altceva, din cele după care suspi¬ 
nă firea. Şi dacă voi fi ispitit şi trecut prin amără¬ 
ciuni şi încercări numeroase, nu mă voi teme de 
nici un rău, atîta timp cît tu vei fi, prin harul tău, 
cu mine. El este tăria mea, sfătuitorul meu şi aju¬ 
torul meu de nădejde. Mai puternic decît toţi vrăj¬ 
maşii mei luaţi laolaltă, mai înţelept decît toţi în¬ 
ţelepţii pămîntului. 

6. Harul e învăţătorul adevărului, dascălul 
purtărilor, lumina inimii, alinarea durerii, duşma¬ 
nul întristării, hrana evlaviei, izvorul lacrimilor. 
Ce aş fi eu fără har, decît un lemn uscat, un 
vreasc bun de aruncat? Harul tău, Doamne, să fie 
pururi alături de mine, însoţindu-mi paşii, ajutîn- 
du-mă neîncetat să fac fapte bune. Prin Isus Cris- 
tos, Domnul nostru. Amin. 


Capitolul LVI 

SE CUVINE SĂ NE LEPĂDĂM DE NOI ÎNŞINE 
ŞI SĂ-L URMĂM PE CRISTOS PE CALEA 
CRUCII 


1. Fiul meu, te vei putea strămuta în mine nu¬ 
mai în măsura în care vei fi în stare să te dezbraci 
de tine însuţi. Aşa cum făptui de a nu rîvni la ni- 


243 



mic pentru simţuri clădeşte pacea lăuntrică, tot 
astfel lepădarea lăuntrică de sine conduce la uni¬ 
rea cu Dumnezeu. Vreau să te deprinzi cu desăvîr- 
şita lepădare de tine însuţi, urmînd voinţa mea fă¬ 
ră crîcnire şi împotrivire. Urmează-mă, deci: Eu 
sînt Calea, Adevărul şi Viaţa (In 14, 6). Fără cale 
aşternută nu se poate merge nicăieri; fără adevăr, 
cunoaşterea e fără rost; fără viaţă, nici un trai nu 
e cu putinţă. Calea pe care o ai de urmat sînt Eu 
însumi; Adevărul în care trebuie să crezi Eu sînt; 
Viaţa în care trebuie să-ţi pui nădejdea sînt Eu. 
Eu sînt Calea ferită de piedici, Adevărul negreşel- 
nic, Viaţa fără de sfîrşit. Eu sînt Calea cea mai 
dreaptă cu putinţă, culmea adevărului, Viaţa cea 
adevărată, Viaţa fericită, Viaţa însăşi fără de în¬ 
ceput. Ţinînd calea mea, vei cunoaşte adevărul; şi 
adevărul te va elibera (In 8, 32) şi vei dobîndi 
viaţa veşnică. 

2. Dacă vrei să intri în viaţă, păzeşte porunci¬ 
le (Mt 19, 17). Dacă vrei să cunoşti adevărul, cre¬ 
de în mine. Dacă vrei să fii desăvîrşit, vinde tot ce 
ai (Mt 19, 21). Dacă vrei să fii ucenicul meu, lea- 
pădă-te de tine. Dacă vrei să dobîndeşti o viaţă fe¬ 
ricită, învăţă să dispreţuieşti viaţa aceasta. Dacă 
vrei să fii proslăvit în ceruri, umileşte-te pe pă- 
mînt. Dacă vrei să domneşti împreună cu mine, 
poartă cu mine crucea. Numai cei ce slujesc crucii 
vor afla calea fericirii şi lumina adevărată. 

3. Doamne Isuse, de vreme ce viaţa ta pe acest 
pămînt a fost supusă strîmtorărilor şi dispreţuită 
de lume, fă să te pot urma pe calea aceluiaşi dis¬ 
preţ pe care lumea ţi l-a arătat ţie. Căci nu este 
ucenicul mai presus de dascălul său, nici slujitorul 
mai presus de domnul său (Mt 10, 24). Fă, aşadar, 
ca şi slujitorul tău să se poată deprinde cu viaţa 
pe care ai dus-o, căci acolo se află mîntuirea mea 
şi adevărata sfinţenie. Orice cuvîntări aş citi sau 
asculta în afară de aceasta, nimic nu-mi va putea 
da hrană sau bucurie statornică. 

4. Fiul meu, dacă ai citit şi aflat despre toate 
acestea, nu vei fi fericit decît trecînd la fapte. Cel 
ce are poruncile mele şi le păzeşte, acela este care 
mă iubeşte, şi-l voi iubi şi Eu şi mă voi arăta lui 
C In 14, 21) şi îl voi aşeza alături de mine în împă¬ 
răţia Tatălui meu. 

5. Doamne Isuse, fie precum ai spus şi ai 
făgăduit: fă-mă vrednic să-ţi primesc darul. In¬ 
tr-adevăr, din mîna ta am primit crucea: o voi pur¬ 
ta pe umerii mei şi o voi duce pînă la moarte, du¬ 
pă cum mi-ai poruncit. Sigur, viaţa unui bun călu¬ 
găr e o cruce, dar nu alta călăuza omului spre pa¬ 
radis. Lucrurile sînt pornite şi nu pot fi lăsate în 
mijlocul drumului: nici vorbă de a face cale în¬ 
toarsă. 

6. Haideţi, aşadar, fraţilor, să mergem îm¬ 
preună; Isus va fi cu noi. Crucea am primit-o pen- 

tru Isus; pentru Isus, pe calea crucii să fim stator¬ 
nici pînă la capăt. El va fi ajutorul nostru, căci ne 
deschide cărarea şi ne călăuzeşte. Iată, Regele 
nostru păşeşte înainte şi va duce lupta pentru noi. 
Să-l urmăm cu bărbăţie, nimeni să nu se înspăi- 
mînte de nici o grozăvie; să fim pregătiţi să ne 
jertfim pînă la moarte în luptă şi să nu pătăm 
stindardul slavei noastre, fugind de cruce. 


Capitolul LVII 

NU-I BINE CA OMUL SĂ SE LASE COPLEŞIT 
DE DEZNĂDEJDE ATUNCI CÎND SE 
ÎNTÎMPLĂ SĂ CADĂ ÎN UNELE GREŞELI 

1. Fiul meu, mai plăcute îmi sînt răbdarea şi 
smerirea sufletului tău la ananghie, decît dulceaţa 
şi evlavia lui în clipele fericite. Pentru ce te în¬ 
tristezi dacă ţi se aduce dojană pentru un lucru de 
nimic? Chiar de-ar fi fost un lucru mai însemnat, 
şi încă nu s-ar fi cuvenit să te tulburi. Acum însă, 
lasă-1 să treacă. Nu-i prima nici ultima oară cînd 
aşa ceva se întîmplă, căci aceasta-i viaţa. Te arăţi 
viteaz, nimic de spus, atîta timp cît nu întîmpini 
împotrivire. Ba chiar eşti priceput la sfaturi şi ştii 
să-i îmbărbătezi din gură pe alţii; de îndată însă ce 
necazul vine să bată pe neaşteptate la uşa ta, te 

părăsesc şi sfatul şi puterea. Vezi, aşadar, cit eşti 
de şubred după cum se arată, atît de des, în 
asemenea lucruri de mică însemnătate; totuşi spre 
mîntuirea şi binele tău se fac acestea toate, ori de 
cîte ori prilejurile se ivesc. 

2. Nu pune la inimă şi, dacă durerea şi mîhni- 
rea te ating, nu le lăsa să te biruie sau să te stă- 
pînească. Dacă vezi că nu poţi răbda cu voioşie, 
rabdă cei puţin cu resemnare. Chiar dacă ure- 
chile-ţi aud lucruri mai puţin îmbucurătoare şi 
simţi cum eşti gata să te aprinzi, păstrează-ţi 
cumpătul şi nu da drumul la vorbe nesăbuite, ca 
nu cumva cei mai mici decît tine să găsească pri¬ 
cină de sminteală. Zbuciumul tău nu va întîrzia 
să se domolească şi amărăciunea sufletului se va 
preface în dulce alinare a harului. Sînt viu şi stau 
alături de tine, spune Domnul, gata să-ţi întind o 
mînă de ajutor şi să-ţi aduc prisos de mingîiere: 
încrede-te în mine şi cheamă-mă cu evlavie. 

3. Păstrează-ţi cumpătul şi pregăteşte-te să dai 
piept cu încercări şi mai mari încă. Totul nu-i 
pierdut, chiar dacă ţi se pare că, mai des, eşti în¬ 
cercat de amărăciune şi ispită. Om eşti, nu Dum¬ 
nezeu; eşti trup făcut din carne, nu înger. Cum îţi 
închipui că ai putea rămîne nestrămutat în virtu¬ 
te, atunci cînd de acest dar n-au avut parte nici în¬ 
gerii din ceruri, nici primii noştri părinţi în Para¬ 
dis? Eu îi mîngîi şi-i îmbărbătez pe cei întristaţi, 

Eu îi înalţ la cunoaşterea dumnezeirii mele pe cei 
care-şi recunosc şubrezenia. 

4. Fie binecuvîntat cuvîntul tău, Doamne, mai 
dulce decît mierea fagurelui (Ps 18, 11) pe cerul 
gu-rii mele. Ce m-aş face în mijlocul atîtor amără¬ 
ciuni şi ananghii fără oblăduirea şi îmbărbătarea 
sfintelor tale cuvinte? Măcar să mă văd ajuns la 
porţile mîntuirii, căci de pătimirile drumului 
nu-mi pasă. Dăruieşte-mi, te rog, un sfîrşit bun, o 
trecere fericită din lumea aceasta. Adu-ţi aminte 
de mine, Dumnezeul meu, îndrumă-mi paşii pe că¬ 
rarea dreaptă ce duce la împărăţia ta. Amin. 


Capitolul LVIII 

SĂ NU ISCODIM ROSTURILE PREA ÎNALTE 
ŞI ASCUNSE ALE JUDECĂŢII LUI 
DUMNEZEU 

1. Fiul meu, fereşte-te de a dezbate în între¬ 
bări iscoditoare lucruri prea înalte şi judecăţile as¬ 
cunse ale lui Dumnezeu, vrînd, de pildă, să ştii 
pentru ce cutare se află în stare de părăsire şi 
pentru ce un altul, dimpotrivă, e copleşit de atîtea 
daruri; de ce cutare e trecut prin ciur şi prin dîr- 
mon, în timp ce altul primeşte cu vîrf şi îndesat bi- 
necuvîntare. Acestea toate întrec cu mult puterea 

de cuprindere a minţii omeneşti, oricît de isteaţă; 
ca să nu spun că lumina înţelegerii şi iscodirii 
omeneşti nu vor putea niciodată da de rostul jude¬ 
căţilor dumnezeieşti. Prin urmare, ori de cîte ori 
vrăjmaşul va veni să-ţi şoptească la ureche unele 
ca acestea, sau chiar semeni de-ai tăi iscoditori vor 
veni cu astfel de întrebări, nu pregeta să le răs¬ 
punzi cu cuvintele Prorocului: Drept eşti Doamne 
şi dreaptă-i judecata ta; şi adevărate sînt judecăţi¬ 
le Domnului, îndreptăţite în sine (Ps 118, 137 şi 
18, 10). Intr-adevăr, judecăţile mele sînt lucru de 
temut, iar nu de cercetat şi de iscodit în palavre, 
căci rosturile lor depăşesc cu totul puterea minţii 
omeneşti de a înţelege. 

2. La fel, fereşte-te să cercetezi şi să dezbaţi 
de ce, şi cum, şi pentru ce s-au săvîrşit - aşa iar 
nu altminteri - vredniciile şi faptele sfinţilor: care, 
de pildă, e mai mare şi înălţat în sfinţenie, care-i 
mai proslăvit în împărăţia cerurilor. Asemenea 
vorbe dau adeseori naştere la sfadă şi gîlceavă 
stearpă; ca să nu spun că hrănesc trufia şi seme¬ 
ţesc omul în zadar: de unde se nasc pizma şi dezbi¬ 
narea, pe măsură ce unii trag să se mîndrească ba 
cu un sfînt, ba cu un altul. A rîvni să ştii şi să cer¬ 
cetezi asemenea lucruri nu aduce nici un rod, ci, 
dimpotrivă, displace sfinţilor din ceruri: căci Eu 
nu sînt Dumnezeul dezbinării, ci al păcii, spune 
Domnul (1 Cor 14, 33); atare pace stă întemeiată 

mai curînd pe smerenia cea adevărată decît pe 
gînduri înfumurate despre sine. 

3. Mai sînt unii care se lasă cu nesăbuinţă mi¬ 
naţi de rîvnă ba spre unii dintre sfinţi, ba către al¬ 
ţii, de fapt nu sub imboldul lui Dumnezeu, ci îm¬ 
pinşi de porniri omeneşti. Mie toţi sfinţii îmi da¬ 
torează viaţa; Eu le-am dăruit tuturora harul, Eu 
le-am împărtăşit lumina slavei. Eu cunosc vred¬ 
niciile fiecăruia în parte; pe toţi i-am întîmpinat 
cu binecuvlntările bunătăţii mele (Ps 20, 4). I-am 
cunoscut şi i-am îndrăgit pe toţi din toţi vecii ve¬ 
cilor; Eu i-am ales din lume (In 15, 19), iar nu ei 
m-au ales pe mine. I-am chemat prin harul meu; 
i-am atras din milostivire; i-am scos la capătul 
drumului, prin ispite şi încercări multe. Le-am îm¬ 
părtăşit mîngîieri negrăite, le-am dăruit statorni¬ 
cie, am răsplătit răbdarea lor. 

4. Eu ştiu bine cine-i cel dintîi şi cine-i cel din 
urmă; pe toţi îi cuprind în îmbrăţişarea dragostei 
mele neţărmurite. Pentru toţi sfinţii mei, cel ce se 
cuvine să primească laudă sînt Eu; mie, înaintea 
tuturora, mi se datorează binecuvîntare şi proslă¬ 
vire pentru fiecare suflet ales, copleşit de atîtea 
daruri minunate, dinainte îndrăgit fără nici o 
vrednicie din partea făpturii. Prin urmare, cel ce 
dispreţuieşte pe unul din sfinţii mei mai mici, nici 
pe cei mari nu-i cinsteşte, căci Eu l-am făcut şi pe 
cel mic şi pe cel mare (Inţ 6, 8). Iar cine nesocoteş- 

te pe oricare dintre sfinţii mei, mă nesocoteşte pe 
mine, după cum nesocoteşte pe toţi ceilalţi sfinţi 
din împărăţia cerurilor. Toţi, intr-adevăr, sînt una 
prin legătura dragostei; ei împărtăşesc aceeaşi 
simţire, aceeaşi voinţă, aceeaşi iubire unii faţă de 
alţii. 

5. Mai mult decît atît - desăvîrşire şi mai înal¬ 
tă încă -, ei ţin la mine mult mai mult decît la ei 
înşişi şi la propriile lor vrednicii. Căci, răpiţi din¬ 
colo de sine şi de dragostea lor pentru sine sînt ca 
şi cufundaţi în iubirea mea, din care toată fiinţa 
lor se hrăneşte şi întru care toată fiinţa lor odih¬ 
neşte. Nimic pe lume nu-i mai poate abate sau 
desprinde de mine, căci, copleşiţi de adevărul cel 
veşnic, sînt mistuiţi de focul dragostei nestinse. 
Prin urmare, atunci cînd vine vorba de starea sfin¬ 
ţilor din ceruri, bine ar face să tacă toţi cei care 
trăiesc doar prin trup şi pentru simţuri şi care nu 
ştiu să îndrăgească altceva decît propriile lor des¬ 
fătări. Atunci cînd scad sau cînd adaugă, dîndu-şi 
cu părerea, ei judecă după capul lor, nu după pla¬ 
cul adevărului veşnic. 

6. Mulţi fac aceasta din neştiinţă, mai ales cei 
puţin luminaţi la suflet, şi care nu cunosc decît 
prea puţin desăvîrşirea iubirii spirituale. De cele 
mai multe ori, ceea ce îi mînă sînt simţămintele de 
prieteşug şi omenească apropiere şi după cala¬ 
podul acestora judecă şi cele cereşti. E totuşi o 


251 



deosebire ca de la cer la pămînt între ceea ce îşi 
pot închipui, în nedesăvîrşirea lor, minţile de rînd 
şi ceea ce poate înţelege cugetul luminat al celor 
dăruiţi cu descoperirea dumnezeiască. 

7. Păzeşte-te, prin urmare, fiul meu, de a isco¬ 
di cu nesăbuinţă lucruri ce depăşesc puterea cu¬ 
noaşterii tale, dar străduieşte-te din răsputeri ca 
măcar să te poţi învrednici de-a fi cel mai mic în 
împărăţia lui Dumnezeu. Căci, la urma urmelor, 
la ce ar folosi cuiva să ştie cine anume este mai 
desăvîrşit în sfinţenie şi slavă în împărăţia lui 
Dumnezeu, dacă prin aceasta nu ar ajunge să se 
desăvîrşească pe sine însuşi în smerenie, spre mai 
marea laudă a numelui meu? Intr-adevăr, mult 
mai plăcut lui Dumnezeu e cel care se reculege 
spre a cugeta la mărimea păcatelor, la puţinătatea 
virtuţilor sale şi la marea depărtare care-1 despar¬ 
te de desăvîrşirea sfinţilor, decît acela care dezba¬ 
te din gură cine-i mai mic şi cine-i mai mare între 
cei din ceruri. Mult mai înţelept este să înalţi ru¬ 
găciuni către sfinţii din ceruri - cerîndu-le, cu la¬ 
crimi şi cu umilinţă, ajutorul - decît să iscodeşti în 
chip zadarnic şi nesăbuit tainele măririi lor. 

8. Cît despre sfinţi, cea mai mare mulţumire 
a lor ar fi să ştie că oamenii îşi văd de treabă fie¬ 
care, înfrînîndu-şi limbuţia. Sfinţii nu găsesc temei 
de laudă în vredniciile lor, mai mult chiar, nu se 
socotesc buni cu nimic de la sine; ci îmi aduc pri- 

nos de mulţumire mie, căci toate le-au primit din 
neţărmurită dragoste, prin dărnicia mea. Ei stră¬ 
lucesc, luminaţi de atîta dumnezeiască iubire. Şi 
fericită dragoste, întrucît nu le lipseşte nici o pro¬ 
slăvire şi nici o bucurie. Cu cît sînt mai înălţaţi în 
slavă, cu atît sînt mai smeriţi, mai aproape de mi¬ 
ne şi de inima mea. Iată de ce stă scris: aruncînd 
cununile lor înaintea lui Dumnezeu, cădeau cu fa¬ 
ţa la pămînt înaintea Mielului, închinîndu-se celui 
Viu în toţi vecii vecilor {Ap 4, 10; 5, 14). 

9. Mulţi îşi pun întrebarea: cine este mai mare 
în împărăţia lui Dumnezeu, dar nu se întreabă 
dacă ei înşişi s-ar putea măcar apropia de cel mai 
mic din împărăţia cerurilor. Mare, în împărăţia 
lui Dumnezeu, este chiar faptul de a fi cel mai mic; 
căci în ceruri toţi sînt mari şi toţi se vor chema şi 
vor fi fiii lui Dumnezeu. Cel mai mic se va înălţa 
mai presus de o mie, iar păcătosul de o sută de ani 
va muri {Is 60, 22; 65, 20). De altfel, ucenicii care 
doreau să ştie cine este mai mare în împărăţia ce¬ 
rurilor au primit, cum se ştie, următorul răspuns: 
Dacă nu vă veţi întoarce şi nu vă veţi face precum 
pruncii, nu veţi intra în împărăţia cerurilor. Tot 
cel ce se va smeri ca pruncul acesta, mare va fi în 
împărăţia lui Dumnezeu (Lc 6, 24). 

10. Vai de cei care nu voiesc să se smerească 
pe sine precum copiii, căci strimtă şi scundă este 
poarta împărăţiei cereşti şi pe unii ca aceştia nu-i 

primeşte. Vai şi de cei bogaţi care îşi au aici pe pă- 
mînt mînguerile (Lc 6, 24): cei săraci vor intra în 
împărăţia lui Dumnezeu, iar ei vor rămîne în la¬ 
crimi pe dinafară. Bucuraţi-vă, voi cei smeriţi, şi 
veseliţi-vă, săracilor, căci a voastră este împără- ţia 
lui Dumnezeu, dacă paşii voştri vor merge pe 
cărările adevărului. 


Capitolul LIX 

ÎN DUMNEZEU SINGUR 
SE CADE SĂ NE PUNEM ÎNTREAGA 
NĂDEJDE ŞI CREDINŢĂ 

1. Doamne, în cine să mă încred pe acest pă- 
mînt? Din tot ceea ce se vede în jurul meu, unde 
să-mi caut mîngîierea? Doar în tine, Doamne, 
Dumnezeul meu, a cărui milostivire este nesfîrşi- 
tă. Mi-a fost vreodată bine departe de tine? Mi-a 
fost vreodată rău avîndu-te alături? Mai bine să¬ 
rac pentru tine, decît bogat fără tine. Mai bine pri¬ 
beag pe pămînt împreună cu tine, decît, fără tine, 
stăpîn sus în ceruri. Unde eşti Tu, acolo e şi cerul; 
moartea şi iadul sînt acolo unde Tu nu eşti. Tu eşti 
dorul sufletului meu, de aceea n-am cum să nu 
suspin, să nu plîng şi să nu mă tîngui. în nimeni 
nu mă pot încrede cu totul, nimeni nu-mi poate 

dărui oblăduire de nădejde, în afară de tine, 
Doamne, Dumnezeul meu. Tu eşti reazemul, încre¬ 
derea şi mîngîierea mea, Tu nu vei înşela încrede¬ 
rea mea niciodată. 

2. Fiecare caută ale sale (Fii 2, 31); singur Tu 
nu vrei altceva decît mîntuirea şi propăşirea mea 
pe calea binelui, pe toate întorcîndu-le spre bine 
pentru aceasta. Chiar dacă mă treci prin ispite şi 
potrivnicii, toate le rînduieşti cu rost, spre folosul 
meu, aşa cum, în mii şi mii de feluri, ştii să-i în¬ 
cerci pe cei la care ţii. Prin asemenea încercări - la 
fel ca şi cînd m-ai copleşi cu clipe de cerească ali¬ 
nare - se cuvine să te laud şi să te iubesc în aceeaşi 
măsură. 

3. In tine, Doamne, Dumnezeul meu, îmi pun 
aşadar toată nădejdea şi în tine îmi caut scăparea; 
ţie îţi încredinţez toate amărăciunile şi încercările 
mele: tot ceea ce văd în jurul meu, în afara ta, mi 
se arată şubred şi nestatornic. Nu mă vor pricopsi 
nici mulţimea prietenilor, nici mîna de ajutor a cu¬ 
noscuţilor puternici, nici sfătuitorii înţelepţi: nici 
unii dintre aceştia n-au fost de vreo ispravă, după 
cum nici cărţile învăţaţilor nu pot da mîngîiere, 
după cum nici o nestemată nu poate scăpa din ro¬ 
bie, după cum nici cel mai neştiut şi tainic ungher 
nu poate da siguranţă, - dacă tu, Doamne, nu te 
afli alături, spre a dărui oblăduire, îmbărbătare, 
alinare, învăţătură şi reazem de nădejde. 

4. Căci tot ceea ce, la prima vedere, ar părea 
să asigure pacea şi fericirea în afara ta, nu-i alt¬ 
ceva decît o nălucire, întrucît nu poate dărui bucu¬ 
rie adevărată. Tu singur eşti rostul ultim al tutu¬ 
ror cuvîntărilor: a nădăjdui în tine este, mai pre¬ 
sus de toate, mîngîierea tuturor celor care îţi slu¬ 
jesc. Privirile mele rămîn aţintite către tine, 
Doamne; în tine mă încred, Dumnezeul meu, Pă¬ 
rinte al milostivirilor; binecuvântează şi sfinţeşte, 
te rog, sufletul meu, cu rouă binecuvîntării cereşti, 
ca să poată deveni scaunul slavei tale veşnice, să¬ 
laşul sfinţeniei tale, şi nimic în el să nu jignească 
ochiul tău regesc. După mulţimea bunătăţilor tale 
şi după belşugul milostivirilor tale, priveşte spre 
mine (Ps 68, 17) şi ascultă rugăciunea sărmanului 
tău slujitor, surghiunit în mohorîtul ţinut al um¬ 
brelor şi al morţii. Ocroteşte şi păstrează sufletul 
nevrednicului tău slujitor printre atîtea primejdii 
şi printre ananghiile acestei vieţi, repede întoarse 
în stricăciune; sub oblăduirea harului tău, în¬ 
dreaptă paşii mei pe calea păcii, spre patria lumi¬ 
nii nestinse. Amin. 


256 



CARTEA A PATRA 
Despre Taina sfîntului altar 




CUVIOS ÎNDEMN LA SFÎNTA ÎMPĂRTĂŞANIE 


Vocea lui Cristos 

Veniţi la mine, voi toţi cei osteniţi şi împovă¬ 
raţi, şi Eu vă voi dărui întremare, spune Domnul. 
Pîineape care Eu o voi da este Trupulmeu, pentru 
viaţa lumii. Luaţi şi mîncaţi: Acesta este Trupul 
meu care se jertfeşte pentru voi; faceţi aceasta în¬ 
tru amintirea mea. Cel ce mănîncă Trupul meu şi 
bea Sîngele meu rămîne în mine şi Eu în el. Cu¬ 
vintele pe care le-am rostit către voi spirit sînt şi 
viaţă. (Mt 11, 28; In 6, 51; Mt 26, 26; 1 Cor 15, 24; 
In 6, 56, 64). 


Capitolul I 

CU CÎTĂ CUVIINŢĂ 

SE CADE SĂ NE APROPIEM DE CRISTOS 
ÎN SFÎNTA ÎMPĂRTĂŞANIE 

Glasul ucenicului 

1. Acestea sînt chiar cuvintele tale, Cristoase, 
adevărule veşnic, chiar dacă nu le-ai rostit o dată, 
chiar dacă n-au fost aşternute laolaltă pe aceeaşi 
filă a Cărţii. Şi pentru că au fost rostite de gura ta 
şi pentru că sînt adevărate, nu pot decît să le 

primesc cu toată recunoştinţa şi credinţa. Sînt ale 
tale, căci de pe buzele tale au ieşit întîia oară; 
sînt, însă, totodată, ale mele, căci pentru mîntui- 
rea mea le-ai spus. Le primesc cu toată bucuria şi 
le culeg din gura ta, să-mi rămînă întipărite cît 
mai adînc în inimă. Asemenea cuvinte, pline de 
atîta dulceaţă, bunătate şi dragoste sînt pentru 
mine un imbold; dar vai, păcatele mele mă în- 
spăimîntă, conştiinţa mea pătată îngheaţă înain¬ 
tea unor taine atît de mari. Dulceaţa cuvintelor 
tale mă îmbie, dar povara lipsurilor şi scăderilor 
mele mă ţine locului. 

2. îmi porunceşti să mă apropii fără teamă, 
dacă vreau să am parte cu tine; mă chemi să pri¬ 
mesc hrana nemuririi, dacă ţin să dobîndesc viaţa 
şi slava veşnică. 

Veniţi la mine toţi cei osteniţi şi împovăraţi şi 
Eu vă voi dărui întremare (Mt 11, 28). O, dulce şi 
inimos cuvînt pentru urechea păcătosului, această 
chemare prin care Tu, Doamne Dumnezeul meu, 
pofteşti pe cel sărac şi nevoiaş să se împărtăşeas¬ 
că cu Trupul tău preasfînt. Dar, Doamne, cine 
sînt, să îndrăznesc să mă apropii de tine? Cerul şi 
cerul cerurilor nu te încap (3 Rg 8, 27); şi Tu spui: 
Veniţi la mine toţi (Mt 11, 28)! 

3. Ce vrea să zică această dulce bunăvoinţă, 
această atît de prietenească şi călduroasă chema¬ 
re? Cum voi cuteza oare să mă apropii şi să vin, 

cînd nu ştiu să fi făcut vreodată vreun bine care 
să mă îndreptăţească să cutez? Cum, Doamne, să 
te primesc în casa mea, eu care, atît de des, am 
adus jignire blîndului tău chip? îngerii şi arhan¬ 
ghelii ţi se închină, sfinţii şi toţi drepţii se tem de 
tine, dar tu spui: Veniţi la mine toţi! Cine-ar putea 
crede într-o asemenea chemare, dacă Tu însuţi nu 
ai fi rostit-o? Şi dacă n-ai fi poruncit Tu însuţi, ca¬ 
re om de pe lume ar cuteza să se apropie? 

4. De zece ori cîte zece ani a stat şi a trudit un 
bărbat drept, Noe, la facerea corăbiei sale, şi asta 
doar ca să se poată mîntui pe sine şi pe ai săi 
cîţiva; dar eu, ce să spun despre mine? Cum oare, 
într-un singur ceas, m-aş putea pregăti spre a pri¬ 
mi aşa cum se cuvine pe însuşi Făcătorul lumii? 
Marele tău slujitor şi apropiatul tău prieten, 
Moise, a ales pentru chivotul legii un lemn nesu¬ 
pus putreziciunii, îmbrăcîndu-1 cu aurul cel mai 
curat, doar pentru a aşeza înlăuntrul lui tablele 
Legii; ce voi spune despre mine, făptură supusă 
putregaiului? Cum voi îndrăzni oare, cu atîta uşu¬ 
rinţă, să te primesc în sînul meu pe tine, Dătăto¬ 
rul Legii şi Ziditorul însuşi al vieţii? Solomon, cel 
mai înţelept dintre regii lui Israel, a stat şi a înăl¬ 
ţat vreme de şapte ani templul măreţ, zidit spre 
lauda numelui tău; ca, la sfîrşit, opt zile în şir, să 
serbeze sfinţirea locaşului, aducîndu-ţi o mie de 
jertfe de împăcare, în sunete de trîmbiţe şi în 

cîntări de veselie, purtînd în cele din urmă sfîntul 
chivot al Legii la locul pregătit; ce să spun eu, ne¬ 
fericitul, cel mai sărac şi nevoiaş dintre oameni? 
Cum să te primesc în casa sufletului meu, cînd 
abia mă dovedesc în stare să petrec o singură ju¬ 
mătate de ceas în adevărată reculegere? Măcar 
dacă, o singură dată, aş fi putut-o face vredni- 
ceşte! 

5. O, Dumnezeul meu, cîte nu s-au străduit să 
facă acei oameni plini de sfinţenie, ca să-ţi fie pe 
plac! Şi vai, cit de puţin mă dovedesc eu însumi în 
stare să fiu la înălţime! Cit de scurt e timpul con¬ 
sfinţit de mine pregătirii pentru sfînta împărtăşa¬ 
nie! Cit de greu izbutesc să mă adun cu gindul aşa 
cum s-ar cuveni şi cit de rai' mă scutur cu desăvîr- 
şire de toată risipirea cugetului! Nici o îndoială 
că, înaintea Dumnezeirii tale mintuitoare, nu s-ar 
cuveni să se ivească în mintea mea nici bănuiala 
vreunui gînd nepotrivit, nici umbra fugară a vreu¬ 
nei alte făpturi: căci oaspetele pe care mă pregă¬ 
tesc să-l primesc nu este înger, ci Domnul însuşi şi 
Stăpînul îngerilor. 

6. Pe de altă parte, ca de la cer la pămînt e 
depărtarea dintre chivotul Legii, cu tot ceea ce se 
cuprindea în el, şi preacuratul tău Trup, cu virtu¬ 
ţile lui negrăite; depărtarea dintre vechile jertfe 
ale Legii, închipuind pe cele viitoare, şi jertfa sfîn- 

tă şi adevărată a Trupului tău, împlinire a tutu¬ 
ror jertfirilor din vechime. 

7. Atunci de ce nu mă înflăcărez mai mult în 
faţa fiinţei tale, vrednice de atîta înaltă cinstire? 
De ce nu mă pregătesc cu mai multă sîrguinţă 
pentru primirea Sfintei împărtăşanii, atunci cînd 
ştiu cu cîtă evlavie şi osîrdie sfinţii patriarhi şi 
proroci din vechime - pînă şi regii şi vechii domni¬ 
tori - cu întreg poporul lor, s-au apropiat de sluj¬ 
bele lăcaşului tău preasfînt? 

8. Preaevlaviosul rege David tresălta cu toată 
rîvna puterilor sale înaintea chivotului lui Dumne¬ 
zeu, aducîndu-şi aminte de toate binefacerile cînd- 
va revărsate de tine asupra sfinţilor patriarhi; cîte 
lăute şi goarne, cîte ţitere şi fluiere n-a pus el să 
cînte, cîţi psalmi n-a întocmit şi rînduit, ca să fie 
cîntaţi cu bucurie; cîte cîntări ca acestea n-a zis el 
însuşi chiar din ţiteră şi din gură, insuflat de da¬ 
rul Duhului Sfînt; căci el e cel care a învăţat po¬ 
porul lui Israel să înalţe din toată inima cîntări 
către Domnul şi să-i cînte într-un singur glas, zi 
de zi, binecuvîntări şi laude. Dacă pe vremea 
aceea atîta evlavie şi rîvnă sfîntă avea în suflet 
poporul lui Israel faţă de laudele Domnului, faţă 
de chivotul Legii, cîtă evlavie şi sfîntă proslăvire ar 
trebui să aducem noi înşine şi întreg poporul 
creştin de astăzi, faţă cu preasfîntul Sacrament al 

împărtăşaniei, înaintea Trupului dumnezeiesc al 
lui Cristos! 

9. Mulţi nu pregetă să alerge, te miri unde, să 
vadă moaştele unor sfinţi şi toţi se minunează la 
auzul faptelor săvîrşite de aceştia; ei cercetează cu 
uimire măreţele biserici, sărută cu evlavie oasele 
acestor sfinţi păstrate în racle de aur şi învelite în 
mătase. Dar iată, Tu însuţi, Doamne, eşti de faţă 
aici în altar, Tu, Dumnezeul meu, mai sfînt decît 
toată sfinţenia sfinţilor tăi robi, Tu, Ziditorul tutu¬ 
ror oamenilor şi Stăpînul îngerilor. Atunci cînd se 
apropie de sfintele moaşte ale sfinţilor tăi, omul e 
îmboldit de dorinţa de a vedea în racle lucruri ne¬ 
obişnuite, de mirare; tocmai de aceea, puţin rod de 
îndreptare culeg îndeobşte cei ce bat astfel drumu¬ 
rile la sfintele moaşte, mai ales dacă se întreprind 
acestea cu inima văduvită de evlavie şi lipsită de 
căinţa adevărată. Dar în Sfînta Taină a altarului 
eşti de faţă, întreg, ca om adevărat, Tu însuţi, 
Doamne Dumnezeul meu, Isuse Cristoase: iată de 
ce, ori de cîte ori omul te primeşte cu vrednicie şi 
cu evlavie, rodul mîntuirii veşnice este îmbelşugat. 
E drept că la Sfînta Taină a altarului nu vine să-l 
îmboldească pe om nici dorinţa de noutate, nici 
vreo altă pornire uşuratică; acolo nu-i dau ghes, în 
nici un fel, simţurile, ci singură virtutea credinţei 
neclintite, nădejdea plină de evlavie şi iubirea sin¬ 
ceră şi curată. 

10. Cît de minunat lucrezi în noi, nevăzutule 
Ziditor al lumii, Dumnezeule; de cită bunătate şi 
îndurare dai dovadă faţă de aleşii tăi, împărtă- 
şindu-te lor spre cuminecare în această Sfîntă Tai¬ 
nă! Acest lucru covîrşeşte cu adevărat toată înţe¬ 
legerea omenească; mai mult decît orice, el îmbie 
spre tine inimile celor care te iubesc, înflăcărîn- 
du-le de o dragoste încă şi mai mare. Adevăraţii 
tăi credincioşi, cei care-şi petrec zilele cu gîndul la 
îndreptarea vieţii lor, ei sînt aceia care culeg 
îndeobşte din acest Sacrament harul unei evlavii 
mereu mai mari şi o tot mai aprinsă dragoste de 
sfinţenie. 

11. O, har minunat şi ascuns al acestei Taine, 
cunoscut doar credincioşilor lui Cristos şi faţă de 
care necredincioşii, ca şi cei robiţi păcatelor, rămîn 
nesimţitori! Prin această Taină sufletul se împăr¬ 
tăşeşte cu harul nevăzut al Spiritului tău, în om 
se reclădeşte virtutea pierdută, se primeneşte fru¬ 
museţea ştirbită de păcat. Atît de mare este 
uneori acest har al împărtăşaniei, încît, din plină¬ 
tatea rîvnei dăruite, nu numai sufletul trage folos 
şi împărtăşire, dar şi trupul însuşi, ale cărui pu¬ 
teri şubrezite sînt, uneori, prin această Taină, în¬ 
tremate. 

12. Cît e de dureros şi vrednic de plîns făptui 
că, datorită lîncezelii şi lenei, nu sîntem în stare 
de mai multă tragere de inimă atunci cînd este 

vorba de a ne cumineca cu Cristos, de a ne împăr¬ 
tăşi cu Cel în care stă toată nădejdea şi singura 
scăpare a celor ce ţin să se mîntuiască! Cristos, 
într-adevăr, este sfinţenia şi răscumpărarea noas¬ 
tră; El este alinarea tuturor celor ce pribegesc pe 
cărările vieţii, la fel cum este bucuria veşnică a 
sfinţilor din ceruri. E deci foarte de plîns că atît de 
rari sînt cei ce se gîndesc la această Taină a mîn- 
tuirii, din care izvorăşte bucuria cerului şi viaţa 
lumii. Cît de mare-i orbirea şi învîrtoşarea inimii 
omeneşti, nesimţitoare înaintea unui dar atît de 
necuprins, pe care, tocmai prin zilnică cercetare, 
omul ajunge, uneori, să nu-1 mai preţuiască de fel! 

13. Dacă Taina acestui sfînt Sacrament s-ar 
săvîrşi doar într-un singur loc pe lume, de către 
un singur preot, cu cît dor ar alerga credincioşii 
spre acel loc, la acel preot al lui Dumnezeu, spre a 
vedea minunea împlinindu-se şi spre a se împărtă¬ 
şi din dumnezeieştile Taine! Dar iată, preoţi sînt 
astăzi mulţi pe lume şi Cristos se jertfeşte pe alta¬ 
rele bisericilor răspîndite pe întregul pămînt, ca 
darul şi dragostea lui Dumnezeu faţă de om cu 
atît să se vestească mai mult, cu cît e mai întinsă 
de-a lungul şi de-a latul lumii săvîrşirea Sfintei 
Liturghii. îţi mulţumesc, bune Isuse, Păstorule 
veşnic, care te-ai îndurat să ne ospătezi pe noi, 
sărmanii surghiuniţi, cu scumpul tău Trup şi Sîn- 
ge, chemîndu-ne cu gura ta la împărtăşirea aces- 

tor Taine: Veniţi la mine, voi toţi cei osteniţi şi 
împovăraţi, şi Eu vă voi dărui întremare (Mt 11, 
28)! 


Capitolul II 

CÎTĂ BUCURIE ŞI DRAGOSTE ARATĂ 
DUMNEZEU OMULUI ÎN ACEASTĂ TAINĂ 

Glasul ucenicului 

1. Bizuindu-mă, Doamne, pe bunătatea şi ma¬ 
rea ta milostivire, mă apropii, iată, ca un suferind 
de tine, Tămăduitorul meu; ca un înfometat şi ca 
un însetat, vin la Izvorul vieţii; un cerşetor se 
înfăţişează la împăratul cerurilor; sînt ca un rob 
bătînd la uşa stăpînului său: făptura se apropie, 
iată, de Făcătorul ei; nemîngîiatul stă în pragul 
preabunului său Mîngîietor. Dar de unde să-mi vi¬ 
nă tocmai mie hanii ca Tu să cobori pînă la mine? 
Cine sînt eu ca să vii să mi te împărtăşeşti pe ti¬ 
ne însuţi în dar? Cum să se încumete un păcătos 
să stea înaintea feţei tale? Şi cum binevoieşti oare 
să te apleci pînă la păcătosul acesta? Cunoşti 
preabine pe acest rob al tău, ştii bine că nu are ni¬ 
mic bun în sine, nimic care să-l învrednicească de 
acest dar al tău. îmi mărturisesc nevrednicia, îţi 
recunosc bunătatea, îţi proslăvesc blîndeţea şi-ţi 

mulţumesc pentru necuprinsa ta iubire. Căci 
pentru tine însuţi faci ceea ce faci, nu pentru 
vredniciile mele - ca bunătatea ta să-mi fie mai 
bine cunoscută, ca să mă pot împărtăşi dintr-o iu¬ 
bire mai înflăcărată şi să mă pot cerceta cu sim¬ 
ţăminte de smerenie mai adîncă. De vreme ce ţie 
îţi place, şi pentru că Tu singur ai hotărît astfel, 
nu mă împotrivesc şi primesc, iată, darul tău, în 
nădejdea că păcatele mele nu mă vor face vrednic 
de osîndă! 

2. O, dulce şi preablînde Isuse, cîtă cinste, cîtă 
recunoştinţă, cîtă nesfîrşită laudă ţi se cuvin pen¬ 
tru darul sfîntului tău Trup, a cărui vrednicie nici 
o limbă omenească nu o poate rosti cum se cuvine! 
Dar cu ce gînd mă voi apropia de sfînta împărtă¬ 
şanie, de Domnul meu pe care nu sînt în stare să-l 
cinstesc cum se cuvine, dar pe care totuşi doresc 
să-l pot primi cu vrednicie? Ce gînd mai bun şi 
chibzuit decît acela de a mă smeri pînă la pămînt 
înaintea feţei tale, proslăvind cu recunoştinţă ne¬ 
mărginita ta bunătate? Te laud, Dumnezeul meu, 
şi te preamăresc în veci. Mă dispreţuiesc şi mă su¬ 
pun ţie din adîncul nimicniciei mele. 

3. Tu eşti, cu adevărat, Sfîntul Sfinţilor, eu, 
un păcătos bicisnic. Iată, te cobori pînă la mine, 
care nu-s vrednic nici măcar să-mi ridic privirile 
pînă la tine. Tu vii la mine, vrei să fii cu mine, mă 
chemi la ospăţul tău. Tu vrei să-mi împărtăşeşti 

din hrana cerească, din plinea îngerească (Ps 78, 
25), din tine însuţi, plinea vie, care ai coborît din 
ceruri şi care dăruieşti viaţă lumii (In 6, 33). 

4. Acesta-i izvorul iubirii, aici se vede întreaga 
lumină a bunătăţii tale! Cum să-ţi mulţumesc, 
cum să te proslăvesc cum se cuvine? Cîtă sfîntă 
noimă în rostul pentru care ai întemeiat această 
Taină! Cîtă dulceaţă şi fericire în ospăţul acesta, 
în care pe tine însuţi ni te dăruieşti drept hrană! 
Cit de minunată e lucrarea ta, Doamne; cit de pu¬ 
ternică virtutea ta, Doamne, cît de negrăit adevă¬ 
rul tău! Cuvîntul tău a fost de ajuns şi toate s-au 
făcut; totul s-a săvîrşit după porunca ta. 

5. E lucru minunat şi vrednic de crezare - deşi 
cu mult deasupra puterii de cuprindere a minţii 
omeneşti -, ca Tu, Doamne, Dumnezeu adevărat şi 
om adevărat, să fii întreg sub chipul umil al pîinii 
şi al vinului şi să nu te împuţinezi prin împărtăşi¬ 
re. Tu, Domnul şi Stăpînul lumii, care nu duci lip¬ 
să de nimic, ai vrut, prin acest Sacrament, să-ţi 
faci sălaş la noi; păstrează-mi inima şi trupul fă¬ 
ră prihană; dă-mi harul unei conştiinţe senine şi 
curate, care, cît mai des, să-mi îngăduie să mă 
apropii de sfintele tale mistere; fă să pot primi, 
spre mîntuirea mea veşnică, acest Sacrament, în¬ 
temeiat şi hărăzit de tine spre veşnica-ţi cinstire şi 
amintire. 

6. Bucură-te, sufletul meu, şi mulţumeşte lui 
Dumnezeu pentru un dar atît de nepreţuit şi pen¬ 
tru negrăita mîngîiere astfel încredinţată ţie în 
această vale de lacrimi. Ori de cîte ori se reînno¬ 
ieşte această Taină şi primeşti Trupul lui Cristos, 
lucrezi la mîntuirea ta, devenind părtaş al tuturor 
vredniciilor lui Cristos. Dragostea lui Cristos nu se 
împuţinează, într-adevăr, niciodată şi izvorul în¬ 
durărilor lui nu seacă niciodată. Iată de ce, pen¬ 
tru primirea acestui mare har, trebuie să te pregă¬ 
teşti întotdeauna, primenindu-ţi cugetul, gîndind 
cu mare luare aminte la Taina răscumpărării tale. 
Slujind sau ascultînd Sfînta Liturghie, la fel de 
mare, la fel de actuală şi’ vrednică de iubire să ţi se 
pară Sfînta Taină ca şi cînd întîia oară, în clipa 
aceea, Cristos în faţa ta s-ar fi coborît din ceruri, 
luînd Trup în sînul preacuratei Fecioare; sau, atîr- 
nînd pe cruce, ar sta să ispăşească prin răstignire 
şi moarte, cîştigînd mîntuirea tuturor oamenilor. 


Capitolul III 

CÎT ESTE DE FOLOS ÎMPĂRTĂŞANIA DEASĂ 
Glasul ucenicului 

1. Iată vin la tine, Doamne, dornic să gust din 
binefacerile comorilor tale, dornic să mă înfrupt la 

ospăţul tău sfînt, pe care, în bunătatea ta, l-ai pre¬ 
gătit celui sărac, Dumnezeule (Ps 67, 11). Intr-ade¬ 
văr, la tine găsesc tot ce mi-aş putea dori, tot ceea 
ce îmi trebuie; Tu eşti mîntuirea şi răscumpărarea 
mea, nădejdea şi tăria mea, cinstea şi mărirea 
mea. Aşadar, bucură astăzi sufletul slujitorului 
tău, căci către tine, Doamne Isuse, am înălţat su¬ 
fletul meu (Ps 85, 4). Doresc acum să te primesc cu 
toată cuviinţa şi evlavia; mi-e dor să te primesc în 
casa mea şi, asemenea lui Zaheu, să mă învredni¬ 
cesc de binecuvîntarea ta şi să mă pot număra 
printre fiii lui Avraam. Suiletul meu rîvneşte după 
Trupul tău, inima mea doreşte să se unească cu 
tine. 

2. Dăruieşte-mi-te şi-mi este de ajuns. Afară 
de tine orice alinare e fără rost. Nu pot trăi fără 
tine; fără tine, zilele vieţii mele nu duc nicăieri. 
Trebuie să mă apropii cît de des de tine, să te pri¬ 
mesc ca hrană a tămăduirii şi a mîntuirii mele, ca 
nu care cumva să mă pierd pe cale, lipsit de me¬ 
rindele cereşti. Tu însuţi, preamilostive Isuse, ai 
spus acest lucru în vreme ce predicai poporului şi 
vindecai pe mulţi de beteşugurile lor: Nu vreau să 
plece flămânzi spre casele lor, ca nu cumva să-i la¬ 
se pe drum puterile (Mt 15, 32). Fă tot astfel şi cu 
mine acum, căci te-ai îndurat să mi te laşi pe tine 
însuţi în această Taină, spre mîntuirea credincio¬ 
şilor tăi. învederat, eşti dulcea întremare a sufle- 

tului, iar cel ce se hrăneşte vredniceşte din tine vn 
fi cu tine părtaş al slavei veşnice. Fără îndoialfl 
că unuia ca mine, care mă poticnesc şi cad în pă 
cat atît de des, care, de atîtea ori, mă dovedesc lîn- 
ced şi şubred, îmi este de mare trebuinţă să mă 
rog cît mai mult, să-mi mărturisesc păcatele, şi - 
prin sfînta primire a Trupului tău - să mă prime¬ 
nesc, să mă spăl de prihană şi să mă aprind de 
rîvnă, ca nu care cumva, ţinîndu-mă prea mult de¬ 
parte de Sfînta Masă, să mă abat de la hotărîrile 
bune pe care le-am luat. 

3. Cugetul inimii omului se pleacă la rău din 
tinereţile lui (Gen 8, 21) şi, dacă nu-i va veni în 
ajutor tămăduirea dumnezeiască, va cădea curînd 
din rău în mai rău. Sfînta Cuminecătură fereşte, 
însă, de cele rele şi dă tărie pe calea binelui. Dacă 
acum, cînd mă împărtăşesc sau celebrez Sfînta Li¬ 
turghie, mă arăt atît de lăsător şi de lînced în 
slujba lui Dumnezeu, ce ar fi dacă nu m-aş îm¬ 
părtăşi din această sfîntă tămăduire, sau dacă nu 
m-aş folosi de reazemul ei atît de puternic? Şi 
chiar dacă, în sufletul meu, nu mă simt în fiece zi 
vrednic de Sfintele Taine, să mă străduiesc, mă¬ 
car din cînd în cînd, la răstimpuri potrivite, să pri¬ 
mesc Sfînta Cuminecătură, făcîndu-mă astfel păr¬ 
taş la harul ei atît de mre. Căci aceasta-i mîngîie- 
rea cea mai scumpă a sufletului credincios, cît 
timp pribegeşte pe acest pămînt în haina trupului 

său muritor: să-şi aducă aminte cît mai des de 
Dumnezeul său iubit şi să-l primească cu sufletul 
plin de evlavie. 

4. O, minunată îndurare a bunătăţii tale, 
Doamne, Tu, Făcătorul şi însufleţitorul tuturor 
inimilor, care ai binevoit să te cobori pînă la sufle¬ 
tul meu atît de sărac şi - cu întreaga ta dumnezei¬ 
re şi omenire - să vii să-i astîmperi foamea. Ferice 
de cugetul şi inima vrednice de a te primi cu evla¬ 
vie pe tine, Doamne Dumnezeul meu, şi de a se 
umple, întru primirea ta, de bucurie sufletească! 
O, cît de necuprins e Domnul în sufletul care îl pri¬ 
meşte, cît de iubitor Oaspetele cu care ospătează, 
cît de plăcut Sfetnicul astfel întîmpinat, cît de cre¬ 
dincios Prietenul astfel dobîndit, cît de bun, dulce, 
nobil, frumos, vrednic de dragoste şi neasemuit, 
Mirele inimii omeneşti! Cerul şi pămîntul, cu toa¬ 
tă podoaba lor, se întunecă înaintea feţei tale, iu¬ 
birea mea, căci toată frumuseţea şi măreţia pă- 
mîritului şi a cerului e zestrea primită din dărni¬ 
cia mîinilor tale, şi toate laolaltă nu pot ajunge în 
veci la lumina şi slava numelui tău, a cărui price¬ 
pere e neţărmurită (Ps 146, 5). 

Capitolul IV 


MULTE BUNURI SE ÎMPĂRTĂŞESC 
CELOR CE SE CUMINECĂ CU EVLAVIE 

1. Doamne Dumnezeul meu, vino în întîmpina- 
rea slujitorului tău cu mierea şi balsamul bine- 
cuvîntării tale, să mă pot apropia de preacinstita 
Taină a sfîntului altar cu vrednicie şi cuviinţă, 
înalţă la tine inima mea şi dezrobeşte-mă de lan¬ 
ţul greu al lîncezelii. Cercetează-mă cu mîntuirea 
ta (Ps 105, 4), să pot gusta cu sufletul dulceaţa bu¬ 
nătăţilor tale, comoară nesfîrşită, ascunsă ca un 
minunat izvor, în Sfîntul Sacrament. Luminează 
orbirea mea, să pot simţi adîncimea Tainei tale, 
întăreşte-mă, să pot crede fără şovăire în ea. 
Această Taină e lucrarea ta, Doamne, nu lucrul 
puterii omeneşti; atare aşezămînt nu vine de la 
oameni. Şi nimeni, prin putere omenească, nu-i 
pregătit să priceapă şi să înţeleagă asemenea lu¬ 
cruri, ce depăşesc chiar şi puterea îngerească de 
înţelegere. Cum oaie, eu, un păcătos nevrednic, 
plămadă de tină şi colb, mă voi putea încumeta să 
iscodesc, nădăjduind să înţeleg Taina necuprinsă? 

2. Doamne, în simplitatea inimii mele, cu ne¬ 
clintită bună credinţă şi potrivit poruncilor tale, 
mă apropii acum de tine plin de nădejde şi teamă: 
cred cu adevărat că eşti de faţă în acest Sfînt Sa- 

crament, ca Dumnezeu şi om. Tu vrei să te pri¬ 
mesc la mine şi să mă unesc, prin sfîntă dragoste, 
cu tine. Te rog, de aceea, stăruitor, arată-ţi milos¬ 
tivirea şi dăruieşte-mi harul deosebit ca să mă pot 
topi cu totul întru tine şi ca, înflăcărată de iubirea 
ta, inima mea să nu mai sufere atingerea nici unei 
mîngîieri străine. Intr-adevăr, acest preasfînt şi 
preaînalt Sacrament înseamnă mîntuirea sufletu¬ 
lui şi a trupului de toate relele, tămăduirea tutu¬ 
ror suferinţelor sufleteşti; prin el mă curăţ de pă¬ 
cat şi de metehne, prin el tot ceea ce este imbold 
neînfrînat se ţine în frîu, ispitele îşi pierd puterea 
şi sînt îngenuncheate; mulţumită acestei Taine su¬ 
fletul dobîndeşte belşug de har, virtutea cea abia 
încolţită sporeşte, credinţa se oţeleşte, nădejdea se 
întăreşte, dragostea se face mai aprinsă şi mai cu¬ 
prinzătoare. 

3. Şi multe alte daruri ai împărţit şi împăr- 
ţeşti necontenit celor pe care îi iubeşti, şi care, cu 
evlavie, se cuminecă cu tine, Doamne Dumnezeul 
meu, Oblăduitorul sufletului meu, Tămăduitorul 
bicisniciei omeneşti, Tu care dăruieşti omului toa¬ 
tă alinarea lăuntrică. împotriva amărăciunilor 
vieţii, Tu reverşi în inima oamenilor mîngîieri ne¬ 
grăite, din adîncul nimicniciei lor ridicîndu-i şi fă- 
cîndu-i să nădăjduiască în ocrotirea ta, mereu, 
prin alte haruri proaspete întremîndu-i şi lumi- 
nîndu-le sufletul: de aceea unii care înainte de a se 

împărtăşi erau fricoşi şi fără rîvnă, după primirea 
hranei cereşti se simt sufleteşte schimbaţi în bine. 
Bunătatea ta faţă de cei aleşi se arată, deci, şi în 
aceea că îi faci să cunoască cu adevărat, fără nici 
o putinţă de tăgadă, cit sînt de şubrezi prin ei în¬ 
şişi şi cit de necuprinsă este dărnicia şi puterea 
harului tău, atunci cînd odrăsleşte şi lucrează în 
ei. Prin el însuşi, omul este lînced, rece, secătuit 
de evlavie; prin tine devine, dimpotrivă, rîvnic, 
ager la cele bune şi plin de evlavie. Căci cine s-ar 
putea apropia cu smerenie de izvorul blîndeţei, 
fără a se întoarce de acolo cu un dram măcar de 
har şi de bunătate în suflet? Şi cine s-ar putea 
aşeza la gura unui mare foc şi să nu se încălzeas¬ 
că măcar puţin? Tu, Doamne, eşti izvorul nesecat 
şi îmbelşugat, Tu eşti focul a cărei flacără nu sca¬ 
de şi nu se stinge în veci. 

4. Şi chiar dacă nu-mi este îngăduit să scot 
după pofta inimii din apa acestui izvor, chiar dacă 
nu pot bea pînă la săturare, voi pune buzele mele 
la locul sfînt al acestei cereşti deschizături, să pot 
sorbi măcar un picur cit de mic să-mi potolesc se¬ 
tea, ca să nu mor de secetă şi însetare. Şi chiar 
dacă nu mă pot mistui de dragoste ca un heruvim 
sau un serafim, mă voi strădui să fiu statornic în 
evlavie, pregătindu-mă sufleteşte, ca măcar - îm- 
părtăşindu-mă cu smerenie din această Taină a 
vieţii - să pot primi o scînteie cit de mică din 

dumnezeiască văpaie a preasfîntului Sacrament. 
Şi tot ceea ce mi-ar lipsi, Isuse bune, Mîntuitorul 
meu preasfînt, binevoieşte să-mi dăruieşti prin 
harul tău, Tu care te-ai îndurat să-i chemi pe toţi 
oamenii spunîndu-le: Veniţi la mine, toţi cei os¬ 
teniţi şi împovăraţi, şi Eu vă voi dărui întremare 
(Mt 11, 28) 

5. Trudesc în sudoarea frunţii mele, îndur caz¬ 
ne şi suferinţe în ascunzişurile inimii mele, mă 
simt împovărat de păcate, tulburat de ispite, tîrco- 
lit de mulţimea patimilor rele şi nu-i nimeni care 
să mă ajute (Ps 21, 12), nimeni nu mă poate dez¬ 
robi de lanţuri ca să mă mîntuie, în afară de tine, 
Doamne, Dumnezeul meu: îţi încredinţez fiinţa 
mea şi toate cele ce ţin de ea, să mă păstrezi, să 
mă păzeşti şi să mă duci la viaţa veşnică. Primeş- 
te-mă, spre lauda şi mărirea numelui tău, Tu care 
ai rînduit ca sfîntul tău Trup şi Sînge să-mi fie 
hrană şi să-mi astîmpere setea. Fă, Doamne Dum¬ 
nezeul mîntuirii mele, ca prin deasa cuminecare cu 
Sfînta Taină a altarului să crească şi să înfloreas¬ 
că în sufletul meu darul evlaviei. 

Capitolul V 


DESPRE MAREA VREDNICIE A SFINTEI 
TAINE ŞI A STĂRII PREOŢEŞTI 

Vocea Domnului iubit 

1. Chiar dacă ai avea parte de neprihănirea 
îngerilor şi de sfinţenia lui Ioan Botezătorul, tot 
nu ai fi vrednic să primeşti şi să atingi această 
sfîntă Taină. Căci nu datorită vredniciei omeneşti 
s-a dat omului harul de a sfinţi şi ţine în mîini 
preasfîntul Sacrament al lui Cristos şi de a se îm¬ 
părtăşi din hrana îngerească. Necuprinsă Taină şi 
mare vrednicie a fost încredinţată preoţilor, atunci 
cînd li s-a dat ceea ce nici măcar îngerilor nu le 
este îngăduit. Singuri preoţii hirotoniţi după rîn- 
duiala Bisericii au primit puterea de a sluji şi de 
a consacra Trupul lui Cristos. Preotul, deci, e sluji¬ 
torul lui Dumnezeu; el se foloseşte de chiar cuvîn- 
tul lui Dumnezeu, din porunca şi prin aşezămîntul 
lui Dumnezeu însuşi; Dumnezeu, aşadar, este ma¬ 
rele şi cel dintîi făptuitor nevăzut, cel la a cărui 
voinţă toate sînt supuse şi de a cărui poruncă 
ascultă toate. 

2. Prin urmare, privitor la această atît de sfîn- 
tă şi de minunată Taină, se cade, înainte de toate, 
să-ţi pui credinţa în Dumnezeu cel atotputernic, 
ferindu-te de a te bizui pe ceea ce ţi-ar spune sim- 

ţurile sau alte semne, la îndemîna pipăitului sau 
a vederii tale scurte: ci cu teamă şi cu nespusă cu¬ 
viinţă apropie-te de Sacramentul Altarului. Adu-ţi 
aminte cine eşti şi gîndeşte-te a cui slujbă a fost 
încredinţată de episcop mîinilor tale la hirotonire. 
Eşti preot: ai fost sfinţit cu această menire; ţine 
seamă mereu şi nu pierde din vedere niciodată că 
trebuie, .cu credinţă şi evlavie, să-i aduci lui Dum¬ 
nezeu jertfă la timpul potrivit, dovedind purtare 
fără de cusur întru toate. Povara ta n-a fost uşura¬ 
tă ci, dimpotrivă, eşti acum constrîns de prevederi¬ 
le unei rînduieli mai aspre încă, ţinut să tinzi că¬ 
tre o treaptă de sfinţenie mai înaltă încă. Preotul, 
într-adevăr, e hărăzit să poarte în sufletul său po¬ 
doaba tuturor virtuţilor, dînd tuturor celorlalţi pil¬ 
da unei vieţi creştineşti frumoase. Nu ca ale omu¬ 
lui obişnuit trebuie să fie purtările sale, nu pe că¬ 
rările omului de rînd trebuie să-l poarte paşii, ci 
pe calea regească a îngerilor din ceruri şi a bărba¬ 
ţilor desăvîrşiţi de pe acest pămînt. 

3. Înveşmîntat în odăjdiile sale, preotul e loc¬ 
ţiitorul lui Cristos, chemat să se roage lui Dumne¬ 
zeu cu umilinţă şi stăruinţă multă, şi pentru sine 
şi pentru popor. Pe piept, în faţă, ca şi pe umeri, 
în spate, veşmîntul său poartă acelaşi semn al 
crucii lui Cristos, ca o aducere aminte a patimilor 
Domnului. Ca, privind crucea din faţă, să-şi amin¬ 
tească singur de drumul pe care, cu rîvnă şi 

sîrguinţă, trebuie să păşească neabătut înainte. 
Pe spatele odăjdiilor, acelaşi semn al crucii amin¬ 
teşte de purtarea cu răbdare, pentru numele lui 
Dumnezeu, a poverii de împotriviri, aruncată pe 
umerii lui de ceilalţi. în faţă, preotul îşi poartă 
crucea ca să-şi plîngă păcatele; în spate, ca, plin 
de compătimire şi bunătate, să plîngă şi pentru 
păcatele altora, fără a uita vreodată că e mijloci¬ 
tor între Dumnezeu şi omul păcătos; ca să nu isto¬ 
vească niciodată în rugăciune şi Sfînta Jertfă 
pînă nu dobîndeşte harul şi milostivirea Domnului 
de sus. Ori de cîte ori preotul slujeşte la sfîntul 
altar, el aduce lui Dumnezeu cinste, îngerilor bu¬ 
curie, pildă temeinică Bisericii, ajutor celor vii, 
odihnă celor răposaţi, pe sine însuşi făcîndu-se 
părtaş la zestrea tuturor acestor bunuri. 


Capitolul VI 

PREGĂTIREA ŞI CERCETAREA CUGETULUI 
ÎNAINTE DE SFÎNTA ÎMPĂRTĂŞANIE 

Glasul ucenicului 

1. Cînd mă gîndesc la dumnezeiasca ta vred¬ 
nicie, Doamne, şi la adîncul nimicniciei mele, mă 
ruşinez şi mă cutremur. Dacă te-aş ocoli, ar în¬ 
semna să fug de viaţă; dacă m-aş apropia fără să 

fiu vrednic de aceasta, aş cădea în vină grea. Ce 
voi face, aşadar, Dumnezeul meu, sprijinitorul şi 
bunul meu sfetnic la clipe de restrişte? 

2. învaţă-mă Tu calea cea dreaptă; povăţuieş- 
te-mă, pe scurt, ce să fac spre a mă pregăti sufle¬ 
teşte pentru Sfînta împărtăşanie. Am neapărată 
trebuinţă de o pregătire vrednică şi cuviincioasă, 
ca inima mea să poată primi tămăduitoarea taină 
a sfintei împărtăşiri şi ca să-ţi aduc minunata şi 
dumnezeiasca Jertfă la sfîntul altar. 


Capitolul VII 

CERCETAREA CUGETULUI ŞI HOTĂRÎREA 
DE ÎNDREPTARE 

Vocea Domnului iubit 

1. Mai presus de toate, preotul lui Dumnezeu 
să se apropie de sfîntul altar - spre a aduce Jertfă 
şi a se hrăni cu ea -, în duh de desăvîrşită smere¬ 
nie, cu inima plină de evlavie şi cugetul adînc ple¬ 
cat în rugăciune, însufleţit de o credinţă neclintită 
şi de gîndul drept şi curat de a cinsti pe Domnul. 
Cercetează-ţi, aşadar, cu luare aminte conştiinţa, 
şi - pe măsura putinţelor tale - curăţă-ţi şi lumi- 
nează-ţi cugetul prin adevărată căinţă şi smerită 
mărturisire, astfel încît nimic să nu te mustre, 

nimic să nu te apese în suflet împiedicîndu-ţi paşii 
spre sfîntul altar. Vie să fie, în cugetul tău, păre¬ 
rea de rău pentru toate păcatele vieţii tale trecute, 
ca şi pentru abaterile zilnice, de care să te căieşti 
şi pe care să le deplîngi în chip deosebit. Dacă 
timpul îţi îngăduie, în adîncul inimii tale, mărturi¬ 
seşte lui Dumnezeu, una cîte una, toate acele mici 
metehne şi scăderi pe care boldul rău al patimilor 
ţi le stîrneşte în suflet. 

2. Căieşte-te şi plîngi pentru că eşti încă atît 
de mult legat de trup şi de pămîntul acesta; pen¬ 
tru că eşti încă atît de neînfrînat şi supus imbol¬ 
durilor firii; atît de uşor de strunit de oricare din 
poftele cărnii; cu porţile simţurilor atît de lipsite 
de apărare; atît de des prins în laţul închipuirilor; 
atît de uşor aplecat spre risipire în afară; atît de 
lăsător faţă de cele lăuntrice; atît de slobod la rîs 
şi atît de aplecat spre împrăştiere; atît de învîrto- 
şat şi împietrit, lipsit de lacrimi şi căinţă; atît de 
iute alunecînd spre delăsare şi spre măgulirile tru¬ 
peşti; atît de trîndav cînd e vorba de rîvnă şi disci¬ 
plină; cu ochii şi urechile atît de dornice de nou¬ 
tăţi şi lucruri frumoase; atît de puţin iubitor al ce¬ 
lor smerite şi mici; atît de rîvnitor la avere multă; 
atît de strîns şi zgîrcit cînd vine vorba să dai de la 
tine; ţinînd atît de straşnic la ale tale; atît de ne- 
stăpînit la vorbă; atît de plecat spre limbuţie; atît 
de nepotrivit în purtări şi în fapte; atît de pornit 

spre ale gurii şi stomacului; atît de surd la cuvîn- 
tul lui Dumnezeu; atît de grăbit la odihnă, atît de 
încet la muncă; atît de ager la vorbe de clacă; atît 
de leneş la slujirea lui Dumnezeu prin rugăciune; 
atît de zorit s-o sfîrşeşti, atît de risipit cu gîndul 
cît timp o săvîrşeşti; împrăştiat la citirea sfinţilor 
psalmi, greoi cu sufletul la sfînta Liturghie; rece la 
sfînta împărtăşanie; atît de des risipit cu mintea, 
atît de rar recules cu adevărat întru tine; atît de 
uşor stîrnit la mînie, atît de plecat spre mustrarea 
celorlalţi, atît de iute să-ţi judeci aproapele, atît de 
aspru în vorbă; atît de voios cînd toate merg bine, 
atît de slab şi bicisnic la încercare; atît de plin de 
bune hotărîri, pe care însă atît de rar le aduci la 
îndeplinire. 

3. După ce ai mărturisit şi deplîns, din adîn- 
cul sufletului, toate aceste păcate şi cusururi, şi al¬ 
tele asemănătoare lor, ia o hotărîre dîrză de în¬ 
dreptare a întregii tale vieţi şi de propăşire neabă¬ 
tută pe calea binelui. Apoi, în duhul unei depline 
lepădări de sine, jertfeşte-te singur, pentru tot¬ 
deauna şi cu totul, în cinstea numelui meu, pe al¬ 
tarul lăuntric al inimii tale, încredinţîndu-mi, adi¬ 
că, fără nici o şovăire, trupul şi sufletul tău; doar 
astfel te vei învrednici a primi, cu rod deplin, Sa¬ 
cramentul Trupului meu. 

4. Căci nu poate fi jertfă mai cuvenită şi îm¬ 
păcare mai vrednică pentru spălarea vinilor tale 

decît să te dai pe tine însuţi cu totul, în cuget cu¬ 
rat, o dată cu jertfă Trupului lui Cristos, la sfînta 
Liturghie şi în sfînta împărtăşanie. Dacă omul fa¬ 
ce tot ceea ce îi stă în putere, căindu-se cu adevă¬ 
rat şi venind să-mi ceară harul iertării, toată vina 
lui va fi spălată: Viu sînt Eu, zice Domnul, nu 
vreau moartea păcătosului, ci să se întoarcă şi să 
fie viu; căci nu-mi voi mai aminti de-acum înainte 
de păcatele lui (Ezech 33, 11; 18, 22). 


Capitolul VIII 

JERTFIREA LUI CRISTOS 
PE LEMNUL CRUCII ŞI 
NEVOIA DE A NE LEPĂDA DE NOI ÎNŞINE 

Vocea Domnului iubit 

1. Aşa cum am făcut Eu însumi, de bună voie 
jertfindu-mă cu trupul gol şi braţele larg deschise 
pe cruce, spre a aduce astfel Tatălui jertfă pentru 
păcatele tale, nimicindu-mă pe mine, dînd de la 
mine totul spre împăcare, tot astfel şi tu, ori de cî- 
te ori slujeşti Sfînta Liturghie, oferă-te ca o jertfă 
curată şi sfîntă, din adîncul inimii, din toate pute¬ 
rile sufletului tău. Ce aş putea cere, dacă nu să te 
străduieşti să mi te dai cu totul? Tot ce mi-ai da, 

în afară de tine, mă priveşte prea puţin: nu vreau 
darul tău, ci pe tine însuţi. 

2. Aşa cum nici pe tine toate lucrurile de pe 
lume - dacă Eu ţi-aş lipsi - nu te-ar putea îndestu¬ 
la, tot astfel nici un dar de-al tău nu-mi poate fi 
plăcut, dacă nu mi te dai pe tine însuţi. Vino şi 
dăruieşte-mi-te, oferă-te pe tine însuţi cu totul lui 
Dumnezeu, ca jertfa ta să fie bine primită. Iată, 
Eu m-am jertfit cu totul Tatălui pentru tine; am 
mers pînă acolo încît mi-am dat Trupul şi Sîngele 
ca hrană, să pot fi al tău cu totul, iar tu să fii al 
meu pentru totdeauna. Dacă vei rămîne închis în 
ale tale, şovăind să te dai mie de bună voie cu to¬ 
tul, jertfa nu poate fi deplină şi nici unirea dintre 
noi doi întreagă. Iată de ce, înaintea tuturor fapte¬ 
lor tale, trebuie să pui jertfirea ta de bună voie în 
mîinile lui Dumnezeu, de doreşti să dobîndeşti li¬ 
bertatea şi harul. Aceasta este pricina pentru care 
atît de puţini sînt cei luminaţi cu adevărat de lu¬ 
mina mea, iată de ce atît de puţini sînt cei ce se 
simt dezrobiţi în lăuntrul sufletului şi inimii lor: 
pentru că nu se încumetă să se lepede cu totul de 
sine. Cuvintele mele rămîn neclintite: Nimeni nu 
poate fi ucenicul meu mai înainte de ase fi lepădat 
de toate (Lc 14, 33). Dacă vrei, aşadar, să fii uceni¬ 
cul meu, leapădă-te de tine însuţi şi jertfeşte-te 
mie, cu toate dorinţele inimii tale. 

Capitolul IX 


TREBUIE SĂ NE JERTFIM PE NOI ÎNŞINE 
LUI DUMNEZEU, O DATĂ CU TOT CE-I 
AL NOSTRU, ÎNĂLŢÎND RUGĂCIUNI 
PENTRU TOŢI OAMENII 

Glasul ucenicului 

1. Doamne, toate sînt ale tale, în cer şi pe pă- 
mînt. Vreau să mă jertfesc ţie de bună voie, ca să 
rămîn al tău în veci. Cu inimă dreaptă şi curată, 
mă dăruiesc ţie astăzi ca rob pentru totdeauna, în 
semn de supunere şi jertfă de laudă. 

Primeşte-mă o dată cu sfîntul prinos al prea- 
scumpului tău Trup pe care ţi-1 aduc, acum, de fa¬ 
ţă cu îngerii tăi nevăzuţi, chezăşie a mîntuirii, 
pentru mine şi întregul popor. 

2. Doamne, aduc pe altarul împăcării tale toa¬ 
te păcatele şi greşelile pe care le-am săvîrşit, în 
faţa ta şi a îngerilor tăi, începînd din ziua cînd am 
putut întîia oară să păcătuiesc şi pînă în ceasul 
acesta: aprinde-le şi mistuie-le cu totul prin focul 
dragostei tale, şterge prihana, spală-mi conştiinţa 
de orice vină şi dă-mi înapoi harul pe care prin 
păcat l-am pierdut; iartă-mă pentru toate şi dă- 
ruieşte-mi cu milostivire sărutul păcii. 

3. Ce aş putea face, avînd în vedere păcatele 
mele, decît să le mărturisesc cu umilinţă şi să le 

deplîng din adîncul inimii, rugîndu-te neîncetat 
să-mi dăruieşti iertarea? Te rog cu stăruinţă, 
Doamne Dumnezeul meu, ascultă rugăciunea mea 
smerită şi statornică. Păcatele mele îţi sînt nespus 
de urîte; nu vreau să le mai săvîrşesc niciodată; 
mă căiesc şi mă voi căi toată viaţa, pregătit să 
fac pocăinţă şi, în măsura puterilor mele, să 
plătesc îndestulare pentru ele. Iartă, Doamne, iar¬ 
tă-mi păcatele şi, pentru sfinţenia ta, mîntuieşte 
sufletul meu răscumpărat prin vărsarea Sîngelui 
tău preascump. Iată, mă încredinţez îndurării ta¬ 
le, mă dau cu totul pe mîinile tale. Fă cu mine du¬ 
pă bunătatea ta, nu după răutatea şi nedreptatea 
mea (Ps 118, 124; 102, 10). 

4. îţi aduc drept prinos şi toate faptele mele 
bune, oricît de puţine şi de nedesăvîrşite, ca să le 
faci mai bune şi să le sfinţeşti, ca ele să-ţi fie plă¬ 
cute şi să le primeşti; ca întotdeauna să mă atragi 
spre căile mai bune şi să mă călăuzeşti spre ţinta 
fericită şi slăvită, pe mine, cel mai netrebnic şi 
trîndav dintre oameni. 

5. Pun de asemenea pe altarul tău şi sfintele 
dorinţe ale tuturor credincioşilor, rugile şi trebuin¬ 
ţele părinţilor, ale prietenilor, ale fraţilor, ale su¬ 
rorilor şi ale tuturor celor ce îmi sînt dragi; ale ce¬ 
lor ce mi-au făcut vreun bine şi ale celorlalţi, pen¬ 
tru iubirea ta: ale celor ce au cerut anume să mă 
rog pentru ei şi pentru ai lor, fie dintre cei vii, fie 

mutaţi la cele veşnice; ca toţi să simtă puterea 
ajutorului şi darului tău, tăria mîngîierii tale, scut 
apărător în primejdii, scăpare din necazuri, ca, 
dezrobiţi de tot răul, să poată înălţa la cer, cu 
voie bună, cîntări de laudă şi recunoştinţă. 

6. îţi mai aduc rugăciuni şi jertfe de împăcare 
cu deosebire pentru cei care mi-au făcut vreun 
rău, care m-au întristat, m-au ponegrit, mi-au 
adus vătămare şi daune, m-au necăjit; şi pentru 
toţi aceia pe care eu i-am mîhnit, supărat, păgu¬ 
bit, sau cărora le-am adus prilej de smintire, prin 
vorbă sau faptă, cu voie sau fără de voie; ca tutu¬ 
rora să ne dai iertarea greşelilor şi a păcatelor cu 
care ne-am vătămat unii pe alţii. Depărtează, 
Doamne, din inimile noastre umbra oricărei bănu¬ 
ieli, mînii, dezbinări, şi a tot ceea ce poate duce la 
slăbirea dragostei şi la împuţinarea iubirii fră¬ 
ţeşti. Fie-ţi milă, Doamne, de toţi cei care cer în¬ 
durarea ta; dă harul tău celor ce nu se bucură în¬ 
că de el şi fă din noi astfel de oameni încît să fim 
vrednici de a ne împărtăşi cu harul tău şi de a do- 
bîndi viaţa de veci. Amin. 

Capitolul X 


NU TREBUIE SĂ NE ÎNDEPĂRTĂM 
CU UŞURINŢĂ DE SFÎNTA ÎMPĂRTĂŞANIE 

Vocea Domnului iubit 

1. Cît mai des aleargă la izvorul harului şi al 
milostivirii dumnezeieşti, la fîntîna bunătăţii şi a 
neprihănirii: astfel te vei putea tămădui de patimi 
şi de imboldurile neînfrînate; astfel te vei învred¬ 
nici de a căpăta noi puteri şi vlagă împotriva tutu¬ 
ror ispitelor şi a înşelăciunilor diavolului. Căci 
duşmanul cunoaşte preabine care-i rodul tămădui¬ 
tor al sfintei Cuminecături şi încearcă, tocmai de 
aceea, în fel şi chip, din toate puterile, să-i abată 
şi să-i împiedice pe credincioşi de la ea. 

2. Unii simt mai tare loviturile şi tîrcoalele 
diavoleşti atunci cînd se pregătesc să primească 
sfînta împărtăşanie. însuşi duhul necurat, după 
cum stă scris în cartea lui Iov, vine între fiii lui 
Dumnezeu (Iov 1, 6) ca să-i tulbure cu obişnuita sa 
ticăloşie, să-i sperie, sau să-i facă şovăielnici: ca 
astfel să le ştirbească elanul dragostei, sau să le 
răpească cu de-a sila credinţa, îndepărtîndu-i toc¬ 
mai de sfînta împărtăşanie sau făcîndu-i să se 
apropie de ea cu inima lîncedă. Şi totuşi omul nu 
trebuie să se sinchisească de vicleşugurile, năluci¬ 
rile şi uneltirile necuratului, oricît ar fi de josnice 


289 



şi de îngrozitoare, ci toate să i le azvîrle în cap. 
Mişelul trebuie dispreţuit şi luat fără milă peste 
picior, iar uneltirile şi mîrşăviile lui nu trebuie să 
ne îndepărteze de la sfînta Cuminecătură. 

3. Altceva care, adeseori, ridică piedici înain¬ 
tea sfintei împărtăşanii este o greşită înţelegere 
a rîvnei pentru evlavie, sau îndoieli ale cugetului 
legate de mărturisirea păcatelor. Fă ce se cuvine, 
urmînd poveţele unor conştiinţe înţelepte, şi lasă 
deoparte şovăiala şi neliniştile fără rost, căci aces¬ 
tea toate stingheresc harul lui Dumnezeu şi năruie 
pînă la urmă adevărata evlavie. Nu te îndepărta 
de sfînta împărtăşanie doar pentru că resimţi o 
mică tulburare trecătoare a conştiinţei; ci, mai cu- 
rînd, aleargă la duhovnicul tău, mărturiseşte-i 
greutatea ce te apasă şi iartă-i cu inimă largă pe 
cei care ţi-au greşit. Dacă tu ai adus jignire altora, 
cere cu umilinţă iertare, şi Dumnezeu te va ierta 
din toată inima. 

4. La ce-ţi foloseşte să amîni mereu sfînta 
Mărturisire şi, tot aşa, sfînta Cuminecare? Cură- 
ţă-te cît mai curînd, nu pregeta să dai afară otra¬ 
va, grăbeşte-te la leac şi la tămăduire, şi te vei 
simţi mult mai bine decît lăsînd să treacă vremea. 
Dacă azi aşa, mîine aşa, nu te cumineci dintr-o 
pricină sau alta, vei găsi mereu alte pricini tot 
mai mari; şi tot aşa, te vei trezi împiedicat din ce 
în ce mai mult, simţindu-te din ce în ce mai în- 

străinat de Taina sfîntului altar. Scutură-ţi cît 
poţi de repede povara de pe suflet, şi te vei simţi 
uşurat: la nimic, într-adevăr, nu foloseşte să întîr- 
zii frămîntîndu-ţi conştiinţa şi să laşi micile pie¬ 
dici de peste zi să te înstrăineze de Tainele dum¬ 
nezeieşti. Mai mult decît atît, amînarea sfintei Cu¬ 
minecări mai mult dăunează decît face bine; căci 
astfel o grea amorţire poate pune stăpînire pe su¬ 
flet. într-adevăr, nu puţini sînt cei lîncezi şi lăsă- 
tori care amînă bucuroşi Mărturisirea şi sfînta îm¬ 
părtăşanie, tocmai pentru a nu se vedea siliţi să se 
îngrijească mai mult de sufletul lor. 

5. Ce păcat de cei care, lipsiţi de tragere de 
inimă şi săraci în dragoste, amînă cu atîta uşurin¬ 
ţă sfînta împărtăşanie! Cît de fericiţi şi de plăcuţi 
lui Dumnezeu sînt însă cei care trăiesc curaţi la 
cuget, zilnic gata să se apropie de sfîntul Altar; cei 
care ar fi bucuroşi să se poată împărtăşi în fiecare 
zi, dacă le-ar fi îngăduit*, şi dacă nu s-ar pune 
astfel neapărat în văzul şi în gura lumii; cei care, 
din cînd în cînd, se înfrînează de la Sfînta împăr¬ 
tăşanie din smerenie sau dintr-o pricină întemeia¬ 
tă sînt vrednici de laudă pentru cuviinţa lor. Da¬ 
că, însă, nu se apropie de sfîntul Altar din lene, 
mai bine ar fi să se strunească pe sine şi să facă 


Astăzi este îngăduit! 

ceea ce trebuie: Domnul va da ajutor dorinţelor lor, 
după bunăvoinţa de care vor da dovadă, căci, mai 
înainte de orice, Dumnezeu ţine seama întotdeau¬ 
na de aceasta. 

6. Dacă piedica este îndreptăţită şi cu temei, 
inima omului să fie plină de bunăvoinţă şi însu¬ 
fleţită totuşi de dorinţa de a se cumineca cu Dom¬ 
nul, astfel încît să nu fie lipsită de rodul prea- 
sfintei Taine. Intr-adevăr, nu poate fi nici o opre¬ 
lişte ca sufletul evlavios să se apropie zi de zi, în 
orice ceas, de Domnul Cristos prin darul sfintei cu¬ 
minecări spirituale; în afară însă de aceasta, sînt 
zilele şi timpurile stabilite, cînd, cu toată dragos¬ 
tea şi cuviinţa, omul se cade să-l primească pe 
Mîntuitorul său în Sfînta Taină, nu căutîndu-şi 
propria mîngîiere în primul rînd, ci spre a aduce 
astfel laudă şi cinste lui Dumnezeu. Căci ori de cî- 
te ori, cu gîndul, el se împărtăşeşte tainic în Cris¬ 
tos, de tot atîtea ori îşi primeneşte iubirea, reîm- 
prospătîndu-şi, cu evlavie, amintirea patimilor 
Domnului. 

7. Cel ce se pregăteşte de sfînta Cuminecare 
doar cu prilejul anumitor sărbători, ori din obiş¬ 
nuinţă, nu va fi, de fapt, pregătit cu adevărat. Fe¬ 
rice de cel ce se jertfeşte pe sine cu totul lui Dum¬ 
nezeu, ori de cîte ori se cuminecă ori săvîrşeşte 
Sfînta Liturghie. La sfîntul Altar nu fi nici zăbav- 
nic, nici grăbit: urmează datina, după obişnuinţa 


292 



celor în sînul cărora trăieşti. Fereşte-te de a le 
stîrni neplăcere sau plictiseală, ci păzeşte întoc¬ 
mai calea de mijloc şi prevederile rînduite de mai 
marii tăi, gîndind mai mult la binele sufletesc al 
celor care te văd şi te ascultă, decît la desfătarea 
evlaviei şi a simţurilor aprinse în inima ta. 


Capitolul XI 

CÎTĂ NEVOIE ARE SUFLETUL CREDINCIOS 
DE TRUPUL LUI CRISTOS ŞI DE CUVÎNTUL 
SFINTELOR SCRIPTURI 

Glasul ucenicului 

1. O preadulce Isuse, nespusă-i desfătarea su¬ 
fletului evlavios atunci cînd se ospătează cu tine 
la sfînta Masă: căci hrană-i eşti Tu însuţi, cu în¬ 
suşi trupul tău, iubit mai presus decît totul, dorit 
mai presus de orice alt dor al inimii! Ce plăcut ar 
fi să pot şi eu vărsa lacrimi fierbinţi în faţa ta, să 
spăl, ca Sfînta Maria Magdalena, cu lacrimile mele 
picioarele tale. Dar unde-i evlavia aceasta? Unde-i 
izvorul lacrimilor sfinte? Desigur, înaintea ta şi a 
sfinţilor tăi îngeri, inima mea ar trebui să se lase 
mistuită de flăcările dragostei, să plîngă de bucu¬ 
rie; într-adevăr, aici, în Sfînta Taină, eşti de faţă 
cu adevărat, oricît de adînc învăluit sub chipul 
Tainei. 

2. Ochii mei nu ar avea puterea să te priveas¬ 
că în ochi, precum eşti în adevărata strălucire a 
luminii tale dumnezeieşti; şi nici chiar lumea în¬ 
treagă nu ar putea suferi străfulgerarea slavei şi 
măririi tale, Doamne. Pentru că doreşti să-mi 
cruţi neputinţa, te ţii ascuns sub vălul acestui 
Sacrament. Cred cu adevărat că eşti aici înaintea 
mea, Tu cel căruia îngerii i se închină în ceruri; 
dar eu te văd cu ochii credinţei, în timp ce ei te 
pot privi faţă în faţă, fără nici un acoperămînt. 
Mă mulţumesc, precum se cade, cu lumina adevă¬ 
ratei credinţe, în ale cărei raze înaintez mai depar¬ 
te pe acest drum, pînă cînd va răsări ziua strălu¬ 
cirii veşnice, iar nălucirile umbrei vor asfinţi 
pentru totdeauna. Cînd va veni ceea ce-i desăvîrşit 
(1 Cor 12, 10), Sfintele Taine vor înceta, căci feri¬ 
ciţii din ceruri nu vor mai avea nevoie de tămădui¬ 
rea Sacramentelor; ei se vor desfăta fără sfîrşit 
înaintea feţei lui Dumnezeu, privindu-i mărirea în 
ochi; şi, sorbind din nemărginirea luminii nenăs¬ 
cute, vor putea gusta Cuvîntul lui Dumnezeu făcut 
trup, aşa cum a fost dintotdeauna şi aşa cum, în 
vecii vecilor, nestrămutat rămîne. 

3. Gîndind la toate aceste lucruri minunate, 
orice mîngîiere spirituală de-aici ajunge să mi se 
pară searbădă şi anostă: într-adevăr, atîta timp 
cît nu pot vedea pe Domnul meu, fără oprelişte, în 
toată slava lui, nimic din ceea ce văd cu ochii, 

nimic din ceea ce îmi aud urechile, nimic pe aceas¬ 
tă lume nu poate avea pentru mine vreun preţ. 
Martor eşti, Doamne, că nimic pe acest pămînt nu 
mă poate mîngîia, nici o făptură nu-mi poate as¬ 
tâmpăra dorul, decît Tu singur, Dumnezeul meu, 
pe care rîvnesc să te pot privi cu nesaţ în veci. Dar 
aceasta nu e cu putinţă cît timp mă aflu în starea 
aceasta de om muritor. Tocmai de aceea, trebuie 
să mă resemnez şi să aştept cu mare răbdare, su- 
punîndu-mă pe mine însumi şi toate dorinţele me¬ 
le voinţei tale. Intr-adevăr, şi sfinţii tăi, Doamne, 
cei care de pe-acum se desfată cu tine în ceruri, cît 
timp au trăit pe pămînt şi-au dus zilele în credin¬ 
ţă şi răbdare neclintită, aşteptând venirea slavei 
tale. Cred şi eu tot ceea ce au crezut ei; nădăjdu¬ 
iesc în tot ceea ce au nădăjduit şi ei; am încredin¬ 
ţarea că, prin harul tău, voi putea la rîndul meu 
ajunge acolo unde au ajuns ei. Pînă atunci, întărit 
pe această cale de pildele sfinţilor, paşii mei să fie 
călăuziţi de credinţă. îmi vor fi, de asemenea, de 
ajutor, cărţile sfinţilor, ca reazem şi oglindă a vie¬ 
ţii şi, mai presus de orice, preasfîntul tău Trup, ca 
leac şi pavăză fără pereche. 

4. într-adevăr, două sînt lucrurile pe care le 
ştiu în primul rînd şi neapărat trebuincioase vieţii 
acesteia, fără de care mi-ar fi cu neputinţă să-mi 
duc zilele pe acest pămînt; căci, zăvorit în temniţa 
acestui trup, am nevoie în primul rînd de hrană şi, 

în al doilea rînd, de lumină. Iată de ce mie, ologu¬ 
lui, mi-ai dat preasfîntul tău Trup, să-mi întremez 
puterile minţii şi ale trupului; mi-ai dăruit cuvîn- 
tul tău, candelă pentru picioarele mele (Ps 118, 
105). Fără aceste două lucruri mi-ar fi cu neputin¬ 
ţă să trăiesc: cuvîntul lui Dumnezeu este lumina 
minţii mele, iar Sfînta Taină, Pîinea vieţii. Aş spu¬ 
ne că sînt ca două mese perechi, aşezate în viste- 
ria Sfintei Biserici. Prima e masa Sfîntului Altar, 
avînd pe ea Pîinea sfîntă, însuşi Trupul nepreţuit 
al lui Cristos; cea de-a doua are pe ea Legea dum¬ 
nezeiască, învăţătura sfîntă, poveţele îndrumătoa¬ 
re la dreapta credinţă, cea care duce fără şovăială 
dincolo de văluri, în Sfînta Sfintelor. îţi mulţu¬ 
mesc, Doamne Isuse, lumină a strălucirii eterne, 
pentru acest sfînt ospăţ al învăţăturii tale pe care 
ai binevoit să ne-o împărtăşeşti prin gura credin¬ 
cioşilor tăi robi, prorocii, apostolii şi sfinţii părinţi 
ai Bisericii. 

5. îţi mulţumesc, Făcătorule şi Răscumpără- 
torule, căci pentru a mărturisi lumii întregi iubi¬ 
rea ta faţă de oameni ai pregătit această nepreţui¬ 
tă Cină, în care nu chipul Mielului, ci însuşi Tru¬ 
pul şi Sîngele tău ni se pun înainte spre mîncare, 
bucurînd astfel pe toţi credincioşii la sfîntul tău 
ospăţ, desfătîndu-i pe toţi cu potirul mînturii tale; 
aici sînt toate desfătările raiului; aici împreună cu 

noi se bucură sfinţii îngeri, cu singura deosebire 
că ei simt bucuria unei desfătări şi mai mari încă. 

6. O, cît de măreaţă şi vrednică de cinste este 
slujba săvîrşită de preoţi la sfîntul altar: lor le es¬ 
te dat, prin cuvintele lor, să sfinţească Trupul 
Domnului slăvit, cu buzele lor să-l laude, în mîini- 
le lor să-l ţină, în gura lor să-l ia, celorlalţi să-l 
împărtăşească. O, cît de curate trebuie să fie acele 
mîini, cît de neprihănite buzele, cît de sfînt trupul, 
cît de nepătată inima preotului de atîtea ori cerce¬ 
tate de Făcătorul însuşi a toată curăţia! De pe bu¬ 
zele preotului nu se cuvine să iasă decît cuvinte 
sfinte, cuvinte cinstite, cuvinte de bine, căci ele îl 
aduc pe Cristos în Sfînta Taină. 

7. Ochii preotului trebuie să fie smeriţi şi sfi¬ 
oşi, căci privirea lor e aţintită la Trupul lui Cris¬ 
tos. Mîinile preotului trebuie să fie curate, înălţate 
la ceruri, căci degetele lor ţin pe Făcătorul cerului 
şi al pămîntului. De aceea într-un chip deosebit 
preoţilor li s-a spus, prin lege: Fiţi sfinţi, căci Eu 
sfint sînt, Domnul Dumnezeul vostru (Lev 19, 2). 

8. Harul tău să ne ajute, Dumnezeule atotpu¬ 
ternice, ca noi, cei ce am primit chemarea sfintei 
preoţii, să-ţi putem sluji cu evlavie şi vrednicie, cu 
cuget limpede şi cu sufletul curat. Iar dacă nu sîn- 
tem în stare să trăim, aşa cum s-ar cădea, în ne¬ 
prihănire, dă-ne măcar harul să putem, în duhul 
smereniei, să deplîngem răul pe care-1 săvîrşim şi 


297 



să ne întărim hotărîrea de a-ţi sluji, cel puţin pe 
viitor, cu mai aprinsă rîvnă. 


Capitolul XII 

SĂ NE SILIM CÎT PUTEM DE BINE, 
PREGĂTINDU-NE SUFLETUL PENTRU 
PRIMIREA SFINTEI ÎMPĂRTĂŞANII 

Vocea Domnului iubit 

1. Eu îndrăgesc curăţia, Eu dăruiesc omului 
toată sfinţenia. Mi-e dragă o inimă nepătată, pe ea 
o caut, să fac din ea lăcaşul odihnei mele. Pre¬ 
găteşte-mi un foişor mare, aşternut, şi voi fi cu ti¬ 
ne la ospăţul Paştilor, cu ucenicii ( Lc 22, 11, 12). 
Dacă vrei să vin şi să rămîn la tine, curăţă alua¬ 
tul cel vechi (1 Cor 5, 7) şi spală lăcaşul inimii ta¬ 
le. Alungă din tine toată zarva lumii şi zbuciumul 
poftelor neînf rînate; linişteşte-te, ca pasărea singu¬ 
ratică de pe acoperiş (Ps 101, 18) şi cugetă, cu 
amărăciune în suflet, la lipsa ta de măsură. Tot 
cel care iubeşte pregăteşte celui iubit locul cel mai 
bun şi mai frumos din casă: din aceasta, într-ade- 
văr, se vede cu cît drag îl primeşte. 

2. Nu-ţi închipui însă că ţi-ai putea înfăptui 
pregătirea doar prin vrednicia hotărîrii tale, chiar 
dacă ai sta să pierzi un an întreg gătindu-ţi sufle- 

tul fără preget, golindu-ţi mintea de toate. Doar 
mulţumită bunătăţii şi harului meu îţi este îngă¬ 
duit să te apropii de sfînta Masă; eşti ca un cerşe¬ 
tor poftit la masa bogatului, căruia nu-i poţi arăta 
alt semn de recunoştinţă decît adînca ta smerire şi 
dreapta mulţumire. Fă ceea ce îţi stă în putinţă, 
dar fă din toată inima, nu din obişnuinţă, nu de 
nevoie: cu teamă şi evlavie fierbinte, primeşte Tru¬ 
pul Domnului tău iubit, Isus Cristos, care bine¬ 
voieşte să se coboare pînă la tine. Eu te-am che¬ 
mat; Eu ţi-am dat poruncă să vii; Eu voi împlini 
ceea ce îţi lipseşte: vino, primeşte-mă! 

3. Cînd primeşti de la mine harul evlaviei, 
mulţumeşte Dumnezeului tău, nu pentru că ai fi 
vrednic, ci pentru că m-am milostivit de tine. Da¬ 
că, dimpotrivă, nu ai darul evlaviei, ci te simţi se¬ 
cătuit sufleteşte, stăruie în rugăciune, plînge, nu 
pregeta să baţi la uşa mea; nu înceta mai înainte 
de a te fi învrednicit măcar de o picătură, de un 
strop măcar din harul mîntuirii. Tu ai nevoie de 
mine, nu Eu de tine. Nu tu vii să mă sfinţeşti pe 
mine, ci, dimpotrivă. Eu mă cobor să te sfinţesc şi 
să-ţi împodobesc sufletul. Tu vii să primeşti de la 
mine darul sfinţeniei, unindu-te cu mine: tu vii 
spre a căpăta haruri noi, tu vii pentru a primeni 
în tine rîvna propăşirii sufleteşti. Nu nesocoti ha¬ 
rul, ci pregăteşte-ţi cu toată sîrguinţa inima şi pri¬ 
meşte pe iubitul sufletului tău la tine. 

4. Trebuie nu numai să te pregăteşti cu evla¬ 
vie, dar şi cu toată silinţa să te îngrijeşti de har 
după primirea Sfintei Cuminecături. La fel de ma¬ 
re trebuie să fie grija sufletului înainte, ca şi după 
primirea Sfintei împărtăşanii. într-adevăr, cuveni¬ 
ta grijă după sfînta Cuminecare e totodată şi cea 
mai bună pregătire pentru dobîndirea unor haruri 
mereu sporite. De aceea se întîmplă uneori ca, toc¬ 
mai după sfînta împărtăşanie, sufletul să se sim¬ 
tă apăsat de greutate; căci grabnic se risipeşte pe 
sine în mîngîieri cerşite în afară. Păzeşte-te de 
limbuţie, rămîi în reculegere la tine şi bucură-te 
singur de Dumnezeul tău; îl ai în inima ta pe Ace¬ 
la pe care lumea întreagă, dacă ar vrea, n-ar pu¬ 
tea să ţi-1 răpească. Eu sînt cel căruia trebuie să i 
te dai cu totul, astfel încît să nu mai trăieşti în 
tine, ci în mine, la adăpost de toată îngrijorarea. 


Capitolul XIII 

SUFLETUL EVLAVIOS TREBUIE SĂ 
RÎVNEASCĂ DIN TOATE PUTERILE SALE 
LA UNIREA CU CRISTOS 
PRIN SFÎNTA CUMINECĂTURĂ 

Glasul ucenicului 

1. Cine-mi va da mie ca să te aflu, Doamne, - 

să-mi deschid sufletul faţă de tine, să mă desfăt 
cu tine după pofta inimii mele, şi mai mult nimeni 
să nu mă defaime (Cînt 8, 1)? Şi nici o făptură să 
nu mă stînjenească şi să nu mă mai privească, ci 
doar Tu singur să-mi vorbeşti şi eu ţie: aşa cum 
cei ce se iubesc îşi vorbesc în patru ochi şi cum 
prietenii cei apropiaţi sînt împreună. Aceasta mi-e 
dorinţa, acesta mi-e dorul, să mă pot uni cu tine 
întru totul, iar inima să mi-o pot dezlipi de tot 
ceea ce este pămîntesc şi să învăţ, prin sfînta îm¬ 
părtăşanie şi prin deasa celebrare a sfintei Litur¬ 
ghii, să preţuiesc desfătarea celor cereşti şi eterne. 
Ah, Doamne, Dumnezeul meu, cînd va veni şi pen¬ 
tru mine ceasul să fiu cu totul unit, cu totul conto¬ 
pit cu tine, să pot uita cu desăvîrşire de mine? Tu 
în mine şi eu în tine: una să fim pentru totdeauna. 

2. Cu adevărat Tu eşti iubitul meu, ales din- 
tr-o mie (Cînt 5, 10) şi sufletul meu se desfată pe- 
trecînd în lăcaşul tău, zi de zi, o viaţă întreagă. 
Cu adevărat Tu eşti limanul odihnei mele, locul 
unde aflu pacea fără de asemănare şi tihna fără 
pereche: în afara ta totul nu e decît caznă, amă¬ 
răciune şi suferinţă nesfîrşită. Cu adevărat Tu 
eşti Dumnezeul ascuns (Is 45, 15) şi nu ai nimic 
de-a face cu cei nelegiuiţi, căci stai de vorbă cu cei 
smeriţi şi cu cei curaţi la inimă. O, cit de dulce e 
spiritul tău, Doamne (Inţ 12, 1), Tu care, spre a-ţi 
arăta bunătatea faţă de fiii tăi, ai binevoit să-i în- 

tremezi cu o Pîine coborîtă din ceruri! Cu adevă¬ 
rat, este vreun popor mare de care dumnezeirea să 
fie aşa de aproape cit de aproape este de noi Dom¬ 
nul Dumnezeul nostru? (Deut 4, 7 ). Tu eşti aproa¬ 
pe de toţi cei ce se încred în tine, dăruindu-te lor 
zilnic ca hrană şi desfătare, mîngîindu-i şi 
înălţîndu-le inimile către ceruri. 

3. Care obşte de pe lume s-ar putea asemui, ca 
vrednicie, cu poporul creştin? Şi care dintre făptu¬ 
rile pămîntului ar putea fi mai fericită decît creşti¬ 
nul evlavios în a cărui inimă se coboară, precum 
un mire, Domnul însuşi, hrănind-o cu iubire, din 
Trupul gloriei sale? O, har negrăit, vrednicie fără 
seamăn, iubire nemărginită, împărtăşită doar 
omului! Dar cum să-i mulţumesc Domnului pentru 
acest har, pentru această dragoste neţărmurită? 
Nimic n-aş putea dărui mai potrivit decît inima 
mea, jertfind-o cu totul lui Dumnezeu, contopind-o 
cu totul întru El. Atunci fiorul fericirii va face să 
tresalte adîncul inimii mele, cînd sufletul îmi va fi 
cu desăvîrşire unit cu Dumnezeu. Domnul atunci 
îmi va spune: "Dacă tu vrei să fii cu mine, voinţa 
mea e să rămînem împreună". Iar eu voi răspun¬ 
de: "Binevoieşte, Doamne, să rămîi cu mine, căci 
vreau din toată inima să fiu cu tine; singurul meu 
dor este să fiu cu tine; singurul meu dor este să 
fiu, din toată inima mea, una cu tine". 

Capitolul XIV 


CÎT DE ARZĂTOR E DORUL UNORA DUPĂ 
SFÎNTUL TRUP AL DOMNULUI CRISTOS 

Glasul ucenicului 

1. Cit de necuprinsă este mulţimea bunătăţii 
tale, Doamne, pe care ai pregătit-o celor ce se tem 
de tine (Ps 30, 19). Ori de cîte ori îmi aduc aminte, 
Doamne, de unii dintre credincioşii tăi, cei care se 
apropie de Taina ta sfîntă cu cea mai mare rîvnă, 
cu arzătoare evlavie, mă cuprinde nelinişte şi ruşi¬ 
ne, căci mă gîndesc la inima mea atît de rece şi de 
lîncedă, de atîtea ori cînd mă apropiu de tine; îmi 
amintesc cît de searbăd şi nesimţitor rămîne sufle¬ 
tul meu; îmi dau seama că nu mă înflăcărez cîtuşi 
de puţin înaintea ta, Dumnezeul meu; înţeleg că 
nu mă las sorbit cu totul de iubirea ta, aşa cum au 
fost şi sînt toţi cei pe care dorinţa înflăcărată de 
a se împărtăşi cu tine în preasfînta Taină a iubirii 
îi făcea să verse lacrimi fără încetare; cei care nu 
puteau suferi despărţirea de tine, tînjind cu tot 
trupul şi sufletul lor după tine, izvorul cel viu a 
toată dulceaţa; ei nu-şi puteau astîmpăra setea şi 
foamea altfel decît împărtăşindu-se, în deplină bu¬ 
curie şi cu toată rîvna spiritului lor, din Trupul 
tău, Doamne. 

2. O, cu adevărat fierbinte credinţa aceasta a 
lor, dovadă, fără doar şi poate, a preasflntei tale 
prezenţe! Asemenea suflete, cu adevărat, îl recu¬ 
nosc pe Domnul şi Dumnezeul lor la frîngerea pli¬ 
nii (Lc 24, 30; 31, 35) şi inima lor este aprinsă de 
flacăra cea mai puternică, căci Isus le însoţeşte 
paşii pe cale. Cît de departe sînt eu de această în¬ 
flăcărare şi de această evlavie, cît de puţin mişcat 
sînt de dorul şi dorinţa care-i însufleţeşte! Fie-ţi 
milă de mine, ca de un cerşetor sărman, Isuse bu¬ 
ne, Domn blînd şi iertător: ajută-mă ca, din cînd 
în cînd, să mă pot bucura şi eu de cîte o fărîmă 
măcar din rîvna arzătoare a inimilor credincioase, 
acelea ce se împărtăşesc cu dragoste mistuitoare 
din Taina ta sfîntă; fă ca astfel credinţa mea să 
capete reazem şi întremare, nădejdea mea în bu¬ 
nătatea ta să sporească, iar iubirea - din plin 
aprinsă de gustarea acestei mane cereşti - să nu 
mai cunoască asfinţit niciodată. 

3. Stă în puterea îndurării tale să-mi împăr¬ 
tăşeşti pînă şi acest har, cercetîndu-mă cu duhul 
înflăcărat al iubirii şi bunăvoinţei tale, la timpul 
cuvenit. Căci şi dacă nu mă număr printre aceia 
care se simt mistuiţi în inima lor de dorul înflăcă¬ 
rat al împărtăşirii cu tine, dorinţa mea rămîne 
aceea de a mă putea şi eu aprinde cumva din una 
şi aceeaşi flacără: mă rog ţie, cu toată stăruinţa, 
să mă primeşti cu toate acestea şi pe mine, ne- 

vrednicul, în rîndul celor ce te iubesc cu flacără 
nestinsă, să pot face şi eu parte din preasfînta lor 
ceată. 


Capitolul XV 

DARUL EVLAVIEI 
NU POATE FI DOBÎNDIT DECÎT 
PRIN SMERENIE ŞI LEPĂDARE DE SINE 

Vocea Domnului iubit 

1. Darul evlaviei trebuie cerut lui Dumnezeu 
fără încetare, cu dor nestins; această rugă trebuie 
să fie făcută cu încredere şi răbdare; darul, o dată 
primit, trebuie păstrat în inimă cu recunoştinţă şi 
smerenie; răsădit de Domnul în suflet, darul tre¬ 
buie lucrat cu sîrguinţă; cît timp sufletul stă în aş¬ 
teptare, clipa şi calea alese de Dumnezeu pentru 
împărtăşirea lui se cuvin lăsate în grija şi paza 
Domnului. Ori de cîte ori nu te simţi înflăcărat de 
rîvnă lăuntrică aşa cum s-ar cuveni, ceea ce, în 
primul rînd, trebuie să faci e să te umileşti, fără 
totuşi a te lăsa abătut din cale-afară ori întristat 
peste măsură. Căci se întîmplă ca Dumnezeu să 
dea şi dintr-o dată ceea ce a amînat vreme înde¬ 
lungată; El dăruieşte cîteodată la sfîrşit ceea ce la 
început a întîrziat să dăruie. 

2. Dacă harul s-ar da totdeauna fără preget, 
după dorinţa şi placul fiecăruia, omului şubred 
aceasta nu i-ar folosi cu adevărat. Tocmai de aceea 
este bine ca omul să aştepte harul evlaviei cu nă¬ 
dejde, pace, răbdare şi umilinţă în suflet. Dacă ha¬ 
rul întîrzie să coboare sau, pe nesimţite, ţi se ia, 
gîndeşte-te că vina-i a ta, şi lucrul se datorează 
păcatelor tale. Deseori cîte un lucru mărunt împie¬ 
dică şi stînjeneşte harul în suflet - dacă putem nu¬ 
mi fleac ori lucru mărunt un lucru a cărui însem¬ 
nătate e tocmai că stinghereşte zestrea unui bun 
atît de mare. Tocmai înlăturînd asemenea piedici - 
mici sau mari ca însemnătate - mai mult, biruin- 
du-le cu desăvîrşire, vei căpăta ceea ce ceri prin 
rugăciune. 

3. E de ajuns să te încredinţezi lui Dumnezeu 
din toată inima, încetînd de a mai dori una sau al¬ 
ta, după cum ţi-ar veni cheful sau pofta; ajunge să 
te reculegi temeinic întru tine, ca, neîntîrziat, să 
simţi împăcarea şi pacea punînd stăpînire pe su¬ 
fletul tău; nimic, într-adevăr, nu-i mai bun, nimic 
nu-i tihneşte mai bine sufletului decît împăcarea 
cu voinţa lui Dumnezeu. Iată de ce omul care, cu 
inimă curată, îşi înalţă gîndul şi dorinţele spre 
Dumnezeu singur, cel ce se leapădă de orice iubire 
neorînduită, nemaisuferind să-l atingă nici o ne¬ 
plăcere venită de la făpturi, acela va fi cel mai bi¬ 
ne pregătit să primească şi harul ceresc, cel mai 

vrednic, cu adevărat, de darul lui Dumnezeu. 
Domnul îşi revarsă binecuvîntarea în vasul sufle¬ 
telor care sînt golite de toate. Şi cu cît cineva îşi 
desface mai deplin inima de legătura celor mai 
mici amănunte pămînteşti, cu cît îşi răstigneşte 
poftele dispreţuindu-le mai bine, cu atît harul va 
odrăsli mai lesne, cu atît se va revărsa mai îmbel¬ 
şugat, cu atît mai sus va înălţa acea inimă. 

4. Atunci lumina va fi îmbelşugată şi totul va 
deveni limpede; inima se va uimi şi va tresălta, cu¬ 
prinsă de fiorul păcii; căci mîna Domnului va fi 
asupra ei ca o pavăză şi în mîna Domnului se va 
afla totul, pentru totdeauna. Aceasta va fi binecu¬ 
vîntarea celui ce-1 caută pe Dumnezeu din toată 
inima, a celui care nu zadarnic şi-a primit sufletul 
(.Ps 23, 4). O dată cu sfînta Euharistie, omul acela 
primeşte şi marele har al unirii cu Dumnezeu: el 
nu caută mîngîierile evlaviei pentru sine, căci, mai 
presus de orice evlavie şi mîngîiere, el pune slava 
şi preamărirea lui Dumnezeu. 

Capitolul XVI 


SĂ-I DEZVĂLUIM LUI CRISTOS 
TOATE NEVOILE NOASTRE, 

ORI DE CÎTE ORI ÎI CEREM HARUL 

Glasul ucenicului 

1. O, Domnul meu preadulce şi preaiubit, cu 
toată cuviinţa inimii mele doresc acum să te pri¬ 
mesc: Tu ştii preabine cit de şubred şi de slab sînt, 
de cit de multe duc lipsă; cîte rele şi păcate mă ţin 
la pămînt; cît de des sînt apăsat de jugul poveri¬ 
lor, cît de mult sînt supus ispitei, frămîntărilor şi 
prihănirilor. Alerg la tine ca la tămăduirea mea, 
vin la tine şi îţi cad în genunchi rugîndu-te să-mi 
dai alinare şi uşurare. îţi vorbesc ţie, care le ştii 
pe toate, ţie, căruia nimic din ceea ce se ascunde 
în sufletul meu nu-ţi este necunoscut, ţie, singurul 
în măsură să mă mîngîi şi să mă ajuţi cu adevă¬ 
rat. Tu ştii care e zestrea de care duc cel mai mult 
lipsă, tu ştii cît sînt de sărac şi lipsit de virtute. 

2. Mă înfăţişez înaintea ta, golaş şi sărman, 
cerşindu-ţi harurile, cerînd în genunchi mila ta. 
Hrăneşte foamea cerşetorului care se roagă de ti¬ 
ne, aprinde inima lui împietrită cu focul iubirii ta¬ 
le, luminează privirea lui cu străfulgerarea feţei 
tale. Fă ca toate cele pămînteşti să mi se pară, la 
gust, amare; fă să văd în toate poverile şi amără- 

ciunile vieţii încercări ale răbdării mele; fă din 
toate făpturile lumii, mai cu seamă din cele lipsite 
de însemnătate, lucruri pentru mine vrednice de 
dispreţ şi de uitare. înalţă-mi inima spre tine, la 
ceruri, nu mă lăsa să rătăcesc prin ţărînă. Fii 
singura îndulcire a inimii mele pentru totdeauna, 
hrana şi băutura mea, iubirea şi bucuria mea, la¬ 
mura a tot binele şi a toată bunătatea. 

3. O, înflăcărează-mă cu totul, aprinde inima 
mea în focul mistuitor al iubirii: fă să fiu una cu 
tine în spirit, prin harul unirii lăuntrice, prin con¬ 
topirea în văpăile dragostei! Nu mă lăsa să plec 
de la tine înfometat şi mai departe secătuit la su¬ 
flet: fii milostiv, precum te-ai arătat de-atîtea ori 
într-un chip atît de minunat faţă de sfinţii tăi. Ce 
minunat ar fi să mă aprind de iubire în aşa fel în- 
cît să mă topesc cu totul întru tine, foc pururi ar¬ 
zător, cu neputinţă de stins vreodată, iubire ce cu¬ 
reţi inimile şi luminezi cugetele! 

Capitolul XVII 


DESPRE DORUL ÎNFLĂCĂRAT ŞI 
IUBIREA ARZĂTOARE PENTRU ISUS 
ÎN SFÎNTA ÎMPĂRTĂŞANIE 

Glasul ucenicului 

1. Cu cea mai mare evlavie şi cea mai înflăcă¬ 
rată dragoste, cu toată iubirea şi rîvna inimii mele 
doresc să te primesc pe tine, Domnul meu, aşa 
cum te-au primit şi sfinţii tăi nenumăraţi şi ceata 
tuturor credincioşilor evlavioşi: cei care au dorit să 
fii al lor prin sfînta împărtăşanie, cei care ţi-au 
fost pe plac prin viaţa lor, ca şi prin înflăcărată lor 
rîvnă. O, Dumnezeul meu, iubirea mea veşnică, 
singura mea zestre de bunătate, fericirea mea 
neţărmuită, doresc din toată inima să te primesc 
cu dragoste aprinsă şi cu toată cuviinţa, aşa cum 
te-au primit, în adîncul smereniei lor, toţi sfinţii 
tăi. 

2. Şi, deşi nevrednic de asemenea simţăminte 
de cuvioasă evlavie, îţi pun la picioare toată dra¬ 
gostea inimii mele, ca şi cînd sufletul meu ar fi în¬ 
zestrat cu toate acestea. Tot ceea ce ar putea încă¬ 
pea într-o inimă înflăcărată de rîvnă şi evlavie, 
acestea toate ţi le aduc drept călduros prinos de 
închinare iubitoare. Nu doresc nimic pentru mine, 
ci, dimpotrivă, pe mine însumi şi toate cele ce ţin 

de mine vin să ţi le pun bucuros, din toată inima, 
la picioare. Doamne, Dumnezeul meu, Creatorul şi 
Răscumpărătorul meu, doresc astăzi să te pot pri¬ 
mi cu toată dragostea, evlavia, cinstea şi lauda; cu 
toată recunoştinţa, vrednicia şi iubirea; cu toată 
credinţa, nădejdea şi curăţia, cu toate acele virtuţi 
cu care te-a dorit şi prin care ţi-a deschis uşa 
inimii sfînta ta Mamă, slăvită Fecioară Maria, 
atunci cînd îngerului aducător al bunei-vestiri i-a 
răspuns cu umilinţă şi evlavie: Iată roaba Dom¬ 
nului, fie mie după cuvîntul tău ( Lc 1, 38). 

3. Şi, după pilda celui care a mers înaintea pa¬ 
şilor tăi, Ioan Botezătorul, sfînt între toţi sfinţii, 
cel care, aflîndu-se lîngă tine, a tresăltat cu fiorul 
de bucurie al Duhului Sfînt, deşi sta încă închis în 
sînul mamei sale; el care, mai apoi, văzîndu-te 
printre oameni, s-a smerit pe sine pînă la pămînt, 
vorbind cu iubire şi cu evlavie despre prietenul mi¬ 
relui, cel ce stă şi ascultă pe mire şi se bucură cu 
bucurie de glasul lui (In 3, 29), îmi doresc şi eu să 
mă umplu de simţăminte înflăcărate de dor şi să 
mă pot, din toată inima, aduce pe mine însumi 
prinos ţie. Mă alătur, în aceasta, tuturor inimilor 
credincioase, străbătute de fiorul bucuriei; simţă- 
mintelor lor înflăcărate, înălţării tuturor cugetelor 
luminate în chip suprafiresc prin arătarea celor ce¬ 
reşti; acestea toate să-ţi fie ţie, Doamne, prinos de 
închinare, din partea mea şi a tuturor acelora pen- 

tru care trebuie să mă rog, împreună cu toate vir¬ 
tuţile şi laudele trecute şi viitoare, aduse ţie de 
toată făptura, din cer şi de pe pămînt; ca să fii 
lăudat de-a pururi şi proslăvit pe vecie. 

4. Primeşte, Doamne Dumnezeul meu, rugile 
şi făgăduinţele mele, dorinţa mea sinceră de a-ţi 
aduce lauda nesfîrşită, neţărmurita binecuvîntare 
ce ţi se cad de drept pentru mulţimea negrăită a 
desăvîrşirilor tale. Acest prinos, ţie datorat, doresc 
să ţi-1 aduc în toate zilele vieţii mele şi în toate cli¬ 
pele fiecărui ceas: mă rog şi mi-aş dori ca, la 
această datorie de recunoştinţă, să fie uniţi ca 
într-o singură suflare toate cetele îngereşti şi toţi 
credincioşii de pe pămînt. 

5. Să te laude toate popoarele lumii, pe limba 
lor să-ţi cînte toate neamurile şi toate seminţiile 
pămîntului: numele tău preasfînt şi preadulce fie 
proslăvit cu bucurie şi înflăcărată evlavie de la un 
capăt al lumii la celălalt. Iar cei ce slujesc cu 
rîvnă şi cuviinţă preasfînta ta Taină, împărtăşin- 
du-se cu deplină credinţă din ea, să se învredni¬ 
cească a primi din mîna ta harul şi milostivirea. 
După ce vor fi dobîndit evlavia la care au rîvnit, 
după ce se vor fi desfătat cu darul unirii şi conto¬ 
pirii cu tine, după ce se vor fi hrănit de minune 
din belşugul ospăţului tău ceresc, copleşiţi de toa¬ 
tă binecuvîntarea, să-şi aducă aminte şi de mine, 
sărmanul, pomenindu-mă ţie. 

Capitolul XVIII 


SĂ NU ISCODIM TAINELE SFINTEI 
CUMINECĂTURI CI, URMÎNDU-L CU 

UMILINŢĂ PE CRISTOS, SĂ SUPUNEM 
CREDINŢEI LUMINILE MINŢII NOASTRE 
OMENEŞTI 

Vocea Domnului iubit 

1. Fereşte-te de iscodirea uşuratică şi zadar¬ 
nică a acestei Taine necuprinse, dacă nu vrei să te 
înfunzi în hăţişul îndoielii şi al şovăielilor. Cel ce 
iscodeşte măreţia va fi zdrobit sub greutatea slavei 
(.Prov 25, 27). Mult mai multe poate Dumnezeu să- 
vîrşi decît mintea omenească poate cuprinde şi în¬ 
ţelege. Bună e, tocmai de aceea, doar cercetarea 
smerită şi evlavioasă a adevărului, mintea fiind 
gata mereu să înveţe cîte ceva şi să urmeze pas cu 
pas învăţăturile pline de miez ale sfinţilor părinţi. 

2. Fericită e mintea dreaptă şi limpede ce nu 
se încurcă în întrebările grele, ci umblă fără şo¬ 
văire pe cărarea poruncilor lui Dumnezeu. S-a în- 
tîmplat cu mulţi că şi-au pierdut credinţa, dorind 
tocmai să iscodească taine prea adînci. Ţi se cere 
doar credinţă şi o viaţă sinceră, nicidecum o minte 
strălucitor de ascuţită, care să pătrundă tainele 
lui Dumnezeu. De vreme ce nu poţi înţelege şi cu¬ 
prinde nici măcar cele ce sînt mai prejos decît tine, 

cum îţi închipui că ai putea sfredeli cu mintea şi 
pricepe cele ce te depăşesc, deasupra? Supune-te 
lui Dumnezeu, smereşte-ţi cugetul, punîndu-1 sub 
pavăza credinţei, şi vei dobîndi lumina cunoaşterii, 
în măsura chiar în care lucrul acesta îţi va fi 
prielnic şi folositor. 

3. Credinţa unora în această Taină Sfîntă e 
supusă unor grele ispite; ei nu poartă nici o vină, 
ci vrăjmaşul. Nu pune la inimă, nu te sinchisi de 
gîndurile fără noimă, nu răspunde şoaptelor dia¬ 
volului, aţîţătoare la şovăială; crede Cuvîntului lui 
Dumnezeu, încrede-te în sfinţi şi proroci, şi vei 
pune pe fugă pe duşmanul ticălos. De multe ori se 
dovedeşte de mare folos ca slujitorul lui Dumnezeu 
să fie încercat de astfel de gînduri. Pe necredin¬ 
cioşi şi pe păcătoşi nu-i ispiteşte nimeni, căci vrăj¬ 
maşul şi-a asigurat asupra lor stăpînirea; pe 
credincioşi, în schimb, în fel şi chip, îi va încerca 
într-una. 

4. îmbrăţişează deci credinţa neclintită şi 
dreaptă şi apropie-te rugător de Sfînta Taină, cu 
sfială şi cuviinţă. Iar tot ceea ce scapă minţii tale 
încredinţează fără grijă Domnului celui atotputer¬ 
nic. Dumnezeu nu se înşeală şi nu te înşeală; se 
înşeală cel ce se încrede prea mult în sine. îi place 
Domnului să fie mai aproape de cei săraci cu min¬ 
tea, se descoperă pe sine celor smeriţi; El dă prun¬ 
cilor înţelepciune (Ps 118, 130) şi celor cu cugetul 

curat le arată cele mai ascunse tîlcuri; îşi ascunde 
în schimb darul dinaintea minţilor iscoditoare şi 
trufaşe. Mintea omului e şubredă şi supusă rătă¬ 
cirii; dar adevărata credinţă nu poate greşi 
niciodată. 

5. Cercetarea minţii omeneşti trebuie să ur¬ 
meze credinţei, iar nu să o ia înainte, ridicînd în 
cale oprelişti şi piedici. Intr-adevăr şi credinţa şi 
dragostea sînt de cea mai mare însemnătate 
pentru sfînta Cuminecătură, şi una şi alta lucrea¬ 
ză împreună într-un fel ascuns în această prea- 
sfîntă şi binecuvîntată Taină. Dumnezeul cel veş¬ 
nic şi necuprins, a cărui putere e nemărginită, să- 
vîrşeşte lucruri multe şi minunate în cer şi pe pă- 
mînt, iar cercetarea şi iscodirea minunilor sale de¬ 
păşeşte cu mult puterea celei mai înalte minţi 
omeneşti. Dacă lucrările lui Dumnezeu ar fi dintre 
acelea pe care mintea să le poată cu uşurinţă pri¬ 
cepe, n-ar mai fi nici minunate, nici negrăite. 

